Partea a Il-a 
MĂRTURIA FERICITULUI AVERCHIE 


UN OM ÎN FAŢA APOSTAZIEI - 
ARHIEPISCOPUL AVERCHIE TAUŞEVA 


„Doamne, Doamne, au nu în numele Tău am proo- 
rocit? Şi nu cu numele Tău draci am scos, şi nu cu numele 
Tău multe puteri am făcut?" (Matei 7,22) 

Cei „acceptaţi'” sunt cei care vor rosti aceste cuvinte - 
cei care îşi vor fi „achitat datoriile" şi îşi vor fi clădit repu- 
tația de slujitori ai lui Hristos săvârşind pentru El, după 
cum pretind, lucruri impresionante. însă Domnul le va 
răspunde: „Niciodată nu v-am cxmoscut pe voi; depărta- 
ţi-vă de la Mine cei ce lucraţi fărădelegea'" (Matei 7,23). 

Cu ce vor fi greşit, ca să îndreptăţească această 
mustrare aspră din partea Domnului? în numele lui 
Hristos îşi vor fi făcut lucrările, dar nu în Duhul lui 
Hristos, şi astfel nu vor fi trăit cu adevărat după poruncile 
Lui. Faptele lor, fiind făcute pentru lumea aceasta”, vor 
pieri în lumea aceasta. Se vor fi potrivit pe dinafară cu 
toate preceptele credinţei, dar pe dinăuntru nu-şi vor fi 
îndreptat vieţile către Ceruri. Şi se vor afla cu mâinile 
goale înaintea Judecătorului. 

Acesta este chipul a ceea ce se va întâmpla la apogeul 
apostaziei lumii - sau al „căderii din credință" - de la 


' Titlul original al acestui articol este One Man In the Face of Apostasy, a 
apărut în The Orthodox Word şi a fost repubUcat la adresa: 





http://users.sisqtel.net/williams/archbishopaverky/letusnotberobbed.html ^ „Acceptați" 
- poate fi înțeles şi în sensul că „mulți sunt 
chemaţi, dar puţini aleşi" (Matei 10,16; 22,14). 
^ Evidenţierile cu caractere italice din text aparţin ediției americane. 

Hristos, la Judecata de Apoi. Acest fapt ilustrează pe 
deplin mesajul unui Sfânt Părinte al acestor vremuri de pe 
urmă. Arhiepiscopul Averchie Tauşev din Jordanville. 
Prin Arhiepiscopul Teofan al Poltavei, a avut legătură 
directă cu linia neîntreruptă de teologi ortodocşi care au 
încredinţat duhul tradiţiei lor ca de la părinte la fiu. Un 
serrm că este un transmiţător autentic al tradiţiei patristice 
este adeverit şi prin faptul că niciodată nu s-a gândit să se 
numească pe sine „teolog" sau „erudit patristic", fiind şi 
mai puţin recunoscut drept ceea ce era cu adevărat: un 
prooroc al apostaziei”. Nu a vorbit decât din dragoste 
pentru Adevărul de viaţă dătător al Ortodoxiei şi pentru 
turma încredințată lui de Hristos. A socotit că era datoria 
lui să avertizeze poporul cu privire la efectele mai subtile 
ale apostaziei, care s-a răspândit tot mai repede, pe 
măsură ce lumea noastră se apropie de sfârşitul ei. 
Apostazia - o ştia prea bine - era mai mult decât ceva care 
se manifestă în afară, „într-im loc anume" - în lumea 
profană orbită de sine şi fără de Dumnezeu ori în 
mădularele creştine apostate” care îşi axează aproape 
deplin viața pe valorile lumeşti. Mai mult, rădăcinile 
apostaziei merg până în străfunduri. Pot pătrunde în chiar 
inima omului... 

Arhiepiscopul Averchie a înţeles că, asemenea fap- 
telor slujitorilor mincinoşi pe care Hristos i-a mustrat în 
fragmentul de mai sus (Matei 7, 22-23), chipul din afară al 
Bisericii şi chiar al Ortodoxiei „adevărate”, „tradiționale" 
poate fi copiat cu atâta viclenie şi atât de întocmai, încât să 
poată fi în stare să-i „înşele, de va fi 


* Adică, un înaintevestitor al lepădării de credinţă. 

„Şi dacă un mădular suferă, toate mădularele suferă 
împreună; şi dacă un mădular este cinstit, toate mădularele se 
bucură împreună. Iar voi sunteţi trupul lui Hristos şi mădulare 
(fiecare) în parte" (1 Corinteni 12,26-27). 

cu putință, chiar şi pe cei aleşi" (Matei 24, 24). Acest gând 
era o povară imensă ce o purta asupra sa. El primise, chiar 
de la Părinţi Ortodocşi autentici, esenţa Ortodoxiei. Pentru 
a transmite în chip izbutit această esență generației 
următoare, trebuia să o deosebească de surogatele care 
creşteau acum din ce în ce mai subtil. Cuvântul rostit şi 
scris părea nepotrivit pentru această sarcină. Adesea şi-a 
găsit alinarea în fraza plină de amărăciune a Episcopului 
Teofan Zăvorâtul: „Creştinismul ortodox îşi pierde sarea" 
(cf. Matei 5, 13). Dar oare e cu putință ca singurii care să 
poată desluşi această pierdere, să fie cei care se 
împărtăşiseră deja din „seva” autentică a Ortodoxiei? 
Cineva care nu a gustat sarea, nu ştie să facă diferența 
dacă i s-ar da ceva ce are un alt gust şi i s-ar sptme că este 
sare. 

Arhiepiscopul Averchie a citat adesea şi cuvintele 
Episcopului Ignatie Briancianinov: „Nu năzuiți ca ridi- 
când mâna voastră slabă să curmaţi torentul stihinic al 
apostaziei. Evitaţi-o, apăraţi-vă de ea, şi aceasta vă este de 
ajuns. Căutaţi să cunoaşteţi dvihul vremurilor, cerceta-ți-l 
ca să-i puteți evita influenţa oricând este cu putință'*. 

Desigur, studenţii şi monahii - de la Seminarul şi 
Mănăstirea „Sfânta Treime" din Jordanville - Arhie- 
piscopului Averchie au prețuit oportunitatea avertis- 
mentelor lui. însă multora le era totuşi greu să pătrundă 
raţiunea pentru care pomenea şi insista cu atâta stăruință 
asupra unei teme atât de negative. Odată, când arhie- 
piscopul vorbea ca de obicei despre semnele lepădării de 
Hristos, un student a pus o întrebare: „Neîndoielnic că 
apostazia este groaznică şi trebuie să auzim despre 


* Arhiepiscopul Averchie, Stand Fast în the Truth, culegere compilată 
de Părintele Demetrios Serfes, Casa Parohială Stâlpii Ortodoxiei, Mt. Holly 
Springs, PA, p. 5. 

ea, dar de ce atât de mult? La urma urmei, suritem la 
adăpost de influenţele ei prin faptul că suntem ortodocşi, 
prin alipirea de tradiţii. Suntem în cadrul Bisericii 
Ortodoxe Ruse din Exil - nu suntem ecume-nişti, nu avem 
nimic de a face cu trădarea Ortodoxiei care se săvârşeşte 
în alte eparhii. Suntem în Biserica cea adevărată - Biserica 
Ortodoxă. Nu suntem în siguranță? Hristos a spus că 
porţile iadului nu vor birui Biserica Lui". 

Privindu-l pătrunzător pe cel care i-a adresat în- 
trebarea. Arhiepiscopul Averchie l-a întrebat la rândul 
său: „Dar ce anume stabileşte dacă tu eşti sau nu în acea 
Biserică?" A folosit forma la singular a cuvântului - „tu" - 
pentru că a vrut să li se adreseze ascultătorilor lui ca şi 
unor persoane. 

Toţi studenţii prezenţi erau botezați creştin-ortodocşi. 
Bărbatul care adresase această întrebare neaşteptată era 
propriul lor ierarh, propria lor verigă de legătură cu 
Apostolii. Nu doar că erau cu el în aceeaşi Biserică, ci şi în 
aceeaşi „eparhie”. Atunci cum de putea să pună la 
îndoială calitatea lor de mădulare în Biserica cea adevărată 
fără să şi-o conteste pe a sa? 

întrebarea Arhiepiscopului Averchie era plină de tâlc. 
Le spusese adesea studenţilor lui că Antihrist va 
„recunoaşte”, va „legitima" şi astfel va pune stăpânire pe 
aparenţa exterioară a Bisericii Ortodoxe - cu tradiţiile, 
artele, dogmele, legalitatea de ordin canonic, curăţia 
liturgică şi succesiunea ei apostolică. De aceea, calitatea 
exterioară de membru al Bisericii şi alipirea de tradiţii - 
deşi aceştia sunt paşi necesari pentru cei care cunosc 
Adevărul Ortodoxiei şi doresc să se împărtăşească de 
harul ei deplin - nu oferă, după cum a spus, „nici o 
garanție". întrebându-i pe studenţi ce 


anume hotărăşte dacă sunt sau nu mădulare ale Bisericii 
celei adevărate, accentua nevoia ca ei să dezvolte în ei 
înşişi, în mod personal, un simțământ al autenticității care 
să-i facă să recunoască atât duhul creştinismului ortodox 
adevărat, cât şi copiile lui viclene. 


CE ESTE BISERICA? 


Arhiepiscopul Averchie a observat că eclesiologia 
Ortodoxiei era, mai mult decât oricare din celelalte 
dimensiuni ale ei, în primejdie de a fi deformată în 
vremurile actuale. Aşa cum creştinătatea îşi pierdea ce 
mai rămăsese din savoarea credinței sale adevărate, tot 
astfel şi creştinii ortodocşi - influenţaţi fără vrerea lor de 
duhul vremurilor - au pierdut înțelesul drept a ceea ce 
este în fapt Biserica. Perspectiva lor era, ca şi aceea a 
societăţii în care trăiau, întoarsă în afară, şi astfel priveau 
Biserica tot mai mult ca pe o instituţie. Simţind nevoia 
presantă de a răspunde acestei tendinţe. Arhiepiscopul 
Averchie a scris: 

„Ortodoxia nu este doar vreun fel de organizaţie pur 
pământească, ce e ocârmuită de patriarhi, episcopi şi 
preoţi care dețin conducerea în Biserica ce se numeşte 
oficial «Ortodoxă». Ortodoxia este «Trupul tainic al lui 
Hristos», al cărei Cap este însuşi Hristos (vezi: Efeseni 1,22- 
23; Coloseni 1,18,24), iar alcătuirea ei nu-i cuprinde doar pe 
preoţi, ci şi pe toţi cei care cred cu adevărat în Hristos - 
care prin Sfântul Botez au intrat în chip legiuit în Biserica 
pe care El a întemeiat-o -, atât cei care viețuiesc acum pe 
pământ cât şi cei care s-au săvârşit întru credință şi 
evlavie". 

^ Arhiepiscopul Averchie, What is Orthodoxy?, în Orthodox Life, 


Mănăstirea Sfânta Treime, Jordanville, N. Y., mai-iunie, 1976, p. 2. 

Arhiepiscopul Averchie s-a temut că duhul eclesio- 
logiei ortodoxe va fi înlocuit printr-o concepţie papistă- 
şească asupra Bisericii, iar conducătorii ortodocşi vor fi 
văzuţi în conştiințele credincioşilor drept mini-papi, 
punându-L. astfel în umbră pe Hristos ca şi Cap al 
Bisericii. Atunci când Biserica va ajunge să fie mai întâi 
identificată cu o administraţie vremelnică - şi-a dat seama 
arhiepiscopul - Antihrist va avea o uşă deschisă către 
inimile oamenilor şi cu puţin efort îi va preschimba în 
slugi supuse ale sale. înțelegându-se greşit Biserica, se vor 
săvârşi - „pentru binele Bisericii” - lucruri vădit potrivnice 
poruncilor şi voii lui Hristos. 

Intorcându-ne din nou atenţia dinspre pământesc 
spre duhovnicesc, în definiția dată de el Bisericii, a 
afirmat: 

„Biserica Ortodoxă nu este nici un fel de «monopol» 
sau «afacere» a clerului, cum cred cei ignoranţi sau cei 
străini de duhul Bisericii. Nu este moştenirea unui sau 
altui ierarh ori preot. Este unitatea duhovrucească strânsă 
a tuturor celor care cred cu adevărat în Hristos, care se 
străduiesc să ţină poruncile lui Hristos cu sfințenie - cu 
singurul ţel de a moşteni acea fericire veşnică pe care 
Hristos Mântuitorul ne-a gătit-o nouă - şi care, dacă 
păcătuiesc din slăbiciune, se căiesc sincer şi se străduiesc 
să aducă „roade vrednice de pocăință” (Luca 3, 8)”^. 

Cei a căror grijă de căpetenie este întărirea puterii 
vremelnice a Bisericii, se pot simţi ameninţaţi de definiția 
dată de Arhiepiscopul Averchie Bisericii (care, ar trebui 
observat, este aceeaşi cu definiţia Fericitului Arhiepiscop 
loan Maximovici, ceea ce adevereşte că aceşti doi ierarhi 
erau într-un cuget şi vorbeau dintru aceeaşi tradiţie). 
Uneori se poate auzi: „Da, Biserica este 

tainică. Dar trebuie să ţineţi seama de aspectul pământesc 
al Bisericii, oricât de obişnuit, de banal ar fi el". Cu toate 
că răspunsul Arhiepiscopului Averchie la acestea a făcut 
într-adevăr loc imor astfel de consideraţii, el le-a şi 
înlăturat deplin ca îndreptăţiri ale deşertăciunii lumeşti în 
Biserică: 

„Biserica - e adevărat - nu poate fi întru totul în- 
depărtată din lume, căci în ea intră oamenii câtă vreme 
încă trăiesc pe pământ, şi prin urmare elementul 
«pământesc» din alcătuirea ei şi organizarea exterioară 
sunt de neocolit; totuşi, cu cât există mai puțin din acest 
element «pământesc», cu atât mai bine va fi pentru țelul ei 
veşnic. în orice caz, acest element «pământesc» nu ar 
trebuie să întunece sau să curme elementul strict 
duhovnicesc - problema mântuirii sufletului pentru viața 
veşnică - pentru care Biserica a fost şi întemeiată şi 
ființează"™*. 

După cum a înțeles Arhiepiscopul Averchie, umbrirea 
celor duhovniceşti de către cele pământeşti în viața 
bisericească a dus la pierderea a ceva de trebuință tuturor 
creştinilor: o conştiinţă a diferenței dintre ceea ce este 
formal şi ceea ce este drept. întorcându-şi atenția către 
lumea din afară, omul caută mai degrabă „atitudinea 
acceptată" - ceea ce este corect şi bun în ochii altora -decât 
să fie lăuntric cinstit față de Dumnezeu şi de propria lui 
conştiinţă. A idealiza şi a te conforma cu ceva pentru că 
este „corect" şi „recunoscut” e totuna cu a cere să fii amăgit, 
căci Satana poate lesne, mai ales în vremurile noastre - să 
facă „formalismul" exterior să coexiste cu minciuna 
lăuntrică. Din această pricină Arhiepiscopul Averchie a 
accentuat: 


"iWrf. p. 3. 

„Trebuie să înțelegem şi să ne aducem aminte că 
Ortodoxia nu reprezintă numai şi nici întotdeauna ceea ce 
în mod formal este numit «ortodox», căci în vremurile 
noastre înşelătoare şi rele, apariţia pretutindeni a pseudo- 
Ortodoxiei care-şi înalță capul şi se statorniceşte în lume, 
este un fapt nespus de dureros, însă, în mod regretabil, 
unul de necontestat. Această Ortodoxie mincinoasă se 
străduieşte cu înverşunare să se substituie adevăratei 
Ortodoxii, aşa cum în vremea sa. Antihrist se va sârgui să- 
L înlocuiască pe Hristos cu sine însuşi *". 


CE SE ÎNȚELEGE PRIN „ANTIHRIST? 


Ar trebui să se spună aici câteva cuvinte despre ceea 
ce înțelegea Arhiepiscopul Averchie când vorbea despre 
„Antihrist”, căci îl vedea pe Antihrist într-un chip 
duhovnicesc, fără nici un senzaţionalism de tipul „ziua 
Judecăţii de Apoi". Ca să-l recunoaştem pe Antihrist şi 
ceea ce chiar şi acum îi găteşte venirea, trebuie să privim 
dincolo de ceea ce pare a fi bun sau rău, drept sau 
nedrept”. Trebuie să înțelegem principiul din spatele lui 
Antihrist, care este principiul imitării a tot ceea ce este al 
lui Hristos. De vreme ce însuşi numele lui înseamnă cel 
care este „în locul lui Hristos” sau arată ca Hristos'^, 
Antihristul va fi întruchiparea de pe urmă, cea mai 
înşelătoare, a sforțării de veacuri a Satanei de a „copia” 
creştinismul, ca să plăsmuiască o formă nouă a lui, una 
lumească. I. M. Konţevici scrie: „Antihrist 


“Hhiă. p.2. 
" „Nu judecaţi după înfăţişare, ci judecaţi judecată dreaptă" 
(loan 7, li). 
Vezi Părintele Serafim Rose, Raising the Mină, Warming the Heart, în 
The Orthodox Word, nr. 126, p. 30. 

nu se va ivi ca un ateu absolut sau ca un adept al ceea ce 
este legat de ateism - al bolşevismului, de vreme ce acesta 
din urmă i-a arătat lumii toate ororile care decurg din 
ateism". Mai curând, aşa cum afirmă Sfântul Efrem Sirul, 
„va veni ca un tâlhar, aşa încât să-i amăgească pe toţi; va 
fi ca unul smerit, blând, un urâtor (cum va spune despre 
sine) al fărădelegii, disprețuind idolii, dând întâietate 
cucerniciei, bim, iubitor de săraci, peste măsură de 
frumos, statornic, îngăduitor cu toți. Va prețui în mod 
deosebit neamul evreiesc, de vreme ce evreii îi vor aştepta 
venirea. Dar pe lângă toate acestea, va lucra semne, şi 
minuni, şi privelişti înspăimântătoare cu putere mare; şi 
va întrebuința mijloace viclene ca să placă tuturor, aşa 
încât oamenii să-l îndrăgească repede. Nu va primi mită, 
nu va vorbi cu mânie, nu va avea un chip posomorât, ci 
printr-o înfăţişare cuviincioasă va duce lumea în înşelare, 
până ce va deveni împărat". 

Cu înțelegerea sa filosofică, patristică a realităţii lui 
Antihrist, Arhiepiscopul Averchie a priceput că nu e de 
trebuință ca cineva să trăiască în timpul viitoarei sale 
stăpâniri pentru a-i fi - într-im sens figurat şi totuşi foarte 
real - ucenic. Cineva poate fi atras spre ceea ce reprezintă 
Antihrist - imitarea creştinismului - prin ceea ce are în 
comim cu el: o absenţă lăuntrică a lui Hristos. 

Telul a tot ceea ce dăruieşte Hristos este să-i pre- 
gătească pe oameni pentru împărăţia Sa cea Cerească, în 
vreme ce rațiunea lui Antihrist este să-i lege pe oameni, în 
orice chip cu putință, de acest pământ. 


" I. M. Konţevici, Antichrist and the Present Times, în Orthodox Life, 
ianuarie-februarie, 1976, pp. 8-9. 

" Sfântul Efrem Şirul, Concerning the Coming of the Lord, în Orthodox 
Life, mai-iunie, 1970, pp. 23-24. 

Această deosebire, deşi simplă şi răspicată, poate să nu fie 
atât de lesne de văzut, de vreme ce Antihrist însuşi - ca 
mulți din înaintaşii lui - va fi de fapt foarte „duhovnicesc, 
legându-i de pământ pe oameni cu chiar înfăţişarea din 
afară a lucrurilor care sunt menite să-i ducă spre Cer. 
Imitarea creştinismului va fi desluşită numai de aceia care 
şi-au păstrat acel „simț" prin care osebesc ceea ce este în 
sine pământesc şi stricăcios de ceea ce este ceresc şi veşnic. 
„Apostazia” despre care vorbea Arhiepiscopul Averchie 
este tocmai pierderea acestei înțelegeri şi dorințe. Iarăşi, 
Sfântul Efrem Şirul scrie că, atunci când Antihrist va veni 
într-adevăr, nu va fi văzut drept ceea ce este de către cel 
care-şi are mintea la treburile acestei vieţi şi iubeşte 
pământescul... căci acela care este pururi înlănțuit de 
legăturile acestei vieţi, chiar dacă va auzi, nu va crede şi-l 
va disprețul pe cel care spune aceste lucruri. însă sfinţii 
vor fi întăriţi, pentru că ei au disprețuit toată grija vieţii 
acesteia”. 

Un creştinism fără „gust" este umplut cu deşertăciune 
Iumească ce se dă pe sine drept duhovnicie. lar a „înlumi" 
creştinismul înseamnă a-l face vulnerabil față de ispitirile 
lui Antihrist. 


TREI NIVELURI ALE APOSTAZIEI 


Cercetând scrierile Arhiepiscopului Averchie despre 
apostazie, se pot desluşi trei niveluri despre care a vorbit, 
iar acestea încep de la nivelul cel mai învederat şi ajung 
până la cel mai greu de desluşit. 


Cel dintâi nivel al apostaziei 


La primul nivel se află pierderea „savorii” creşti- 
nismului de către creştinătate îndeobşte. Rădăcinile 


«Ibid. pp. 26-27. 

acesteia se găsesc în schisma dintre Răsărit şi Apus şi în 
formarea treptată, în Apusul medieval, a unui „nou 
creştinism", în care raţiunea căzută a omului - mai 
degrabă decât Tradiţia revelată în mod dumnezeiesc - a 
devenit criteriul adevărului. în esenţă, această schimbare 
de perspectivă dinspre duhovnicesc spre natural [trupesc] 
a condus, prim  Renaştere şi  „iluminism', către 
materialismul arogant al vremurilor noastre - un 
materialism care l-a orbit duhovniceşte pe omul mo- 
dem”*". „Se poate desluşi - scria Arhiepiscopul Averchie - 
un soi de mână neagră care acţionează rațional, lucrând 
spre a-i lega pe oameni cât mai strâns cu putință de 
această viață vremelnică, pământească, silindu-i să dea 
uitării viaţa viitoare, viața cea veşnică, ce ne aşteaptă 
negreşit pe toți. 

Materialismul, după cum a înţeles Arhiepiscopul 
Averchie, strică credința creştinilor, fără ca ei să o ştie 
măcar. Chiar şi pretinsa lor rezistență „împotriva de- 
şertăciunii lumești" sau vorbirea lor despre Rai pot fi pline 
de concepții lumești, dacă şi-au pierdut dreapta înţelegere 
asupra  „lumii” căreia creştinismul autentic îi este 
potrivnic". De altfel, ceea ce din punct de vedere ortodox 
ar fi socotit imoral, într-un creştinism contaminat de 
deşertăciune lumească devine îngăduit. 

„Despre ce fel de unire adevărată a tuturor creştinilor 
în duhul dragostei creştine mai poate vorbi 


Vezi Arhiepiscopul Averchie, True Orthodoxy and the Contemporan) 
World, (în limba rusă). Mănăstirea Sfânta Treime, Jordanville, N.Y., 1971, pp. 
18-21. 
1" Stand Fast in the Truth, p. 8. Episcopul Ignatie Briancianinov explică faptul 
că „lumea" despre care vorbeşte Hristos este alcătuită din majoritatea 
oamenilor „care trăiesc pentru vremelnicie şi nu pentru veşnicie" - cf. The 
Arena, Mănăstirea Sfânta Treime, Jordanville, N. Y., 1982, pp. 16-17. 

cineva acum, când Adevărul este tăgăduit de aproape toți, 
când înşelăciunea s-a înstăpânit aproape pretutindeni, 
când viaţa autentic duhovnicească printre oamenii care-şi 
spun creştini, a secătuit şi a fost înlocuită cu o viața 
trupească, o viață dobitocească, ce a fost totuşi aşezată pe 
un piedestal şi mascată de ideea pretinsei milostiviri, care 
în mod prefăcut îndreptățeşte orice fel de exces spiritual, 
orice fel de anarhie morală? într-adevăr, dintru aceasta 
pleacă toate aceste nenumărate «mingi», diversele feluri 
de «jocuri», «dansuri» şi distracţii față de care, în ciuda 
caracterului lor imoral, anti-creştin, până şi preoţii mai 
moderni au o atitudine tolerantă, uneori organizându-le 
chiar ei înşişi şi luând parte la ele"^". 

Pierzând legătura cu esenţa credinței sale - care este, 
într-un cuvânt, lepădarea de grijile lumii -, creştinătatea îi 
lipseşte pe credincioşi de legătura vie cu harul Duhului 
Sfânt. De aceea, creştinii trebuie să găsească înlocuitori ai 
acestui har,  pricinuind, prin  autosuges-tionare, 
„experienţe spirituale”. în acelaşi timp, ei caută în lumea 
aceasta un înlocuitor pentru cealaltă lume care nu le mai 
este la îndemână. Arhiepiscopul Averchie a scris despre 
aceşti neo-creştini: 

„Ei vor fericire aici în lumea aceasta, împovărată cu 
mulțimea ei de păcate şi fărădelegi; şi aşteaptă această 
fericire cu nerăbdare. Ei socotesc că unul din cele mai 
sigure feluri de a o dobândi, este «mişcarea ecumenică», 
unirea şi unificarea tuturor popoarelor într-o «biserică» 
nouă care va cuprinde nu doar ro-mano-catolici şi 
protestanți, ci şi iudei, musulmani şi 


Stand Fast in the Truth, pp. 8-9. 
Arhiepiscopul Averchie, A Reminder to Us That True Christianity Is a 
Struggle, în Orthodox Life, martie-aprilie, 1981, p. 24. 

păgâni, fiecare păstrându-şi propriile convingeri şi 
greşeli. Această iubire «creştinească» închipuită, în nu- 
mele fericirii viitoare a oamenilor pe pământ, nu poate 
decât să calce Adevărul în picioare". 

Arhiepiscopul Averchie a numit „neohiliasm" cre- 
dinţa în fericirea viitoare pe pământ - hiliasmul fiind 
vechea credinţă eretică în stăpânirea de o mie de ani a lui 
Hristos ca împărat pământesc. El a prevăzut că „unitatea 
ecumenică" exterioară căutată de „neohiliaşti” nu va fi 
nimic altceva decât o unitate formală, sprijinită şi 
încuviințată de Antihrist 

Pentru Arhiepiscopul Averchie, „mişcarea ecume- 
nică” modernă vădea altceva: o necredință în Adevărul 
absolut, larg răspândită. Dintru aceasta vine atât lipsa de 
voință în a opune rezistență față de orişice lucru ce 
necesită împotrivire, cât şi o acceptare din slabă-voinţă 
[nevolnicie] sau chiar o îndreptăţire a răului, toate în 
numele celor mai superficiale idei de „iubire creştină" şi 
de „pace". Arhiepiscopul Averchie a exprimat acest lucru 
astfel: 

„In vremurile noastre, când există îndoieli atât de 
puternice chiar şi în legătură cu existența Adevărului, 
când fiecare «adevăr» este socotit relativ şi se consideră 
potrivit ca fiecare persoană să aibă «propriul ei adevăr», 
lupta pentru Adevăr capătă un înţeles deosebit de 
însemnat. lar cine nu sprijină această luptă, cine vede în 
ea doar o manifestare a «fariseismului» şi propune 
«umilirea» [aplecarea] înaintea Minciunii prin lepădarea 
Adevărului, ar trebui să fie recunoscut în mod firesc drept 
trădător [lepădător] al Adevărului, oricine ar fi, oricum şi- 
ar spune sau s-ar socoti pe sine". 


A" Tlie Life and Works of Archbishop Averky, Casa Parohială Stâlpii 
Ortodoxiei, Mt. Holly Springs, PA, p. 32. 22 Stand Fast în the Truth, p. 11. 

Cei care îşi pun toată nădejdea în lumea aceasta, 
inevitabil fie vor cădea în deznădejde, fie vor închide ochii 
la decăderea crescândă lucrătoare întru toate formele 
vieţii publice. Atitudinea lor relativistă şi şovăielnică ajută 
doar la dezlănţuirea forțelor Satanei în vremurile de pe 
urmă. 

Aşa cum a arătat Arhiepiscopul Averchie: „«Preoţii 
Satanei» sau, ceea ce e acelaşi lucru, slujitorii lui Antihrist 
cel care va veni, se servesc de această orbire a majorității 
oamenilor moderni şi îşi săvârşesc în mod îndârjit şi 
stăruitor lucrarea, cu putere vădit satanică. Cu deosebite 
sforțări şi prin toate mijloacele cu putință, cu ajutorul 
tuturor posibilităţilor aflate în stăpânirea lor, îi leagă de ei 
în chip silnic pe adepţii care conlucrează cu ei conştient 
sau inconştient, cu voie sau fără voie, pentru crearea în 
lume a circumstanțelor şi condiţiilor prielnice pentru 
foarte apropiata venire a lui Antihrist ca ocârmuitor al 
lumii întregi şi stăpân al întregii omeniri "A. 

Intr-un alt loc. Arhiepiscopul Averchie a scris mai 
multe despre acelaşi lucru: „Datoria fundamentală a 
slujitorilor venirii lui Antihrist e să distrugă lumea cea 
veche, cu toate conceptele şi «prejudecățile» ei dintâi, 
pentru a construi în locul ei o lume nouă, potrivită spre a- 
1 primi pe viitorul «nou stăpân» care va lua întru oameni 
locul lui Hristos şi le va da pe pământ tot ceea ce Hristos 
nu le-a dat... Trebuie să fii întru totul orb duhovniceşte, pe 
deplin străin de creştinismul adevărat, ca să nu înţelegi 
toate acestea!"^* 


" Arhiepiscopul Averchie, The Just Shine like the Stars, West Coast Orthodox 
Supply, Etna, CA, 1983, p. 16. 2^ Stand Fast în the Truth, p. 10. 

Cel de al doilea nivel al apostaziei 


La cel de-al doilea nivel al apostaziei înfățişat de 
Arhiepiscopul Averchie, Bisericile ortodoxe - „ţinând 
pasul cu lumea" - leapădă în urma lor câteva din formele 
tradiționale ale Bisericii şi atitudinile eclesio-logice pe care 
le socotesc „învechite", şi astfel şi ele se rup de tradiția 
care păstrează „savoarea" adevăratului creştinism. Acesta 
este unul din felurile în care Ortodoxia devine o „pseudo- 
Ortodoxie” lumească. Esenţa Ortodoxiei nu poate fi 
transmisă când însuşi contextul primirii ei este ca şi 
dispărut. 

Arhiepiscopul Averchie a tâlcuit de ce Biserica 
Ortodoxă - aşa cum odinioară a spus Sfântul Atanasie cel 
Mare - „nu trebuie să slujească vremurilor". 

Biserica nu se adaptează niciodată lumii. întru adevăr 
nu face acest lucru, căci Donmul le-a spus ucenicilor Săi la 
Cina cea de Taină că ei „nu sunt din lumea aceasta" (loan 
17,6,14-16). Trebuie să păstrăm lăuntric aceste cuvinte 
dacă vrem să rămânem credincioşi adevăratului 
creştinism - Biserica cea adevărată a lui Hristos a fost 
întotdeauna, este şi va fi mereu străină lumii acesteia. 
Despărţită de ea, e în stare să transmită nestricate 
predaniile dumnezeieşti ale Domnului, pentru că tocmai 
această despărțire  [osebire de lume] a  păstrat-o 
neschimbată, adică asemenea cu însuşi Dumnezeu cel 
neschimbaf”. 


" Citatul întreg este: „Să cunoaşteţi că trebuie să slujim nu vremurilor, 
ci lui Dumnezeu" - din scrisoarea Sfântului Atanasie către Draconţiu. 
Adică, neunită în duh cu lumea, ci împărtăşindu-se din Duhul lui 
Hristos. 
Arhiepiscopul Averchie, True Orthodoxy, în Orthodox Christian 
Witness, Seattle, WA, ianuarie 10/23,1983, pp. 2-3. 

Odată, pe la începutul anilor '60, un seminarist 1-a 
auzit pe Arhiepiscopul Averchie plimbându-se îndelung, 
cu pas mărunt, pe coridorul mănăstirii. în cele din urmă s- 
a dus la ierarh şi 1-a întrebat ce se întâmplase. „Frate -a 
răspuns cinstitul ierarh, aţintindu-şi privirea -, cuvântul 
«Ortodoxie» a ajuns lipsit de înţeles din pricină că 
neortodoxia se travesteşte în spatele măştii [înfăţişării] 
exterioare a Ortodoxiei. De aceea, e de trebuință să 
alcătuim o nouă expresie pentru ceea ce numim Orto- 
doxie, aşa cum odiruoară a fost de trebuinţă să se întoc- 
mească cuvântul «ortodox». Şi aceasta nu e chiar atât de 
simplu”. 

Arhiepiscopul Averchie şi-a dat seama că, pentru 
vreun motiv oarecare. Bisericile ortodoxe şi cârmuitorii 
acestora nu au prețuit temeiul duhovnicesc al tradiţiei 
ortodoxe, ca fiind transmisă neîntrerupt de la părinte la 
fiu, de-a lungul veacurilor. Despre aceasta a scris: 

„Acolo unde s-a rupt legătura duhovnicească 
moştenită a harului care vine de la Sfinţii Apostoli şi 
succesorii [urmaşii] lor. Bărbaţii Apostolici şi Sfinţii 
Părinţi, acolo unde s-au introdus diferite înnoiri în 
credință şi în morală, cu scopul de «a ţine pasul cu 
vremurile», de «a progresa», de a nu se demoda şi de a se 
adapta cerinţelor şi uzanțelor acestei lumi care zace în rău 
- acolo nicidecum nu se poate vorbi de Biserică 
adevărată"2«. 

Aceste „înnoiri"^^ sunt uneori introduse pentru a face 
viața ortodoxă mai puțin încordată sau a o face să 


2« Stand Fast in the Truth, p. 2. 

2' De exemplu: reformele liturgice şi ale calendarului, schimbările în 
principiile ce privesc postul. Spovedania rară, stranele şi orgile în biserică, 
preoţii fără barbă, tunderea şi cârmuirea monahilor de către preoți căsătoriți, 
etc. Cu privire la asemenea înnoiri, 

pară mai puţin „stranie' în ochii lumii. Arhiepiscopul 
Averchie scria că însăşi ideea acestui lucru este 
heterodoxă, de vreme ce „credința ortodoxă învaţă cum să- 
ți zideşti viața în acord cu cerințele desăvârşirii creştine, pe 
când heterodoxia ia din creştinism numai acele lucruri 
care sunt, şi în măsura în care sunt, potrivite cu condiţiile 
vieții culturale contemporane”. Să cobori standardul vieţii 
ascetice a Ortodoxiei, înseanmă să le refuzi creştinilor un 
mijloc de auto-curăţire, să le refuzi însuşi prilejul 
pocăinţei de suflet mântuitoare atunci când le lipseşte 
acest standard - dacă nu în literă, în duh. înseamnă să 
slăbeşti însuşi temeiul Ortodoxiei, care, aşa cum a afirmat 
Arhiepiscopul Averchie, „este o credință ascetică, ce 
cheamă la trudă ascetică în numele dezrădăcinării 
patimilor păcătoase şi a înrădăcinării virtuţilor creştine". 
în alte cazuri, tradiţiile sunt analizate şi preschimbate, 
ca să hrănească mândria „teologilor” contemporani care, 
rupţi de transmiterea nemijlocită, vie a tradiţiei, se sâr- 
guiesc să găsească „noi direcţii ale teologiei ortodoxe", ca 
să îşi „însuşească istoria" în mod intelectual şi să 
„recondiționeze" trăirea ortodoxă într-im soi de purism 


Părintele Serafim spimea: „Adepții obiceiului ignorant sunt ei înşişi naivi; ei 
se mulțumesc să primească ceea ce le-a fost «transmis», însă nevăzând 
înțelesul şi necunoscând izvoarele a ceea ce le-a fost transmis, sunt lesne 
înşelați, acceptând atât obiceiuri pe care Biserica le-a îngăduit numai din 
bunăvoința şi iconomia ei - ca şi cum acestea ar fi ceea ce este mai bun din 
Ortodoxie -, cât şi obiceiuri nelalocul lor, de origine şi inspiraţie heterodoxă 
recentă, şi amestecându-le laolaltă cu obiceiurile ortodoxe curate şi pline de 
tâlc transmise de la Sfinţii Părinţi” - cf. Paisie Velicikovski, Chinovia Sf. 
Herman din Alaska, 1976, p. 14. 

A Arhiepiscopul Averchie, Should the Church Be „In Step With the 
Times?” în The Orthodox Word, nr. 16-17, pp. 184 şi 186. 

artificial. Arhiepiscopul Averchie scria: „Ei discută gă- 
lăgios despre cât este de important să «reînnoiască 
Biserica Ortodoxă», despre un soi de «reforme în 
Ortodoxie», care chipurile a ajtins «inflexibilă în direcţiile 
sale» şi «muri-bundă»".. Acest soi nou de «ortodocşi» nu 
sunt, într-adevăr, cu nimic mai prejos decât «savanții» 
modemi'W. Ei „teologhisesc” fără a avea „simțul" 
adevărat al ambianţei bisericii tradiționale în care s-au ivit 
Sfinţii. „După roadele lor îi veţi cunoaşte" (Matei 7,20) - 
Ortodoxia tradițională, cu toate aşa-zisele ei „adăugiri cul- 
turale" şi „întinăciuni”, a crescut Sfinţi chiar şi în 
vremurile noastre; Ortodoxia  „recondiţionată” sau 
„redescoperită", cu toate pretențiile ei că este mai curată şi 
mai bine informată, a creat în cel mai bvm caz oameni 
inteligenţi. Slăbiciunea duhovnicească a acesteia este 
arvuna „teologilor” ei „mai cunoscători” decât purtătorii 
actuali, în viaţă, ai sfinţeniei ortodoxe. 

„Ţinând pasul cu vremurile", bisericile pot să şi piar- 
dă „savoarea" Ortodoxiei, fiind prinse de duhul „mişcării 
ecumenice" la modă care, după cum am văzut, este o 
expresie a procesului de apostazie mondială. Astfel, Arhi- 
episcopul Averchie a afirmat în mai multe locuri: 

„Duhul pustiitor al apostaziei a pătruns deja chiar şi 
în Biserica noastră Ortodoxă, printre ierarhi de seamă care 
vestesc fățiş apropierea unui fel de «nouă eră» şi propun 
cu neruşinare să se termine cu tot trecutul, întrucât ei se 
strâng ca să întemeieze un soi de biserică în întregime 
«nouă», în legătură «ecumenică» strânsă şi în comun 
acord cu toți apostaţii de la credința şi Biserica cea 
adevărată”. O perioadă îndelungată am 


The Life and Works of Archbishop Averky, p. 25. ^ 
True Orthodoxy, p. 5. » Stand Fast în the Truth, p. 7. 

auzit că ei [preoţii ortodocşi] aparţin acestei mişcări 
pentru ca să «dea mărturie neamurilor de alte confesiuni 
despre adevărul Sfintei Ortodoxii», însă ne este greu să 
credem că această afirmaţie înseamnă ceva mai mult decât 
«o aruncare de praf în ochii noştri». Desele lor declarații 
teologice din presa internaţională nu ne pot conduce decât 
la concluzia că sunt trădători ai sfântului Adevăr"^. 


Cel de al treilea nivel al apostaziei 


în sfârşit, cel de al treilea nivel de apostazie cu privire 
la care Arhiepiscopul Averchie ne-a avertizat, este atins 
atimci când bisericile ortodoxe, chiar şi când păstrează 
toate tradiţiile a ceea ce ele numesc „Ortodoxie ade- 
vărată”, pierd totuşi „savoarea" prețioasă a credinţei lor şi 
ajung contairunate de un duh lumesc travestit în spi- 
ritualitate. Aceasta se întâmplă din pricina (1) a pierderii 
dragostei creştine adevărate, fără de care toate tradiţiile 
ajung mai degrabă osânditoare decât purtătoare de har, şi 
(2) a întrebuinţării în scopuri lumeşti a formelor şi 
suporturilor de credință exterioare (care svmt menite să 
trezească amintirea lumii de dincolo). Dintru aceşti factori 
se iveşte o altă formă de „pseudo-Ortodoxie”, de data 
aceasta mult mai subtilă, pentru că poate fi tăinuită în 
toate formele corecte. Câteva din simptomele sale, care 
pot fi găsite şi în „pseudo-Ortodoxia” apostaziei de 
nivelul al doilea, vor fi înfăţişate mai jos. 


Politica de grup 


Arhiepiscopul Averchie a văzut că, odată ce „sa- 
voarea" Ortodoxiei s-a pierdut, iar Biserica ajunge să fie 
privită în primul rând ca o organizaţie lumească. 


True Orthodoxy, p. 3. 

calitatea de mădular al Trupului tainic al lui Hristos este 
confundată cu calitatea de membru într-o grupare 
administrativ bisericească sau în alta. Atunci, viețile 
oamenilor pot fi năruite sub pretextul „curăţirii Bisericii”, 
dacă aceşti oameni nu par prielnici organizației. Preoţi, 
mireni şi monahi simt aţâţaţi şi făcuţi să nu se încreadă 
unii în alții, tocmai ca să apere avantajele lumeşti ale 
respectivelor lor grupări. O grupare bisericească poate să 
se desprindă dintr-o alta şi să caute să îşi legitimeze 
poziţia cu nenumărate formule legale şi canonice. Diferite 
grupări pot să se unească, formând „supra-grupări" ca să 
ajungă să se simtă mai legitime; pot să vorbească de 
unitatea lor exterioară, ca şi când aceasta ar reprezenta 
unitatea duhovnicească adevărată a Bisericii, însă 
adeveresc că această unitate este de fapt pe de-a-ntregul 
politică, dacă ele resping sau întrebuințează polemica 
împotriva acelor grupări ortodoxe care nu s-au alăturat 
organizațiilor lor. Cei cu o „mentalitate partinică” pot 
pierde însăşi ideea de sfințenie, ridicând în slavă 
personalitățile bisericeşti fie pentru că simt „recunoscute” 
de propria lor grupare, fie pentru că sunt purtătorii ei de 
cuvânt cei mai de vază. „Canonicitatea", o armă însemnată 
în polemica dintre grupări, ajunge să fie mânuită destul de 
discreţionar şi confundată în mod  şreşit cu 
„recunoaşterea"” unui grup de către alte grupări. In felul 
acesta, pare să devină mai „canonic' cel care 
întrebuințează propaganda cea mai eficace. 

Arhiepiscopul Averchie era scârbit de acest domeniu, 
al ceea ce el numea „politica de grup”, văzând că nu are 
nimic de a face cu adevăratul creştinism. Cu toate că 
politica de grup a atins într-adevăr o culme în vremurile 
acestea de pe urmă, când „dragostea multora se va răci" 
(Matei 24,12), „mentalitatea de grup" nu este 

doar apanajul epocii moderne - ea este o tendinţă generală 
a părții căzute, trupeşti a omenirii. Chiar şi Sfântul Pavel a 
avut de-a face cu ea când îi scria bisericii din Corint: „Că 
fiecare din voi zice: Eu sunt al lui Pavel, iar eu al lui 
ApoUo, iar eu al lui Chifa, iar eu al lui Hristos! Au doară 
S-a împărţit Hristos? Au Pavel s-a răstignit pentru voi? 
Sau întru numele lui Pavel v-aţi botezat? [...] Căci când 
zice cineva: Eu sunt al lui Pavel, şi altul: Eu, al lui 
Apollo, au nu oameni trupeşti sunteți?" (1 Corinteni 2, 22- 
23; 3,4). 

Să faci din Biserică o unealtă a intrigilor politice, 
spunea Arhiepiscopul Averchie, înseamnă să „le supui pe 
cele veşnice celor vremelnice, pe cele cereşti celor 
pământeşti, pe cele sfinte celor păcătoase"^^. în articolul 
său Râuna cea sfântă, a afirmat în continuare: 

„Şi în acelaşi chip [ca şi râvna sfântă], există o râvnă 
artificială, mincinoasă, înapoia măştii căreia este tăinuită 
colcăiala patimilor omeneşti de rând - cel mai adesea 
mândria, iubirea de stăpânire şi de cinstire şi interesul 
unei politici de grup asemenea celei care joacă rolul 
principal în luptele politice şi pentru care nu poate fi nici 
un loc în viața duhovnicească, în viaţa bisericească 
publică, însă care, din păcate, este des întâlnită în vremea 
noastră şi este ațâţătoarea de căpetenie a oricărei gâlcevi şi 
tulburări din Biserică. Conducătorii şi ațâţătorii acestei 
râvne mincinoase se ascund adesea în spatele vreunui fel 
de idealism închipuit, însă în realitate îşi urmează numai 
ţelurile lor personale, străduindu-se nu să-l fie pe plac lui 
Dumnezeu, ci să îşi satisfacă propria grijă de sine şi fiind 
râvrutori nu pentru slava lui Dumnezeu, ci pentru propria 
lor slavă şi slava colegilor şi partizanilor din gruparea lor. 
Toate 


'5 Stand Fast în the Truth, p. 7. 

acestea, nu mai trebui să o spunem, simt profund străine 
râvnei celei sfinte şi adevărate, sunt potrivnice ei, 
păcătoase şi vinovate, căci ele primejduiesc mai mult 
Sfânta noastră credinţă şi Biserică!"^* 

„Biserica - accentua Arhiepiscopul Averchie în alt loc 
- ne-a fost dăruită pentru mântuirea sufletelor noastre şi 
pentru nimic altceva! Nu o putem face unealtă sau teren 
de joc al patimilor noastre ori pentru reglarea propriilor 
noastre conturi. 

în ceea ce-l privea pe Arhiepiscopul Averchie, politica 
de grup o socotea plictisitoare, oricare ar fi fost gruparea 
implicată. în mod ironic, tocmai dezacordul lui cu cei ce 
aveau „mentalitate de grup", a fost cel care l-a făcut să 
cadă pradă politicii lor. A fost îndepărtat din calitatea de 
membru permanent din propriul consiliu episcopal, 
fiindcă a refuzat să fie dirijat mai de grabă de o „linie de 
partid", decât de propria sa conştiinţă. Văzând că politica 
de grup a pătruns nu doar în alte grupări, ci şi în obştea 
sa, i-a spus odată unuia din foştii lui seminarişti: „Nu 
rezultă din aceasta că harul Sfântului Duh părăseşte 
soborul nostru?" 

Totuşi, se poate pune întrebarea de ce Arhiepiscopul 
Averchie a vorbit aşa de fățiş despre fenomenul 
„neinspirant" al politicii de grup. Nu ar fi fost mai bine să 
ne prefacem doar că toate celelalte grupări ortodoxe nu 
există şi să ne mărginim atenţia la propriul nostru cerc? 
Nu, pentru Arhiepiscopul Averchie aceasta ar fi fost o 
sustragere de la răspimderea sa ca Apostol al lui Hristos. 
Politicile de grup otrăvesc misiunea Ortodoxiei în Lumea 
Liberă, abătându-i din cale pe cei nou 


A Arhiepiscopul Averchie, Holy Zeal, în The Orthodox Word, nr. 62, pp. 
130-131. 
37 The Just Shine like the Stars, pp. 51-52. 

convertiți şi făcându-i pe credincioşi să se plece mai 
curând şoaptelor diavolului decât cuvintelor Vieţii. 
Păstrarea tăcerii ar fi fost o nelegiuire de vreme ce, dacă 
această problemă nu ar fi fost abordată fățiş, cum altfel ar 
găsi căutătorii de cele duhovniceşti esența adevărată a 
Ortodoxiei, care prin fire este mai presus de politica de 
grup? Cum ar fi trăit aceştia realitatea vie a Bisericii celei 
adevărate care, aşa cum spunea Arhiepiscopul Averchie, 
este „unitatea duhovnicească strânsă a tuturor celor care 
cred cu adevărat în Hristos"? 

„NUMAI RÂVNA SFÂNTĂ PENTRU DUMNEZEU, 
PENTRU HRISTOS, scria arhiepiscopul, fără nici o 
amestecare a vreunui fel de prefăcătorie sau a vreunei 
POLITICI îndoielnice şi perfide, trebuie să ne călăuzească în 
toate faptele şi lucrările noastre". 


Jocurile de rol 


Arhiepiscopul Averchie a descoperit un alt semn că 
Bisericile ortodoxe, chiar şi atunci când aderau la toate 
formele exterioare, pierdeau „savoarea” Ortodoxiei. Acesta 
se referea la faptul că ocârmuitorii şi reprezentanții 
ortodocşi trebuiau să joace unele roluri. Jocul de rol se 
iveşte atunci când oameni mărunți vor, din ambiţie 
lumească, să pună mâna pe funcţii care au fost statornicite 
în Biserică pentru oameni de statură duhovnicească mai 
înaltă. în cele mai multe cazuri, cei care joacă roluri, 
neavând ei înşişi nici o autoritate duhovnicească 
adevărată, trebuie să dobândească această autoritate din 
afară, recurgând la ceea ce Arhiepiscopul Averchie numea 
„a face pe plac oamenilor”. Despre aceasta a vorbit Sfântul 
Pavel, care în primii ani ai creştinismului a trebuit să arate 
diferența dintre 


"Holi/Zeal,p. 131. 

adevărații reprezentanţi ai lui Hristos şi „cei ce sunt pe 
placul oamenilor”: „Căci de aş plăcea încă oamenilor, lui 
Hristos rob nu aş fi" (Galateni 1,10). „Ci precum ne-am 
socotit de Dumnezeu încercaţi spre a ni se încredința 
Evanghelia, aşa grăim; nu ca şi cum am plăcea oamenilor, 
ci lui Dumnezeu, Celui ce cearcă inimile noastre. Că 
niciodată întru cuvânt de linguşire am fost, precum ştiţi, 
nici cu ascunse porniri de lăcomie. Dumnezeu îmi este 
martor; nici căutând de la oameni slavă..." (1 Tesaloniceni 
2,4-6). 

„A face pe plac oamenilor”, înseamnă a-i linguşi pe 
oamenii care trebuie şi, dimpotrivă, a-i nimici pe posibilii 
adversari în momentele lor de răscruce; trebuie să-i „bagi 
în seamă" pe oamenii influenţi, indiferent dacă aceasta se 
împacă sau nu cu conştiinţa ta. în cele din urmă, trebuie să 
acorzi premii şi titluri şi să faci cunoscută aceasta, unindu- 
te astfel cu aliații mai degrabă prin „recunoaştere” 
reciprocă, decât prin dragoste sinceră. „Cât de mulți - scria 
Arhiepiscopul Averchie - îşi dedau inimile împrăştierii 
prin vânarea funcţiilor sus-puse, a titlurilor, a rangurilor 
sociale şi a premiilor, fiind gata să le agonisească prin 
orice mijloace, chiar şi călcându-şi conştiinţele în 
picioare"^"*., 

Arhiepiscopul Averchie a arătat că jocul de roluri 
poate pricinui atât vrăjmăşie cât şi dezbinări în Biserică: 

„Pentru ca să înceapă vrăjmăşia cumplită şi dezbi- 
narea, care taie din rădăcină cursul paşnic al vieții 
parohiale şi zdrobeşte şi nimiceşte parohiile, este de ajuns 
ca o singură persoană de acest fel să se ivească în parohie - 
cineva care îşi închipuie că este «buricul pământului», că 
toți ar trebui să ţină seama nimiai de el şi să i se supună 
întru toate, că toate judecăţile şi aprecierile lui sunt fără 


3" The just Shine like the Stars, p. 35. 

greş. Pentru oamenii de felul acesta, e ca şi cum nu ar 
exista glasul conştiinţei, iar ei nu pot să recunoască 
autoritatea Legii lui Dumnezeu. Ei simt în stare de orice 
fel de scâlciere voită a Adevărului, de orice fel de 
minciună şi defăimare răutăcioasă împotriva acelor 
oameni care nu sunt de acord cu înclinațiile lor orgolioase, 
care nu încuviinţează atitudinea lor autosuficientă şi 
dorința lor nestăvilită de a juca în toate situaţiile rolul 
principal. Aceasta chiar dacă acei oameni sunt legitim 
numiți şi sunt păstori cu adevărat buni şi oameni de 
rugăciune, dintre care există tot mai puţini în zilele 
noastre şi care ar trebui să fie prețuiți şi nu prigoniţi prin 
minciuni şi defăimări, din raţiuni pur personale şi 
vanitoase, lucru care este un păcat mârşav şi scârbavnic în 
ochii lui Dumnezeu. 

Numai astfel de oameni, stăpâniţi de patima turbată a 
iubirii de sine, sunt folosiți de puterile întunericului, de 
slugile lui Antihrist cel ce se apropie, ca să dezbine şi să 
nimicească Biserica, începând cu fiecare din parohiile ei 
luate în parte... Aceştia cu adevărat trăiesc fără 
conştiinţă!" 

Jucându-şi rolul, cineva se comportă în modul în care 
lumea aşteaptă ca el să se comporte în „onoranta" lui 
situație. Aceasta este contrariul a ceea ce caracterizează 
legăturile modeme autentice cu tradiția ortodoxă adică 
un firesc deplin, lipsa prefăcătoriei şi libertatea duhului, 
fără nici o sforțare de a se încadra într-o categorie mai 
înainte stabilită. 

Despre un ocârmuitor bisericesc care îşi juca rolul. 
Arhiepiscopul Averchie a scris că poartă „mască". El 


«Ibid. pp. 50-51. „Legăturile modeme autentice cu tradiția ortodoxă" - adică 
părtăşia vie la Ortodoxia cea adevărată. 

scria: „Există astfel de făţarnici, cărora le place să pară 
sfinţi şi cucernici, pe când ei nu sunt de fapt deloc aşa, 
însă vor trebui să-l dea răspuns lui Dumnezeu, fiindcă fac 
aceasta pentru câştig personal şi năzuiesc să-i amăgească 
pe cei care cred'*?. 

Jocurile de rol pot să ia multe forme. Cineva poate să- 
şi asume rolul unei autorităţi în viața duhovnicească sau 
chiar al unui „Sfânt Stareț", aplicând în mod greşit valorile 
înalte vremurilor actuale de slabă calitate 
duhovnicească*?. întrebuințând expresia Sfântului 


«Ibid. p. 54. 

Pentru o cercetare asupra călăuzelor duhovniceşti mincinoase din 
zilele noastre, care cer supunere deplină voilor lor, fără a-şi fi biruit mai întâi 
patimile, vezi The Arena, pp. 43-47. lată ce putem citi în ediția românească a 
scrierii Sfântului Ignatie Briancianinov: „Bătrânii care-şi iau asupra lor 
sarcina Sfinților Stareți de odinioară, dar fără a avea darurile lor spirituale, 
trebuie să înțeleagă că intențiile lor, gândurile lor şi concepțiile lor asupra 
marii lucrări călugărești -ascultarea - sunt false. Să ştie clar: felul lor de a 
gândi, înțelepciunea şi ştiinţa lor nu sunt decât orbire şi nălucire drăcească 
care nu vor întârzia să producă roade de aceeaşi natură în cel pe care-l conduc. 
Pretenţia lor exagerată nu va putea trece nedescoperită decât o oarecare vreme, 
pentru începătorul neexperimentat ce se află sub povățuirea lor, dacă acesta 
are puţină inteligenţă şi se ocupă cu lectura cărţilor sfinte cu dorința sinceră 
de a se mântui. Mai devreme sau mai târziu, această impostură va fi 
descoperită cu putere, ducând la o ruptură foarte penibilă şi la relaţii 
neplăcute între bătrân şi ucenic, şi le va provoca şi unuia şi altuia serioase 
tulburări psihice. Este teribil să iei asupra ta, din îngâmfare şi din proprie 
inițiativă, obligații pe care nu le poți îndeplini decât cu mandat de la Sfântul 
Duh şi cu ajutorul Său; este teribil să te prezinţi ca un purtător de Duh Sfânt 
până când legăturile cu Satana nu sunt încă rupte şi până când eşti întinat de 
el. O asemenea comedie şi ipocrizie sunt înspăimântătoare. Ele simt 
dezastroase atât pentru tine însuți, cât şi pentru semenul tău. Sunt o crimă şi o 
blasfemie faţă de Dumnezeu" (Fărâmiturile Ospățului, ed. EOR, Alba lulia, 
1996, pp. 53-54). 

Pavel, Arhiepiscopul Averchie a recunoscut aceasta ca 
fiind „«râvnă fără înţelegere» (Romani 10, 2) - râvnă care 
îşi pierde valoarea din pricină că îi lipseşte o foarte 
însemnată virtute creştină: dreapta socotință, şi de aceea, în 
loc de câştig, poate aduce vătămare"*^. 

Un alt fel de joc de roluri poate fi găsit la pseudo- 
exponenţii Ortodoxiei. Am vorbit deja despre „teologii" 
unei Ortodoxii „recondiţionate”, înnoitoare. Astfel de 
propovăduitori mincinoşi pot fi găsiţi, de altfel, nu doar în 
cercurile mai „liberale", ci şi printre „experţii patristici" şi 
„erudiţii” „conservatorilor” şi „tradiţionaliştilor”. Falşii 
reprezentanţi ortodocşi pot face pe cineva să creadă că în 
sfârşit a „priceput" Ortodoxia, însă cel mai adesea îi lasă 
sufletul nemişcat şi neschimbat. în legătură cu ei. 
Arhiepiscopul Averchie nota: 

„Vai! Cât de puţini sunt oamenii din vremurile 
noastre, până şi printre cei instruiți şi uneori chiar şi 
printre «teologii» contemporani şi cei din cinul preoţesc, 
care să înțeleagă exact ce este Ortodoxia şi în ce constă 
esenţa ei. Ei abordează această chestiune într-o manieră pe 
de-a-ntregul exterioară şi teoretică şi o rezolvă într-un 
chip prea grosolan, chiar naiv, pătrunzând cu privirea 
străfundurile ei, însă nevăzând deloc  plinătatea 
conținutului ei duhovnicesc*?. 

Odată, când câteva feţe bisericeşti defăimau po- 
menirea unui sfânt din veacul al XIV-lea, fiindcă nu se 
potrivea cu noţiunea lor de „tradiționalism”. Arhie- 
piscopul Averchie i-a numit „teologi ţânci”. Ei erau 
următori (ca să împrumutăm un termen consacrat de către 
Părintele Serafim Rose) ai „înţelepciunii din afară”. Aşa- 
zişii propovăduitori ortodocşi „liberali" şi 


""HolyZeal, p. 130. 
« What Is Orthodoxy? p. 1. 

fals-„tradiționalişti” nu erau, în viziunea Arhiepiscopului 
Averchie, decât două feţe ale aceleiaşi monede. Şi unii şi 
alții erau influenţaţi de critica modernă, aveau iubirea de 
fast şi atitudinea de „preacunoscător”, primind Ortodoxia 
mai curând pe temeiul cercetării şi al formulării de 
concluzii „chibzuite", decât pe temeiul învăţării de la cei 
ce sunt vase vii ale Ortodoxiei. Contactul exterior cu im 
purtător autentic de tradiţie nu este îndeajuns; trebuie să 
existe o înrudire iubitoare şi o „unitate în duh" cu acel 
purtător**. E adevărat, prezenţa ori lipsa acestei înrudiri 
poate fi greu de desluşit din afară, mai ales atunci când 
cineva nu este conştient de lumea evlaviei în care s-a 
născut un adevărat purtător de tradiţie. De pildă, la o 
primă vedere cineva ar putea crede că Arhiepiscopul 
Averchie, din tonul curajos şi răspicat al scrierilor sale, 
avea atitudinea de „atotcu-noscător'”. Totuşi, când cineva 
ajunge să înțeleagă duhul părinţilor lui duhovniceşti din 
prima şi cea de-a doua generaţie - Teofan al Poltavei şi 
Teofan Zăvorâtul -, atunci va vedea că el se afla întru totul 
pe linia tradiţiei lor, că de la ei primise tot. Asemenea 
tuturor Părinților adevăraţi ai Bisericii, Arhiepiscopul 
Averchie a propovăduit celorlalți nu pentru că avea o 
imagine umflată a propriilor sale cunoştinţe sau a propriei 
însemnătăţi, ci pentru că, în ceea ce îl privea, se simţea 
răspunzător pentru comoara neprețuită care îi fusese 
transmisă de sfinţii săi propovăduitori şi înaintaşi. 


Fărădelege de sus 


Ultima formă a jocurilor de rol despre care vorbeşte 
Arhiepiscopul Averchie, este realizată de cei din cinul 
preoţesc. Această formă este poate cea mai influentă în 


Vezi Paisie Velicikovski, p. 288. 

crearea unei pseudo-Ortodoxii, de vreme ce ar trebui ca 
tocmai  ocârmuitorii Bisericii să dea „tonul' vieții 
bisericeşti. 

Ocârmuitorii cărora le lipseşte râvna apostolică 
adevărată, pot totuşi să lucreze cu râvnă pentru țeluri 
personale sau pentru folosul grupărilor lor. Arhiepiscopul 
Averchie scria că pentru ei, „Biserica nu e nimic mai mult 
decât una dintre organizaţiile omeneşti de rând, în care îşi 
doresc să joace un fel de rol principal.. 7 în alt loc, el a 
afirmat: 

„Nu zadarnic au luat ei stăpânirea Bisericii în 
propriile mâini, căutând să ajungă ocârmuitorii deplini şi 
nestânjeniţi ai vieţii religioase şi bisericeşti a oamenilor şi 
chiar aplicând disciplina bisericească celor care refuză să 
li se supună, aşa încât să-i poată păstra sub stăpânirea lor 
pe toţi, fără împotrivire ori răz-vrătire'ss. 

Având o concepţie lumească despre autoritate, ei cred 
că cea dintâi răspundere a lor este mai curând mersul ca 
pe roate al aparatului exterior al bisericii lor, decât 
mântuirea sufletelor. De vreme ce exercițiul [lucrarea] 
dragostei, al păstoririi părinteşti îi depăşeşte, ei văd 
supunerea față de ei drept o împlinire lipsită de însufleţire 
a unui cod standard de bună-cuviinţă, necesar pentru 
funcţionarea organizației. întrucât sunt în mod obiectiv 
dăruiți cu titluri bisericeşti, „având înfăţişarea adevăratei 
credinţe, dar făgăduind puterea ei" (2 Timotei 3, 5), ei pot 
cita multe canoane prin care să adeverească stăpânirea lor 
nelimitată. Aceste canoane au înţeles, desigur, numai dacă 
sunt aplicate în înțelesul cel drept, cu dreaptă socotință 
păstorească şi 


*A The Just Shine Like the Stars, pp. 50-51. «Ibid. 
pp. 16-17. 
112 


în acord cu conştiinţa Bisericii*'*. Mulţi credincioşi simpli, 
impunându-li-se de sus, într-o conjunctură nefirească, 
standarde exterioare, se simt obligaţi să li se conformeze 
cu orice preţ. După cuvintele Arhiepiscopului Averchie, ei 
„cad sub  înrâurirea" ocârmuitorilor lumeşti şi, „în 
nesocotinţa lor naivă, îi sprijină în acţiunile lor orgolioase, 
ca nişte «păstrători ai legii şi ordinii»!"^" Astfel, în măsura 
în care ocârmuitorul de biserică se străduieşte să joace un 
rol, el se aşteaptă ca turma lui să meargă după ideea sa 
lumească despre autoritate şi să joace rolul de dobitoace 
fără judecată. Stăpânirea dă exemplul greşit, iar oamenii, 
cărora e cu putință ca niciodată să nu li se fi oferit 
„realitatea”, nu au nimic cu care să-l compare. Ei nu pot 
face deosebirea între păstorirea ortodoxă mântuitoare de 
suflet autentică şi cea formală; şi de aceea caută păstori nu 
din raţiuni duhovniceşti, ci ca în primul rând să fie 
membri „legitimi" ai grupării bisericeşti recimoscute. (Ar 
mai trebui spus că, dacă dintr-o pricină oarecare, această 
căutare nu izbândeşte, se vede o altă urmare negativă a 
faptului că s-a pus prea mult preț pe formalism: 
amărăciunea de a nu fi socotit „legitim"). 

Sub ocârmuitori lumeşti [ai Bisericii], se poate cuibări 
printre credincioşi un fel de paralizie. Un simptom al 
acesteia se vede atimci când oamenilor le este teamă să 


Noul Mucenic rus. Mitropolitul Chirii al Kazanului, scria în 1929: 
„Disciplina Bisericii este în stare să îşi păstreze eficacitatea numai câtă vreme 
este o răsfrângere adevărată a conştiinţei ierarhice a Bisericii Soborniceşti; iar 
disciplina însăşi nu va putea niciodată să înlocuiască această conştiinţă... 
Principiul ierarhic-sobomicesc al existenței Bisericii nu este deloc acelaşi 
lucru cu unitatea exterioară cu orice preț" - cf. Russia's Catacomb Saints, 
Chinovia Sf. Herman din Alaska, 1982, pp. 246-247. 

5* The Just Shine Like the Stars, p. 51. 

i vreo iniţiativă potrivit cu ceea ce conştiinţa fiecăruia in 
parte îi îndeamnă, fiind aduşi în starea de a crede că 
oricine tulbură status quo-ul, nu mai are nici un drept de - 
exista Li se face ruşine să arate prin ceea ce fac că îl iubesc 
pe Dumnezeu din toată inima lor sau că-i iubesc pe acei 
Sfinţi ai lui Dumnezeu care poate nu sunt încă Sfinţi „în 
mod formal" [canonizați]. 

Intrebuințarea autorităţii în scopuri lumeşti este 
greşită mai ales pentru ierarhi, de vreme ce, în calitate de 
păstori monahali ai mirenilor, ar trebui să asigure celor 
care trăiesc în lume aluatul detaşării de cele ale limui 
acesteia. Slujirea lor este mai degrabă să insufle, să 
ocârmuiască şi să încurajeze toate încercările evlavioase ale 
credincioşilor, ca să aducă pe acest pământ căzut puţină 
bunătate, decât să pună stăpânire pe aceste încercări, să le 
tipizeze şi să înlăture din ele orice „primejdie”, până când 
nu le va mai rămâne nici un pic de însufleţire. 

Una dintre expresiile Arhiepiscopului Averchie era 
„fărădelege de sus", fărădelege care vine de la „ocâr- 
muitorii legitimi" şi de aceea nu este cercetată. Atrăgând 
atenția asupra acestui fel de vinovăţie, nu-i sfătuia pe 
oameni să ridice război asupra autorităților sau să fie 
numaidecât bănuitori cu privire la cineva, doar pentru că 
se găseşte într-un loc de cinste. Mai degrabă îi îndemna pe 
oameni să nu se supună cu nesăbuinţă „literei legii" fără 
să ştie dacă legea este întrebuințată pentru un scop 
dumnezeiesc sau este folosită pentru câştig personal. într- 
un loc, el scria: 

„Ortodoxia cea adevărată este străină de orice 
convenţionalism mort. In ea nu este nici o ţinere a «literei 
legii», căci ea este «duh şi viață» (loan 6, 63). Dacă din 
punct de vedere exterior şi pur teoretic, totul pare pe 
deplin corect şi legal, nu înseamnă că aşa şi este în 

realitate... Ortodoxia este singurul Adevăr, Adevărul cel 
curat, fără nici un amestec ori cea mai mică umbră de 
neadevăr, minciună, rău sau înşelătorie'"/A 

Orice stă în calea Adevărului lui Hristos, este idol. 
Prin urmare, dacă cineva urmează hotărârile unui 
ocârmuitor bisericesc atunci când ele se împotrivesc 
poruncilor lui Hristos, el îşi face din „formalism" un idol. 
Această idolatrie duce la credința că „dacă ocârmuitorii 
greşesc, nu mai e nici o nădejde!" Totuşi, aşa cum limpede 
a arătat Arhiepiscopul Averchie, nimeni nu va fi niciodată 
lipsit de nădejde ca şi creştin ortodox, câtă vreme 
păstrează o înțelegere duhovnicească asupra Bisericii. 
„“Porţile iadului» (Matei 16,18) - scria el - nu vor birui 
Biserica, însă au biruit şi desigur că pot să biruiască 
împotriva multora care se socotesc stâlpi ai Bisericii, după 
cum este arătat de însăşi istoria Bisericii" A. 

Nu poate exista nici o îndoială cu privire la poziţia 
Arhiepiscopului Averchie. Dacă ceva se înfăptuieşte pe 
principii greşite, ar trebui să nu încuviințăm şi nici să 
păstrăm tăcerea legat de aceasta numai fiindcă se 
înfăptuieşte de către cineva care deține o competenţă 
oficială, fiindcă este „fărădelege de sus": 

„Blândețea şi smerenia nu înseamnă lipsă de caracter şi nu 
ar trebui să cedeze în faţa răului evident. Un creştin 
adevărat... ar trebui să nu admită niciodată compromisul 
față de rău, luptând împotriva lui prin toate metodele şi 
căUe care îi sunt la îndemână, ca să curme cu totul răs- 
pândirea şi întărirea printre oameni a răului". 

De asemenea. Arhiepiscopul Averchie a subliniat 
primejdiile căutării depersonalizante a încuviințării sau 

51 What Is Orthodoxy?, pp. 3-4. 


52 Stand Fast în the Truth, p. 2. 
'""HolyZealp. 98. 

recunoaşterii de către orice fel de stăpânire, doar din 
pricina statutului său „legal: 

„Orice strădanie din partea noastră de a ne arăta 
prieteni față de cei care «dețin autoritatea», în vremea 
aceasta în care «antihriştii cei mulţi», care luptă fățiş sau 
ascuns împotriva lui Hristos şi a Bisericii Sale, au puterea 
în chip atât de vădit, orice strădanie servilă de a le fi pe 
plac, de a-i măguli şi de a face ceea ce ei vor, chiar de a 
căuta într-o măsură «legalitatea» din partea lor, este o 
trădare față de Hristos Mântuitorul nostru şi vrăjmăşie 
față de EI, chiar dacă cei care procedează astfel poartă 
haine preoțeşti' AA. 

în această relatare. Arhiepiscopul Averchie dă o bună 
explicaţie a principiului serghianismului. Acest principiu, 
prin care Mitropolitul Serghie s-a predat stăpânirii 
sovietice atee, tocmai ca să rămână „legitim” şi să păstreze 
funcţionarea instituţiei Bisericii nu e doar ceva care se 
găseşte altundeva, anume în Rusia Sovietică. Este o 
categorie generală a sufletului omenesc care pur şi simplu 
s-a întâmplat să ia o formă dramatică în persoana 
Mitropolitului Serghie: este săvârşirea a ceva greşit sau 
încuviințarea unei minciuni, pentru a obține folosul vremelnic 
de a deveni „oficial”, chiar dacă „pentru binele Bisericii”. 

„Astfel - scria Părintele Serafim Rose, în duhul 
Arhiepiscopului Averchie -, urni oameni se pot afla într-o 
situaţie care poate fi «corectă din punct de vedere legal», 
îrisă este în acelaşi timp profund ne-creştină - ca şi cum 
conştiinţa creştină este obligată să se supună oricărei 
porunci a ocârmuitorilor bisericeşti, atâta vreme cât aceşti 


^ The Just Shine Like the Stars, p. 18. 

55 în declaraţia sa scandaloasă din 1927, în care a afirmat că „bucuriile şi 
reuşitele Uniunii Sovietice sunt bucuriile şi reuşitele noastre" - cf. Russia's 
Catacotnb Saints, p. 45. 

ocârmuitori sunt propriu-zis «canonici». Această noțiune 
oarbă de supunere de dragul ei însăşi este una dintre 
pricinile de căpetenie ale reuşitei serghianismului în 
veacul nostru [al XX-lea] - atât înăuntrul, cât şi în afara 
Patriarhiei Moscovei'*. 

Ultima concretizare a principiului serghianist va fi 
supunerea față de Antihrist însuşi, chiar şi a creştinilor 
celor mai „tradiționali[şti]”. Ei nu vor fi siliţi să cadă de 
acord în privinţa ideilor şi metodelor lui Antihrist. Tot ce 
li se va cere, va fi recunoaşterea autorităţii sale, pe care i-o 
vor acorda, ca să păstreze ierarhia, organizaţia Bisericii, 
slujbele bisericeşti şi putinţa de a primi pe faţă Sfintele 
Taine. Trădarea lor nu va consta în nedezlipirea lor de 
formele canonice, ci mai degrabă în aşezarea acestor 
forme deasupra credincioşiei față de însuşi Hristos, 
credincioşie care este răspunderea cea dintâi a Bisericii. 

Sfinţii Părinţi au despre aceasta o învățătură foarte 
precisă, întemeiată pe Apocalipsa Sfântului loan Teologul. 
Ei fac observaţii asupra faptului că pecetea lui Antihrist 
nu va fi pusă şi pe frunte şi pe mână, ci pe frunte sau pe 
mână (Apocalipsa 13,16). Potrivit Sfântului Andrei al 
Cezareii, cei care o primesc pe frunţile lor vor împărtăşi 
modul de gândire al lui Antihrist, pe când cei ce o primesc 
pe mâinile lor drepte, îi vor recunoaşte doar autoritatea, 
spunând că este îngăduit să faci acest lucru, „numai să 
rămâi creştin în suflet... Alungarea harului Sfântului Duh 
prin semnul fiarei umple cu semnul cel dintâi - spaima - 
inima tuturor celor ce au primit pecetea, spaimă care-i va 
împinge către o lesnicioasă pierzanie" 


^ Russia's Catacomb Saints, p. 257. 5^ 


Ibid., p. 222. 

în lumina acestei învățături patristice. Arhiepiscopul 
Averchie a putut cu uşurinţă să întrevadă cum toate 
organizaţiile ecleziastice - ecumenice şi antiecumeruce, 
înnoitoare şi tradiționale - se vor înclina într-o zi în faţa lui 
Antihrist. Cei a căror frică de stăpânirea vremelnică 
întrece frica lor de Dumnezeu, se vor încrede în minţile lor 
căzute pentru a îndreptăţi această supunere, căci inimile şi 
conştiinţele lor nu o pot îndreptăţi niciodată. Vor căuta să 
sprijine instituţiile lor bisericeşti renunțând la libertatea 
duhovnicească şi la mărturisirea înflăcărată care, după cum a 
repetat Arhiepiscopul Averchie, vor fi singurele care vor 
sprijini Trupul cel nebiruit al lui Hristos. Astfel va ajunge 
să se împlinească prezicerea Sfântul Ierarh Ignatie 
Briancianinov, citată de Arhiepiscopul Averchie: 

„Se poate presupune că instituția Bisericii, care de 
multă vreme se clatină, se va prăbuşi cumplit şi cu grăbire. 
într-adevăr, nimeni nu este în stare să stăvilească sau să se 
împotrivească acestui lucru. Mijloacele adoptate pentru a 
sprijini Biserica instituțională sunt împrumutate de la 
stihiile [elementele] acestei lumi, lucruri care-i sunt po- 
trivnice Bisericii, iar urmarea va fi că mai curând îi vor 
grăbi căderea, decât s-o împiedice. Fie ca Domnul Cel 
Milostiv să ü apere pe cei rămaşi care cred în El. Insă 
această rămăşiţă este micuță” şi se micşorează tot mai 
mult"^"^, 


SFÂRŞITUL 


Aşadar, ca să putem să-I rămânem credincioşi lui 
Hristos, Arhiepiscopul Averchie ne-a avertizat să nu ne 
încredem în ceea ce poate părea „chibzuit" sau în ceea 


^ „Nu te teme, turmă mică, pentru că Tatăl vostru a binevoit să 
vă dea vouă împărăția" (Luca 12, 32). 
^ True Orthodoxy, p. 4; Stand Fast in the Truth, p. 5. 

ce se potriveşte cu „părerile” minţilor noastre căzute. în 
schimb însă, trebuie să ne urmăm conştiinţa şi poruncile 
Domnului nostru şi, drept urmare, să ne aşteptăm să fim 
urâţi de aceia care - fie în mediul laic, fie în cel bisericesc - 
simt călăuziţi de duhul acestei lumi. El scria: 

„In vremea noastră, adevărul este arătat în mod 
oficial şi cu solemnitate drept minciună, iar minciuna, 
drept adevăr Şi fiecare persoană, fie că îşi doreşte, fie că 
nu, trebuie să creadă aceasta, împotriva oricărui temei şi 
analize raționale. Ori de nu - vai! Cel care urmează glasul 
propriei sale conştiinţe şi al predaniilor Domnului, ar 
putea sfârşi prin a plăti scump. lar aceasta este adevărat în 
toate aspectele vieții moderne, uneori chiar şi în domeniile 
religios şi bisericesc... 

Fraţilor! Să nu ne cufundăm, nici în cea mai mică 
măsură, în duhul acestei lumi; ştim atât de bine, de la 
Cuvântul lui Dumnezeu, că lumea aceasta este stăpânită 
de prințul întunericului^*^, care stăruie în cruzime - 
vrăjmaşul nostru cel înverşunat, făcător de rău, mincinos 
şi «dintru început ucigător de oameni» (loan 8, 44) - 
diavolul. Să nu ne temem de batjocură şi lepădare, de 
asuprire şi prigoană din partea slugilor lui credincioase.. 

Cu ochi duhovniceşti, Arhiepiscopul Averchie a 
putut vedea în preajma sa prăpăstuirea de către Satana 
chiar şi a celei mai neînsemnate râvne cucernice din 
partea creştinilor ortodocşi. Cei ale căror inimi tânjesc 
după dragoste, nu o dobândesc de la creştini, care ar 
trebui să fie cunoscuţi pentru dragostea lor (cf. loan 13, 35) 
- şi astfel, inimile acestora seacă, iar ei ajung la fel de aspri 
ca şi cei din jurul lor Când această dragoste creştină 


Vezi laan 12,31 şi U, 30. 
The just Shine Like the Stars, pp. 54-55. 

„se evaporă"^^, este înlocuită cu surogate care se căznesc 
să unească Biserica numai pe dinafară - formalism 
birocratic, maniere comportamentale impuse, jocuri de 
rol, a face pe plac oamenilor, înțelegeri politice - surogate 
care nu pot uni decât o falsă Biserică, creând im gol care 
aşteaptă să fie umplut de Antihrist. Făcând aceasta, apare 
ceea ce Arhiepiscopul Averchie numea o „vânturare” -o 
despărţire a celor înţelepţi şi pricepuți ai lumii acesteia 
(Luca 10,21) de cei care nu dau nici o atenţie „părerilor” 
lumii şi care vor pur şi simplu să fie cu Hristos în îm- 
părăţia Lui. Această „vânturare" a celor înşelători şi a 
celor adevăraţi, afirma Arhiepiscopul Averchie, dă naştere 
unei poveri pentru păstorii iubitori de Hristos, de vreme 
ce diferenţele fundamentale sunt estompate prin vicleniile 
Satanei: 

„Viaţa creştină devine acum mai grea ca niciodată, 
căci cursele din calea mântuirii omului s-au înmulțit 
foarte şi s-au perfecționat peste măsură. Truda de a fi 
păstor devine de multe ori mai grea şi mai plină de 
răspundere... Chiar înaintea ochilor noştri, cuvintele 
prooroceşti ale Episcopului [Sfântului] Teofan Zăvorâtul 
despre vremurile de pe urmă încep să se împlinească: «în 
vremea aceea, deşi numele creştinilor se va auzi 
pretutindeni şi peste tot se vor vedea biserici şi slujbe 
religioase, toate acestea nu vor fi decât o aparenţă, în 
vreme ce pe dinăuntru va fi apostazie adevărată». Alături 
de exemplul dintotdeauna întâiul şi esenţial, al unei vieți 
personale duhovniceşti şi morale înalte, pentru păstorul 
modem decurge de aici sarcina deosebit de însemnată 


" Acesta a fost cuvântul întrebuințat de marele ascet şi mărturisitor al 
veacului al XX-lea, Arhimandritul Gherasim din Spruce Island, care a spus: 
„Dragostea creştină se evaporă de pe faţa pământului". 

şi de plină de răspundere de a-i învăţa pe credincioşi să 
recunoască Biserica cea adevărată din mijlocul mulțimii 
de false biserici şi prin cuvintele lui, pline de putere 
duhovnicească şi de înțelepciune, de a-i păstra în sânul ei, 
atrăgându-i în acest timp şi pe cei ce sunt în rătăcire"?. 
Arhiepiscopul Averchie a simţit povara acestei răs- 
piinderi poate mai mult decât oricare dintre marii păstori 
ortodocşi ai vremurilor noastre. Asemenea Sfântului său 
iubit, loan de Kronstadt, din generaţia dinaintea lui, a 
găsit că lucrul cel mai greu de împăcat cu sarcinile lui 
păstoreşti era neîndoioasa biruință a răului în lume. 
„Ortodoxia suferinţei” - o expresie de-a Sfântului 
Grigorie Teologul - a fost adesea pe buzele Arhiepiscopu- 
Im Averchie. Aceasta se referă la două lucruri: chinurile 
pe care creştinii ortodocşi le îndură în această „vale a 
plângerii" în drumul lor către patria lor cea cerească şi, de 
asemenea, prigoana pe care Adevărul cel veşnic o îndură 
în lumea aceasta căzută, al cărei stăpânitor este diavolul. 
Arhiepiscopul Averchie ştia din experiență ce este 
„Ortodoxia suferinței”. Nu cu mult înainte de a răposa, 
suferind în trup şi îndurând împreună cu Biserica 
Luptătoare, a fost întrebat de către unul din prietenii săi 
despre starea lui de sănătate. A răspuns: „Cum să mă simt 
când slava Ortodoxiei se împuţinează, răul biruieşte, 
creştinii devin atât de plini de ură şi duşmănoşi, iar 
creştinii ortodocşi nu sunt cu nimic mai buni - poate mai 
răi, pentru că li s-a dat mai mult. Şi cine -în vremurile 
acestea cumplite de pe urmă - va lua partea sărmanei 
ORTODOXII A SUFERINŢEI?” 
în ultima sa carte. Arhiepiscopul Averchie a pomenit 
despre felul în care grija lui păstorească privitoare 


” The Just Shine Like the Stars, p. 25. 

la „pustiirea duhovnicească" a vremurilor sale a contribuit 
la boala sa prelungită şi ultimă: 

„Ca urmare a întregii tensiuni emoţionale pe care am 
îndurat-o în tot ceea ce se întâmplă în zilele noastre, am 
fost copleşit (cel puţin aşa spun medicii) de câteva boli 
grave care aproape m-au răpit din viaţa aceasta 
vremelnică, pământească, din pricină că nu am putut să 
cad la învoială cu tot ceea ce se întâmpla în preajma mea 
şi să abordez aceste lucruri cu nepăsare"^. 

Eliberat în sfârşit de cumplita sa povară păstorească. 
Arhiepiscopul Averchie a trecut la cele veşnice în anul 
1976. Dintr-un punct de vedere pământesc, a murit în- 
frânt. Războiul Satanei cu toate formele de dreptate nu a 
încetat şi în cele din urmă va sfârşi cu o domnie a răului, 
însă în Ceruri, Arhiepiscopul Averchie a fost un biruitor 
Dusese o viață dumnezeiască, pregătindu-se să fie printre 
Sfinţi. Cuvintele sale, scrise cu numai un an înainte de 
moartea sa, ne însufleţesc să îl urmăm: 

„Râvna şi evlavia să fie singurele făclii pe care să le 
ţinem în mâinile noastre - aşa cum atunci, într-un chip 
mult mai tainic, a făcut bătrânul Simeon -, în străfundul 
sufletelor şi inimilor noastre. Atunci vom putea spune din 
inimile noastre, la plecarea din viaţa aceasta: «Acum 
slobozeşte pe robul Tău, Stăpâne, după cuvântul Tău, în 
pace; că văzură ochii mei manturea Ta! 


"65 


Deznădejdea - credința în lipsa Adevărului şi a 
Dragostei - nu se regăsea în inima Arhiepiscopului 
Averchie când a răposat. El trăise în prezenţa acestui 


^ Ieromonahul Ignatie, The Life ofArchbishop Averky, în Orthodox Life, 
mai-iunie, 1976, p. 30. 
*5 The Just Shine Like the Stars, p. 55. Trimiterea scripturistică este de la 
Luca 2, 29-30. 

Adevăr şi a acestei Iubiri şi ştia că Adevărul îl va înfrânge 
într-o zi pe Antihrist, după ce el va fi domnit pentru 
puţină vreme (Apocalipsa 12,12; 17,10). 

în vremurile de pe urmă, apostolii lui Hristos cei 
adevăraţi vor muri sau vor fi ucişi, aşa cum s-a întâmplat 
în primii ani ai creştinismului - asfințitul se aseamănă cu 
răsăritul. Şi totuşi, cuvintele  înflăcărate ale 
Arhiepiscopului Averchie, unul dintre ultimii apostoli 
adevăraţi, ne mai pot încă apăra de înşelările subţiri care 
sunt deja asupră-ne. El a stat chiar în fața navalei 
apostaziei lumii şi nu s-a clintit. A demascat cele mai 
iscusit tăinuite curse ale celui rău, arătându-le tuturor 
celor care au ochi să vadă. Sfatul său era să facem astfel 
încât să nu ne pierdem nădejdea cea veşnică punân-du-ne 
această nădejde în lucruri exterioare ce pot fi falsificate. 

Cu curaj şi tărie, el şi-a împlinit datoria „nu slujind 
numai înaintea ochilor, ca cei ce vor să placă oamenilor, 
ci întru curăția inimii, temându-se de Dumnezeu" 
(Coloseni 3,22). Astfel, înainte să plece la Domnul, a scris 
aceste cuvinte hotărâte: „Voi fi judecat, cum vom fi noi 
toți, de Dumnezeu Cel nepărtinitor însă pot spime un 
lucru: am făcut totul cinstit, potrivit cu conştiinţa mea şi 
necăutând la trup'**. 


CEREASCA BIRUINȚĂ 


Pe 1/14 aprilie 1976, Părintele Serafim Rose a scris în 
jurnalul său: „Astăzi am fost înştiințați despre moartea 
călăuzei noastre duhovniceşti şi teologice. Arhiepiscopul 
Averchie, care ne-a lăsat cu adevărat orfani..." 


"The Life ofArchbishop Averky, p. 25. 

La câteva luni după aceasta, pe 22 octombrie / 4 
noiembrie. Părintele Serafim a venit la biserică pentru 
slujba de dimineaţă şi i-a povestit unuia dintre fraţii săi 
despre un vis minunat pe care îl avusese în noaptea aceea. 
II văzuse pe iubitul său Arhiepiscop Averchie stând pe 
nişte trepte verzi, precum iarba, care duceau în sus. Erau 
acolo mulţimi uriaşe de oameni, ca la o adunare în aer 
liber, iar Părintele Serafim era cu ei. Arhiepiscopul 
Averchie arăta strălucitor Era înveşmântat tot într-un alb 
orbitor, precum era şi întreaga mulțime, şi diaconul din 
preajma arhiereului, şi Părintele Serafim însuşi, care stătea 
puţin mai jos, însă chiar în fața Arhiepiscopului Averchie. 
Avea loc un fel de sărbătoare solemnă. Diaconul trebuia 
să rostească prochimenul, dar dintr-odată parcă nu mai 
putea să grăiască cuvintele, iar el şovăia, căutând să şi le 
aducă aminte. Insă Părintele Serafim le cunoştea şi a privit 
în sus către Arhiepiscopul Averchie - vrând să îi spună că 
el ştie cuvintele care erau de trebuință. Atunci Ar- 
hiepiscopul i-a dat de înţeles că ar trebui să spună el 
prochimenul cu voce tare, în locul diaconului. 

„Să învieze Dumnezeu - a psalmodiat cu glas înalt 
Părintele Serafim - şi să se risipească vrăjmaşii Lui! Să învieze 
Rusia! Aliluia!”^”’ îndată ce a spus aceasta, a fost acoperit 
de un uriaş murmur, din toate părțile; cântarea a răsunat 
precum un tunet, revărsându-se ca nişte valuri mari, până 
în depărtări. în această clipă. Arhiepiscopul Averchie a 
zâmbit cu mulțumire adâncă. A început să urce încet, în 
vreme ce legăna, tămâind, o 


Aceste cuvinte fac parte din slujba învierii Domnului. „Să învieze 
Rusia!" a fost adăugat pentru prăznuirea cerească a învierii Rusiei [Cuvinte 
profetice, dacă ne gândim la renaşterea duhovnicească ce se petrece în Rusia 
de după perestroika], 

Arhiepiscopul Averchie Tauşev (1906-t1976) 


cădelniță. Şi în timp ce minunatele coruri de mii de 
glasuri continuau. Părintele Serafim a înţeles că acest 
prilej măreț, solemn, nemaiauzit era prăznuirea învierii 
Rusiei. Apoi s-a trezit. 

Glasul plin de linişte al Părintelui Serafim, întru care 
a povestit visul, 1-a încredințat pe frate că fusese o 
cercetare adevărată din partea Arhiepiscopului Averchie. 
Sfârşindu-şi povestirea. Părintele Serafim 1-a întrebat: 
„Oare ce să fi însemnat?" 

„Nu ştiţi ce zi este astăzi?", i-a răspuns fratele. „Este 
prăznuirea Sfântului Averchie, cel întocmai cu Apostolii - 
cea dintâi prăznuire a numelui Arhiepiscopului Averchie 
în Ceruri! De asemenea, se prăznuiesc în această zi atât cei 
Şapte Adormiţi din Efes - ale căror vieți preînchipuie 
învierea obştească -, cât şi Icoana 

Maicii Domnului din Kazan - care a izbăvit Rusia în 
trecut. Visul Sfinţiei voastre nu este unul oarecare; trebuie 
să aibă o însemnătate". 

Astfel s-a învrednicit Părintele Serafim să se îm- 
părtăşească din biruința cerească pe care Arhiepiscopul 
Averchie o trăia deja în Ceruri. 


CONCLUZIE 


Istoria luptei grele purtate de Arhiepiscopul Averchie 
împotriva minciunii de toate felurile şi biruinţa lui de pe 
urmă ne spun un lucru de căpătâi: trebuie să desluşim 
apostazia nu doar undeva în afara propriului nostru 
domeniu de activitate - în lumea profană, în răspândirea 
religiilor păgâne, în celelalte confesiuni creştine, în 
celelalte „jurisdicții” ortodoxe, în „convertiţi”, în „păgâni" 
etc. Duhul apostaziei -duhul maimuţărelii a ceea ce este al 
lui Hristos - se află pretutindeni, lovind în toate bisericile 
şi astfel, în toți cei care l-ar rămâne credincioşi lui Hristos. 

Suntem judecați şi chemați la luptă prin întrebarea de 
neuitat a Arhiepiscopului Averchie, adresată unuia care 
în aparenţă făcuse totul cu putinţă ca să fie în Biserica lui 
Hristos cea adevărată, în Biserica Ortodoxă: „Dar ce anume 
hotărăşte dacă eşti sau nu în acea Biserică?” 

Ce altceva, dacă nu simţul pentru autenticitate şi 
împotrivirea față de cele mai subțiri minciuni, ne vor 
învrednici să fim în acea „unitate duhovnicească strânsă a 
tuturor celor care cred cu adevărat în Hristos", în acea 
Biserică pe care „porţile iadului nu o vor birui" (Matei 
16,18) şi în care Arhiepiscopul Averchie slujeşte şi acum 
Dumnezeiasca Liturghie, înaintea Jertfelnicului celui 
Ceresc? 

DIN SCRIERILE FERICITULUI ARHIEPISCOP 
AVERCHIE TAUŞEVi 


DESPRE POST, RUGĂCIUNE ŞI 
PURTAREA CRUCII 


O viaţă de postire, drept înţeleasă, ca strâmtorare de 
sine întru toate şi înfrânare, la a cărei înfăptuire Biserica 
ne cheamă întotdeauna an de an, odată cu Postul Mare, 
este cu adevărat acea purtare a Crucii şi răstignire de sine 
care se cer de la noi prin faptul că ne numim creştini. Şi 
oricine se împotriveşte cu încăpățânare acestui lucru, 
voind o viaţă lipsită de griji, fericită şi liberă, este 
preocupat de plăceri senzuale şi ocoleşte necazul şi 
suferința, acea persoană nu este un creştin. Purtarea 
Crucii este calea firească pentru fiecare creştin adevărat, 
fără de care nu există creştinism. 


® 
Rugăcitmea sinceră îl uneşte pe om cu Dumnezeu. 
Dar nicăieri nu poate fi rugăciunea mai arzătoare şi mai 


' Selecția şi traducerea textelor Arhiepiscopului Averchie s-a făcut după: 
A Reminder to Us That True Christianity Is a Struggle, în Orthodox Life, 
martie-aprilie, 1981; Holy Zeal, în The Orthodox Word, nr. 62, pp. 130-131; 
Should the Church Be „In Step With the Times?” în The Orthodox Word, nr. 16- 
17; Stand Fast in the Truth, culegere compilată de Părintele Demetrios Serfes, 
Casa Parohială Stâlpii Ortodoxiei, Mt. Holly Springs, PA; The Just Shine like 
the Stars, West Coast Orthodox Supply, Etna, CA, 1983; The Life and Works of 
Archbishop Averky, Casa Parohială Stâlpii Ortodoxiei, Mt. Holly Springs, PA; 
Ieromonahul Ignatie, The Life ofArchbishop Averky, în Orthodox Life, mai- 
iunie, 1976; True Orthodoxy and the Contemporan) World, (în limba rusă). 
Mănăstirea Sfânta Treime, Jordanville, N. Y., 1971; True Orthodoxy, în 
Orthodox Christian Witness, Seattle, WA, ianuarie 10/23,1983; What is 
Orthodoxy?, în Orthodox Life, Mănăstirea Sfânta Treime, Jordanville, N. Y., 
mai-iunie, 1976. 

eficace ca în templul lui Dumnezeu, căci acolo Jertfa cea 
nesângeroasă şi fără de seamăn se aduce neîncetat pentru 
toți şi pentru toate, acolo rugăciunea neîncetată se face în 
numele tuturor credincioşilor, acolo până şi aerul este 
sfânt, după cuvintele unuia dintre evlavioşii noştri epis- 
copi. Nu în zadar, de Dumnezeu purtătorii Părinţii noştri 
din vechime au numit Biserica „şcoală a virtuţii”. 
8 

Bani! Bani! Putere! Slavă! Acestea sunt ispitele cărora, 
din nefericire, mulți oameni nu le pot ţine piept. 

Aceasta este sursa tuturor certurilor, neînțelegerilor şi 
dezbinărilor dintre creştini. 

Aceasta este rădăcina uitării de către oameni a acelui 
singur lucru care trebuie, care ne este oferit de adevărata 
credință creştină şi care constă în rugăciune, fapte de 
căință şi milostenie sinceră, neprefăcută, față de semenii 
noştri. Sfânta Biserică pururi ne cheamă la aceasta, dar 
mai ales acum, în vremea Postului Mare! Ceea ce ni se 
cere nouă, creştinilor, nu e cine ştie ce „militantism exal- 
tat”, nu simt fraze sforăitoare şi filosofii confuze, ci rugă- 
ciunea cea mai smerită a vameşului: „Dumnezeule, mi- 
lostiv fii mie, păcătosului!" (Luca 18,13), fapte de căinţă şi 
faceri de bine semenilor noştri, care pornesc dintr-o inimă 
curată. 

Şi tocmai pentru a exersa toate acestea. Biserica a 
statornicit Postul Mare! Cât de puternic, de viu, de ex- 
presiv şi de convingător, cu câtă înflăcărată inspiraţie sunt 
acestea spuse în dumnezeieştile slujbe ale Postului Mare! 

Nimeni nicăieri nu are o astfel de putere de înţelegere 
în această privință, cum o avem noi, ortodocşii, în 
neasemuitele noastre slujbe din Post, pe care, spre ruşinea 
lor, majoritatea ortodocşilor din vremea noastră nu le 
cunosc deloc. 

Cu adevărat, Crucea oricărui om care doreşte să fie 
un adevărat creştin, nu a fost niciodată mai grea decât în 
această vreme în care trăim, de biruinţă a înşelăciunii. 

Nicicând nu a mai fost pe acest pământ un număr atât 
de imens de oameni care, nestingheriți şi degajaţi, fără nici 
o ruşine, fără nici o mustrare de conştiinţă „zic răului 
bine şi binelui rău; care numesc lumina întuneric şi 
întunericul lumină; care socotesc amarul dulce şi dulcele 
amar!" (Isaia 5,20). 


DESPRE APOSTAZIE 


Nu avem nici puterea, nici autoritatea de a împiedica 
apostazia, după cum subliniază Episcopul [Sfântul] 
Ignatie: „Nu năzuiţi să o curmaţi cu mâna voastră slabă..." 
Dar atunci ce să facem? „Evitaţi-o, apăraţi-vă de ea, şi 
aceasta vă este de ajuns. Căutaţi să cunoaşteţi duhul 
vremurilor, cercetaţi-l ca să-i puteți evita influența 
oricând este cu putinţă”. Aceasta ne învaţă acelaşi [Sfânt] 
Episcop Ignatie [Briancianinov]. 

Iar cuvintele lui, scrise cu mai bine de 100 de ani în 
urmă şi referindu-se atât de evident la timpul nostru, nu 
lasă oare să se întrevadă o inspiraţie profetică veritabilă şi 
o neîndoielnică iluminare de Sus: „Judecând după duhul 
acestui veac şi după fermentul intelectual, s-ar putea 
presupune că instituţia Bisericii, care de multă vreme se 
clatină, se va prăbuşi cumplit şi cu grăbire, într-adevăr, 
nimeni nu este în stare să stăvilească sau să se 
împotrivească acestui lucru. Mijloacele adoptate pentru a 
sprijini Biserica instituțională sunt împrumutate de la 
stihiile [elementele] acestei lumi, lucruri care-i sunt 
potrivnice Bisericii, iar urmarea va fi că mai curând îi 

vor grăbi căderea, decât s-o împiedice. Fie ca Domnul Cel 
Milostiv să îi apere pe cei rămaşi care cred în El. însă 
această rămăşiţă este micuță“ şi se micşorează tot mai 
mult”. 

Astfel, în mod limpede, am trăit ca să vedem această 
„prăbuşire cumplită şi cu grăbire a instituţiei Bisericii”. 
Vrăjmaşul omenirii îşi dă toată silința şi întrebuințează 
toate mijloacele ca să o doboare şi în aceasta este puternic 
sprijinit de apostaţii, declarați şi ascunși, de la credinţa şi 
Biserica cea adevărată, incluzându-i chiar şi pe cei care au 
trădat înaltele lor chemări şi legăminte ca şi preoți şi chiar 
pe ierarhii din fruntea anumitor biserici luate în parte. 

Intr-adevăr, trăim nişte vremuri groaznice, nişte vre- 
muri cum nu au mai fost niciodată în istoria creştinătăţii, 
în istoria omenirii! Un timp al nestatorniciei aproape 
depline! 

Şi în măsura în care dorim să rămânem credincioşi 
Ortodoxiei adevărate, multe îndatoriri ne stau pe umeri. 
Trebuie, după cum ne povăţuieşte Episcopul Ignatie, să 
evităm şi să ne păzim de apostazia care creşte atât de 
grabnic în lume. Trebuie să ne apărăm de duhul stricăcios 
al acestor vremuri, pentru a-i evita înrudirea. 

lar pentru aceasta, trebuie mai întâi să înțelegem şi să 
nu uităm niciodată: că în prezent, nu tot ceea ce poartă 
preasfântul şi preascumpul nume de Ortodoxie, este cu 
adevărat Ortodoxie - există acum şi pseudo-Ortodoxie, de 
care trebuie să ne temem şi de care trebuie să fugim ca de 
foc; că adevărata Ortodoxie este doar aceea care nu 
acceptă şi nu îngăduie în nimic, nici în învăţătură, nici în 
obiceiurile bisericeşti, nici un fel 

^ „Nu te teme, turmă mică, pentru că Tatăl vostru a binevoit să 


vă dea vouă împărăţia" (Luca 12, 32). 

de înnoire împotrivitoare Cuvântului lui Dumnezeu şi 
hotărârilor Bisericii Soborniceşti; că Ortodoxia adevărată 
nu binecuvintează şi nu încurajează moda actuală - 
moralitatea şi obiceiurile lumii modeme, stricate, care, mai 
mult chiar decât în vremurile apostolice, „zace în rău" (1 
loan 5, 19), căci e o lume care L-a părăsit pe Dumnezeu; că 
Ortodoxia adevărată are ca ţel doar să îi placă lui 
Dumnezeu şi să mântuiască suflete, şi nu se îngrijeşte de 
fericirea trecătoare, pământească, de carieră şi de bunuri şi 
avantaje  lumeşti; că Ortodoxia adevărată este 
duhovnicească, nu a simţurilor şi a trupului, nu alipită 
pământului - simțămintelor şi trăirilor pământeşti. 


DESPRE LUMEA MODERNĂ 


Trăim în vremuri ciudate, când toate conceptele 
creştineşti adevărate şi sănătoase sunt înlocuite cu 
concepte greşite şi înşelătoare, adesea izvodite cu rea 
intenţie, bineînțeles cu dorinţa de netăgăduit de a-i trage 
pe oameni înapoi de la calea bimă a unei vieţi cu adevărat 
creştineşti. în toate acestea se poate desluşi un soi de mână 
neagră care acționează raţional, lucrând ca să-i lege pe 
oameni cât de strâns posibil de această viață vremelnică, 
pământească, silindu-i să dea uitării viața viitoare, viața 
cea veşnică, ce ne aşteaptă negreşit pe toți. 

8 

Trebuie să fim conştienţi în chip cât se poate de 
lămurit cu privire la vremurile în care trăim. într-adevăr, 
numai un om orb duhovniceşte sau care şi-a vândut deja 
sufletul vrăjmaşilor sfintei noastre Credinţe şi Biserici, 
poate să nu simtă în tot ceea se întâmplă acum în lume 
duhul Antihristului care se apropie. 

Despre ce fel de unire adevărată a tuturor creştinilor 
în duhul iubirii creştine mai poate vorbi cineva acum, 
când Adevărul este tăgăduit de aproape toţi, când 
înşelăciunea s-a înstăpânit aproape pretutindeni, când 
viaţa autentic duhovnicească printre oamenii care-şi spun 
creştini a secătuit şi a fost înlocuită cu o viaţa trupească, o 
viață dobitocească ce a fost totuşi aşezată pe un piedestal 
şi mascată de ideea pretinsei milostiviri, care în mod 
prefăcut îndreptăţeşte orice fel de exces spiritual, orice fel 
de anarhie morală? 

într-adevăr, din aceasta pleacă toate aceste nenu- 
mărate „mingi', diversele feluri de „jocuri”, „dansuri" şi 
distracţii față de care, în ciuda caracterului lor imoral, 
anti-creştin, până şi preoţii mai moderni au o atitudine 
tolerantă, uneori organizându-le chiar ei înşişi şi luând 
parte la ele. 

(9) 

O lipsă de scrupule înfricoşătoare, de neînlăturat, 
incurabilă a pus stăpânire pe mulți oameni. Adevărata 
învățătură a Credinței şi a Bisericii, pentru care primii 
creştini au murit în cumplite chinuri, a devenit vm sunet 
în surdină pentru majoritatea „creştinilor” de azi. Ei nici 
nu cunosc această învățătură, nici nu doresc să o 
cunoască, pentru că sunt nepăsători față de ea 

Nepăsarea obtuză, rece, față de aproape tot ce poartă 
pecetea conținutului dogmatic şi căutarea în toate doar a 
câştigului personal - acesta este caracterul vremurilor 
noastre. 

Această lipsă de conţinut dogmatic, această lipsă de 
scrupule, însoţită de îndepărtarea de Dreapta Credinţă şi 
de Biserică şi de nepăsarea față de ele, sunt păcatul de 
căpetenie, fundamental, de care noi creştinii ortodocşi ruşi 
trebuie să ne căim. 

Nu ni se cade să petrecem, să ne distrăm, să dansăm 
pe mormântul Rusiei aduse de noi pe patul de moarte, ci 
mai curând să ne căim cu lacrimi, să ne pocăim cu 
adevărat, după cum ne învaţă Sfânta Biserică, cu hotărâre 
neclintită de a ne schimba radical viaţa, de a ne reînnoi 
duhul. 

® 

Aşa cum sarea păstrează mâncarea ca să nu pu- 
trezească şi o face sănătoasă şi plăcută la gust, tot aşa de 
adevărat este că şi creştinii împiedică decăderea morală a 
lumii şi îi uşurează însănătoşirea Dar dacă sarea „îşi 
pierde gustul", cum spune Evanghelia, adică „îşi pierde 
puterea" (de fapt, în Răsărit există un fel de sare care îşi 
poate pierde gustul), apoi nu mai e bună de nimic, decât 
să fie „aruncată afară şi călcată în picioare de oameni" 
(Matei 5,13p. 

Cât de cumplit e acest lucru! Şi ne aflăm trăind în 
astfel de vremuri în care în lume tendința dominantă este 
îndreptată spre a-i face pe toți creştinii asemenea „sării 
care şi-a pierdut gustul", de vreme ce au desființat 
adevărata Biserică a lui Hristos provenită de la Sfinţii 
Apostoli şi aşa i-au Upsit pe creştini de harul Ehjhului 
Sfânt. 

Aceasta este aşa-numita „mişcare ecumenică" atât de 
la modă, care e temeluită pe credința că presupusa 
adevărată Biserică a lui Hristos nu există acum pe pământ, 
şi e nevoie să fie întemeiată din nou... prin unirea tuturor 
creştinilor care aparţin diferitelor „biserici” şi asociaţii şi 
organizaţii confesionale; aceasta se va înfăptui prin 
diferite concesii reciproce în chestiuni doctrinare şi prin 
dezvoltarea unui sistem doctrinar 


' Această Evanghelie este rânduită să fie citită în a treia zi de prăznuire a 
Pogorârii Sfântului Duh [după rânduiala liturgică rusească, în care se 
prăznuieşte şi cea de a treia zi de Rusalii]. 

comun nou, acceptabil pentru toţi şi desigur, împreună cu 
acesta, a unei viziuni mondiale noi. 

lar părerea, foarte agreată în zilele noastre, că „e 
totuna la care biserică te duci, căci la urma urmei 
EXmmezeu e doar unul" este în acord cu această tendinţă. 

Da! Dumnezeu este Unul, dar ştiţi. El ne-a dat şi o 
singură Credinţă; El a întemeiat o singură Biserică pentru 
noi, şi nu mai multe credinţe şi „biserici” diferite. Acest 
lucru este întărit de Sfântul Apostol Pavel când spune: 
„Un Domn, o Credinţă, un Botez, un Dumnezeu şi Tatăl 
tuturor” şi deci noi creştinii ar trebui să alcătuim „un trup 
şi un Duh", precum şi suntem chemați, „întru o singură 
nădejde a chemării noastre" (Efeseni 4,4-6). 

Dacă există numai o credință dreaptă şi numai o 
Biserică adevărată, atunci toate celelalte credințe şi 
„biserici" sunt mincinoase, nu adevărate. Atunci cum mai 
poate spune cineva că toate credinţele şi „bisericile" au 
aceeaşi valoare şi că „e totuna la care biserică te duci"? 

De aceea, se poate şi trebuie să se vorbească nu de 
unificarea ecumenică a tuturor pentru întemeierea vreunei 
Biserici noi, ci doar de restaurarea unirii dintre toţi cei 
care au căzut şi singura Biserică adevărată a lui Hristos, 
căreia Mântuitorul Hristos însuşi i-a făcut marea şi 
nemincinoasa făgăduință că „porţile iadului nu o vor 
birui" (Matei 16,18). 

8 

O, cât este de mare acum întunecarea conştiinţei, 
chiar şi a acelor oameni care se socotesc credincioşi - 
îrmegurarea minţilor şi a inimilor lor este atât de mare 
încât „uitându-se, nu văd şi auzind, nu aud, nici nu 
înțeleg cu inima", după cum a spus Sfântul Prooroc (Isaia 
9,10). 

Aceasta este „învârtoşarea inimilor'”* de care vorbea 
[Proorocul]. 

Dar în zilele noastre există un fenomen şi mai 
cumplit, întâlnit tot mai des: o hotărâre mai mult sau mai 
puţin conştientă, de dragul câştigului şi al bunurilor 
pământeşti, de a sluji venirii Antihristului. Acesta este cel 
mai covârşitor grad al căderii, de unde este foarte greu a 
te ridica. 

8 

Datoria fundamentală a slujitorilor venirii lui 
Antihrist e să distrugă lumea cea veche, cu toate 
conceptele şi „prejudecăţile” ei dintâi, pentru a construi în 
locul ei o lume nouă, potrivită pentru a-l primi pe viitorul 
„nou stăpân" care va lua în oameni locul lui Hristos şi le 
va da pe pământ ceea ce Hristos nu le-a dat... Trebuie să 
fii întru totul orb duhovniceşte şi pe deplin străin de 
creştinismul adevărat, ca să nu înţelegi toate acestea! 

8 

Râvna pentru Dumnezeu, râvna pentru Adevăr nu 
este „fariseism", la fel cum „smerenia"” înaintea vrăj- 
maşilor lui Dumnezeu, a vrăjmaşilor Bisericii, înaintea 
răului drăcesc nu este smerenia adevărată şi mântuitoare 
a vameşului, ci doar auto-înşelare nimicitoare, ducând 
spre adâncurile iadului. 

în vremurile noastre, când există îndoieli atât de 
puternice, chiar şi în legătură cu existența Adevărului, 
când fiecare „adevăr” este socotit relativ şi se consideră 
potrivit ca fiecare persoană să aibă „propriul ei adevăr", 


A „S-a învârtoşat inima poporului acestuia şi cu urechile sale 
greu a auzit şi ochii săi i-a închis, ca nu cumva să vadă cu ochii şi cu 
urechile să audă şi cu inima să înţeleagă şi să se întoarcă la Mine şi 
să-1 vindece" (Isaia 6,10). 

lupta pentru Adevăr capătă un înţeles deosebit de 
însemnat. lar cine nu sprijină această luptă, cine vede în 
ea doar o manifestare a „fariseismului” şi propune 
„umilirea" [aplecarea] înaintea Minciunii prin lepădarea 
Adevărului, ar trebui să fie recunoscut în mod firesc 
drept trădător [lepădător] al Adevărului, oricine ar fi, 
oricum şi-ar spune sau s-ar socoti pe sine. 

8 

Pentru noi, creştinii moderni, pentru cei mai mulți, 

credința este separată de viaţă - nu trăim în deplin acord 
cu învăţăturile şi cerințele credinței noastre. Credinţa 
noastră ne învață atât de limpede şi de hotărât să 
renunțăm la tot ce este stricăcios şi pământesc şi să ne 
concentrăm cu toate gândurile şi simțămintele asupra 
vieţii veşnice, nestricăcioase care ne aşteaptă. Teoretic, 
poate că acceptăm aceasta (deşi recent, a apărut o mişcare 
aparte, a „neo-creştinismului", care nu vrea în nici un caz 
să accepte acest lucru în mod teoretic şi a gândit o viziune 
pseudo-creştină, cu totul nouă şi neştiută până acum 
asupra lumii, menită să-l lege mai temeinic pe om de un 
pământ care a fost transfigurat şi sfințit de Venirea în 
lume a lui Hristos), credem în sfârşitul lumii, în a doua 
Venire a lui Hristos, în Judecata de Apoi şi în viaţa ce va 
să fie, dar în realitate trăim ca şi când nimic din toate 
acestea nu este de aşteptat şi nu ne rămâne decât să ne 
facem comozi aici pe pământ, procurându-ne tot soiul de 
bunătăți şi de înlesniri. Nu vrem să ne gândim cu 
adevărat la moartea care ne aşteaptă inevitabil pe toţi şi 
nici nu ne gătim cum s-ar cuveni pentru viața veşnică ce 
ne stă înainte. 

8 

„Pace!... Pace!... Pace!..." - se aude acum din toate 

părţile - „Dezarmare reciprocă!... Coexistenţă paşni- 

că!... Vom lupta pentru pace!... Toată lumea în apărarea 
păcii!... Ce minunat ar fi, ce viitor luminos şi vesel ar 
făgădui acestea omenirii dacă aceste chemări s-ar referi cel 
puţin la acea pace despre care cântau îngerii în noaptea 
Naşterii lui Hristos: „Slavă întru cei de Sus lui Dumnezeu 
şi pe pământ pace, între oameni bună-voire!" (Luca 2, 14); 
numai de-ar fi acea pace pe care Mântuitorul Hristos a 
făgăduit-o ucenicilor Săi la Cina cea de Taină, când a spus: 
„Pacea Mea las vouă, pacea Mea dau vouă" (loan 14,27); 
numai de-ar fi acea „pace a lui Dumnezeu, care covârşeşte 
toată mintea" (Filipeni 4, 7), pe care, după ponmca 
Domnului, Apostolii le-au dat-o primilor creştiru, pe care 
au fost învăţaţi să o caute (1 Petru 3,11) şi pe care au fost 
îndemnați să o aibă către Dumnezeu şi către toți oamenii 
(Romani 5,1; 12,18). Cât de îmbucurător ar fi să le auzim, 
dacă aceste chemări ar veru de la oameni în privința 
onestității cărora nu am putea avea nici cea mai mică 
îndoială, în ale căror cuvinte ne-am putea încrede întru 
totul - de la oameni care sunt cu adevărat convinşi că în 
viață, bunul cel mai de seamă este tocmai acea pace - 
pacea către Dumnezeu, pacea cu propria conştiinţă şi 
pacea cu semenii întru numele lui Dumnezeu. 

Dar vai! Nu de o astfel de pace vorbesc oamerm 
acum. Toate aceste discursuri, adesea nefireşti şi mărețe şi 
uneori asemenea unor strigăte isterice pentru pacea a 
toată lumea, vin acum în cea mai mare parte de la oamenii 
care fie sunt departe de creştinism, fie sunt împotrivitori 
pe faţă Bisericii - de la oameni care nu trăiesc în pace cu 
Dumnezeu şi cu propriile lor conştiinţe, ci sunt plini de 
pizmă în relaţiile cu semenii lor 

Putem oare să credem în onestitatea discursurilor 
despre pace, când ele sunt rostite de oameni care în 

principiu neagă credința în Dumnezeu şi dragostea 
pentru semenii lor şi nu recunosc glasul conştiinţei? 

Putem oare să credem că oamenii lucrează cu 
adevărat pentru pace când, hulind fățiş şi cu obrăznicie, I- 
au declarat război lui Dumnezeu însuşi şi Sfintei Sale 
Biserici? Când, destul de recent, nu au mai ascims faptul 
că scopul lor era să „stârnească o conflagrație mondială"? 
Când propovăduiesc în mod deschis „ura de clasă” ca 
fundament al ideologiei lor şi nu le este câtuşi de puţin 
ruşine să verse oceane întregi de sânge şi să extermineze 
milioane de oameni pentru simpla bănuială că nu sunt de 
acord cu ideologia lor? 

Mai mult, putem să credem în dragostea sinceră de 
pace a celor care în vorbele lor propovăduiesc mieros şi 
până la refuz „dragostea creştină" şi „iertarea deplină”, în 
vreme ce au semănat prin faptele lor tulburări şi 
dezbinare şi, răspândind minciuni şi calomnie, provoacă 
duşmănie şi învrăjbire, stâmindu-i pe oameni împotriva 
semenilor lor? Poate oare cineva, îndeobşte, să creadă că 
s-ar putea instala pe pământ vreun fel de pace reală şi 
temeinică, prin batjocorirea grosolană a Adevărului lui 
Dumnezeu, prin minciunile şi prefăcătoria care sunt în 
mod atât de evident trăsături ale vieţii omenirii moderne? 

Acolo unde Adevărul lui Dumnezeu lipseşte, acolo 
nu poate fi pace adevărată. 

8 

Atâta vreme cât luptăm hotărât împotriva celor mai 
mici manifestări ale răului şi ale păcatului în propriile 
noastre suflete, să nu ne temem şi să dezvăluim şi să 
demascam răul, oriimde s-ar găsi în viața contemporană - 
nu din mândrie şi iubire de sine, ci doar din dragoste 
pentru adevăr Sarcina noastră de căpetenie în această 

vreme a răutăţii, a lipsei de ruşiile în care zace lumea, 
este să rămânem întru totul credincioşi şi devotați 
adevărului neîndoielnic al Evangheliei şi Plinitorului 
mântuirii noastre, Hristos, Dătătorul de viață. Care S-a 
ridicat a treia zi din mormânt. Biruitorul iadului şi al 
morții. 

® 

Trebuie să ştim bine şi să ne amintim că învăţătura 
vătămătoare a lui Tolstoi, a „ne-împotrivirii față de rău" 
este întru totul stiăină adevăratului creştinism (fiindcă a 
venit vorba, această concepţie a pustiit nefericita noastră 
patrie. Rusia, şi a afundat-o în ororile cumpUte, 
sângeroase ale bolşevismului) şi nici un creştin adevărat 
nu se poate împăca cu răul, oriunde şi în oricine l-ar putea 
întâlni. 

Toţi creştinii adevăraţi, de-a lungul întregii istorii a 
Bisericii, au urmat pilda Domnului lisus Hristos însuşi şi a 
Sfinţilor Săi Apostoli, au osândit întotdeaima răul şi au 
luptat împotriva lui, chiar dacă aceasta le-ar fi pricinuit 
felurite pierderi grave, costându-i însăşi viața”. 


DESPRE BISERICĂ 


Hristos Mântuitorul nostiu a spus limpede: „Voi zidi 
Biserica Mea, şi porţile iadului nu o vor birui" 
(Matei 16,18). Aşadar a întemeiat o singură Biserică, nu 
mai multe biserici diferite, căci în cazul acesta ar fi vorbit 
la plural - „biserici”. De aceea, e ciudat să auzim dis- 
cursurile ce se pretind a fi cu autoritate - ale unor lideri 
moderni ai mişcării [eciimenice] care îşi zic „creştini” - 

= Aici Arhiepiscopul Averchie vorbeşte de acel rău duhovnicesc care 
pricinuieşte pierderea Viepi Veşnice şi nu de acel rău pe care dintru propria 
noastră răutate voim să-l vedem în alții, tocmai pentru ne odihni mustrările 
de conştiinţă. Discernământul prin care se poate vedea într-adevăr răul, 


minciuna şi înşelarea se dobândeşte numai din lupta lăuntrică şi statornică 
pentru împlinirea poruncilor evanghelice. 


rostite în sensul că existența în cadrul creştinismului a 
diferite „biserici" (Romano-Catolică, Protestantă etc.) este 
un fenomen pozitiv, de vreme ce fiecare persoană îşi 
poate alege propria „biserică" după preferința sa, alegând- 
o pe aceea care i-ar plăcea cel mai mult, pe aceea care i s- 
ar potrivi cel mai bine. A fost încă şi mai ciudat când am 
auzit cuvintele unui anumit profesor liberal, progresist, 
care a dezvoltat în mod elocvent ideea că Ortodoxia, 
Romano-Catolicismul şi Protestantismul sunt deopotrivă 
creştinism, doar că din „diferite puncte de vedere”. „Este 
ca şi cum", a continuat el această asemănare, „un avion ar 
zbura deasupra unui oraş - în timpul zborului, el vede 
oraşul în diferitele sale părți şi, prin urmare, oraşul îi pare 
diferit, în funcţie de locul din care cineva se uită la el". 
Bineînţeles, o astfel de idee este potrivnică funda- 

mental Cuvântului lui Dumnezeu, Care învaţă limpede: 
„ca să fie una" (loan 17,11); „un Domn, o Credinţă" (Efeseni 
4, 5); „aceeaşi să cugetaţi între voi" (Romani 15, 5); „un 
suflet fiind, una cugetând" (Filipeni 2, 2); „toţi într-un 
cuget să fiți" (1 Petru 3,8); „aceeaşi unul altuia cugetând, 
nu cele înalte cugetând... Nu vă faceţi de sine înţelepţi” 
(Romani 12,16). 

8 

Acolo unde s-a rupt legătura duhovnicească moş- 

tenită a harului care vine de la Sfinţii Apostoli şi suc- 
cesorii lor. Bărbaţii Apostolici şi Sfinţii Părinţi, acolo unde 
s-au introdus diferite înnoiri în credință şi în morală, cu 
scopul de a „ţine pasul cu vremurile", de a „progresa", de 
a nu se demoda şi de a se adapta cerinţelor şi uzanțelor 
acestei lumi care zace în rău - acolo nicicum nu se poate 
vorbi de Biserică adevărată. 

8 

Acolo unde găseşti zdruncinate dogmele şi surpate 
învățăturile morale ale Evangheliei, dimpreună cu 
structura canonică a Bisericii întemeiată pe ele, acolo este 
în mod limpede lucrarea slugilor lui Antihrist cel care se 
apropie, oricum s-ar numi pe ei înşişi şi în orice ar fi 
îmbrăcaţi. „Porţile iadului" se vor dezlănţui ca să biruiască 
Biserica, însă au biruit şi desigur pot să biruiască împotri- 
va multora care se socotesc pe sine stâlpi ai Bisericii, după 
cum este arătat de însăşi istoria Bisericii; aceasta se în- 
tâmplă când aceştia simt plini de sine, leapădă cugetul cel 
unul şi duhul cel imul ale Bisericii cea Una Sfântă, 
Sobornicească şi Apostolească, şi se bizuie pe propriile lor 
închipuiri care sunt potrivnice învățăturilor Evangheliei, 
Sfinţilor Apostoli şi Părinților Bisericii. 


DESPRE BISERICA RUSĂ DIN EXIL 


Pentru noi, ortodocşii ruşi, calitatea de mădular al 
Bisericii Ruse din Exil este un simbol viu al întoarcerii 
noastre întru pocăință la Dumnezeu şi la Acoperământul 
Maicii lui Dumnezeu, căci numai această Biserică ne mai 
poate înzestra acum cu harul care să ne dea putere pentru 
o astfel de apropiere întru pocăință şi pentru statornicirea 
acestei pocăinţe. Din această pricină trebuie să avem atâta 
grijă pentru a păstra Biserica Rusă din Exil şi să nu o 
lăsăm să fie slăbită sau să se abată pe „alte căi". Din 
nefericire nu toţi înțeleg destul de limpede aceasta şi nu 
toți preţuiesc cum se cuvine şi în mod deplin acest înţeles 
înalt al existenţei Bisericii noastre Ruse din Exil, nici chiar 
dintre cei care îi aparțin. 

De ce există Biserica noastră Rusă din Exil, atât de 
unică duhovniceşte în lumea modernă? Care este învă- 
ţătura care o face atât de unică? 

Esenţa învăţăturii Bisericii Ruse din Exil constă în 
refuzul ei categoric - şi care nu admite compromis -de a 
accepta acel Rău universal şi larg răspândit pe faţa 
întregului pământ şi care a supus sub stăpânirea sa, într-o 
măsură mai mare sau mai mică, toate aspectele vieții 
umane, inclusiv viaţa religioasă şi cea bisericească. 

Marxism-comimismul ateu sau bolşevismul - lupta cu 
acesta fiind datoria de căpetenie a tuturor patrioţilor ruşi 
cu vederi naţionaliste - este doar unul dintre vlăstarele, 
unul din rezultatele nefaste ale acestui „rău universal”. Să 
lupţi doar împotriva lui [a marxism-co-munismului] 
înseamnă să tai doar ramurile, fără a ține seama de 
tulpină şi de rădăcinile care le-au dat naştere şi le-au 
hrănit. 

Din nefericire, mulți dintre noi vedem numai aceste 
ramuri, nedând nici o atenţie tulpinii şi rădăcinilor lată un 
lucru de coşmar: această rădăcină-sursă a „răului 
universal” pare unora întru totul nevătămătoare, chiar 
prielnică nouă şi Bisericii noastre, şi mulţi dintre noi sunt 
gata să alerge la ea după ajutor pentru noi înşine şi pentru 
a dobândi sprijin în lupta împotriva comunismului. 

Ce înduioşătoare naivitate, numai de n-ar fi trădare 
intenționată! E nevoie de mult timp pentru a înţelege şi a- 
ţi da seama de toate acestea! Această vedere trebuincioasă 
şi înțelegere limpede sunt cel mai mult împiedicate de 
dependenţa materială şi de pierderea, din aceasta pricina 
sau din altele, a libertăţii spirituale. 

De aceea trebuie ca Biserica noastră Rusă din Exil să 
preţuiască mai presus de toate libertatea ei spirituală, acea 
libertate care le-a fost dată credincioşilor de întemeietorul 
Bisericii - Hristos. 

Mai presus de orice pe lume, preţuim libertatea 
Bisericii noastre. Aceasta nu e deloc din pricină că nu 
avem „dragoste", după cum suntem în mod atât de 
superficial acuzaţi de „ecumenişti”, care sunt ei înşişi prea 
plini de „dragoste” față de vrăjmaşii Adevărului curat şi 
neamestecat al lui Hristos şi, uneori, chiar şi pentru 
vrăjmaşii făţişi ai sfintei noastre credințe (numai pentru 
noi, fraţii lor de sânge şi de credinţă, nu au dragoste 
deloc!). Aceasta pentru că noi avem dragoste de Adevăr, 
pentru că noi credem cu tărie (neavând nici ima din 
îndoielile pe care le au cu siguranţă ecumeniştii) că Sfânta 
noastră Biserică Ortodoxă este, după cum învață Cuvântul 
lui Dumnezeu, „stâlp şi temelie a adevărului" (1 Timotei 3, 
25); şi pentru că noi dorim, după cum porunceşte Sfântul 
Apostol, să „umblăm întru acel adevăr" (2 loan 4) şi, 
călăuzindu-ne după înştiințarea dată de marele Părinte al 
Bisericii, Sfântul Grigorie Teologul, nu voim „să ne facem 
trădători ai învățăturii credinței şi Adevărului", 
„împărtăşindu-ne din drojdia Celui Rău şi alăturân-du-ne 
nenorociţilor apostaţi de la Adevăr'”. 


® 
La temelia învățăturii Bisericii Ruse din Exil se află o 
dorință arzătoare şi sinceră - orice s-ar întâmpla, 


indiferent de influențele şi tendințele actuale negative - de 
a rămâne credincioasă Adevărului lui Dumnezeu, de a 
rămâne întru totul dăruită întemeietorului Bisericii, 
Mântuitorul lisus Hristos, şi învățăturii Evangheliei 
despre credinţă şi evlavie, pe care El a adus-o pe pământ 
fără vreo stricăciune sau scâlciere omenească şi de a 
păstra toată libertatea duhovnicească dată de Hristos 
Bisericii celei Una, Sfântă, Sobornicească 


' Cf. Scrierile Sfântului Grigorie, partea I, p. 192 [în limba rusă]. 

ŞI Apostolească, pe care El a întemeiat-o pe pământ |Mntru 
mântuirea oamenilor. 
® 

Biserica Rusă din Fxil ne este mai prețioasă decât 
orice, însă doar în măsura în care rămâne moștenitoare de 
drept a Bisericii Ortodoxe Ruse care a precedat-o - 
păstrătoarea neabătută şi credincioasă a învăţăturii 
apostolice date de Dumnezeu cu privire la credinţă şi 
evlavie, o continuatoare plină de râvnă a tradiţiilor Pă- 
rinților, a Sfintelor Canoane şi a tuturor rânduielilor şi 
tradiţiilor cucernice ale sfintei Rusii. Deviza sfântă a 
bisericii noastre este aceea a marelui mărturisitor al Or- 
todoxiei, Sfântul Atanasie, Arhiepiscopul Alexandriei: 
„Nu trebuie să slujim vremurilor, ci lui Dumnezeu”. 

In mijlocul mişcării generale, de masă, deja auto-în- 
veşnicitoare: „înainte! înainte! Spre Antihrist!" - deşi se 
prea poate să nu fie exprimată aşa de limpede -, pentru 
noi, mădularele Bisericii Ruse din Exil, deviza de veacuri 
a Bisericii adevărate a lui Hristos rămâne întru totul 
actuală: „stai tare... rămâi neclintit!"A 

De ce este aşa? „învățăturile omeneşti - scrie acest 
Episcop Teofan - tind întotdeauna către ce este nou, în 
creştere, în dezvoltare; şi aceasta este firesc, căci ele nu 
dețin adevărul, ci doar îl caută. Şi nu au decât să-l caute 
atâta timp cât nu găsesc ceva trainic. Pentru noi, atât 
adevărul, cât şi drumul către adevăr au fost lămurite 
odată pentru totdeauna. Noi avem adevărul şi toată truda 
noastră este îndreptată către absorbirea [împărtăşirea], nu 
către descoperirea lui"^. 


A Cf. cuvintelor Episcopului [Sfântului] Teofan din Despre Ortodoxie - 
cu atenționări asupra greşelilor [săvârşite] împotriva ei, p. 7, [în limba rusă]. 
"Ibid. 

De aceea noi nu mergem în aceeaşi direcţie cu nici 
unii dintre „modernişti" şi „ecumenişti”. Privirea noastră 
nu ar trebui îndreptată „înainte”, ci „înapoi" -către viața 
pământească a Domnului şi Mântuitorului lisus Hristos, 
către învățătura dumnezeiască pe care a propovăduit-o El 
pe pământ cu nouăsprezece secole în urmă, către lucrarea 
Lui de răscumpărare, către slăvită Sa oştire de Mucenici, 
către Sfinţii Părinţi şi învăţători ai Bisericii, către 
temeluitorii credinţei adevărate, către adevărații asceţi, 
acei „îngeri în trup”, şi, pentru noi ruşii, către idealurile 
sfintei Rusii... 

Pentru noi, „înainte" înseamnă doar „apostazia", care 
se răspândeşte întruna, înaintevestită de Cuvântul lui 
Dumnezeu şi de Sfinţii Părinţi ai Bisericii, şi cununa 
acesteia - Antihristul, despre a cărui apropiată venire 
vorbesc deja aşa de făţiş, atât de mulți; dar după aceea va 
veni biruința strălucită a credinței noastre - Judecata de 
Apoi, chinul veşnic al păcătoşilor şi binecuvântarea 
veşnică a drepţilor. 

Aceasta este învățătura noastră; aceasta este viziunea 
ortodoxă adevărată (lipsită de răutate ori înşelare) asupra 
lumii, căreia întreaga Biserică Rusă din Exil ar trebui să-i 
rămână credincioasă, ca să-şi îndreptățească existența pe 
pământ, nu să devină „sarea care şi-a pierdut gustul". 

Prin urmare, oricine crede altfel, oricine înclină să 
„țină pasul cu vremurile", a ajuns deja la un fel de com- 
promis cu „răul acestei lumi" care conduce către Antihrist, 
şi nu este cu adevărat mădular al Bisericii noastre Ruse 
din Exil, chiar dacă, în mod formal, continuă să-i aparțină. 

CUVÂNT ROSTIT ÎN DUMINICA ORTODOXIEI 
(1971) 


Iubiți fraţi şi surori întru Domnul, veţi auzi aceste 
cuvinte solemne şi pline de însemnătate din rânduiala din 
Duminica Ortodoxiei, pe care Sfânta Biserică statornicit-a 
să fie săvârşită în această zi. Cea dintâi săptămână a 
Sfântului şi Marelui Post s-a încheiat ca o săptămână de 
rugăciune stăruitoare şi pocăință lăuntrică. Sfânta Biserică, 
dorind să ne încurajeze şi să ne mângâie, a statornicit 
pentru noi în această primă săptămână a Marelui Post, în 
cea dintâi duminică, un praznic duhovnicesc, unul nespus 
de scump şi de apropiat inimilor noaste: Biruinţa 
Ortodoxiei. 

Această sărbătoare s-a ţinut pentru prima dată în anul 
842 la Constantinopol, în prezența Fericitei împărătese 
Teodora, de către Preafericitul Patriarh Metodie, întru 
pomenirea biruinței asupra ultimei erezii cumplite care a 
zguduit Biserica lui Hristos -erezia iconoclasmului. însă 
prin acest praznic. Sfânta Biserică arată biruinţa sfintei 
Credinţe ortodoxe îndeobşte, izbândirea ei împotriva 
tuturor nelegiuitelor erezii, învățături mincinoase şi 
schisme. Domnul nostru. Mântuitorul lisus Hristos, Şi-a 
întemeiat Biserica pe pământ aşa încât toţi cei care îi 
aparţin, să se poată izbăvi, să se poată feri de cursele 
diavolului şi să intre întru împărăţia Cerească gătită lor. 
Diavolul şi-a întrebuințat toată puterea ca să doboare şi să 
nimicească Biserica lui Hristos şi, prin aceasta, să 
împiedice mântuirea oamenilor. La început a stârnit 
prigoane cumplite împotriva Bisericii din partea evreilor 
şi păgânilor. Vreme de aproape trei veacuri, sângele 
Mucenicilor creştini a curs fără încetare. însă diavolul 

nu a izbândit în lucrarea lui. Sângele Muce-nicilor -după 
potrivita expresie a apologetului creştin Tertulian - a 
devenit „sămânţa creştinilor”. Creştinătatea a triumfat 
asupra prigonitorilor ei. „Mieii blajini ai turmei lui Hristos 
au preschimbat furia de fiară a prigonitorilor lor în 
blândeţe de miel". 

Insă diavolul nu a răbdat a vedea înfrângerea suferită 
din mâinile Mucenicilor. Când Biserica lui Hristos a biruit 
în lume, el a stârnit împotrivă-i o nouă şi chiar mai 
primejdioasă prigoană, anume că dinăuntrul Bisericii - aşa 
cum înaintevestise Sfântul Apostol Pavel în convorbirea sa 
cu preoţii efeseni' - s-au ridicat oameni „grăind lucruri 
stricăcioase" (Fapte 20, 30). Pavel i-a numit pe astfel de 
oameni „lupi răpitori” (Fapte 20,29). Aceştia erau aşa- 
numiții „eretici' care au căutat să răstălmăcească 
adevărata învăţătură a lui Hristos despre credință şi 
evlavie, ca să facă zadarnică pentru oameni această 
învăţătură. Când aceasta s-a întâmplat. Sfânta Biserică, 
prin cei mai buni slujitori ai săi, a ridicat armele împotriva 
acestor eretici pentru a apăra învățătura ei cea adevărată, 
nedeformată. Atunci au început să fie convocate mai întâi 
sinoade „locale” şi apoi „ecumenice”. Din toate colțurile 
pământului s-au adunat episcopi şi, prin Duhul Sfânt, au 
dat glas Adevărului celui curat şi nestrâmbat, urmând 
pilda Celui Dintâi Sinod Apostolic din Ierusalim (Fapte 
15,6-29). De asemenea, i-a despărţit pe eretici de Biserică şi 
i-a anatemizat. Aceasta era în acord cu porunca limpede 
dată de însuşi Domnul nostru lisus Hristos, Care a spus: 
„lar de nu va asculta nici de Biserică, să-ţi fie ţie ca un 
păgân şi ca un vameş' (Matei 18, 3 7); şi în acord cu 
porunca Sfântului Apostol Pavel, 


' Vezi şi Efeseni 5,3-8. 

acest mare „Apostol al neamurilor” care a spus: „Ci chiar 
dacă noi sau înger din Cer vă va binevesti altceva afară 
de ceea ce v-am binevestit, să fie anatema!" (Qalateni 1, 
H). lar în alt loc, tot el grăieşte: „Cel ce nu-L iubeşte pe 
Domnul nostru lisus Hristos, să fie anatema- Maran atha! 
(Domnul vine)" (1 Corinteni 16,22). 

în acest fel, ritualul nostru ortodox emoţionant, măreț 
şi solemn, îşi are începătura de la însuşi Domnul nostru 
lisus Hristos şi de la marele Său Apostol, chemat de El să 
fie „apostolul neamurilor'A", cu alte cuvinte al întregii 
lumi păgâne. începând din veacul al IX-lea, Sfânta Biserică 
a hotărât că acest ritual trebuie oficiat în prima Duminică a 
Sfântului şi Marelui Post şi că această zi se va numi 
„Duminica Ortodoxiei”. 

Acest ritual, fraţi şi surori, este deosebit de important 
şi plin de însemnătate în cumplitele vremuri pe care le 
trăim, vremuri în care credinţa ortodoxă este şovăielnică şi 
nestatornică. Această  şovăielnicie şi nestatornicie a 
credinței ortodoxe se datorează tocrriai acelor persoane 
care s-ar cuveni să o întărească şi să o sprijine în sufletele 
credincioşilor Cei care ar trebui să fie stâlpi ai Sfintei 
Ortodoxii - înalți ierarhi incluzând şi ocârmuitorii 
anumitor Biserici locale - se depărtează de la Adevărul 
Sfintei Ortodoxii. Este cumplit să trebuiască să spui că 
până şi ocârmuitorul Bisericii constantino-politane, care e 
cunoscută drept Biserică „Ecumenică', omul socotit a fi 
ierarhul cel dintâi al oricărei Biserici Ortodoxe, a părăsit 
această cale! Neîndoielnic” peste toate acestea stăpâneşte 
pecetea apostaziei, despre care a înaintevestit Sfântul 
Apostol Pavel (2 Tesahniceni 2-3) -lepădarea de Hristos a 
creştinilor 


Vezi Romani 11,13 şi 2 Timotei 1,11. 

Suntem acum faţă în față cu această apostazie. Marea 
ameninţare ce stă asupra credinţei creştine, asupra 
credinței ortodoxe, este aşa-numita „mişcare ecumenică”, 
având în frunte ceea ce se cunoaşte drept „Consiliul 
Mondial al Bisericilor”, un corp care neagă doctrina 
unităţii şi negreşelniciei adevăratei Biserici a lui Hristos şi 
încearcă să creeze din toate credinţele deformate existente 
în prezent o „pseudo-Biserică” nouă care, din punctul 
nostru de vedere, fără nici o îndoială va fi „Biserica" lui 
Antihrist, acea falsă biserică pe care o va ocârmui 
Antihrist, a cărui venire se pregăteşte cu grăbire în lume 
acum. 

Din învățătura Cuvântului lui Dumnezeu şi a 
Sfinţilor Părinţi ai Bisericii, cunoaştem că Antihrist va fi 
ocârmuitorul atât religios, cât şi politic al întregii omeniri: 
el va sta în fruntea noii Biserici universale false; de 
asemenea, el va fi şeful unui nou guvern mondial şi va 
căuta să supună totul sub puterea sa absolută. 

Credinţa ortodoxă - aceasta este „credința Apos- 
tolilor”, „credinţa Sfinţilor Părinţi”, este acea credință pe 
care Părinţii Apostolici, ucenicii direcți ai Sfinţilor 
Apostoli, dimpreună cu Sfinţii Părinţi şi învăţători ai 
Bisericii şi cu urmaşii lor legiuiţi, aşezaţi de Duhul Sfânt, 
au tâlcuit-o pentru noi în scrierile lor minunate şi de 
Dumnezeu insuflate. Fraţilor şi surorilor, trebuie să ne 
păstrăm statornici în această credință, dacă ne dorim 
izbăvirea cea veşnică! 

Acum vom sluji dimpreună cu dumneavoastră acest 
ritual ce are mare putere învățătorească, e emoționant şi 
deosebit de solemn şi care e alcătuit din două părți: prima 
parte este rugăciunea Sfintei Biserici pentru toţi cei care au 
rătăcit sau au căzut de la adevărata credinţă ortodoxă; în 
partea a doua. Sfânta Biserică 

rosteşte teribila anatemă împotriva tuturor învăţătorilor 
mincinoşi, ereticilor şi schismaticilor care au stăruit întru 
răutatea lor şi care nu doresc să se unească din nou cu 
Biserica cea adevărată a lui Hristos, ci luptă împotriva ei. 
Apoi vom cânta „Veşnica pomenire" pentru toți apărătorii 
răposați ai Sfintei Ortodoxii şi „La mulţi ani" pentru acei 
apărători ai sfintei credinţe şi Biserici Ortodoxe care sunt 
încă printre cei vii. Amin. 


ADEVĂRATA ORTODOXIE 


Puţini oameni ştiu astăzi că Biserica Ortodoxă nu e 
nimic altceva decât Biserica aceea care a păstrat neştirbite 
învățăturile autentice ale lui lisus Hristos, înseși 
învățăturile date fiecărei generaţii de credincioşi care a 
urmat. Aceste învățături au coborât de-a lungul veaomlor 
de la Sfinţii Apostoli, lămurite şi tâlcuite cu luare-aminte 
de urmaşii lor legiuiți (ucenicii lor şi Sfinţii Părinţi), 
predate şi păstrate întocmai de Biserica noastră de Răsărit 
care este singura în stare să îşi dovedească dreptul de a fi 
numită „Biserica Ortodoxă". Dumnezeiescul întemeietor 
al Bisericii, Domnul nostru lisus Hristos, a spus limpede: 
„Voi zidi Biserica Mea şi porţile iadului nu o vor birui” 
(Matei 16,18). El a trimis Bisericii Ehahul Sfânt. Duhul S-a 
pogorât peste Apostoli, Duhul Adevărului (loan 15, 26), 
Care îi „vesteşte toate" şi o povăţuieşte (loan 16,13), ferind- 
o de rătăcire. într-adevăr, avea să vestească oamenilor 
acest Adevăr, că Domnul pentru aceasta a venit în lume, 
potrivit propriilor Sale cuvinte” (loan 18,37), iar Sfântul 
Pavel adevereşte acest lucru în epistola sa către ucenicul 

" „Deci i-a zis Pilat: Aşadar eşti Tu împărat? Răspuns-a lisus: Tu 


zici că Eu sunt împărat. Eu spre aceasta M-am născut şi pentru 

său, Episcoptil Timotei, zicând că „Biserica Dumnezeului 
celui viu este stâlpul şi temelia Adevărului” (1 Timotei 3, 
15). Pentru că ea este „stâlpul şi temelia Adevărului”, 
„porţile iadului nu o vor birui”. Rezultă atimci că ade- 
vărata Biserică Creştină - unică într-adevăr, de vreme ce 
Hristos a întemeiat o singură Biserică - a existat 
întotdeauna pe pământ şi va dăinui până la sfârşitul 
vremurilor Ea a primit făgăduinţa lui Hristos: „Eu cu voi 
sunt în toate zilele, până la sfârşitul veacurilor” (Matei 28, 
20). Mai poate exista vreo cât de mică îndoială că la 
Biserică se referă Domnul aici? 

Orice judecată sănătoasă şi cinstită, orice lucrare a 
unei conştiinţe curate şi oricine cunoaşte istoria Bisericii 
Creştine, învățăturile morale şi teologice curate şi nede- 
formate ale religiei creştine, trebuie să mărturisească 
faptul că nu a existat decât o singură Biserică adevărată, 
întemeiată de Domnul nostru lisus Hristos şi că ea a 
păstrat Adevărul Lui sfânt şi neschimbat. De altfel, istoria 
arată o legătură a harului care poate fi trasată începând de 
la Sfinţii Apostoli până la succesorii lor şi la Sfinţii Părinți. 
In contrast cu ceea ce au făcut alţii. Biserica Ortodoxă nu a 
introdus niciodată în învăţăturile ei înnoiri prin care să 
„țină pasul cu vremurile", să fie „progresistă”, „să nu fie 
lepădată la marginea drumului" sau să adopte cerințe şi 
mode actuale care sunt întotdeauna înțesate de păcat. 
Biserica nu se conformează niciodată lumii. Cu adevărat 
nu, căci Domnul le-a spus ucenicilor Săi la Cina cea de 
Taină: „nu simteţi din limie" (loan 15,19)". Trebuie să 


aceasta am venit în lume, ca să dau mărturie pentru adevăr; oricine 
este din adevăr ascultă glasul Meu" (loan 18, 37). 

„Aceasta vă poruncesc: să vă iubiţi unul pe altul. Dacă vă 
urăşte pe voi lumea, să ştiţi că pe Mine mai înainte decât pe voi M-a 
urât. Dacă aţi fi din lume, lumea ar iubi ce este al său; dar 

rămânem credincioşi acestor cuvinte, dacă voim să fim 
credincioşi adevăratului creştinism - Biserica cea ade- 
vărată a lui Hristos a fost întotdeauna, este şi va fi mereu 
străină lumii acesteia Despărţită de ea [în duh], e în stare 
să transmită neschimbate învățăturile dumnezeieşti ale 
Domnului, pentru că această despărţire a făcut-o să 
dăinuiască neschimbată, adică asemenea cu însuşi 
Dumnezeu cel neschimbat”. 

Ceea ce învățații numesc „conservatorism" este un 
indiciu esenţial şi poate cel mai caracteristic al adevăratei 
Biserici. De vreme ce ADEVĂRUL ne este dat odată 
pentru totdeauna, datoria noastră este mai degrabă să-l 
asimilăm, decât să-l descoperim. Avem poruncă să ne 
întărim pe noi înşine şi pe alţii întru Adevăr şi întru acest 
chip să-i aducem pe toți la credința cea adevărată - 
Ortodoxia. Din nefericire, au apărut în chiar sânul 
Bisericii, până şi printre ierarhi, păreri exprimate de 
persoane binecunoscute, păreri care îi sunt vătămătoare. 
Dorinţa de a „merge în pas cu vremurile" îi face să se 
teamă că nu vor fi recunoscuți ca fiind „cultivaţi”, 
„liberali” şi „progresişti”. Acestor apostaţi moderni de la 
Ortodoxie le este „ruşine" să recunoască faptul că Biserica 
noastră Ortodoxă este întocmai Biserica pe care a 
întemeiat-o Domnul nostru lisus Hristos, cea căreia i-a fost 
făcută făgăduinţa cea mare că „porţile iadului nu o vor 
birui" şi căreia El i-a încredinţat plinătatea Adevărului 
dumnezeiesc. Prin 


pentru că nu sunteţi din lume, ci Eu v-am ales pe voi din lume, de 
aceea lumea vă urăşte. Aduceţi-vă aminte de cuvântul pe care vi l-am 
spus: Nu este sluga mai mare decât stăpânul său. Dacă M-au prigonit 
pe Mine, şi pe voi vă vor prigoni; dacă au păzit cuvântul Meu, şi pe al 
vostru îl vor păzi" (loan 15,17-20). " Vezi lacov 1,17. 


înşelătoria şi falsa lor smerenie, prin hula lor împotriva 
Domnului, aceşti păstori mincinoşi şi cei dimpreună cu ei 
s-au înstrăinat de Biserica cea adevărată. Ei au exprimat în 
mod tacit ideea că „porţile iadului” au „biruit” Biserica 
Altfel spus, aceşti apostaţi zic că sfânta noastră Biserică 
Ortodoxă este deopotrivă „vinovată” de „despărţirea 
bisericilor” şi acum s-ar cădea să-şi „plângă" păcatele şi să 
se unească împreună cu celelalte „biserici creştine", 
făcându-le anumite concesii, rezultatul fiind o biserică a 
lui Hristos nouă şi indivizibilă. Aceasta este ideologia 
mişcării religioase care a devenit atât de la modă în 
vremurile noastre -„mişcarea ecumenică” -, în rândul 
căreia s-a înrolat şi Ortodoxia, chiar şi clerul nostru. Multă 
vreme am auzit că ei ar aparține acestei mişcări pentru ca 
să „dea mărturie neamurilor de alte credințe despre 
adevărul sfintei Ortodoxii”, însă ne este greu să credem că 
această afirmaţie e ceva mai mult decât „o arvmcare de 
praf în ochii noştri”. Desele lor declaraţii teologice din 
presa internaţională nu ne pot conduce decât la concluzia 
că ei sunt trădători ai sfântului Adevăr. Din punct de 
vedere istoric, „mişcarea ecumenică” - al cărei organ 
suprem este Consiliul Mondial al Bisericilor - este o 
organizaţie de origine pur protestantă. Aproape toate 
Bisericile Ortodoxe i s-au alăturat. Biserica Ortodoxă Rusă 
din Exil fiind cea mai însemnată excepţie. Chiar şi 
bisericile aflate dindărătul „cortinei de fier" i s-au alăturat. 
Pentru o vreme. Patriarhia Rusă a rezistat, plăcându-i să 
creadă în puritatea Ortodoxiei ei şi privind acest curent, în 
mod destul de firesc, ca fiind potrivnic Ortodoxiei. între 
timp însă a devenit membru. Sinodul Bisericii Ortodoxe 
Ruse din Exil este aproape singur în împotrivirea sa față 
de „mişcarea ecumenică”. 

Cum putem explica izolarea sa de restul „Ortodoxiei 
globale"? 

Trebuie să înţelegem situaţia în termerui cuvintelor 
„acestea trebuie să fie" (Luca 21,9), adică „marea apos- 
tazie"^*, cea în chip limpede prezisă de Domnul (2 
Tesaloniceni 2,3-12), „este îngăduită de Dumnezeu", după 
cvun Sfântul Ignatie Brianciariinov a dat mărturie în urmă 
cu aproape un veac. (Un alt Părinte duhovrucesc. Sfântul 
Teofan Zăvorâtul, cu adâncă mâhnire a vestit că apostazia 
va începe din Rusia). Sfântul Ignatie scria: „Nu năzuiţi ca 
ridicând mâna voastră slabă să curmați torentul stihinic al 
apostaziei. Evitaţi-o, apăraţi-vă de ea, şi aceasta vă este de 
ajuns. Căutaţi să cunoaşteţi duhul vremurilor, cercetaţi-l 
ca să-i puteți evita influența oricând este cu putinţă. Se 
poate presupune că instituţia Bisericii, care de multă 
vreme se clatină, se va prăbuşi ctimplit şi cu grăbire. într- 
adevăr, nimeru nu este în stare 


" „Să nu vă amăgească nimeni, cu nici un chip; căci ziua 
Domnului nu va sosi până ce mai întâi nu va veni lepădarea de 
credinţă şi nu se va da pe faţă omul nelegiuirii, fiul pierzării, 
potrivnicul, care se înalţă mai presus de tot ce se numeşte 
Dumnezeu, sau se cinsteşte cu închinare, aşa încât să se aşeze el în 
templul lui Dumnezeu, dându-se pe sine drept dumnezeu. Nu vă 
aduceţi aminte că, pe când eram încă la voi, vă spuneam aceste 
lucruri? Şi acum ştiţi ce-l opreşte, ca să nu se arate decât la vremea 
lui. Pentru că taina fărădelegii se şi lucrează, până când cel care o 
împiedică acum va fi dat la o parte. Şi atunci se va arăta cel fără de 
lege, pe care Domnul lisus îl va ucide cu suflarea gurii Sale şi-l va 
nimici cu strălucirea venirii Sale. Iar venirea aceluia va fi prin 
lucrarea Satanei, însoţită de tot felul de puteri şi de semne şi de 
minuni mincinoase, şi de amăgiri nelegiuite, pentru fiii pierzării, 
fiindcă ei n-au primit iubirea adevărului, ca ei să se mântuiască. Şi de 
aceea. Dumnezeu le trimite o lucrare de amăgire, ca ei să creadă 
minciuni, ca să fie osândiţi toţi cei ce n-au crezut adevărul, ci le-a 
plăcut nedreptatea" (2 Tesaloniceni 2,3-12). 

să stăvilească sau să se împotrivească acestui lucru. 
Mijloacele adoptate pentru a sprijini Biserica instituțională 
sunt împrumutate de la stihiile [elementele] acestei lumi, 
lucruri care-i sunt potrivnice Bisericii, iar urmarea va fi că 
mai curând îi vor grăbi căderea, decât s-o împiedice. Fie 
ca Domnul Cel Milostiv să îi apere pe cei rămaşi care cred 
în El. însă această rămăşiţă este micuță” şi se micşorează 
tot mai mult". Vrăjmaşul omenirii îşi dă toată silința şi 
întrebuințează toate mijloacele ca să zădărnicească această 
„rămăşiță”. Ajutorul îi vine din cooperarea deplină a 
tuturor heterodocşilor ascunşi şi nevăzuţi, şi în special a 
acelor preoți şi episcopi care trădează înalta lor chemare şi 
făgăduință - credința cea adevărată şi Biserica cea 
adevărată. 

Respingerea şi ferirea de apostazia care a sporit atât 
de mult, ne cer să stăm departe de duhul acestui veac 
(care poartă în sine seminţele propriei sale căderi). Dacă 
năzuim să ne împotrivim lumii, este de trebuință mai întâi 
să o înțelegem şi să avem limpede în minte faptul că în 
această epocă, mai tot ceea ce poartă numele preasfânt şi 
scump de „Ortodoxie', nu este în fapt ortodox. Mai 
curând, este adeseori „o Ortodoxie mincinoasă şi 
uzurpată", de care trebuie să ne temem şi să ne ferim ca de 
foc. Spre deosebire de această credință contrafăcută, 
adevărata Ortodoxie a fost dată şi trebuie primită fără 
înnoiri, şi nimic care să fie potrivnic Sfintelor Scripturi şi 
dogmelor Bisericii Soborniceşti nu trebuie acceptat ca 
învățătură ori ca regulă în Biserică. Ortodoxia adevărată 
se gândeşte doar să-L slujească pe Dumnezeu şi să 
mântuiască sufletele, şi nu se îngrijeşte de bunăstarea 
lumească şi 


„Nu te teme, turmă mică, pentru că Tatăl vostru a binevoit să 
vă dea vouă împărăţia" (Luca 12, 32). 

vremelnică a oamenilor. Ortodoxia adevărată este 
duhovnicească, şi nu materialnică ori psihologică ori 
pământească. Pentru a ne apăra de „duhul acestui veac” şi 
a ne păstra credincioşia față de Ortodoxia cea adevărată, 
se cuvine ca mai întâi şi cu toată puterea noastră, să 
ducem o viață fără prihană: o încredințare lui Hristos 
deplină şi riguroasă, fără abatere de la poruncile lui 
Dumnezeu sau de la legile Sfintei Sale Biserici. în acelaşi 
timp, nu trebuie să avem nici o rugăciune comvmă sau 
legătură spirituală cu apostazia actuală sau cu orice 
întinează credinţa noastră cea sfântă, nici chiar cu acei 
dizidenţi care îşi spun „ortodocşi”. Ei vor merge în calea 
lor, iar noi într-a noastră. Trebuie să fim cinstiți şi 
statornici, urmând calea cea dreaptă, neabătându-ne 
niciodată spre a plăcea oamenilor sau de teamă că am 
putea pierde vreun folos personal. Calea sigură spre 
pierzanie este indiferența şi lipsa de principii, care este 
numită eufemistic „viziune liberală [lărgită]”. în contrast 
cu această „vi-zitme liberală [lărgită]', aşezăm „strictețea 
ideilor” care, în contemporaneitate, este la modă să fie 
etichetată drept „îngustă” şi „fanatică”. Desigur, dacă 
cineva adoptă „mentalitatea de modă nouă", probabil că îi 
socoteşte pe Sfinţii Mucenici - al căror sânge este „liantul 
Bisericii” - şi pe Părinţii Bisericii - care au luptat toată 
viaţa împotriva ereticilor - nici mai mult nici mai puţin 
decât „înguşti” şi „fanatici”. într-adevăr, este o diferenţă 
mică între „calea cea largă" - asupra căreia ne-a avertizat 
DomnubP*" (Matei 7, 13) - şi actuala „viziune lărgită”. El a 
osândit „calea cea largă" vădind-o a fi drumul spre 
„gheenă". Desigur, ideea de „gheenă" nu 
„Intraţi prin poarta cea strâmtă, că largă este poarta şi lată 


este calea care duce la pieire şi mulţi sxmt cei care o află" (Matei 7,13). 

prezintă nici o nelinişte pentru acei teologi „liberali” şi 
avangardişti. Ei pot să „teologhisească" plini de sine 
despre ea, însă discutând nesăbuit şi gălăgios despre 
„noile direcţii ale teologiei ortodoxe” şi dobândind o 
seamă de ucenici, dau dovadă că nu mai cred în existența 
Iadului. într-adevăr, acest nou soi de „ortodocşi" nu stmt 
cu nimic mai prejos decât „scolasticii” moderni. Cu alte 
cuvinte, calea acestor „progresişti” nu este calea noastră. 
Calea lor este amăgitoare şi e păcat că acest lucru nu este 
evident pentru toată lumea. „Viziunea liberală” sau 
„lărgită” ne înstrăinează de Domnul şi de Biserica Lui cea 
adevărată. Este calea care se abate de la Ortodoxie. 
Această „viziune" este criminală şi e născocită cu răutate 
de către diavol, ca să ne lipsească de mântuire. Căci noi, 
orişicum, nu acceptăm nici o înnoire, ci alegem calea cea 
veche, încercată, calea pe care de 2000 de ani, adevărații 
creştini au ales să-L slujească pe Dumnezeu. Noi alegem 
calea credincioşiei faţă de credinţa cea adevărată, şi nu 
„calea modernă". Noi alegem credincioşia faţă de Biserica 
adevărată, cu toate canoanele şi dogmele ei care au fost 
primite şi întărite de Sinoadele locale şi Soborniceşti 
[Ecumenice]. Noi alegem rânduielile şi tradiţiile cele 
sfinte, bogăţiile duhovniceşti ale acelei credinţe care ni s-a 
transmis deplină şi neştirbită de la Sfinţii Apostoli, de la 
Sfinţii Părinţi ai Bisericii şi moştenirea creştină a cuvioşilor 
noştri înaintaşi. Singură aceasta este credința adevăratului 
ortodox, deosebită de „ortodoxia” contrafăcută născocită 
de vrăjmaşul neamului omenesc. Noi nu primim decât 
credința apostolică, credinţa Părinților, credinţa ortodoxă. 

DESPRE NOUL HILIASM 


Postul Mare este o perioadă de pocăință; iar pocăinţa 
este acea luptă împotriva patimilor şi poftelor păcătoase, 
luptă atât de grea pentru om, încât însuşi Domnul, Ju- 
decătorul luptei duhovniceşti, a asemuit-o purtării unei 
Cruci. Despre aceasta ni se aminteşte cu însufleţire chiar 
la mijlocul Marelui Post, în Duminica Sfintei Cruci. Aşa 
cum Domnul a purtat Crucea pentru mântuirea noastră, 
aşa trebuie ca fiecare dintre noi să „îşi poarte Crucea sa" 
(Matei 10, 38 şi 16,24; Marcu 8, 34; Luca 9, 23), ca să 
dobândească mântuirea gătită nouă de Domnul. 

Fără de Cruce, fără de luptă, este cu neputinţă 
mântuirea! Aceasta este ceea ce învață adevăratul 
creştinism. învățătura despre luptă, despre purtarea 
Crucii, răzbate ca un fir roşu de-a lungul întregii Sfinte 
Scripturi şi al întregii istorii a Bisericii; iar viețile Sfinților 
care au bineplăcut lui Dumnezeu, atleţii duhovniceşti ai 
credinței creştine, în chip lămurit dau mărturie despre 
aceasta. Marele Post este aşadar un exercițiu de purtare a 
Crucii în viaţa aceasta, repetat an de an, o deprindere în 
lupta duhovnicească, de nedespărţit de întreaga viață a 
adevăratului creştin. 


" Cele ce urmează au fost cuprinse aici, întrucât se referă la atitudinea 
cu adevărat creştină pe care se cuvine să o avem faţă de viața duhovnicească şi 
viitorul lumii, în opoziție cu ideile şi aşteptările smintite care se regăsesc în 
societatea de azi. în plus, dă mărturie despre râvna pastorală şi perspectiva 
patristică a Arhiepiscopului Averchie. 

Traducerea s-a făcut după The Apocalypse în the Teachings of Ancient 
Christianity - an Ortodox Comentary by Archbishop Averky Taushev, Frăția 
Sfântului Gherman din Alaska, Platina, ediţia a Il-a, 1995, pp. 285-289. 

Insă acum, în al XX-lea veac al epocii creştine, s-au ivit 
„bărbaţi înţelepţi” - „neocreştini”, după cum îşi zic unii 
dintre ei - care nu doresc să audă despre cele pomenite 
mai sus. Ei propovăduiesc un soi nou de neocreştinism 
dulceag, sentimental, trandafiriu, lipsit de orice trudă şi 
luptă, o imaginară dragoste pseudo-creştină, 
atotcuprinzătoare, şi îndulcirea fără de oprelişti din toate 
plăcerile acestei trecătoare vieți pământeşti. Ei ignoră cu 
desăvârşire nenumăratele pilde din Sfânta Scriptură care 
vorbesc cu tărie şi lămurit despre lupta duhovnicească, 
despre urmarea Mântuitorului Hristos întru răstignirea 
faţă de lume, despre multele necazuri care îl aşteaptă pe 
creştin în viața aceasta, începând cu cuvintele pe care 
însuşi Mântuitorul Hristos le-a adresat ucenicilor Săi la 
Cina cea de Taină: „în lume necaz veţi avea" (loan 16,33). 
lar aceasta se întâmplă aşa pentru că, aşa cum însuşi 
Domnul ne-a grăit, creştinii adevăraţi „nu sunt din lume" 
(loan 15,19), de vreme ce „lumea toată întru cel viclean 
zace" (1 loan 15, 19). De aceea creştinii nu trebuie să 
iubească lumea aceasta şi „cele din lume" (1 loan 2,15); 
„prieteşugul lumii vrajbă lui Dumnezeu este” şi „oricine 
va vrea să fie prieten lumii, vrăjmaş lui Dumnezeu se face" 
(lacov 4,4). 

într-un anume fel, aceşti „înţelepți' moderni nu 
reuşesc să vadă că nicăieri Cuvântul lui Dumnezeu nu 
făgăduieşte creştinilor în chip hotărât mulțumire 
duhovnicească deplină şi fericire cerească în această viață 
pământească, ci dimpotrivă, întăreşte faptul că: viaţa pe 
pământ se va îndepărta tot mai mult de Legea lui 
Dumnezeu; că în privinţa moralității, oamenii vor cădea 
tot mai jos (vezi 2 Timotei 3, 1-5); că „toţi care voiesc cu 
bună-cinstire a viețui întru Hristos lisus vor 


fi prigoniţi. lar oamenii cei vicleni şi fermecători vor 
procopsi spre mai rău, înşelând şi înşelându-se" (2 

Timotei 3, 12-13); şi că în cele din urmă „pământul şi 
lucrurile cele din el vor arde de istov" (2 Petru 3,10). însă 
atunci se vor arăta „ceruri noi şi pământ nou, întru care 
locuieşte dreptatea" (2 Petru 3,13)- un minunat „lerusalim 
nou, pogorându-se de la Dumnezeu din Cer" (Apocalipsa 
21, 2), care i-a fost arătat lui loan. Văzătorul Tainelor, în 
vremea descoperirii care i s-a dat. 

Toate acestea nu sunt pe placul „neocreştinilor”. Ei 
doresc  plinătatea fericirii aici în lumea aceasta, 
împovărată de mulțimea ei de păcate şi fărădelegi; şi 
aşteaptă cu nerăbdare această fericire. Ei socotesc că una 
dintre cele mai sigure căi de a o dobândi este „mişcarea 
ecumenică”, unirea tuturor popoarelor într-o singură 
„biserică" nouă, care va cuprinde nu doar romano-catolici 
şi protestanți, ci şi evrei, musulmani şi păgâni, fiecare 
păstrându-şi propriile convingeri şi greşeli. Această 
imaginară dragoste „creştină”, propovăduită în numele 
fericirii viitoare a oamenilor pe pământ, nu poate decât să 
calce în picioare Adevărul. 

Nimicirea acestui pământ cu tot ce se află pe el, deşi 
lămurit a fost înainte-vestită de Cuvântul lui Dumnezeu, 
este socotită de ei ca fiind ceva atât de groaznic încât nu 
poate fi înfățișat, ca şi cum ar fi ceva ce nu ţine de 
atotputernicia lui Dumnezeu şi aparent este ceva de 
nedorit. Ei recunosc cu şovăielnicie că pământul va fi 
nimicit (căci cum poate cineva să nu accepte ceva 
proorocit în Sfânta Scriptură?), însă cu condiţia ca acest 
lucru să se întâmple în viitorul foarte, foarte îndepărtat, 
învăluit în cețuri; nu veacuri, ci milioane de ani de acum 
înainte. 

Care este pricina acestei credințe a lor? S-ar putea 
spune: pentru că sunt slabi în credinţă, sau le lipseşte cu 
totul credinţa în învierea morților şi în viața veacului ce va să 
fie. Pentru ei, totul este în viaţa aceasta pământească, iar 
când aceasta li se sfârşeşte, totul se termină. 

în câteva puncte ale sale - mai ales privitor la 
aşteptarea unei vieţi fericite în această lume - un astfel de 
cadru de gândire se aseamănă mult cu erezia larg 
răspândită a primelor secole ale creştinismului, numită 
hiliasm. Aceasta este aşteptarea unei domnii de o mie de 
ani a lui Hristos pe pământ; din această pricină, 
manifestarea modernă a acestei erezii poate fi numită 
neohiliasm. 

Trebuie să fim conştienţi şi să luăm aminte că hili- 
asmul a fost osândit de Sinodul al 11-lea Ecumenic din 
anul 381; aşadar, a crede în el acum, în veacul al XX-lea, 
chiar şi în parte, este cu totul de neiertat. în plus, acest 
neohiliasm contemporan este mult mai rău decât vechea 
erezie hiliastă, prin aceea că la temelia sa stă fără îndoială 
necredința în viața veacului ce va să vină... şi dorința 
pătimaşă de a dobândi fericire aici pe pământ, folosind 
toate înlesnirile şi izbânzile progresului material al 
vremurilor noastre. Această învățătură  mincinoasă 
pricinuieşte un rău cumplit, adormind trezvia sufletească 
a credincioşilor şi insinuând că sfârşitul lumii este foarte 
departe (de va fi cumva vreun sfârşit), şi deci nu e 
neapărată nevoie să privegheze şi să se roage - lucru la care 
Mântuitorul Hristos i-a chemat mereu pe cei care L-au 
urmat (cf. Matei 26,41) -, de vreme ce totul în ltime merge 
din ce în ce mai bine, progresul spiritual ţinând pasul cu 
progresul material. lar fenomenele groaznice 


pe care le observăm în prezent sunt toate vremelnice; toate 
s-au mai întâmplat şi înainte, iar în cele din urmă vor 
trece şi vor fi înlocuite de o înflorire nemaipomenită a 
creştinismului, în care, desigur, ecumeniştii vor ocupa 
locurile de frunte şi cele mai de cinste. 

Astfel, totul este perfect! Nu mai e de trebuinţă să îți 
dai osteneală cu tine însuţi şi nu se mai cere nici un fel de 
luptă duhovnicească; posturile pot fi desființate. Totul se 
va îmbunătăţi de la sine, până când, în cele din urmă, 
împărăţia lui Dumnezeu va fi instaurată pe pământ întru 
mulțumirea şi fericirea pământească universală. 

Fraţilor! Nu este oare limpede unde se găseşte 
rădăcina ultimă a acestei învățături mincinoase şi 
ispititoare? Cine le sugerează creştinilor de astăzi aceste 
gânduri cu scopul de a prăpăstui întreaga creştinătate? Ca 
de o boală molipsitoare, ca de foc trebuie să ne temem de 
acest neohiliasm care este profund potrivnic învățăturii 
Cuvântului lui Dumnezeu, învățăturii Sfinţilor Părinţi şi 
tuturor învățăturilor vechi de veacuri ale Sfintei noastre 
Biserici, prin care mulțime nenumărată de drepţi au fost 
mântuiți. 

Fără luptă duhovnicească nu este şi nu poate fi 
creştinism adevărat! De aceea, calea noastră nu se 
întâlneşte cu nici una dintre mişcările moderne, nici cu 
ecumenismul, nici cu neohiliasmul. 

Credinţa noastră este credinţa sfinţilor asceţi, credința 
apostolică, credința Părinților, Credinţa Ortodoxă care a făcut 
statornică întreaga lume. Acestei şi numai acestei credinţe îi 
vom fi următori în aceste zile covârşite de răutate, în care 
trăim astăzi. Amin. 


162 


Partea a III-a 


MĂRTURII CONTEMPORANE 
DESPRE VREMURILE DIN URMĂ 


SUNT ACESTEA VREMURILE DE PE URMA? 
de Pr. Cordon Walker 


„Sfârşitul lumii stă asupră-ne!" - aşa începea o 
cuvântare la Simpozionul Preoţilor Arhidiocezei Antiohiei 
din iulie 1994. Aceasta nu s-a vrut cu nici un chip să fie 
ceva senzațional. Mai curând a fost o încercare de analiză 
calmă a stării lumii în care trăim. Chiar dacă cineva ar 
disprețul implicaţiile apocaliptice ale anului 2000 care se 
apropie cu iuțime, nu e nevoie să fii prooroc ca să vezi că 
ne confruntăm cu situaţii naţionale şi internaţionale din ce 
în ce mai primejdioase şi mai explozive. Multe glasuri - 
atât din sfera religioasă cât şi din cea profană - avertizează 
cu privire la evenimente catastrofale care vor avea loc. 

Vreme de 45 de ani de preoţie, am învăţat şi răs- 
învăţat din fiecare carte a Noului Legământ, afară de 
Cartea Apocalipsei a Sfântului loan. Din cine ştie ce pricină 
neştiută de mine, am simţit o reţinere subconştientă 
privitor la faptul de a învăţa din cartea aceasta tainică, de 
încheiere a Noului Legământ - şi asta până de curând. 
Fără îndoială că a fost mila lui Dumnezeu ca să îmi 
îngăduie răgazul şi prilejul de a cerceta scriitorii ortodocşi 
şi Părinţii bisericeşti cu privire la această însenmată carte 
profetică. 


' Articol publicat în periodicul ortodox Again, USA, voi. 18, nr. 3, 
septembrie 1995, pp. 26-28. 

De-a lungul a aproape 2000 de ani de istorie a 
Bisericii Ortodoxe, s-au scris foarte multe cărți pe 
marginea ei de către Părinţi bisericeşti vestiți. 

Ca şi creştini ortodocşi, noi nu credem în stabilirea 
unor termene ale celei de a Doua Veniri a lui Hristos, deşi 
a Doua Sa Venire reprezintă un articol din Crezul nostru, 
rostit în fiecare Duminică în vremea Dumnezeieştii 
Liturghii. Noi credem că proorociile Apocalipsei au slujit 
pregătirii poporului lui Dumnezeu pentru încercările, 
necazurile şi suferințele pe care le-au îndurat mulți în 
decursul fiecărei epoci a istoriei Bisericii, însă accentul 
deosebit al acestor proorocii este pus pe cea din urmă 
epocă, pe vremurile de pe urmă -vremuri în care istoria 
lumii, aşa cum o ştim, va ajunge la un sfârşit crâncen. 
Trăim acum vremurile de pe urmă, aşa cum mulți cred? 


Proorocii înspăimântătoare 
ale lucrurilor ce vor veni 


Arhiepiscopul Averchie, o personalitate rusă bi- 
necunoscută a veacului nostru, scrie în introducerea sa la 
cartea intitulată Apocalipsa Sfântului loan”: „în 
Apocalipsa... le sunt date minții şi inimii credincioase 
semne prooroceşti tainice despre soarta viitoare a Bisericii 
şi a întregii lumi” (p. 29). Din pricina întâmplărilor 
înfricoşătoare şi înspăimântătoare prezise a se petrece la 
sfârşitul acestei epoci, răspunsul la întrebarea adresată în 
acest articol devine foarte însemnat. Pe parcursul întregii 
Cărți a Apocalipsei sunt oferite 


A Această carte a fost publicată de Frăția Sfântului Gherman din Alaska 
în 1985. La noi a cunoscut două ediţii - prima în anul 2000 la editura Icos, iar 
cea de a doua în 2005 la editura Sophia. 

numeroase proorocii ale evenimentelor care se vor petrece 
cu o frecvenţă şi o intensitate tot mai mari, pe măsură ce 
ne apropiem de Venirea lui Hristos şi de Judecata de Apoi 
a întregii omeniri. 

O seamă de evenimente proorocite privesc venirea lui 
Antihrist. Ştim că duhul lui Antihrist a existat din 
vremurile Noului Legământ (1 loan 2, 18). însă Scripturile 
învață că un Antihrist mare şi puternic se va ridica la 
sfârşitul acestei epoci. Şi mulți dintre Părinţii Bisericii 
credeau că acest om înfricoşător, împreună cu părtaşul 
său, proorocul cel mincinos (Apocalipsa 13), vor ocârmui în 
cele din urmă în lerusalim. Ce dureroasă şi smintită 
întrebuințare a acelei cetăţi în care s-au petrecut atâtea 
sfinte întâmplări! 

Cuvântul „Antihrist" poartă două înţelesuri: „în locul 
lui Hristos” şi „împotriva lui Hristos”. într-o călătorie 
recentă în Asia de Sud-Est am văzut mărturia copleşitoare 
a creşterii imense a duhului lui Antihrist. Orice religie ce 
se poate închipui, este în creştere, inclusiv feluritele religii 
păgâne. într-o ţară mi s-a spus că la birourile Ministerului 
Cultelor se formează adesea rânduri lungi de oameni care 
vor să treacă oficial de la creştinism la religia dominantă a 
acelei țări. în fiecare țară pe care am vizitat-o, am văzut 
temple şi moschei noi şi frumoase - însă relativ puţine 
biserici noi. Cu toate că duhul apăsător al lui Antihrist se 
răspândeşte prin multe ţări, daţi-mi voie să mă grăbesc să 
adaug că mulţi se întorc şi la Hristos. Şi am găsit un 
uluitor interes pentru credința ortodoxă, în locuri în care 
nu m-aş fi aşteptat niciodată să găsesc. însă suflarea fier- 
binte, respingătoare, înăbuşitoare a balaurului Apoca- 


lipsei (capitolul 12) se vădeşte pretutindeni. 

Păziți-vă de proorocii mincinoşi! 


Ca nu cumva să sune peste măsură de dramatic, dați- 
mi voie să vă aduc aminte că fiecare epocă îşi are 
antihriştii ei - de la Nero şi Caligula până la hunul Attila, 
până la Napoleon, Hitler, Stalin şi nenumărați alţii. De 
asemenea, fiecare epocă şi-a avut proorocii ei fanatici. Şi 
mulți dintre ei au ajuns bogaţi pe seama cărţilor pe care le- 
au scris, făurind plăsmuiri închipuite după Cartea 
Apocalipsei. 

Noi am avut în regiunea Nashville pe cineva care a 
publicat o broşură intitulată 88 de motive pentru care Hristos 
va veni în '88. Broşurile s-au vândut ca pâinea caldă. în 
ziua din septembrie care fusese aleasă pentru Revenirea 
lui Hristos, un reporter local de ştiri l-a căutat pe autor. în 
cele din urmă l-a găsit - pescuind pe un lac. Te-ai fi 
aşteptat, ca dacă ar fi crezut într-adevăr ceea ce scrisese, să 
fi fost într-o biserică, în pocăință şi rugăciune adâncă. 

Am avut personal cunoştinţă şi despre alți „spe- 
cialişti” în proorociri care preziseseră vremea celei de a 
Doua Veniri lui Hristos. Unii au făcut, fără exagerare, 
milioane de dolari de pe cărţile lor Pe măsură ce ne 
apropiem de anul 2000, sunt sigur că vom vedea un 
număr crescând de cărți publicate de astfel de 
„specialişti”. Tocmai de curând a ieşit im volum nou care 
este plin de concluzii şi preziceri caraghioase şi lipsite de 
substanţă, scris de cineva care pretinde a fi ortodox. 
Trebuie să ne ferim ca nu cumva, pentru câştigul nostru 
personal, să ne facem părtaşi la orişice silință 
suprafirească, prin care putem înşela temerile şi 
curiozitățile oamenilor Asemenea sforțări vor pricinui 
multora, în cele din urmă, dezamăgire şi pierderea 
credinței. 

Studierea legitimă a proorociilor 


Proorocirea a avut întotdeauna un rol însemnat în 
vechiul Israel, ca şi în viața Bisericii. Nu mai târziu de anii 
1900, Sfântul loan de Kronstadt a prevestit că după 
moartea sa, Biserica din Rusia va intra într-o perioadă de 
robie şi suferință. A murit doar cu un an înaintea 
Revoluţiei bolşevice din 1917 - şi la exact şaptezeci de ani 
după aceea, perestroika lui Gorbaciov a început eliberarea 
Bisericii din lungii ei ani de asuprire şi copleşitoare 
suferință. 

Studierea proorociilor Apocalipsei trebuie făcută cu 
nemărginită atenţie. Noi, în Biserica Ortodoxă, urmăm 
învăţătura Sfântului Petru de a respinge tâlcuirea per- 
sonală a Scripturii (2 Petru 1,20). De aceea, nu îndrăznim 
să căutăm tălmăciri de modă nouă şi „basme meşteşugite"” 
(2 Petru 1,16) cu. privire la Apocalipsa. Există Părinţi 
bisericeşti vrednici de crezare, la a căror învăţătură putem 
merge pentru a ne cerca înțelegerea şi concepțiile. 

Acestea fiind spuse, trebuie să fim veghetori, să nu 
îngăduim ca teama de a fi puşi alături de proorocii fanatici 
să ne păgubească de câştigul cercetării proorociilor dintr-o 
perspectivă ortodoxă. Studierea proorociilor este una 
dintre cele mai folositoare moduri de a ne pregăti pentru 
Venirea lui Hristos. Şi El însuşi a spus: „Pentru aceasta şi 
voi fiți gata, că în ceasul care nu gândiţi. Fiul Omului va 
veni" (Matei 24,44). 


Greşeli vechi şi actuale 


Sunt însă multe greşeli care au legătură cu proo- 
rociile, de care trebuie să ne ferim. Pe lângă respingerea 
tălmăcirilor personale ale Scripturii şi, în felul acesta, a 
hotărârilor subiective ale cuiva cu privire la proorocii, 

Biserica Ortodoxă respinge şi învățătura greşită a 
hiliasmului. Această învăţătură tâlcuieşte cei o mie de ani 
pomeniţi în capitolul 20 al Apocalipsei ca fiind întocmai 
„un fel de epocă «cerească» şi aplică Ierusalimului 
pământesc al Vechiului Legământ proorociile care nu se 
pot referi decât la lerusalimul cel ceresc în veacul ce va să 
vină"^. Hiliasmul a fost respins drept erezie de către 
Biserică la al doilea Sinod Ecumenic din anul 381. 
învățătura ortodoxă recunoscută cu privire la această 
perioadă de o mie de ani este că ea reprezintă epoca 
Bisericii în care trăim acum. E adevărat că anumiţi 
propovăduitori vechi, ca Iustin, Irineu şi Metodie au 
păstrat concepţia hiliastă ca pe o părere personală, însă 
odată ce Biserica a vorbit cu autoritate la al doilea Sinod 
Ecumenic, toți creştinii credincioşi şi informați ar trebui să 
primească hotărârea ei în această privinţă. 

O altă greşeală legată de hiliasm şi preţuită într-o 
mare măsură în vremea noastră este aceea a „răpirii 
Bisericii”. Această învăţătură susţine că toţi „creştinii 
adevăraţi” vor fi răpiți sau ridicaţi la Cer, înaintea venirii 
necazului celui mare (Marcu 13, 27). Autorii teoriei 
„răpirii" învaţă privitor la cei credincioşi că vor scăpa de 
vremea necazului celui mare prevestit de Domnul nostru 
în Evangheliile sinoptice şi zugrăvit cu amănunte 
înfricoşătoare în Apocalipsa. 

Ar fi minunat pentru unii care fac parte din vreo elită, 
ca această învăţătură să fie adevărată. Dacă ar fi să-i 
vorbiți unui creştin ortodox care este bine informat cu 
privire la istoria Bisericii Ortodoxe, despre „necaz", 


' Arhiepiscopul Averchie, op. cit, p. 24. 

e probabil să vă răspundă: „Care din ele?" Biserica 
Ortodoxă este numită Biserica Mucenicilor. în vremea 
groaznicei stăpâniri bolşevice, Stalin a prezidat moartea a 
cincizeci şi cinci de milioane de oameni, dintre care 
şaptezeci şi cinci la sută erau creştini*. Biserica a îndurat 
chin după chin de-a lungul istoriei sale. 

Cu toate acestea, noi credem că există un „necaz 
[strâmtorare] mare" - cum l-a numit Domnul lisus Hristos 
(Matei 24, 21) - care va veni. După cum am observat mai 
sus, acest „necaz” este zugrăvit mai amănunțit în 
Apocalipsa. însă nu există nici un verset limpede, în 
întreaga Scriptură, care să arate că creştinii vor scăpa de 
acel „necaz”. Mai degrabă suntem neîncetat povăţuiţi ca în 
vremea acestuia, să fim statornici credinţei noastre şi să 
stăm tari întru dragostea şi credincioşia noastră față de 
Hristos. în mod vădit, cine stăruie şi rămâne statornic în 
credință în vremea aceea, şi-o va pecetlui cu cununa 
muceniciei. 


Semnele vremurilor 


Mulţi propovăduitori ortodocşi cred că există semne 
limpezi care ne pot ajuta să fim pregătiți pentru cea de-a 
Doua Venire a lui Hristos. Fiecare generaţie de creştini a 
socotit că vede aceste semne care se vor petrece - şi nu 
greşeau neapărat. Domnul nostru a vorbit despre aceste 
seme ca fiind asemenea „începutului durerilor” naşterii 
(Marcu 13,8). Chinurile naşterii se repetă şi cresc în 
intensitate şi frecvență până când 


* Ci. datelor puse la dispoziție de David Barrett în Encyclopedia of 
World Religions. 


se naşte copilul. De aceea, multe din semnele acestea se 
întâmplau şi reveneau pe parcursul întregii istorii a 
Bisericii. 

Cât despre vremurile noastre, calamităţile şi alte 
dezastre naturale par să crească în intensitate. Sunt 
predicții că SIDA va curma mai multe vieți omeneşti decât 
orice altă plagă a făcut-o de-a lungul istoriei. Virusul 
Ebola, şi altele chiar mai înspăimântătoare se arată la 
orizont. Mai mult, în termeni de distrugere şi pierdere a 
proprietăţii, uraganul Andrew a fost cel mai grav dezastru 
natural din istoria americană. Treisprezece companii de 
asigurări au dat faliment din cauza lui. Totuşi, ce este mai 
rău, stă să vină. în ce priveşte cutremurele, specialiştii 
continuă să prevadă că „marele cutremur” va veni cu 
siguranţă în regiunea Los Angeles-ului, cândva în viitor. 
In alte părţi ale lumii, „mari cutremure” vin deja, cu 
pierderi copleşitoare de bunuri şi vieți (Matei, 24,7; Marcu 
13, 8; Luca 21,11). 

Poate că semnul cel mai înspăimântător al apropiatei 
Veniri a lui Hristos este înfăţişat în Cartea Apocalipsei la 
capitolul al 17-lea şi următoarele. Acest sertm are „nume 
tainic: Babilonul cel mare, mama curvelor şi a urâciunilor 
pământului” (Apocalipsa 17, 5). „Babilonul a însemnat 
întotdeauna răzvrătire împotriva lui Dumnezeu... înălțare 
de sine şi idolatrie"^. Această întrebuințare simbolică a 
Babilonului pare să arate o alianță puternică a puterilor 
globale economice, politice şi religioase care va duce 
lumea către Judecata ei de pe urmă. 

E cu putință ca aceasta să fie, cumva, o alianță 
nestatornică formată din părţi ori din toate firmele 


5 Cf. The Orthodox Study Bible, p. 622. 

internaționale, grupările etnice, religiile şi bisericile, 
cârmuite poate de însuşi Antihrist. Va părea să fie cu 
neputinţă să-i rezişti şi va fi „mama urâciunilor” (Apo- 
calipsa 17, 5). Creştinii ortodocşi adevăraţi se vor pomeni a 
fi copleșiți când vor încerca să apere dreptatea. „Că din 
vinul aprinderii curviei sale au băut toate neamurile, şi 
împărații pământului cu ea au curvit, şi neguţătorii 
pământului din mulţimea desfătărilor ei s-au îmbogăţit. Şi 
am auzit alt glas din Cer zicând: leşiţi dintr-însa, poporul 
meu, ca să nu vă împărtăşiți cu păcatele ei şi ca să nu luați 
din pedepsele sortite ei" (Apocalipsa 18, 3-4). 

Insă vestea cea bună este că Hristos Se va întoarce şi 
va curma răul cu cuvântul gurii Sale. Atunci toţi cei care s- 
au pregătit pentru acel eveniment măreț, se vor alătura 
mulțimii celei mari [a Sfinţilor], strigând: „Aliluia! Pentru 
că Domnul Dumnezeu nostru, Atotţiitorul, împărăteşte” 
(Apocalipsa 19,6). 

Sunt acestea vremurile de pe urmă? Cred că da. 
Sfârşitul lumii stă asupră-ne! Cât de curând? Nu ştiu. Insă 
Domnul nostru lisus Hristos a spus: „Drept aceea 
privegheațţi, că nu ştiţi ziua nici ceasul în care Fiul Omului 
va veni" (Matei 25, 13). „Aşa, vino. Doamne lisuse!' 
(Apocalipsa 22,20) 


DESPRE SEMNELE SFÂRȘITULUI LUMII ŞI 
ALE VENIRII LUI ANTIHRISTA 


Intre grupările protestante de azi, se regăseşte un 
vădit interes pentru vremurile de pe urmă. Librăriile 
„creştine" au secţiuni întregi dedicate proorocirilor biblice, 
expunând cărți precum Late Great Planet Earth, care, fără 
exagerare, s-a vândut în ultimii ani în zeci de mii de 
exemplare. 

In acelaşi timp, anumite părți ale evreilor simt şi ei 
apropierea împlinirii proorociilor străvechi; în Cetatea 
veche a Ierusalimului, un seminar teologic aparte încearcă 
să reînvie preoţia levitică, pregătindu-se pentru ziua în 
care templul lui Solomon va fi rezidit. Strădaniile lor sunt 
sprijinite de o seamă de creştini evanghelici care văd în 
refacerea Templului apropierea celei de-a doua Veniri a 
lui Hristos. 

Dar care este viziunea Bisericii Ortodoxe cu privire la 
vremurile de pe urmă? 

Diferite perioade ale istoriei au fost martore la 
dezlănţuiri ale zelului apocaliptic şi aşteptărilor me- 
sianice, în Rusia, de pildă, mulți oameni au crezut că 
Napoleon era Antihrist. în America, în anii 1840, un preot 
baptist pe nume William Miller a socotit pe baza 
proorociilor din cartea lui Daniil, că Hristos trebuia să 
revină cândva între 21 martie 1843 şi 21 martie 1844. (în 
ciuda a ceea ce a ajuns să fie cunoscut drept Marea 


' Acest cuvânt a fost alcătuit prin întrebuințarea următoarelor surse: 
Apostasy and Antichrist, Jordanville, 1978; Antichrist de Protoiereul Boris 
Molceanov, în Orthodox Life, voi. 30, nr. 3-4; Cuvânt despre vremurile din 
urmă, ţinut în 26 decembrie 1982 de către ieromonahul Alexis Rosentool la 
Congresul Tineretului Ortodox American, desfăşurat la New Shamordino. 

Dezamăgire de la 1844, adepţii lui Miller au rămas uniţi şi 
au format Mişcarea Adventistă de ziua a şaptea). 

Cu siguranță nu suntem cei dintâi care trăiesc 
„războaie şi zvonuri de războaie... foamete şi ciume şi 
cutremure", despre care Domnul nostru a spus că vor 
prevesti sfârşitul lumii (Matei 24, 6-7). Totuşi, fără a ne 
deda speculațiilor senzaţionale - prea adesea tipice 
proorociilor despre sfârşitul timpului -, semnele vremu- 
rilor arată limpede că apostazia mondială capătă avânt în 
aşteptarea primirii lui Antihrist şi că stăpânirea lui va fi 
vestită de zeloşi prooroci mincinoşi care „pe mulți îi vor 
amăgi", de va fi cu putinţă, chiar şi „pe cei aleşi” (Matei 
24,5,11; Marcu 13,6). Un văl al înşelării se întinde deja 
peste fața pământului. Dacă nădăjduim să-l rămânem 
credincioşi lui Hristos, trebuie să căutăm să desluşim 
aceste semne ale vremurilor şi să ne pregătim „luând toate 
armele lui Dumnezeu, ca să putem sta împotrivă în ziua 
cea rea, şi, toate biruindu-le, să rămânem în picioare" 
(Efeseni 6,13). 

„Copii, ceasul cel de apoi este" (1 loan 2,18). 

Nu putem înţelege ce se va întâmpla la sfârşitul lumii 
fără să pricepem facerea lumii şi rostul omului pe acest 
pământ. Prin Adam, omul a fost făcut după chipul lui 
Dumnezeu. Dintre toate făpturile lui Dumnezeu, doar 
omul a fost pătruns cu suflare de viaţă, dar al harului care 
a făcut cu putință ca el să ajungă asemănător cu 
Dumnezeu. Astfel, omului i s-a dat putinţa de a iubi, de a 
avea milă, încredere, doriri sfinte; i-a fost dată putinţa ca 
întru slobozenie să intre în părtăşie cu Dumnezeu. Ca şi 
cunună a zidirii lui Dumnezeu, omul a fost făcut din 
dragoste şi pentru dragoste. Dragostea, totuşi, nu este 
mecanică; ea se naşte dintr-o voinţă liberă şi e de trebuință 
o neîncetată 

alegere lucrătoare: „De Mă iubiţi, păziţi poruncile Mele" 
(loan 14,15). Lui Adam i s-a dat porunca să nu mănânce 
din pomul cunoștinței. Călcând voit această poruncă, el a 
rupt legătura osebită pe care o avea cu Dumnezeu - cea 
întărită de dragostea desăvârşită. De atunci, Dunmezeu îl 
cheamă pe om înapoi la Sine şi El va face orice ca să 
mântuiască un suflet - cu condiţia ca acel suflet să-şi 
dorească să fie într-adevăr cu El. Aceasta este alegerea cu 
care se confruntă oricine vine în lume: dacă vrea sau nu 
să-l aparţină lui Dunmezeu. Această alegere este temeiul 
rostului nostru aici pe pământ. Casa noastră cea adevărată 
simt Cerurile; locul nostru nu este aici; pământul nu este 
decât un tărâm de încercare. \^ața este o bătălie pentru 
sufletul omului între Dumnezeu şi diavol, iar la mijloc 
este omul care trebuie să-şi exerseze voinţa sa liberă de a- 
şi alege soarta veşnică. Totuşi, în curgerea vremii, răul va 
atinge aşa nişte măsuri, încât aproape că va înlătura orice 
putință de alegere. Atunci pământul îşi va fi pierdut 
rostul, iar sfârşitul va veni. 

Această sporire a răului este pricinuită de apostazie, 
de lepădarea Adevărului, care va face cu putință 
stăpânirea nelegiuită a lui Antihrist. Aşa cum a spus 
Sfântul Pavel, „ziua Domnului nu va sosi până ce mai 
întâi nu va veni lepădarea de credinţă şi nu se va da pe 
față omul nelegiuirii, fiul pierzării” (2 Tesaloniceni 2, 3). 
Deşi apostazia a existat de fapt din perioada timpurie a 
Bisericii, în veacul acesta [al XX-lea] s-a arătat o creştere 
pustiitoare a influenţei răului, încât chiar acum este cu 
anevoie ca oamenii să vadă lumina lar lucrurile se petrec 
prea grabnic şi într-un chip prea organizat ca să fie numai 
întâmplătoare. în domeniul religios, găseşti un hățiş de 
prooroci mincinoşi, toți şcolindu-şi adepţii să primească 
înşelarea; nesiguranța din plan politic şi economic a 

inspirat mişcarea New Age, cu avântul ei pentru un 
guvern mondial; din punct de vedere cultural, mass- 
media ajută la promovarea apetitului pentru tot ceea ce 
este crud, vulgar şi grotesc, exemplificat prin „eroii” 
adolescenților de azi; nelegiuirea e nestăpânită: răpire, 
viol, crimă; televiziunea prin cablu vâră în casă por- 
nografia; are loc o distrugere totală a valorilor, încurajată 
de un stil de viață care respinge creştinismul ca 
„incomod". Prin toate acestea, omenirea este adusă într-o 
stare de orbire spirituală care va îngădui venirea lui 
Antihrist. 

„Asemenea şi voi, când veţi vedea acestea toate, să 
ştiţi că aproape este, lângă uşi” (Matei 24, 33). 

Odată ce lumea a fost pregătită îndeajuns, cum îşi va 
face apariția Antihrist? De unde va veni? Cine sau ce va fi 
el, această fiară a Apocalipsei? 

Ca să răspundem la aceste întrebări, trebuie să 
începem prin a înțelege cuvântul „Antihrist”. „Anti” 
însemnă „împotriva" sau „în loc". Antihrist va căuta să-L 
imite pe Hristos de dragul împlinirii proorociilor 
Vechiului Testament despre Mesia. Asemenea imui lup în 
piele de oaie, se va preface bun, pretinzând că aduce 
„pace pe pământ, între oameni bunăvoire” (Luca 2, 14). 
Mai târziu îşi va da arama pe faţă; îl va huli pe Dumnezeu 
şi va cere ca lui însuşi să i se aducă închinare. Având în 
vedere că Hristos este Omul desăvârşit, bunătatea 
desăvârşită. Antihrist va arăta desăvârşirea răului în chip 
omenesc; supunându-şi întreaga voință diavolului, va fi 
deplin stăpânit de el. Este important să observăm aici că 
Antihrist nu este Satana, căci Dumnezeu nu ar îngădui o 
stăpânire atât de suprafirească a răului. Dacă ar fi ca 
Satana să stăpânească într-adevăr peste om, omului nu i- 
ar mai 

rămâne nimic de ales, n-ar mai putea să-şi manifeste voia 
liberă - iar aceasta ar fi o batjocură adusă dragostei lui 
Dumnezeu pentru om. Ceea ce e dezastruos, este că 
oamenii tocmai această voie liberă - dumnezeieşte sădită - 
o întrebuințează ca să aleagă răul. în lumea de azi, vedem 
că prin propria noastră voie liberă ne arătăm a fi drăceşti 
unii către alții. Nu putem spune că apostazia este numai 
lucrarea diavolului şi că „Nu poate fi oprită”. Nu. Ea este 
urmarea directă a alegerii omului de a nu-l urma lui 
Hristos - iar hotărârea aceasta nu poate duce decât la 
Antihrist. 

Dacă Hristos S-a născut dintr-o Fecioară curată - 
cunună a firii omeneşti -, potrivnicul Său, Antihrist, se va 
naşte dintr-o desfrânată. Sfântul loan Damaschin spime că 
„nu însuşi diavolul se face om aşa cttm S-a înomenit 
Domnul - să nu fie! - ci se naşte om din curvie şi primeşte 
toată energia Satanei. Căci Dumnezeu, cimoscând mai 
dinainte toată perversitatea voinţei lui, pe care o va avea, 
îngăduie ca să locuiască diavolul în el"^. 

Având ca temei Sfânta Scriptură, cei mai mulți Sfinţi 
Părinţi socotesc că Antihrist va fi de obârşie evreiască, din 
seminţia lui Dan. Potrivit proorociei Patriarhului lacov: 
„Dan va fi şarpe la drum, viperă la potecă, înveninând 
piciorul calului, ca să cadă călărețul" (Facere 49, 17; vezi şi 
Ieremia 8, 16); între rămăşiţele seminţiilor lui Israel care 
sunt pecetluite întru mântuire (Apocalipsa 7, 4-8), tribul lui 
Dan este singurul lăsat pe dinafară”. Este interesant să 
remarcăm 


A Vezi Cuvântul Sfântul loan Damaschin, cuprins în acest volum la pp. 
224-226. 

' Vezi şi C. E. Hill, Antihrist from the Tribe of Dan, în rev. Journal 
ofIheological Studies, Oxford University Press, voi. 46, aprilie, 1995, pp. 99- 
117. 

aici că evreii etiopieni, dintre care câteva mii au fost 
transportaţi aerian în Israel prin „Operaţiunea Moses", 
sunt declaraţi a fi „fără îndoială din seminţia lui Dan'*. 

Se presupune de asemenea că viaţa lui Antihrist se va 
modela după viața lui Hristos, în sensul că va fi împărțită 
în trei perioade. în prima perioadă a vieţii lui, care va dura 
cam 30 de ani, va rămâne tăinuit. „Antihrist va fi crescut 
în taină" (Sfântul loan Damaschin) şi va fi. instruit cu 
pricepere. Mulţi oameni cu viață duhovnicească cred că 
Antihrist s-a născut deja”. 

în cea de-a doua perioadă a vieţii sale, el va acapara 
atenția lumii, ca unul care poate să rezolve toate 
problemele omenirii. Este mai mult decât probabil că 
ocârmuirea lui lumească va începe într-o vreme în care 
haosul înspăimântător şi revoluțiile îi vor fi adus pe 
oameni în pragul deznădejdii. Sfântul Efrem Şirul spune: 
„în vremea în care va veni şarpele, nu va fi deloc linişte pe 
pământ; va fi mare năpastă, uluire, neorânduială, moarte 
şi foamete până la toate marginile pământului". Omenirea, 
orbită duhovniceşte, va striga după o rezolvare a crizei 
mondiale şi va primi cu recunoştinţă planul lui Antihrist 
de a statornici un guvern mondial - im plan care este deja 
în pregătire. „Un glas al chemării va fi slobozit din 
întreaga societate omenească, rostind nevoia urgentă de 
un «geniu al geniilor», care să ridice dezvoltarea materială 
şi progresul la cel mai înalt nivel şi să aducă belşugul pe 
pământ" (Sfântul Ignatie Briancianinov). 


" Afirmaţie făcută de rabinul Ovadia Yosef în ziarul Time din 14 
ianuarie 1985. 

A Acest articol a fost scris la sfârşitul anilor '80 ai veacului trecut şi are 
probabil în vedere cuvintele prooroceşti ale Sfântului loan Maximovici şi ale 
Episcopului Teofan al Poltavei. 

Antihrist va apărea mai întâi ca un lup în piele de 
oaie, ca să-i amăgească pe oameni şi să le câştige 
încrederea „Va veni ca imul smerit, blând, un urător (cum 
va spune despre sine) al fărădelegii, disprețuind idolii, 
dând întâietate cucerniciei, bun, iubitor de săraci, peste 
măsură de frumos, statornic, îngăduitor cu toți... Nu va 
primi mită, nu va vorbi cu mânie, nu va avea chipul 
posomorât, ci printr-o înfăţişare cuviincioasă va duce 
lumea în înşelare, până ce va deveni împărat" (Sfântul 
Efrem Şirul). Imitându-L mai departe pe Hristos, va lucra 
semne şi minuni: „Fiind tatăl minciunii, va înşela 
imaginaţia prin lucrări mincinoase, ca mulțimile să creadă 
că văd un mort înviat, şchiopii umblând, orbii văzând, în 
vreme ce în realitate nu s-a lucrat nici o tămăduire” 
(Sfântul Chirii al lerusalimului). 

Una din primele ţinte ale lui Antihrist va fi să 
dobândească popularitate printre evrei. Va reuşi să ducă 
la bun sfârşit organizarea guvernului evreiesc şi va face să 
înceapă înfăptuirea visului vechi de veacuri al evreilor - 
rezidirea templului lui Solomon. Cu ajutorul mass-mediei 
şi al tehnologiei comunicaţiei. Antihrist va câştiga grabnic 
un renume mondial, iar chemarea sa va fi irezistibilă: 
„Atunci când oamenii vor vedea asemenea virtuți şi 
putere, dintr-odată toți vor cugeta într-un gând şi cu 
bucurie mare îl vor proclama împărat, grăind între ei: «E 
cu putinţă să se găsească un alt bărbat aşa de bun şi de 
drept?»" (Sfântul Efrem Şirul). 

în această a doua perioadă, când Antihrist va lucra 
pentru a-şi întări popularitatea. Dumnezeu va trimite doi 
Prooroci ca să-i prevină pe oameni împotriva înşelării care 
îi împresoară. Aceasta adevereşte nespusa dragoste 
pentru om a Mântuitorului, căci chiar şi în ceasul acesta 
foarte întunecat „El nu va lăsa omenirea 

fără propovăduirea Sa, ca toţi să fie fără de răspuns la 
Judecată” (Sfântul Efrem Şirul). Cei doi Prooroci se 
înţelege că sunt llie şi Enoh, care nu au gustat moartea, ci 
au fost primiţi sus în Cer. lar aceşti prooroci vor „întoarce 
inima părinţilor către fii şi inima fiilor către părinţii lor” 
(Maleahi 3,24). Fericitul Teofilact tâlcuieşte aceasta ca 
însemnând că ei „vor întoarce la credința în Hristos pe toți 
evreii care sunt găsiți supuşi, rămânând credincioşi, cum 
ar veni, moştenirii părinteşti a celor care căzuseră în ea". 

Vreme de trei ani şi jumătate, aceşti doi Prooroci vor 
lucra ca să-şi împlinească menirea, fără împiedicare din 
partea lui Antihrist (Apocalipsa 11, 3-6). Totuşi, puterea lui 
va fi deja atât de mare încât mulți dintre evrei vor 
disprețul prevestirea Proorocilor şi vor fi cei dintâi care îl 
vor proclama pe Antihrist drept cârmuitorul lor, 
„adevăratul” Mesia. Imitând intrarea Domnului în 
Ierusalim, Antihrist se va arăta (în chip mincinos) drept 
Mesia, prin propria sa intrare biruitoare în lerusalim, când 
îşi va lua locul în templu. Aceasta va vesti cea de a treia şi 
ultima perioadă a vieţii lui, când va ajunge să împlinească 
întreita sa slujire - ca „Prooroc", „împărat' şi „Mare Preot". 

Primind stăpânire şi putere de la Satana (Apocalipsa 
33,2) în schimbul supunerii sale depline faţă de el (fiind 
biruit în însăşi ispitirea căreia Hristos i-a ţinut piept în 
pustie - Matei 4,1-11), Antihrist îşi va întări statutul de 
stăpânitor al lumii. Acest fapt este înfățişat în proorocia 
lui Daniil, care arată că „se vor ridica zece regi" (Daniil 
7,24). Dintre aceştia, şapte i se vor supime cu grăbire lui 
Antihrist, în vreme ce pe alţi trei va fi nevoie să-i doboare 
prin puterea armelor Aceasta explică înfăţişarea lui 
Antihrist în cartea Apocalipsei ca „fiară care avea şapte 

capete” - cârmuitorii care i s-au supus de voie - „şi zece 
coame" - cele zece regate (Apocalipsa 13,1). 

In acelaşi timp, din pricina îngăduinţei şi sfinţeniei lui 
înşelătoare. Antihrist va fi declarat conducătorul spiritual 
al tuturor religiilor. Va arăta părtinire față de creştini, 
„făgăduindu-le ocrotire de tot felul, în schimbul 
recunoaşterii  ocârmuirii lui" „Cei care nu înţeleg 
creştinismul, vor vedea în el [Antihrist] un reprezentant şi 
un apărător al credinţei adevărate şi se vor uni cu el" 
(Sfântul Efrem Sirul). 

Odată declarat cârmuitor al lumii. Antihrist va începe 
să ceară închinare pentru el, omul-dumnezeu, în locul 
venerării Dumnezeu-Omului lisus Hristos. Cei care îi 
rămân credincioşi lui Hristos, vor stârni furia Antihristului 
„Şi apoi, şarpele acesta se va mândri în inima lui şi-şi va 
vărsa otrava" (Sfântul Efrem Şirul). Primele sale victime 
vor fi cei doi Prooroci care, din pricina convertirii la 
Hristos a multor evrei, vor stârni cea mai puternică pizmă 
din partea lui Antihrist. „lar când vor isprăvi cu mărturia 
lor, fiara care se ridică din adânc va face război cu ei, şi-i 
va birui şi-i va omorî" (Apocalipsa 11,7). Uciderea lor va 
marca dezlănțuirea unei prigoane crunte asupra creştinilor 
Vor fi opriți să slujească Dumnezeiasca Liturghie, iar 
Biserica se va ascunde în catacombe. „Jertfa şi prinosul vor 
înceta şi în templu va fi urâciunea pustiirii” (Daniil 9,27). 
întru acest fel va fi necazul acelei vremi, încât „toți 
oamenii îi vor ferici pe cei care au murit şi sunt deja 
îngropaţi înainte de a veni pe pământ acest necaz mare" 
(Sfântul Efrem Şirul). 

„în vremea aceea, orice împotrivire orgaruzată față de 
Antihrist va deveni cu neputinţă. Nu năzuiţi să îl opriţi cu 
mâna voastră slabă. Retrageţi-vă, păziți-vă de el; şi 

aceasta vă va fi de ajuns" (Sfântul Ignatie Briancianinov). 
Atunci, cei rămaşi credincioşi dintre creştini „vor fugi în 
pustie, şi în mimti şi în peşteri - rugându-se zi şi noapte cu 
mare smerenie... ca să fie izbăviţi de şarpe... şi aceasta li se 
va da lor de la Dumnezeu" (Sfântul Efrem Şirul). 

„Cârmuirea lumii de către Antihrist va dura trei ani şi 
jumătate (Apocalipsa 13, 5). Orbită de propria ei nelegiuire 
şi de amăgirile lui Antihrist, mulțimea omenirii i se va 
alătura în disprețul lui pentru creştini. Vrăjmaşii lui 
Antihrist vor fi socotiți drept răzvrătiți, drept vrăjmaşi ai 
binelui şi ordinii publice" (Sfântul Ignatie Briancianinov). 
Această mare parte a omenirii se va bucura de o perioadă 
de destindere, „mâncând şi bând, însurându-se şi 
măritându-se” (Matei 24, 38). Apoi, dintr-odată, cupele 
mâniei se vor slobozi peste cei ce urmează lui Antihrist: 
năpaste şi cazne îi vor chinui pe cei care poartă semnul 
fiarei (Apocalipsa cap. 16), iar apele pământului vor fi 
preschimbate în sânge (Apocalipsa 16, 4-7). Toate acestea se 
vor petrece când vor fi mai puţin aşteptate şi când 
îndepărtarea omului de Dumnezeu va fi atins hotarul cel 
mai de pe urmă. Atunci Antihrist îşi va strânge ostile de 
la marginile pământului pentru o bătălie finală la 
Armaghedon, însă Dumnezeu va trimite un cutremur 
mare, care va şterge munţii de pe fața pământului şi va 
zdrobi „operele” mândriei omului, iar oştirile vor fi 
nimicite (Apocalipsa 16,16-21). Şi atimci va veni Donmul, ca 
im fulger care luminează din cer, după cum a făgăduit - şi 
aşa va fi sfârşitul. 

„Că precum a fost în zilele lui Noe, aşa va fi şi venirea 
Fiului Omului" (Matei 24, 37). 

Aşadar este limpede că pierzania lumii se va datora 
în cele din urmă nu armelor nucleare, ci unei omeniri care 
a ajuns stăpânită de diavol. „Căci prin îngăduinţa 

Dumnezeului celui Sfânt, Antihrist va primi puterea de a 
înşela lumea, fiindcă nelegiuirea va fi umplut pământul şi 
pretutindeni se vor săvârşi tot felul de urâciuni” (Sfântul 
Efrem Şirul). 

Să nu socotim că fiind mădulare ale Bisericii celei 
adevărate, suntem scutiți de amăgire. „Va fi de trebuinţă 
un suflet curajos, care va putea să-şi păstreze viaţa în 
mijlocul ispitelor acestora. Căci dacă un om se dovedeşte a 
fi chiar şi în mică măsură nepăsător, va fi uşor de biruit şi 
va fi robit semnelor răutăţii şi fiarei celei viclene" (Sfântul 
Efrem Şirul). 

Trebuie să începem să ne punem de pe acum în 
lucrare puterile sufleteşti şi să ne osebim de viclenia lumii 
acesteia, într-o luptă conştientă împotriva duhului 
vremurilor - duhul apostaziei. Orice ocolire a unei 
asemenea lupte acum, orişice învoială cu răul făcută 
astăzi, fie chiar şi cea mai neînsemnată, nu va face decât să 
sporească greutatea luptei de mâine. 

Trebuie să ne adăpăm din izvoarele Sfintei Ortodoxii 
care singură va păstra până în sfârşit plinătatea 
Adevărului. Prin citirea cu luare-aminte a Scripturii şi a 
altor cărți duhovniceşti, prin rugăciune şi participare 
trează la slujbele bisericeşti, prin războirea zilnică şi 
hotărâtă cu patimile şi gândurile noastre - ne vom 
dezvolta simţul pentru ceea ce este adevărat şi, în mijlocul 
întregului haos şi al hățişului vremurilor de pe urmă, vom 
fi în stare să desluşim glasul Marelui Păstor, Care va 
striga pretutindeni după oile Sale. Atunci nu vom mai 
avea nici o pricină să ne temem de ceea ce va veni; mai 
curând, îndrăzneţi fiind făcuţi prin credință neclintită, 
vom striga din inimi: „Vino, Doamne lisuse!" (Apocalipsa 
22,20) 


DINAINTEA FEŢEI LUI ANTIHRISTA 
de Arhimandritul Constantin Zaiţev 


Devine din ce în ce mai limpede, din perspectiva 
adevărațţilor creştini, că lumea se leapădă de Hristos şi că 
este solidară în această mişcare ce antrenează cu sine chiar 
şi acele lucruri aflate în diferite manifestări ale 
creştinismului (inclusiv în Ortodoxie, întru care a dăinuit 
Biserica primară a lui Hristos). Aceasta dă naştere deja la 
anumite acţivini de auto-apărare ale celor care vor să 
rămână cu Hristos. Insă conştiinţa acelei unităţi, acelei 
solidarităţi” care nu ţine seama de nici o diferenţă - 
diferențe care până la actuala perioadă „ecumenică" a 
istoriei Bisericii au fost socotite ca fiind absolut de 
netrecut (mai ales cu privire la credincioşia față de 
Hristos, oricât de subiectiv ar putea să fi fost ea înţeleasă) 
-, încă nu s-a definit în nici un chip. 

Hristos a vorbit odinioară pe deplin lămurit despre 
caracterul unei asemenea unităţi. Stau înaintea noastră 


' Traducerea s-a făcut după The Apocalypse in the Teachings of Ancient 
Christianity - an Ortodox Comentary by Archbishop Averky Taushev, Frăția 
Sfântului Gherman din Alaska, Platina, ediţia a 11-a, 1995, pp. 291-295. 

Autorul acestui articol a fost un frate şi împreună-nevoitor întru 
monahism al Arhiepiscopului Averchie. Autorul, fostul Arhimandrit 
Constantin de Jordanville, a fost un gânditor strălucit care, fiind pe de-a- 
ntregul în tradiţia Bisericii, a fost în stare să vadă dincolo de lucrurile 
exterioare, în inima credinţei ortodoxe, imde stă esența sa tainică, nevăzută şi 
puterea sa vie, apostolică. Wziunea sa este exprimată în aceste reflecții asupra 
vremurilor de pe urmă, şi asupra căilor în care adevăratul creştinism se va 
arăta pe sine în mijlocul apostaziei ce sporeşte tot mai mult. 

A E vorba de unitatea şi unirea de care grăieşte Domnul în Evanghelie 
(loan 10,9-16)- după cum se va vedea în continuarea articolului. 

două afirmaţii care au nuanţe de înţeles în întregime 
diferite. „Cel ce nu este cu Mine, împotriva Mea este, şi cel 
ce nu adună cu Mine, risipește" (Matei 12, 30). Aceasta este 
cea dintâi: cel care nu îşi arată părtăşia vie cu Hristos, nu 
doar că nu este al lui Hristos, ci prin aceasta a şi devenit o 
putere potrivnică Lui! însă deoarece Domnul grăia despre 
ucenicii care îl urmează. El a dat o explicaţie cu totul 
diferită când ei l-au spus că opriseră pe un om care nu le 
urma (nef iind din ceata apostolească), ca să scoată 
demoni în numele lui Hristos: „Nu-l opriţi; că nu este 
nimeni care să facă putere în numele Meu şi să poată 
degrabă a Mă vorbi de rău; căci cel ce nu este împotriva 
noastră, pentru noi este" (Marcu 9, 39-40). Acest lucru se 
repetă în Evanghelia Sfântului Luca (9, 49-50). Aceasta 
este a doua afirmație, potrivit căreia slujirea lui Hristos nu 
este deloc limitată în mod formal; ea poate fi primită de 
Hristos în orice formă - prin harul înfierii înveşmântat de 
El întru puterea Sa - într-o măsură sau alta. Amândouă 
aceste rostiri ale Domnului nu pot decât să aibă o 
semnificație permanentă şi poate că acum trebuie 
descoperite la măsura lor deplină - într-o vreme când, deşi 
într-o direcție opusă, se conturează o atmosferă înrudită 
cu creştinismul timpuriu. 

Cei care nu sunt în părtăşie vie cu Hristos Cel ade- 
vărat - aceia, prin forța lucrurilor, ajimg, să fie împotriva 
Lui. Acest fapt se vădeşte astăzi cu o limpezime uluitoare, 
adeverind un caracter de masă, mereu în creştere. în 
privinţa formelor de comimiune cu Hristos, ele îşi pierd 
tot mai mult din trăsătura lor de suc-cesivitate formală 
[caracterul de continuitate]. Cu o putere cu totul nouă şi 
mereu crescândă, comuniunea 


cu Hristos este în stare să renască, pe orice tărâm! (Matei 
13, 3-23) Şi astfel se formează un fenomen de masă, 
caracteristic sfârşitului lumii, fenomen care va întâmpina 
cea mai hotărâtă împotrivire din partea lui Antihrist - o 
potrivnicie atât de crâncenă încât, aşa cum Domnul însuşi 
ne-a spus. Se va găti să-Şi grăbească Venirea ca să 
oprească această nimicire (Matei 24,22). 

Acest fenomen, care se va defini în mod hotărâtor 
numai în vremea lui Antihrist, poate totuşi fi observat în 
vremea noastră în atracţia firească, reciprocă a celor care 
vor să rămână cu Hristos. Astfel, apare o anumită analogie 
contrastantă cu ecumenismul lui Antihrist -în înrudirea 
spirituală a tuturor părutelor credincioşii față de Hristos, 
oriunde s-ar găsi, chiar şi în manifestarea unei heterodoxii 
îndepărtate de plinătatea Adevărului. Fie că e vorba de 
colosul catolicismului ori de vreo fărâmă a unui trup 
eclezial de la cea mai îndepărtată periferie a heterodoxiei, 
dacă se iveşte vreo reacţie împotriva ecumenismului lui 
Antihrist, sub forma apărării unei părți infime din Hristos 
Cel autentic, rămase în acel trup eclezial, atunci aceasta nu 
poate stârni decât simpatie din partea tuturor „cre- 
dincioşilor", indiferent de măsura în care sunt „ortodocşi”. 
Şi aici, desigur, nu este exclusă nici o formulare a unei 
astfel de solidarități în credincioşia faţă de Hristos. Mai 
mult, dacă această unitate îi cuprinde pe toţi 
„credincioşii”, indiferent de plinătatea credincioşiei lor, 
atunci oare nu se naşte destul de firesc o luptă pentru 
dobândirea generală a plinătăţii Adevărului? 

Şi aici ne atrage atenţia în chip deosebit un cuvânt al 


lui Hristos, o rostire care până în vremea de acum a 

rămas tăinuită în conținutul ei concret. Auzim în biserică, 
atât de adesea, aceste cuvinte ale Mântuitorului: „Eu sunt 
uşa; prin Mine de va intra cineva, se va mântui, şi va 
intra şi va ieşi, şi păşune va afla... Eu sunt Păstorul cel 
bun, şi cunosc pre ale Mele, şi Mă cunosc de ale Mele... 
Şi alte oi am, care nu sunt din staulul acesta; şi pe acelea 
trebuie Eu să le aduc, şi glasul Meu vor auzi, şi va fi o 
turmă şi un păstor" (loan 10, 9,11,16). 

Oare se dezvăluie înțelesul a ceea ce se arată prin 
aceste cuvinte, în ceea ce trebuie să se nască în chip firesc 
în vremea actuală, în condiţiile degenerării epidemice în 
direcţia lui Antihrist a tuturor denomina-ţiunilor, chiar şi 
a Ortodoxiei? Toţi acei credincioşi, fiecare în propria 
denominațiune, care rămân în chip curajos cu Hristos, se 
separă astfel pe ei înşişi de denominaţiunile din care fac 
parte şi care, ca şi întreg se alătură lui Antihrist. Şi oare 
separarea lor reciprocă nu se produce în cadrul unei 
pregătiri generale pentru dobândirea  plinătăţii 
Ortodoxiei? Iar în aceasta, nu pare oare să se împlinească 
tocmai ceea ce Hristos a grăit ca despre o singură „turmă" 
care se va ivi, unindu-se în jurul unui singur Păstor? 

Astfel, apar două procese opuse care nu pot decât să 
se dezvolte tot mai lămurit, în decursul desfăşurării 
apostaziei. Pe de o parte, apariția în cadrul tuturor 
denominațiunilor creştine a unui anumit nucleu de 
„credincioęi" care sunt pregătiți să sufere orice, în 
credincioşia lor față de denominațiunea lor în forma ei 
originală, nealterată de influența lui Antihrist. Pe de altă 
parte, apariția întru totul firească - odată cu separarea în 


numele credincioşiei față de Hristos - a 

unui interes plin de înţelegere cu privire la credința 
tuturor denominaţiunilor care s-au separat împreună în 
acest fel, un interes care va tinde cât se poate de firesc 
înspre conştientizarea înstrăinării tuturor denomina- 
țiunilor de plinătatea creştinismului, care este oferită 
numai în Ortodoxie. 

Astfel apar două fenomene noi în atmosfera 
apostaziei în creştere. Mai întâi interesul reciproc, plin de 
înţelegere şi o tindere spre apropierea tuturor părților, în 
toate denominaţiunile creştine, cu privire la credincioşia 
faţă de Hristos Cel adevărat. în al doilea rând, ca un 
rezultat al încrederii reciproce în atmosfera credincioşiei 
faţă de Hristos Cel adevărat din partea tuturor 
denominațiunilor care au uitat plinătatea dintru început a 
creştinismului, se observă o tendință reciprocă de a 
dobândi această plinătate. 

Pentru a defini mai precis punctul de vedere ortodox 
în acest proces al apostaziei în creştere, se poate spune că 
toţi, în ochii Ortodoxiei, simt ai săi, numai să arate 
credincioşie chiar şi față de acel mic strop de creştinism 
autentic pe care îl primesc în denominaţiunea lor însă, din 
partea Ortodoxiei, mai mult ca niciodată, trebuie îndreptat 
un efort misionar către aceşti heterodocşi în numele 
formării, dinaintea feței lui Antihrist, a unei singure turme 
care să urmeze un singur Păstor 


BISERICA ÎN VREMURILE DE PE URMĂA 
de Alexander Kalomiros 


Lumea şi diavolul împing Biserica spre încercări atât 
de înfricoşătoare, încât s-ar putea să vină ziua în care toți 
episcopii de pe pământ să intre în părtăşie cu ereticii. Ce 
vor face atunci credincioşii? Ce vor face acei puţini la 
număr care vor avea dârzenia de a nu urma mulțimilor 
[maselor], de a nu-şi urma rudele, semenii şi concetăţenii? 

Atunci toţi credincioşii vor trebui să înțeleagă faptul 
că Biserica nu este acolo unde pare a fi. Liturghiile vor 
continua să fie slujite, iar bisericile vor fi pline de oameni, 
însă Biserica nu va avea nici o legătură cu acele biserici ori 
cu acei preoți sau credincioşi. Biserica este acolo unde este 
Adevărul. Credincioşii sunt aceia care continuă tradiţia 
neîntreruptă a Ortodoxiei, acea lucrare a Duhului Sfânt. 
Preoţii adevăraţi sunt aceia care gândesc, trăiesc şi 
propovăduiesc aşa cum au făcut-o Părinţii şi Sfinţii 
Bisericii sau cel puțin nu-i tăgăduiesc în învățătura lor. 
Acolo unde această unitate de gândire şi de viață nu 
există, este o amăgire să vorbim despre Biserică, chiar 
dacă toate semnele exterioare ar mărturisi aceasta. 

Se va găsi întotdeauna un preot canonic, hirotonit de 
un episcop canonic, care va urma Tradiţia. în jurul unor 
astfel de preoţi se vor strânge micile grupuri de 
credincioşi care vor dăinui până în zilele de pe urmă. 
Fiecare dintre aceste mici grupuri va fi o Biserică locală 
sobornicească a lui Dumnezeu. Cei credincioşi vor găsi 


' Traducere după Alexander Kalomhos - Against False Union. 

în ele întreaga plinătate a harului lui Dumnezeu. Ei nu vor 
avea nici o trebuinţă de legături administrative sau de alt 
fel, căci părtăşia care va fi între ei, va fi cea mai deplină 
din câte pot exista. Va fi părtăşia întru Trupul şi Sângele 
lui Hristos, părtăşie întru Duhul Sfânt. Verigile de aur ale 
Tradiţiei ortodoxe nestrămutate vor lega acele Biserici 
între ele, precum o vor face şi cu Bisericile din trecut şi cu 
Biserica biruitoare din Cer întru aceste grupuri mici. 
Biserica cea Una, Sfântă, Sobornicească şi Apostolească se 
va păstra neîntinată. 

Bineînţeles, este foarte bine ca în lucrarea exterioară a 
diferitelor Biserici ortodoxe să existe orânduială şi 
armonie şi ca Bisericile cele mai puţin însemnate” să-şi 
primească îndrumarea şi călăuzirea de la Bisericile mai de 
seamă - aşa cum se întâmplă acum între eparhii, 
mitropolii, arhidioceze şi patriarhii -, însă în zilele de pe 
urmă, asemenea legături exterioare şi relaţii vor fi cel mai 
adesea cu neputinţă. Atunci când se va apropia epoca lui 
Antihrist, chiar şi Corabia Bisericii va fi greu de desluşit. 
Va fi aşa o încurcătură şi o babilonie în lume, încât 
credinciosul nu va putea fi sigur dacă o Biserică este 
ortodoxă sau de alt fel, din pricina mulțimii proorocilor 
mincinoşi care vor umple lumea şi vor propovădui: 
„Hristos este aici" şi „Hristos este acolo" (cf. Matei 24,23- 
24; Luca 17,21-23). 

Orice alcătuire [instituţie] care va fi recunoscută 
oficial drept Biserică, trădând puţin câte puţin comorile 
credinţei, va fi asimilată de bălmăjeala de nedescris, 
unificatoare care, cu o iscusință diabolică, va păstra cele 
mai multe dintre semnele exterioare ale Bisericii. Doar 


^ E vorba de Bisericile locale, etnice. 

ici colo, mici grupuri de credincioşi dimpreună cu vreim 
preot vor păstra încă vie adevărata Tradiţie. Insă e cu 
putință ca neînțelegeri să fie chiar şi între Bisericile cu 
adevărat ortodoxe, din pricina amestecării limbilor, care 
se regăseşte în Babilonul contemporan. însă nici una 
dintre acestea nu va sfâşia unitatea fundamentală a 
Bisericii. 

Dar cine va fi oare în stare să recunoască Biserica lui 
Hristos în acele mici grupuri de credincioşi dispreţuite, 
care sunt lipsite de orice strălucire Itmiească? 

Cu toate acestea, la sfârşitul vremurilor. Biserica cea 
Una, Sfântă, Sobornicească şi Apostolească va însemna 
doar acele parohii mici, uitate şi aparent dezbinate întru 
cele din afară, care pot chiar să nu aibă cunoştinţă unele 
de altele. însă acestea vor fi unite între ele prin legăturile 
tainice ale Trupului şi Sângelui Domnului, întru Duhul 
Sfânt, cu soborniceasca Credinţă şi Tradiţie, care vor 
rămâne nepângărite. 


Y Y wW 

CÂNTAREA VEŞNICEI BIRUINŢE* 


Pastile - Trecerea lui Hristos” - întotdeauna ne-au 
mângâiat şi ne vor da mângâiere din revărsările harului 
lui Dumnezeu ce se pogoară prin porţile larg deschise ale 
împărăției Cereşti. Toţi o vor simţi, va veni la fiecare 
dintre noi şi ne va lumina chipul cu bucurie curată, 
precum candela luminează icoana Nimeni nu va fi trecut 
cu vederea, nimeni nu va fi nebăgat în seamă - postitorul 
ori cel ce nu posteşte, cel care se roagă şi chiar şi cel ce nu 
se roagă. Pe toţi îi va atinge. Sufletul unora va fi atât de 
plin de îmbelşugare, încât nu vor şti dacă se găsesc în Cer 
sau pe pământ, niamai Dumnezeu va şti - ca să facem o 
îndrăzneață parafrază la cuvintele Sfântului Apostol Pavel 
{1 Corinteni 12,2) -, în vreme ce pe alţii îi va atinge delicat, 
ca şi cum i-ar mângâia un fulg, aproape pe nesimţite. însă 
fiind atinşi în acest chip, dumnezeiescul har pascal îi va 
străbate şi îi va umple din creştet până în picioare cu un 
freamăt de bucurie; ei se vor trezi, iar ochii sufletului li se 
vor deschide la lumina unei vieţi noi şi niciodată nu o vor 
uita, în tot restul vieţii lor. 

Aşadar nu vom continua să vă repetăm anualele urări 
de bine ale perioadei de Paşti. Este mai bine ca dimpreună 
să păstrăm tăcerea Se întâmplă adesea ca într-o astfel de 
linişte pascală să fie mai multă putere şi înțeles decât în 
sunetele şi cuvintele noastre slabe. Să ne aducem aminte 
de cuvintele din imnul Acatist al Maicii lui Dumnezeu: 
„Bucură-te, încredințarea celor ce au trebuinţă de tăcere". 

Cu adevărat a înviat Hristos! 


' Epistola pascală din anul 1997 a Mitropolitului Vitalie al Bisericii Ortodoxe 
Ruse din Exil. 2 Vezi Ieşire cap. 12. 


Acesta e răspunsul vostru cel sfânt. O ureche obiş- 
nuită nu îl va putea auzi, însă întreaga făptură însuflețită 
şi neînsuflețită, freamătă la auzul ei, soarele dăn-ţuieşte la 
auzul ei, iar ea e purtată peste şesuri, păduri, tundră, 
jungle, deserturi şi mări, aşa încât să învăluiască întregul 
pământ. Intru acest chip este uimitorul şi minunatul 
nostru Paşti! 

Şi cu toate că abia ne-am îmbrăţişat în sărutarea 
pascală a bucuriei, conştiinţa şi datoria mea arhipăs- 
torească mă sileşte iarăşi la cuvinte de povăţuire, 
propovăduire şi înainte vestire. 

Dintr-o dată, înaintea ochilor noştri, cu totul pe 
neaşteptate, vedem descoperirea tainică a Sfântului 
Apostol şi Evanghelist loan Teologul - Apocalipsa Multă 
vreme ne-am gândit la ea ca la o proorocie dintr-un timp 
foarte îndepărtat, care se va împlini negreşit cândva în 
viitor. Dar acum, dintr-o dată, nu doar că s-a ivit la porţile 
vieţii noastre contemporane, ci şi răsuflarea pătrun- 
zătoare, tăioasă a lui Antihrist a început să şuiere de-a 
curmezişul întregului pământ. 

Ce anume este Apocalipsa? Potrivit cu Sfinții Părinţi 
care au tâlcuit această carte sfântă, Apocalipsa este cartea 
ultimilor ani din istoria pământească a Bisericii lui 
Hristos. Ea arată legăturile nedespărţit de strânse dintre 
soarta Bisericii şi soarta întregii lumi, a întregii omeniri şi 
a întregului Univers. Aceasta înseamnă că singura pricină 
pentru care lumea şi tot ceea ce este în ea, încă există, este 
faptul că adevărata Biserică a lui Hristos continuă să 
sălăşluiască în lume. 

Care este soarta Bisericii în zilele noastre? Este una 
grea. Biserica repugnă celor mai mulți dintre semenii 
noştri; abia dacă este tolerată, oamenii râd de ea şi o 
ocărăsc. Nu au reuşit să o biruiască şi nu vor fi în stare 

să facă aceasta. Aşa încât acum toate puterile întunericului 
cu anevoie caută să îşi facă drum în ea şi să o roadă pe 
dinăuntru ca termitele, lăsând în urmă numai un înveliş 
gol. Ne râde răul în față! Iar noi - câtă vreme nimeni nu ne 
deranjează ori nu ne tulbură ritmul vieţii noastre tihnite - 
gonim fără socotință după umbra bunătăţilor pământeşti 
şi după închipuita noastră faimă bună. însă o mare ispitire 
va veni asupra noastră - şi negreşit va veni. Vom fi aşezaţi 
pe muchia de cuţit a alegerii vieții noastre. 

Nimeni nu va putea să se ascundă nicăieri, nici măcar 
în crăpătura vreunei stânci. Toţi vor fi găsiţi şi li se va 
înfăţişa o întrebare dramatică şi de neînlăturat: „Eşti cu 
«noi» sau cu Hristos?" Poate că întrebarea nu va fi 
adresată tocmai aşa, de teamă să nu îl înfricoşeze prea tare 
pe nefericitul creştin, însă el va fi întrebat pur şi simplu: 
„Eşti cu «noi»?" 

Ce vom face, aşadar? 

Mai întâi, trebuie să înţelegem în ce vremuri cumplit 
de primejdioase trăim. Apoi, trebuie să ne silim să urmăm 
o viață cu rânduiala de rugăciune: să ne rugăm dimineața 
şi seara şi să ne rugăm cu rugăciunea lui lisus oriunde şi 
oricând putem. Să primim Sfânta împărtăşanie mai des în 
Biserica cea Una, Sfântă, Sobornicească şi Apostolească. 

Nimeni nu va putea fi izbăvit atunci prin grade 
teologice sau prin cunoaşterea tipicului slujbelor 
bisericeşti sau prin orânduielile episcopului sau preotului 
sau ale oricărei alte tagme. Numai o dragoste personală, 
izvorâtă din adâncul inimii pentru Mântuitorul nostru. 
Domnul lisus Hristos, şi credincioşia până la moarte față 
de El, vor avea putere să izbăvească sufletul omenesc. 


Mitropolitul Vitalie al Bisericii Ruse din Exil 


Nu a spus însuşi Domnul în chip profetic: „însă când 
va veni Fiul Omului, oare afla-va credință pe pământ?” 
(Luca 18, 8), în vreme ce, în acelaşi timp. Mântuitorul a 
făgăduit că Biserica Sa va dăinui nebiruită până la 
sfârşitul lumii acesteia (Matei 16, 18)1 Aceasta înseamnă că 
în vremea celei de a Doua Veniri, Biserica lui Hristos se va 
micşora covârşitor Vor rămâne numai una sau două 
biserici în care Adevăratul Trup al lui Hristos şi 
Adevăratul Sânge al lui Hristos se vor împărţi 
credincioşilor în restul bisericilor, nu va fi decât o coajă 
găunoasă, cu împodobire măreaţă pe dinafară, însă goală. 
„Deci luaţi seama cu străşnicie, cum umblaţi, [nu ca nişte 
neînţelepțţi, ci ca cei înţelepţi, răscumpă-rând vremea, ] căci 
zilele cumplite sunt" (Efeseni 5,15-16). „Aşa, vino Doamne 
lisuse" (Apocalipsa 22,20). 

Insă totuşi, împotriva a tot întunericul cel mai din 
afară şi a groazei lui Antihrist, până la cel mai de pe urmă 
Paşti al lui Hristos, întreg pământul locuit va răsuna de 
salutul: Hristos a înviat! Adevărat a înviat! Amin. 

Partea a IV-a 


MĂRTURII ROMÂNEŞTI DESPRE 
ÎNAINTEMERGĂTORII LUI ANTIHRIST 


Inainte de a citi mărturiile ce urmează, îl îndemnăm 
pe fratele cititor să-şi plece inima spre rugăciune, fie 
măcar şi foarte puțin. Pentru dreapta înţelegere a faptelor 
ce urmează a fi descrise, am socotit că este de trebuință să 
ne împărtăşim din puterea unui cuvânt rostit de Părintele 
Rafail Noica”. lată ce spunea dânsul: 

„Şi Părintele Sofronie [Saharov] a avut lupte cu 
Dumnezeu. Gândindu-se la toată suferința lumii âsteia - în 
al doilea război mondial - cum sunt supuşi, nevinovat, 
atâția oameni, numai [pentru] că sunt mai slabi, de către 
silnicia acelor brutali ai lumii ăsteia, care cu o nemilă de 
neînchipuit, drăcească, fac orişice cu omul. Ştiţi un pic 
despre chinurile ce-au suferit ai noştri în închisori - Jilava, 
Piteşti ş.a... Şi Părintele Sofronie la un moment dat se 
gândea, îngrozit de ce se întâmplă şi cum de Dunmezeu 
lasă asta, izbucneşte - o descrie în cartea lui Despre 
rugăciune, tradusă de Părintele Teoctist Caia - izbucneşte şi 
zice: «Da' Tu unde eşti?»; adică «Cum poţi să priveşti 
asupra acestei privelişti? Tu Atotputernic fiind, şi nu faci 
nimic?» Şi vine un răspuns blând în inimă: «Oare tu te-ai 
răstignit pentru ei?» 

In contextul vieţii Părintelui Sofronie - el a înțeles 
mult mai mult decât înţeleg eu şi, bănuiesc, [decât] 
majoritatea dintre voi -, a înţeles că răstignirea este pe de o 
parte şi ispăşirea tuturor păcatelor, şi [pe de altă 


' Acest fragment face parte din cuvântul rostit la Alba-Iulia, în 15 
decembrie 2005 şi intitulat Din ce moarte ne-a izbăvit Hristos. In transcriere 
am păstrat forma sa orală. 

parte], mântuirea tuturor celor pe nedrept năpăstuiţi. Şi 
într-adevăr, în cartea (partea întâia) a Sfântului Siluan, 
Viața şi învățăturile, povesteşte de un monah tot aşa, 
nevoitor, rugător pentru întreaga lume, care suferea. Şi 
într-un... - nu ştiu dacă aievea sau într-un vis -, dar a 
văzut aşa, un nor de sânge deasupra capului lui şi a ştiut 
că ăsta-i tot sângele nevinovat care s-a vărsat de-a lungul 
istoriei. Şi-i vine un răspuns. Zice: «Nici un strop din acest 
sânge nu va pieri»". 


Dumitru Bordeianu MĂRTURISIRI DIN 
MLAŞTINA DISPERĂRIP 


[Piteşti] Crăciunul lui 1950. Degradarea 


[...] Dacă până atunci torturile administrate prin bătăi 
şi însetare” nu atinseseră încă degradarea absolută, 


A Texte reproduse după Dumitru Bordeianu, Mărturisiri din mlaştina 
disperării, ed. Scara, Bucureşti, 2001, pp. 197-201,252-256. întâmplările 
cutremurătoare ce urmează, s-au petrecut în închisoarea de la Piteşti, sub 
ocârmuirea torționarului Ţurcanu, care şi el era tot deținut politic. Comuniştii 
s-au folosit de el ca şi de o unealtă oarbă în aşa-zisele „demascări” ale 
deținuților, iar apoi l-au executat pentru ca tot ceea ce s-a petrecut la Piteşti să 
rămână secret. în spatele lui Ţurcanu erau tocmai acei comunişti (Nicolski, 
ZeUer etc.) care aveau aceeaşi direcţie de gândire cu oculta internațională: 
lepădarea tuturor de Hristos (şi prin aceasta pregătirea pentru a aduce 
închinare noului împărat al lumii - Antihrist). Acest lucru este mai mult decât 
evident din descrierea celor petrecute în îrichisoarea de la Piteşti cu prilejul 
Crăciunului din anul 1950 şi a Sfintelor Paşti din 1951. Adevărata măsură a 
suferinţei din temniţele comuniste şi tot sângele ce s-a vărsat acolo, au rămas 
învăluite sub acoperământul smereniei. însă nu este cineva mai smerit decât 
Ehjmnezeu însuşi. Cel Care a fost, este şi va fi de faţă în tot locul. De aceea 
nimeni nu va avea mai multă slavă la cea de a Doua Venire, ca şi aceia care I- 
au urmat Domnului întru smerenie. 

A Bătăile erau atât de cumplite, încât pe corpul celor schingiuiţi nu mai 
rămânea nici un loc netumefiat ori fără de rană. Adeseori, cei care 

ceea ce voi mărturisi m continuare avea să intre în 
domeniul patologiei, iar satanizarea să atingă paroxismul. 
Nu mi-am putut închipui vreodată că omul, ființă 
rațională, ar putea să-şi înjosească semenul în aşa grad. Ce 
minte de demon a putut să născocească atâta cruzime? 
Chiar în ziua de Crăciun, când fiecare dintre noi, în 
intimitatea sa, îşi mai amintea cum sărbătorea Crăciunul 
împreună cu cei dragi, am fost puşi în faţa unor fapte care 
ne-au uluit. 

în acea dimineaţă, îndată ce a sunat deşteptarea, la 
ora şase, Zaharia“, care în ultima săptămână lipsise din 
cameră, a dat ordin ca de acum încolo, în fiecare dimi- 
neaţă să luăm poziţia fixă pe prici”, iar cei care aveau 


erau bătuţi, rămâneau pe jos în stare de inconştienţă până la câteva zUe. Cu 
toate acestea - deşi pare cu totul incredibil - nid o rană nu se infecta în ce 
priveşte însetările, acestea se făceau cu apă sărată şi au pricinuit nişte suplicii 
îngrozitoare ce îi aduceau pe deţinuţi într-o stare de deznădejde atât de 
cumpUtă, încât ajimseseră ca noaptea să viseze numai izvoare, râuri şi cascade 
care veneau spre a le potoli setea 

* Zaharia - cel care e pomenit în aceste mărturisiri - era deţinut politic 
preschimbat în torționar şi - după cum ne spune Dumitru Bordeianu - avea 
psihologie de călău. Avea o condamnare de 7 ani, şi de îndată ce a fost adus la 
Piteşti, i s-a alăturat lui Ţurcanu, de bunăvoie, fără a primi nici măcar o palmă 
(după cum însuşi tartorul său a adeverit înaintea deţinuţilor). Zaharia, la fel ca 
toţi acoliţii lui Ţurcanu, a fost asasinat în cele din urmă de comunişti. 

* Poziţia fixă se lua astfel: deţinutul se punea cu şezutul pe prid, cu 
pidoarele întinse; pieptul trebuia ținut drept şi puțin aplecat astfel ca palmele 
să fie lipite de genimchi; privirea trebuia să fie fixă şi îridreptată spre vârful 
pidoarelor. în această poziţie se stătea 17 ore, de la 5 dimineaţa până la 10 
seara Chinurile pricinuite de această poziție i-a dias pe mulţi la o stare de 
paroxism şi nebunie. Mai mult, noaptea se dormea tot într-o poziție fixă, pe 
spate, cu mâinile încrucişate pe piept şi cu pătura aşezată până în dreptul 
inimii. Cel care se mişca - atât în timpul zilei cât şi în timpul nopții, în vremea 
somnului - era bătut până la pierderea cunoștinței de către torționarii care 
supravegheau celula 

nevoie să iasă la urină şi scaun, nu o vor mai face la 
tinetă” ci în propria lor gamelă pentru mâncare. Am 
rămas îngroziți de ceea ce auzeam. Aşa ceva nu mai 
auzisem şi nici nu mai văzusem vreodată. 

In dimineaţa aceea, mulți dintre noi n-au avut nevoie 
de scaun deoarece, din cauza hranei insuficiente, se ieşea 
afară numai la două-trei zile. De aceea, numai cam a treia 
parte dintre noi şi-au făcut nevoile în gamelă. în cameră 
era un miros dezgustător, dar îl suportam, căci ne 
obişnuisem cu el de atâta timp. După ce unii şi-au făcut 
necesitățile în gamelele lor, Zaharia le-a ordonat să se 
aşeze pe marginea priciului, să-şi ia lingura şi să-şi 
mănânce fecalele. 

Doamne! Ce scabrozitate, ce înjosire, ce degradare! 
Mulţi au refuzat să-şi mănânce fecalele, iar alţii au avut 
reflexe de vomă de aveai impresia că-şi vărsau mațele din 
ei. Era un spectacol pe care nici o imaginaţie, chiar 
bolnavă, nu şi l-ar fi putut închipui. 

în fața acestei stări de nedescris mulți îşi doreau 
moartea. Şi totuşi, au fost unii dintre noi care şi-au mâncat 
fecalele: din pudoare însă nu le voi da numele. Din cauza 
refuzului altora, a început o bătaie cum numai în camera 2 
parter trăisem; se lovea peste cap, peste faţă, pe unde se 
apuca, cu toate instrumentele de tortură. Mulţi dintre noi 
am scăpat gamelele pe jos, murdărind în acelaşi timp şi 
priciul cu fecalele care degajau un miros greţos. Cei care 
vărsaseră fecalele pe ei, au fost duşi la W.C. să-şi spele 
hainele pătate, iar fecalele căzute pe jos au fost strânse cu 
pumnii şi aruncate în tinetă. 


' Tineta era un vas mare de leirm cu capac, alcătuit precum un ciubăr. în 
celulă erau două tinete, una cu apă şi una pentru necesităţi. 


Cei care au fost sortiți să-şi mănânce fecalele, după 
bătăile pe care le-au îndurat, erau atât de schilodiţi, că 
stăteau ca nişte statui nemişcate pe priciuri. Au fost crunt 
bătuţi şi cei care au avut curajul să-l înfrunte pe Zaharia şi 
să-i spună că nici cei mai odioşi monştri n-ar fi fost în stare 
să-şi degradeze semenul într-im chip atât de bestial. 
Pentru Pintilie a fost începutul asasinării, în timp ce 
pentru Nedelcu, al nebuniei. Vlad Drrăgoescu, nelegionar, 
fire sensibilă, avea în continuare un reflex de vomă, de-ţi 
lăsa impresia că-şi dădea sufletul. Mă gândeam cu groază 
cum voi reacționa eu când îmi va veni şi mie rândul. 

Aşa că, dragi camarazi şi cititori, vedeți cum am 
petrecut noi prima zi de Crăciun a anului 1950. lertaţi-i 
însă şi voi, cum i-am iertat şi noi, pe toţi cei care ne-au 
supus la astfel de degradări. 

Peste resturile de fecale rămase în gamelele noastre s- 
a turnat apoi zeama de toate zilele, obligându-ne să 
mâncăm această scârboşenie. Cu toate că Pintilie şi 
Nedelcu au refuzat să mănânce, le-au pus căluş la gură şi 
li s-a introdus acest amestec pe gât cu lingurița 

După masă, în aceeaşi zi de Crăciun, Zaharia s-a dus 
la camera 4 spital de unde s-a întors cu nişte hârtii pe care 
le-a aruncat pe priciul lui Măgirescu şi Păvăloaia”, să le 
citească, iar el a început să se plimbe prin cameră cu 
mâinile la spate, fredonând repertoriul său. După vreo 
jumătate de oră de muzică s-a oprit şi i-a cerut lui 
Măgirescu să-i spună pe cei ce ştiau să cânte colinde de 
Crăciun şi care se pregătiseră în acest sens înainte de 
începerea demascărilor 


" Măgirescu şi Păvăloaia erau, de asemenea, torționari. Aceştia erau 
deținuți politici, însă fuseseră „reeducaţi”. în afară de Ţurcanu, Zaharia, 
Măgirescu şi Păvăloaia, toți cei pomeniţi aici erau deţinuţi politici ce sufereau 
martirajul „reeducării”. 

200 
199 


Cum acesta îi cunoştea pe toţi cei ce pregătiserâ 
colindele ca să sărbătorească Crăciunul în închisoare, i-a 
adunat pe priciul lung într-un colț şi le-a distribuit la 
fiecare hârtiile aduse. Pe ele erau scrise, pe melodiile 
colindelor, cele mai scabroase cuvinte la adresa Fiului lui 
Dumnezeu şi la adresa Sfintei Fecioare Maria. 

Pentru că simt creştin şi toată fiinţa mea se cutre- 
mura când pronunțam numele lui Dumnezeu, nu puteam 
şti dacă voi putea să spun acele cuvinte de hulă, de 
insultă, aduse Majestății şi Sfinţeniei lui Dumnezeu şi a 
Maicii Domnului de către slugile Satanei, în acea zi sfântă 
a anului 1950 în camera 3 subsol. Acelaşi lucru necurat s-a 
petrecut în toate camerele de la subsol şi parter. Nici cele 
mai depravate femei din lume, nici un om, oricât de 
depravat ar fi fost el, nu şi-ar fi îngăduit să rostească 
asemenea cuvinte de hulă la adresa Sfințeniei lui 
Dumnezeu. 

Neavând ureche muzicală, eu n-am fost obligat sa fac 
parte din corul satanic. Au mai refuzat să cânte aceste 
monstruozităţți: Pintilie, Nedelcu, Zelică Berza Reus 
Gheorghe, Dinescu şi Gelu Gheorghiu. Pentru asta, au 
fost supuşi la groaznice bătăi, iar cântecele au fost 
intonate în toate cele trei zile ale Crăciunului. 

A doua zi, ne-au obligat iar să ne facem nevoile în 
gamelele în care mâneam şi, din acea zi blestemată, până 
după Pastile lui 1951, nimeni dintre noi n-a mai avut 
voie să-şi spele gamelele şi lingurile. De asemenea nu mai 
aveam voie să bem apă din ceaşca de pe capacul tinetei, ci 
trebuia să turnăm apa din ceaşcă în gamela noastră, 
înainte de a o bea. Mulţi dintre noi, ca să mai 
lungească timpul până când aveau să fie obligaţi să-^i 
mănânce fecalele rămase în gamelă, se abţineau să aiba 
scaun, fapt ce a dus repede la constipaţie, care a antrenat 
alte complicaţii şi mai grave. 


Tot a doua zi de Crăciun, mi-a venit şi mie rândul la 
această degradantă încercare, neîntâlnită nici măcar 
pentru animale. Mi-e greu să descriu aceste nelegiuiri şi 
nu numai pentru noi, cei ce le-am suportat, ci şi pentru 
cititori, care vor avea aceeaşi reacţie de repulsie, scârbă şi 
greață. Ca şi în prima zi, unii dintre noi am avut o 
puternică reacție de vomă numai văzând în gamelele din 
care trebuia să mâncăm aceste dejecţii. Unii au încercat să 
închidă ochii, ţinându-se cu mâna de nas, iar alţii n-au 
putut lua nici măcar o lingură. Cei care s-au opus 
categoric, au fost: Petrică Tudose, Eneea,Virgil Mitan, lon 
Grigoraş, Huţuleac Ion şi alţii. 

Printre cei vizați de Zaharia, care asista la acest spec- 
tacol grotesc, eram şi eu. Oricât am fost silit şi bătut şi 
oricât aş fi încercat, reflexul de vomă a fost mai puternic şi 
m-a împiedicat să înghit propriile mele fecale. In această 
atmosferă de miros de vomă, eram convins că fiecare în 
sinea lui trăia o revoltă vecină cu nebunia 

Şi atunci, bătăile continuând cu mai multă bestialitate, 
până a treia zi de Crăciun, n-a scăpat unul fără să treacă 
prin această siluire. Toată operaţia s-a făcut fără ca 
gardianul să fie la curent, pentru că nu el ne distribuia 
masa ca să ne vadă gamelele infecte, ci unul din comitet”. 

In zilele următoare, s-a procedat în acelaşi fel şi cu 
urina, cu rezultate mai eficace. 

Culmea degradării a fost atunci când o parte din noi 
au fost forțați să mănânce fecalele altuia (eu, nu ştiu de ce, 
nu am fost obligat să o fac). S-a ajuns atât de departe în 
această nemaipomenită degradare, încât unii dintre noi au 
preferat să mănânce propriile fecale, pentru 


* „Comitetul" era alcătuit r\umai din torţionari ce fuseseră „reeducaţi”. 

a nu fi obligaţi să le mănânce pe ale altuia Această siluire 
paranoică a durat vreo trei săptămâni, iar pentru alţii 
câteva luni, timp în care am fost atât de crunt bătuţi 
pentru că refuzam să ne supunem, încât aceste săptămâni 
au fost pentru noi începutul unui delir colectiv. 

Anul Nou 1951, după mărturisirile de mai sus, refuz 
să mi-l mai amintesc. 

în aceste săptămâni de oroare, Pintilie şi Nedelcu au 
fost atât de sălbatic torturați, că primul a murit, iar celălalt 
a înnebunit. 


[Piteşti] Pastile din 1951. Hula 
adusă Fiului lui Dumnezeu 


[...] Noua poziţie fixă' era atât de greu de suportat, 
încât doream, mai mult ca oricând, să vină moartea sau un 
cutremur să dărâme fortăreaţa Piteşti, iar molozul ei să ne 
îngroape pentru totdeauna. Cât de aşteptată a fost şi cât 
de sublimă ni se părea acum moartea de martir! Numai 
Dumnezeu însă ştia când avea să ia sfârşit această tortură 
şi în ce fel. 

Se apropiau Pastile şi eram îngroziţi la gândul că 
ceea ce se petrecuse la Crăciun, se va repeta aidoma şi de 
Paşti, cu aspecte însă mult mai satanice, pe care 
imaginaţia omului sănătos la minte nu le poate crea. 

Era Duminica Floriilor, înainte de Săptămâna Pati- 
milor în acea după-amiază, Zaharia s-a întors de la camera 
1 spital şi a făcut o nouă redistribuire pe prici. 

Deodată, mi-a trecut prin minte că se pregătea ceva 


Deţinutul era dezbrăcat complet, iar hainele erau adunate într-o 
boccea care îi era aşezată deasupra capului. Apoi era urcat pe tinetă unde 
trebuia să stea într-un picior un timp nedefinit, cu mâinile ridicate pe lângă 
cap. 

straniu, ceva de nedescris, în legătură cu Săptămâna 
Patimilor şi cu Pastile. 

Primul pe prici, a fost aşezat, după noua ordine, 
Maglavit, urmat de Nedelcu, de Bordeianu Dumitru, 
autorul acestor jalnice amintiri, Popescu Paul, Zelică 
Berza, Grigoraş, Huţuleac, Reus, Sântimbreanu, Gheor- 
ghiu şi Andrişan. 

Toţi aceştia făcuseră parte din grupul lui Maglavit. 
Când am văzut această nouă ordine şi mai ales faptul că 
toți eram din grupul mistic, fără să ne dăm seama, o 
groază ne-a cuprins, presimţind ceea ce ne aştepta. 

Luni, în Săptămâna Patimilor, imediat după prânz, 
Zaharia s-a întors cu un teanc de hârtii în mână, mai 
multe mături tocite, un ghem de aţă groasă, nişte cutii de 
conserve goale, mangal şi o sticluţă. 

Le-a aşezat pe priciul nostru, şi, din cozile de mătură, 
ne-a pus să facem cruci. 

Una din cruci, mai mare, era pentru Ungureanu. 

Nu ghiceam ce avea de gând să facă Zaharia Din cutia 
de conserve, a făcut cădelniță, iar hârtiUe aduse le-a 
împărţit celor ce se lepădaseră de Mişcarea Legionară şi la 
vreo 5-6 care făcuseră de planton de la 15 ianuarie. 

După ce toate acestea au fost pregătite, Zaharia ni s-a 
adresat în felul următor: „Misticilor şi - celorlalţi din 
cameră - bandiţilor, pentru că credeți în Dumnezeu şi în 
Patimile Lui, iar după cum ştiţi eu nu cred în astfel de 
baliverne, şi pentru că este Săptămâna Patimilor, să vedeţi 
şi voi ce patimi vor îndura aceşti mistici!" 

Oricine mi-ar fi spus şi orice aş fi citit în cea mai 
pornografică literatură, nu mi-aş fi putut închipui 
niciodată că nişte minţi satanizate şi bolnave puteau 
născoci asemenea măscări, pentru a huli şi ofensa 
Majestatea lui Dumnezeu, Sfinţenia şi Neprihănirea Lui. 

Aşa cum am mai relatat cu ocazia Crăciunului din 
1950, nu-mi voi îngădui - pentru bruma de cultură şi carte 
pe care mi-am însuşit-o în decursul anilor de învățătură, 
pentru bunul simț şi pudoarea unui umil creştin - să 
prezint înaintea cititorilor astfel de abjecţii adresate lui 
Dumnezeu. Dacă le-aş pronunţa sau le-aş scrie, m-aş face 
purtătorul de cuvânt al satanei şi al slugilor lui. 

Ce sens ar avea să descriu pornografiile, insultele şi 
hula adusă lui Dumnezeu? Cei credincioşi ne vor crede pe 
cuvânt, avându-i martori pe Dumnezeu şi pe acei ce, în 
Numele Lui, au îndurat astfel de torturi. Nu ne vor crede 
ateii, care şi aşa hulesc pe Dumnezeu, fără a fi torturați. 

Din după-masa de luni şi până în Vinerea Mare, când 
se cânta Prohodul în bisericile noastre, precum şi în cele 
trei zile de Paşti, s-a cântat tot timpul pe melodia 
Prohodului, de către cei zece care se lepădaseră de 
Mişcare, plus plantoanele, tot acest repertoriu de por- 
nografii, măscări şi scabrozități, care depăşeau orice 
imaginaţie. 

Noi, „misticii”, am fost purtaţi timp de opt zile, în 
genunchi prin cameră, de la un capăt la altul, în frunte cu 
Ungureanu, închipuind Patimile Domnului. 

Lui Ungureanu i-au făcut coroană de spini, iar în 
cutiile de conserve s-a pus mangal stropit cu gaz lampant 
şi i s-a dat foc, ca să tămâiem cu ele, în timp ce mergeam 
în genunchi, făcând metanii. 

L-am văzut pe Ungureanu plângând ca niciodată, 
îngrozit de ceea ce ne-au forțat să facem. 

Ce mi-a cutremurat sufletul în timpul acestei torturi a 
duhului, a fost imaginea mamei, pe care am văzut-o în 
faţa ochilor, îndoliată, aşa cum înțelegea ea să trăiască 

Săptămâna Patimilor Mântuitorului. O vedeam plângând; 
îi era poate gândul la suferințele mele, deşi biata de ea nu 
ştia în ce iad mă aflam. 

La fel, le vedeam plângând pe toate mamele celor 
torturați şi îngroziţi de a fi puşi să-L hulească pe 
Dumnezeu. Dacă ar fi văzut aceste mame la ce au fost 
supuşi fiii lor, multe dintre ele şi-ar fi ieşit din minţi. 

După opt zile de mers în genunchi, ni s-au rupt 
pantalonii, iar genunchii erau numai o rană. 

Singurul dintre noi care a refuzat să participe la acest 
ritual satanic, a fost Nedelcu Aristide. Aşa înnebunit cum 
era, s-a desprins din cortegiu. A fost tolerat, pentru că, 
spuneau ei, îşi ieşise din minți. 

La sfârşitul celor opt zile de chin şi umilință, de 
dimineaţa până seara, distruşi sufleteşte, scârbiți de noi 
înşine, de neputința şi slăbiciunea noastră, imploram 
Cerul să ne ia zilele. 

Din cauza mersului pe ciment, genunchii noştri erau 
o rană sângerândă, şi, când atingeam cimentul, călcam 
parcă pe ace. Dar, în afară de rănile fizice, această 
degradare spirituală a lăsat răni şi mai adânci în sufletele 
şi conştiinţa noastră. 

Mă gândeam cu groază în acele momente dacă aveam 
să petrecem la fel şi alte sărbători ale Naşterii şi ale 
învierii lui Hristos, în timp ce părinţii, fraţii, surorile şi 
prietenii noştri vor trăi bucuria adevăratelor sărbători. 

Nu numai în camera 3 subsol s-au petrecut asemenea 
orgii, ci în toate celelalte camere, după cum aveau să 
mărturisească, după demascări, cei ce le-au trăit ca şi noi. 

lată scopul final al reeducării comuniste: scoaterea lui 
Dumnezeu din inimile oamenilor şi prăbuşirea lor în 
neant. 


O IUBIRE FARA DE MOARTEA 


Când mă aflam în închisoare, mă îmbolnăvisem foarte 
tare. Aveam tuberculoză la amândoi plămânii, de 
asemenea patru vertebre erau atinse de tuberculoză. 
Aveam de asemenea tuberculoză intestinală, diabet, 
insuficiență cardiacă, hepatită şi alte boli pe care nici nu le 
mai amintesc. Eram aproape de moarte. La dreapta mea se 
afla un preot pe numele său Gherasim Iscu. Era egumenul 
unei mănăstiri [Tismana]. Acest om în etate cam de 40 de 
ani fusese aşa de mult chinuit, încât era aproape de 
moarte. Totuşi avea fața liniştită. Vorbea despre nădejdea 
lui de mântuire, de iubirea lui pentru Hristos, despre 
credința lui. Era plin de bucurie. La stânga mea se afla 
comunistul schingiuitor, care îl schingiuise pe preot până 
aproape de moarte. Acest comunist fusese arestat chiar de 
tovarăşii săi. Să nu credeţi ce spun ziarele că comuniştii îi 
urăsc pe preoţi, sau că îi urăsc pe evrei. Nu-i adevărat. Ei 
urăsc pur şi simplu. Urăsc pe oricine. Urăsc pe evrei, urăsc 
pe creştini, urăsc pe antisemiţi, urăsc pe antihrişti, urăsc 
pe toată lumea. Un comunist urăşte pe alt comunist. Se 
duşmănesc între ei. Şi când un comunist duşmăneşte pe 
altul, unul pe altul se bagă la închisoare şi îl bate şi îl 
chinuieşte ca şi pe creştin. 

Aşa se întâmplase că comunistul schingiuitor 
[torţionar], care chinuise pe acest preot până aproape 


^e Cf. întâmplări minunate din vremea noastră, culese de Părintele 
Petroniu Tănase, ed. Anastasis, Sibiu, 2004, pp. 76-77. Aceste mărturisiri din 
închisoare au fost traduse din limba greacă de Părintele Petroniu, însă nu este 
precizat care este numele celui care a dat aceste mărturii. Tot ceea ce ştim 
despre acest om, e că a fost închis vreme de 14 ani în temniţele comimiste din 
România 

de moarte - fusese şi el bătut până aproape de moarte de 
către tovarăşii săi, şi-şi dădea sufletul. Sufletul lui se 
chinuia în ghearele morţii. 

In timpul nopții mă deşteptă zicând: 

- Domnule, fii bun, roagă-te pentru mine! Nu pot 
muri, am făcut o crimă înfricoşătoare! 

Atunci am văzut o minune. Am văzut pe preotul în 
pragul morţii chemând pe alţi doi deținuți. Sprijinindu-se 
pe spatele lor, a trecut încet pe lângă patul meu, s-a aşezat 
pe marginea patului ucigaşului său şi-l mângâia pe cap. 

Nu voi uita niciodată această mişcare! Un om 
schingiuit continua să mângâie pe asasinul său. Aceasta 
este Iubirea. Putea găsi o mângâiere pentru acela. 

Apoi preotul zise către acel om: 

- Eşti tânăr, nu ştiai ce făceai. Te iubesc din toată 
inima mea. 

Dar nu a rostit aşa simplu aceste cuvinte. Poţi zice 
„iubesc" şi să fie un simplu cuvânt de şase litere. Acesta 
însă zicea cu adevărat: „Te iubesc din toată inima mea". 
Apoi a continuat: 

- Dacă eu, care sunt păcătos, pot să te iubesc aşa de 
mult, închipuieşte-ți pe Hristos, Care este Iubirea întru- 
pată, cât de mult te iubeşte! Şi toți creştinii pe care i-ai 
chinuit, să ştii, te iartă, te iubesc şi Hristos te iubeşte. îți 
doreşte mântuirea ta cu mult mai mult decât ţi-o doreşti tu 
însuţi. Te îndoieşti dacă este cu putinţă să ţi se ierte 
păcatele... El doreşte să-ţi ierte păcatele mai mult decât tu 
însuți doreşti să fii iertat. Doreşte să fii cu El în Rai, mai 
mult decât vrei tu să fii în Rai cu El. El este numai iubire. 
Dar trebuie să te întorci spre El şi să te pocăieşti. 

In această celulă a închisorii, unde nu mai era posibil 
să fie secrete, am auzit mărturisirea ucigaşului înaintea 

propriei sale victime. Poate că viața este mai impre- 
sionantă în romane. Insă nici un romancier nu a scris 
vreodată aşa ceva. Victima, în pragul morţii, primea 
spovedania ucigaşului său şi cel chinuit a dat dezlegare 
ucigaşului său. S-au rugat împreună, s-au îmbrăţişat unul 
cu altul. Preotul s-a întors apoi la patul său şi amândoi au 
murit în aceeaşi noapte. Era noaptea Crăciunului. Dar nu 
o noapte de Crăciun în care ne-am adus pur şi simplu 
aminte că înainte cu două mii de ani Hristos Se născuse în 
Betleem. Era noaptea în care Hristos Se născuse, în inima 
unui torționar comunist. 

Acestea sunt lucruri pe care le-am văzut cu înşişi 
ochii mei. 


ZÂMBETUL CERESC" 


Să vă spun despre un alt creştin ortodox [din temni- 
tă]. Nu era preot, ci simplu țăran. (în România, aproape 
întotdeauna ţăranii sunt analfabeți sau aproape anal- 
fabeţi). Citise mult Sfânta Scriptură, însă în afară de 
aceasta nu mai citise nici o altă carte. Acum se afla în 
aceeaşi celulă cu profesori, academicieni şi alți oameni cu 
înaltă cultură, care fuseseră închişi de comunişti. Şi acest 
biet ţăran se străduia să aducă la Hristos pe un membru al 
Academiei de Ştiinţe. însă în schimb primea numai ironii. 

- Domnule, nu-ți pot explica mult, dar eu merg 
împreună cu Hristos, vorbesc cu EI, îl văd... 

- la nu-mi mai spune mie poveşti, că vezi pe Hristos! 
Cum îl vezi pe Hristos? 

- Nu pot să-ți spun cum îl văd. Simplu: îl văd! în 
multe chipuri poate vedea cineva. în vis, să zicem, vezi 

" Cf. întâmplări minunate din vremea noastră, culese de Părintele 


Petroniu Tănase, ed. Anastasis, Sibiu, 2004, pp. 72-73. 

multe lucruri. Mie îmi e de ajuns să închid ochii. Uite, 
acum îl văd pe fiul meu, acum o văd pe cumnata mea, pe 
nepotul meu. Fiecare poate vedea. Există şi un altfel de 
vedere. Văd pe Hristos! 

- Chiar îl vezi pe Hristos? 

- Da, îl văd! 

- Nu mai spune, cum îl vezi? Liniştit, supărat, 
plictisit, indispus, vesel? Cum te priveşte? Zâmbeşte 
vreodată? 

- Ai găsit, a răspuns țăranul, îmi zâmbeşte! 

- Domnilor, veniţi să auziţi ce îmi spune acest om! 
Mă ia în batjocură. Zice că Hristos îi zâmbeşte. Arată-mi şi 
mie cum îţi zâmbeşte? 

Acesta a fost unul din cele mai mari momente din 
viaţa mea. 

Țăranul a luat o înfăţişare foarte serioasă. Faţa lui a 
început să lumineze. (în Biserică există astăzi clerici şi 
teologi care nu pot crede întreaga Sfântă Scriptură. O cred 
pe jumătate, sau un sfert din ea Pentru anumite pricini, nu 
cred nici în minuni. Eu o cred în întregime, pentru că am 
văzut minuni. Am văzut schimbarea la față, desigur nu 
aceea a lui Hristos, ci ceva asemănător. Eu am văzut feţe 
luminând...) Un zâmbet a apărut pe faţa acelui țăran. Aş fi 
voit să fiu pictor ca să zugrăvesc acel zâmbet. Era într- 
însul o doză de întristare pentru sufletul pierdut al omului 
de ştiinţă. Dar era şi o mare nădejde în acel zâmbet! Avea 
atâta dragoste şi compătimire şi o bucurie de a mântui 
acel suflet! Toată frumuseţea Raiului se vedea în zâmbetul 
acelei feţe. Era murdară şi nespălată, dar avea zâmbetul 
ceresc al Raiului. 

Profesorul şi-a plecat capul şi a zis: 

-Ai dreptate, domnule. L-ai văzut pe Hristos. Ţi-a 
zâmbit. 

O CONVORBIRE DE TAINĂ 


Rândurile ce urmează, consemnează o convorbire 
care avut loc în temniţa de la Târgu Ocna, în noaptea de 
Crăciun a anului 1951. Valeriu Gafencu - cel care a fost 
supranumit „Sfântul închisorilor” - i-a  destăinuit 
prietenului său, loan lanolide, cele petrecute în acea 
noapte de praznic. lată această mărturie, după cum a fost 
aşezată în scris de loan lanolide: 

„- Ioane, tu îmi eşti cel mai bun prieten, mi-a zis. Dar 
nu ca prieten vin la tine, ci ca să-ți cer sfat, să mă supun 
ţie. Vrei să mă asculți? 

- Te ascult, am răspuns eu, dar nu ştiu dacă voi fi 
vrednic de încrederea ce-mi arăţi. 

Valeriu a plecat ochii şi mi-a spus liniştit: 

- In noaptea asta am privegheat. Aşteptam să vină 
cântecul frumos. îl cântam în minte. îl desluşeam din 
cerurile înalte din care cobora. Cam greu pentru mine, căci 
nu cunosc notele muzicale şi trebuie s-o fac după ureche. 
Eram deci treaz, lucid şi senin, când deodată am văzut că 
am în mână fotografia Setei (fata pe care o iubise). Uimit 
de întâmplare, am ridicat privirea şi la capul patului meu 
am văzut-o pe Maica Domnului, îmbrăcată în alb, în 
picioare, vie, reală. Era fără Prunc. Prezenţa ei mi se părea 
materială. Maica Domnului era aievea lângă mine. Eram 
fericit. Uitasem totul. Timpul părea nesfârşit. 

Ea mi-a spus: «Eu sunt dragostea ta! Să nu te temi. Să 
nu te îndoieşti. Biruinţa va fi a Fiului meu. El a sfinţit locul 
acesta acum, pentru cele viitoare. Puterile întu- 


Cf. loan lanolide, întoarcerea la Hristos, ed. Christiana, Bucureşti, 
2006, pp. 180-181. 

nericului cresc şi încă vor mai înspăimânta lumea, dar vor 
fi spulberate. Fiul meu aşteaptă pe oameni să se întoarcă 
la credinţă. Azi sunt mai cutezători fiii întunericului decât 
fiii luminii. Chiar de vi se va părea că nu mai este credinţă 
pe pământ, să ştiţi că totuşi izbăvirea va veni, dar ca prin 
foc şi prin pârjol. Lumea mai are de suferit. Aici însă este 
multă credință şi am venit să vă îmbărbătez. îndrăzniți, 
lumea e a lui Hristos!» Apoi Maica Domnului a dispărut şi 
am rămas copleşit de fericire. M-am uitat în mână, dar nu 
mai aveam nici o fotografie. 

Valeriu (Gafencu) vorbea simplu, deschis, fără urmă 
de părere de sine. Sufletul lui părea un potir din cel mai 
pur cristal, care se învrednici a-L primi pe Hristos. 
Cugetul lui smerit şi pacea cu care mi-a vorbit, mi-au dat 
certitudinea că nu fusese o înşelare. Mă simțeam cumva şi 
eu sfințit, înnoit, participând la minune. Cu intensitatea cu 
care țâşnesc într-o astfel de întâmplare luminile lăuntrice, 
cu sfială, dar şi cu convingere, i-am spus simplu: 

- Dumnezeu ne cercetează. Dacă noi putem cădea. El 
va birui. Ne trebuie credinţă, şi acum putem avea mai 
multă. Să ne rugăm! 

Am făcut împreună o scurtă rugăciune. Şi, în tăcerea 
camerei 4 pentru muribunzi, sufletele noastre s-au făcut o 
clipă scară către cer”. 


Partea a V-a 


SFINŢII PĂRINŢI DESPRE VENIREA 
LUI ANTIHRIST SI SFÂRŞITUL LUMII 


PROFEŢIA SFÂNTULUI NIFON, 
PATRIARHUL CONSTANTINOPOLULUI 
DESPRE SFÂRŞITUL VEACURILORA 


Până la sfârşitul lumii, fiule, nu vor lipsi drepții 
Domnului Dumnezeu, după cum nici lucrătorii Satanei nu 
vor lipsi. în zilele cele mai de pe urmă, însă, adevărații 
slujitori ai lui Hristos se vor ascunde de oameni. Şi chiar 
dacă nu vor face semne şi minuni ca astăzi, vor călători 
necontenit pe calea cea strâmtă, cu toată smerenia. Aceştia 
vor fi în împărăţia lui Dumnezeu mai mari decât părinţii 
făcători de minuni. în vremea lor nu va mai fi cineva care 
să facă semne minunate, deoarece, chiar văzându-l, nu 
vor vrea să se înțelep-ţească în luptele duhovniceşti”. 


A Cf. Anul 2000 şi semnele sfârşitului lumii, volum redactat de un grup 
de preoți misionari. Chişinău, (fără an), pp. 46-47. 

A Sfântul Ignatie Briancianinov a întrebuințat acest cuvânt al Sfântului 
Nifon în încheierea sa la Patericul egiptean, pe care dânsul l-a tradus în limba 
rusă. într-o traducere a lui Alexandru Monciu-Sudinschi, găsim următoarea 
versiune a acestui fragment din cuvântul Sfântului Nifon: „în ultimele 
timpuri, cei care vor lucra cu adevărat lui Dumnezeu se vor ascimde cu 
înțelepciune de oameni şi nu vor face printre ei semne şi minuni ca în vremea 
de faţă. Şi vor păşi pe calea unei nevoinţe topite în smerenie şi, în împărăția 
Cerurilor, se vor dovedi mai mari decât Părinţii care s-au proslăvit prin 
senme" (cf. Sfântul Ignatie Briancianinov, Cuvânt despre moarte, ed. Ileana 
Bucureşti, 2000, p. 5). 

213 


In primul rând, cei ce vor şedea pe scaunele biseri- 
ceşti din toată lumea, vor fi cu totul străini şi nici idee nu 
vor avea despre virtute. Dar şi întâistătătorii monahilor 
vor fi la fel. Vor fi robii pântecelui şi ai slavei deşarte, 
încât vor fi mai degrabă sminteală pentru oameni decât 
pildă de virtute, deoarece virtutea va lâncezi. Va domni 
peste tot iubirea de argint, dar vai de monahii care se vor 
desfăta cu banii. Că aceştia vor fi urâciune înaintea lui 
Dumnezeu şi nu vor vedea faţa Domnului. Monahii şi 
mirenii vor da bani cu camătă şi nu vor vrea să-i 
înmulțească în Dumnezeu, prin milostenie la săraci. De 
aceea, dacă nu se lasă de această lăcomie, vor fi aruncaţi 
în tartar şi în muncile iadului. Deci atunci, cum am zis 
mai înainte, cei mai mulți se vor rătăci din neştiință pe 
calea cea largă a pierzării”. 


A în cartea ce cuprinde versurile şi învățăturile Sfântului loan lacob 
Hozevitul, această profeție este tradusă astfel: 

„Până la sfârşitul lumii nu vor lipsi profeţii lui Dumnezeu, după cum 
nici slujitorii diavolului nu vor lipsi niciodată. însă în zilele din urmă, câți 
vor sluji cu adevărat, cu credinţa lui Dumnezeu, cu multă înțelepcivme se vor 
ascimde de oameni. Şi cu toate că nu vor face semne şi minuni ca Sfinţii cei 
de demult, vor merge însă pe calea anevoioasă cu multă smererue. 

Aceştia se vor afla în împărăţia Cerurilor mai mari decât părinții care au 
făcut minimi, pentru că în vremea lor (adică în acele zile în care trăim noi 
astăzi, ale lui Antihrist) nu se află nimeni ca să facă semne şi minimi, ca să se 
înfierbânte râvna lor spre nevoinţele cele duhovniceşti. Pentru că în toată 
lumea, câţi vor ocupa tronurile arhiereşti vor fi cu totul nevrednici (acatalili) 
şi nu vor avea nici o idee de fapte bune (areti). Dar şi stareţii, conducătorii 
monahilor, vor fi la fel. Vor fi biruiţi de lăcomia pântecelui şi slava deşartă şi 
vor fi pricină de sminteli oamenilor, mai mult decât pildă de fapte bune. Şi de 
aceea nici nu se vor mai gândi la lucrarea faptelor bune. Va stăpâni peste tot 
iubirea de arginţi. Dar vai de monahii care se străduiesc să adune bani, că unii 
ca aceştia nu vor vedea faţa lui 

214 


PROOROCIA CUVIOSULUI PAMVO DIN EGIPT 
DESPRE CELE CE VOR FI ÎN VREMURILE DIN 
URMĂ* 


Avva Pamvo l-a trimis odată pe ucenicul său ca să 
vândă rucodelia sa. Şi făcând şaisprezece zile (după cum 
ne spunea nouă) [în cetate], noaptea dormea în tinda 
bisericii Sfântului Apostol Marcu; şi, văzând slujba 
Bisericii şi învățând şi câteva tropare, s-a întors la 
bătrânul. Deci i-a zis lui bătrânul: „Le văd, fiule, tulburat. 
Nu cumva vreo ispită ți s-a întâmplat în cetate?" Răspuns- 
a fratele: „Cu adevărat, awo, întru lenevire cheltuim zilele 
noastre în pustia aceasta şi nici canoane, nici tropare nu 
cântăm. Mergând în Alexandria, am văzut pe cei din 
biserică cum cântă şi m-am întristat că nu cântăm şi noi 
canoanele şi troparele'. I-a zis lui bătrânul: „Amar nouă, 
fiule, că au ajuns zilele în care vor lăsa călugării hrana cea 
tare, cea zisă prin Sfântul Duh, şi vor urma cântărilor şi 
glasurilor, căci, ce umilință şi ce lacrimi se nasc din 
tropare, când stă cineva în chilie sau în biserică şi îşi înalță 
glasvil său ca neputincioşii? Că, dacă înaintea lui 
Dumnezeu stăm, suntem datori să stăm cu multă umilinţă 
şi nu cu răspândire; că n-au ieşit călugării în pustia aceasta 
ca să stea înaintea lui Dumnezeu şi să se răspândească şi 
să cânte cântări cu viers şi să pună glasurile la rânduiala 
cu 


Dumnezeu. Căci iubirea de arginţi e urâciune înaintea lui Dumnezeu. 
Monabhii şi mirenii vor da bani cu dobândă. Nu vor voi să-i dea la săraci ca să 
le răsplătească EXimnezeu cu mult mai mult întru împărăţia Cerurilor. Dacă 
nu se vor părăsi de această lăcomie au să se cufunde în tartarul cel întunecos 
al iadului. 
Din neştiinţă se vor înşela cei mai mulți pe calea cea largă şi netedă, care 
duce la pierzare” (cf. Din Ierihon către Sion, Ierusalim, 1999, pp. 653-654). 
* Cf. Patericul egiptean, ed. EOR, Alba-lulia, 1990, pp. 192-193. 

meşteşug, să-şi clatine mâinile, să-şi târâiască picioarele, ci 
suntem datori, cu frica lui Dumnezeu şi cu cutremur, cu 
lacrimi şi suspine, cu glas evlavios, umilit, măsurat şi 
smerit, să aducem lui Dumnezeu rugăciune. Că iată zic ţie, 
fiule, vor veni zile când vor strica [răstălmăci] creştinii 
cărțile Sfintelor Evanghelii şi ale Sfinţilor Apostoli şi ale 
dumnezeieştilor Prooroci, ştergând Sfintele Scripturi şi 
scriind tropare şi cuvinte elineşti. Şi se va revărsa mintea 
la acestea, iar de la acelea se va depărta Pentru aceasta 
părinţii noştri au zis: «Cei ce sunt în pustia aceasta, să nu 
scrie vieţile şi cuvintele părinţilor pe pergament, ci pe 
hârtie, că va să şteargă neamul cel de pe urmă vieţile 
părinţilor şi să scrie după voia lor, fiindcă mare este 
necazul ce va să vină»". Şi i-a zis lui fratele: „Aşadar, se 
vor schimba obiceiurile şi aşezămintele creştinilor şi nu 
vor fi preoţi în biserică să facă acestea? Şi a zis bătrânul: 
„în astfel de vremuri se va răci dragostea multora şi va fi 
necaz mult. Năpădirile păgânilor şi pornirile popoarelor, 
neastâmpărul împăraţilor, desfătarea preoţilor, lenevirea 
călugărilor Vor fi egiomeni nebăgând seamă de mântuirea 
lor şi a turmei, osârdnici toți şi silitori la mese şi 
gâlcevitori, leneşi la rugăciuni şi la clevetiri osârdnici, gata 
a osândi vieţile bătrânilor şi cuvintele lor, nici urmându-le, 
nici auzindu-le, ci mai vârtos ocărându-le şi zicând: «De 
am fi fost şi noi în zilele lor, ne-am fi nevoit şi noi». lar 
episcopii în zilele acelea se vor sfii de feţele celor 
puternici, judecând judecăţi cu daruri, nepărtinind pe cel 
sărac la judecată, necăjind pe văduve şi pe sărmani 
chinuindu-i. încă şi în norod va intra necredinţă, curvie, 
urâciune, vrajbă, zavistie, întărâtări, furtişaguri şi beţie”. Şi 
a zis fratele: „Ce va face cineva în vremile şi anii aceia?" Şi 
a zis bătrânul: „Fiule, în acele zile, cel ce-şi mântuieşte 
sufletul său, mare se va chema în împărăţia Cerurilor”. 
216 


ISPITA CREȘTINILOR CU ADEVĂRAT ORTODOCŞI ' 
DIN VEACUL DE ACUM^ 


In Pateric scrie că Sfinţii Părinţi ai Schitului au 
profeţit despre neamul cel de pe urmă: „A întrebat unul: 
Ce lucrăm noi? Şi răspunzând unul dintre dânşii, marele 
Avvă Ishirion a zis: Noi am lucrat poruncile lui 
Dumnezeu. Şi iarăşi întrebând a zis: Cei de după noi ce 
vor face oare? Şi a zis: Vor face numai pe jumătate din cât 
am lucrat noi. Dar cei de după dânşii ce vor face? Şi a zis: 
Neamul acela nu va putea face nimic; ci le va veni ispită şi 
cei care se vor afla încercaţi în vremea aceea vor fi mai 
mari decât noi şi decât părinţii noştri”. 

Ce ispită înfricoşătoare va fi oare, [încât] să se arate 
lămuriţi cu toate că nu vor avea nici o lucrare şi vor fi mai 
mari decât pustnicii cei mai minunaţi? 

Ispita neamului celui de pe urmă a şi sosit, mai 
grozav acum, cu apropierea venirii lui Antihrist, încât 
ameninţă să-i piardă pe cei aleşi. 

Şi nu-i atât de periculoasă ispita care vine de la 
vrăjmaşii lui Dunmezeu, de la atei, de la cei cu grija 


' Traducerea din limba greacă a acestui text aparține Sfântului loan 
lacob Hozevitul şi a fost publicată în volumul Din Ierihon către Sion, 
Ierusalim, 1999, pp. 596-597. 

în Patericul egiptean (ed. EOR, Alba-lulia, 1990, p. 119) se găseşte 
această traducere: „Fraţii părinţi ai Schitului au proorocit pentru neamul cel 
de pe urmă. Ce am lucrat noi?, ziceau ei. Şi răspunzând unul dintre ei, mare 
cu viaţa şi cu numele, awa Ishirion, a zis: Noi poruncile lui Dumnezeu le-am 
făcut. Şi răspimzând frații, au zis: Dar cei după noi, oare ce vor face? Şi a zis: 
Vor să vină la jumătatea lucrului nostru. Şi au zis fraţii: Dar cei de după 
dânşii? A zis awa Ishirion: Nu au nicidecum lucru cei ai neamului şi rândului 
aceluia, ci va să le vină lor ispită. Şi cei ce se vor afla lămuriţi în vremea aceea, 
mai mari şi decât noi şi decât părinţii noştri se vor afla”. 

numai la cele pământeşti sau de la cei destrăbălaţi care nu 
pot uşor să vatăme pe creştini. Pericolul vine de la fraţii cei 
mincinoşi, care simt duşmani ascunşi cu atât mai 
periculoşi, cu cât cred că ei sunt frați curați. Predică şi ei 
Ortodoxia, dar oarecum schimbată şi prefăcută după 
placul lumii acesteia şi al stăpânitorului acestei lumi. 

Predica lor e ca o hrană prielnică, care a început să se 
strice şi în loc să hrănească, otrăveşte pe cei care o 
mănâncă. Ei aduc tulburare în rândurile creştinilor Aceştia 
sunt ispita cea mare a neamului celui de pe urmă. Despre 
ei a profeţit Domnul că vor fi în veacul cel de apoi: „Mulţi 
vor veni întru numele Meu şi pe mulți vor înşela”"(Matei 24, 
5). 

Vorbesc şi frații mincinoşi de sfânta şi preadulcea 
Ortodoxie, de dragoste, de curăţie, pentru fapta bună, de 
smerenie şi de virtute, şi ajută obştile creştineşti. Cât e de 
greu pentru ortodocşii cei curaţi şi simpli să înțeleagă pe 
cine au înaintea lor Cât e de uşor să fie atraşi de ideile lor 
cele «filosofice» şi să îi creadă. Dacă răscoleşte cineva adânc 
în sufletele acestor oameni, va găsi nu dragostea cea 
fierbinte pentru Dunmezeu, ci închinarea unui idol care se 
numeşte „om'. 


PROFEŢIA SFÂNTULUI MOISE ARAPUL DESPRE 
CĂLUGĂRII DIN NEAMUL CEL DE PE URMĂA 


Sfântul Moise Arapul a profeţit, zicând că în zilele cele 
de pe urmă ale veacului al şaptelea şi jumătate, viața 
monahicească se va defăima cu totul şi monahii nu vor mai 
ţine socoteală de mântuirea sufletului. Ei vor umbla prin 
mijlocul tulburărilor şi al gâlcevilor, întunecați, fără 


A Cf. Sfântul loan lacob Hozevitul, Din Ierihon către Sion, Ierusalim, 1999, 
pp. 274-276. 

nici un folos şi leneşi, neîngrijindu-se nicidecum de fapta 
bună, robiţi de patimile păcatului, pentru că de acolo de 
unde l-au ars pe Satana nevoitorii cei dintâi, tot aşa şi el 
[de acolo] are să ardă şi să pârjolească. Şi de unde s-a 
biruit, va birui şi el pe monahii cei leneşi şi defăimători. 
Unde a sporit dreptatea, acolo vor prisosi mai mult 
păcatul şi fărădelegea, pentru că se va răci dragostea 
multora şi monahii vor petrece prin mijlocul lumii şi al 
mirenilor fără frică, cu mâncări şi băuturi, amăgindu-se de 
poftele trupului, prin deşertăciuni, în necuraţii şi fapte 
ruşinoase. în acele zile va fi urâciune, zavistie, sfezi şi 
bătăi până la sânge în mănăstirile de obşte, tot aşa şi în 
lavre unde nu este [viaţă] de obşte, din răutatea imuia 
asupra celuilalt; şi pentru că s-au defăimat sfintele 
canoane şi nevoința cea duhovnicească, se vor pime 
egumeni şi stareți oameni neîncercaţi în fapta bimă, fără 
credință, nepricepuţi, de nici un folos şi simpli, ne- 
deosebind binele de rău, leneşi, fără fapte bime, grijin-du- 
se numai de cele pământeşti, purtându-se cu neruşinare în 
slujbe. 

Răpind cu sila egumeniile, cu daruri, şi neştiind să 
înveţe şi să povăţuiască turma şi frățimea, neștiind că ei 
sunt chip şi pildă de folos pentru cei care urmează fapta 
bună şi neînțelegând că ei au să dea seamă lui Dumnezeu 
în ziua judecății pentru turma lor Şi din pricina nepăsării 
egumenilor care nu poartă grijă de turmă, se vor pierde, 
se vor osândi nu numai cei leneşi şi trândavi, ci şi frații cei 
cu viaţă bună şi înfrânați. 

După aceea, robul lui Dumnezeu, Moise, a văzut că 
nor şi vârtej, negură întunecoasă şi ispite foarte înfricoşate 
au venit asupra monahilor din partea de la miazănoapte, 
căci îi alergau pe monahi şi cinul cel monahicesc se 
împrăştia de blestematele eresuri şi 

sileau pe mulți să lepede hainele monahiceşti şi să se 
însoare. Atunci, puţini nevoitori care vor fi încercați ca 
aurul şi argintul în cuptor în necazuri multe, în prigoană 
şi strâmtorare, se vor lămuri. Şi câţi se vor afla încercaţi şi 
vor birui atâtea ispite înfricoşate, se vor preamări şi se vor 
preaslăvi şi se vor cinsti de Dumnezeu mai mult decât acei 
care au răbdat căldura şi zăduful zilei şi gerul nopții. 

După aceea a văzut robul lui Dumnezeu, Moise, că a 
trecut iarna aceea a necazurilor şi ispitirilor şi prigoana 
acelor înfricoşate eresuri şi s-a făcut linişte. Şi, după ce vor 
trece câţiva ani, iarăşi se va disprețul ceata cea îngerească 
a monahilor şi vor veni iarăşi ispite asupra lor, mai multe 
şi mai silnice. A văzut că monahii vor petrece împreună 
cu călugărițele şi împreună cu pofta cea rea va veni şi 
tirania, căci şi cei ce nu vor voi, se vor batjocori cu sila 

Preoţii se vor spurca prin păcatul desfrâului şi 
preotesele lor vor preacurvi, asemenea şi ei vor preacurvi 
cu altele. Atunci va veni mânia cea mare a lui Dimmezeu 
şi va distruge tot neamul cel viclean şi-l va trimite în focul 
cel veşnic. 

Deci, fericiți vor fi câţi nu se vor pleca la cea mai mare 
fărădelege a necurăţiei, care este mai silnică şi mai grea 
decât uciderea, ci se vor împotrivi şi vor mustra 
fărădelegea ca Sfântul loan Botezătorul, şi vor stărui 
mustrând amestecarea de sânge. Şi vor fi ucişi de cei prea 
fărădelege, spurcaţi şi prea necurați oameni din vremea 
aceea şi apoi se vor odihni în sânul lui Avraam, Isaac şi 
lacov, al preaslăviţilor Patriarhi, şi vor locui în împărăţia 
Cerurilor cu toți Sfinţii, bucurându-se şi veselindu-se, de 
care [bucurie] să ne învrednicească Duronezeu şi pe noi, 
cu darul Lui cel Sfânt. Amin. 

POVĂŢUIRE ŞI ÎNAINTEVESTIREI 
ale Sfântului Anatolie al Optinei 
(1855-1922) 


Fiul meu, să ştii că în zilele de pe urmă vor veni 
vremuri grele, după cum spune Apostolul, vei vedea că 
din pricina împuţinării credinţei, rătăcirile şi dezbinările 
vor apărea în biserici şi, cum mai dinainte au spus Sfinţii 
Părinţi, pe scavmele ierarhilor şi în mănăstiri nu va mai fi 
atunci nici un bărbat încercat în viața duhovnicească. Din 
care pricină, rătăcirile se vor răspândi pretutindeni şi pe 
mulți vor înşela Vrăjmaşul neamului omenesc va lucra cu 
pricepere, ducând în rătăcire, de e cu putinţă, şi pe cei 
aleşi. Nu va începe prin lepădarea dogmelor despre Sfânta 
Treime, Dunmezeirea lui lisus Hristos sau Născătoarea de 
Dumnezeu, ci pe nesimţite va începe a strâmba 
învățăturile Sfinţilor Părinţi primite de la Duhul Sfânt - 
însăşi învățătura Bisericii. Viclenia vrăjmaşului şi imeltirile 
lui vor fi îndreptate împotriva unui număr 


A învățături ale Sfântului Anatolie al Optinei publicate în colecţia de 
scrieri Vremurile de pe urmă şi cele de acum (ediţie americană). 


221 


220 


foarte mic, al celor încercaţi în viața duhovnicească. 
Ereticii" vor pune mâna pe Biserică, îşi vor numi peste tot 
slugile, iar viața religioasă va fi lepădată. însă Domnul nu 
va lăsa pe robii Săi fără apărare şi întru neştiință. El a 
spus: „După roadele lor îi veţi cunoaşte" (Matei 7,16-20). Şi 
sârguieşte-te să-i osebeşti de păstorii adevăraţi; acei furi 
de cele ale Duhului, care sfâşie turma duhovnicească, „nu 
intră pe uşă în staul, ci sar pe aiurea", după cum a spus-o 
Domnul, adică vor intra nelegiut, nimicind cu de-a sila 
dumnezeiasca orânduială - pe aceştia Mântuitorul îi 
numeşte „tâlhari" (loan 10,1). 

După lucrare, adevărata lor slujire este prigonirea 
adevăraţilor păstori, întemnițarea lor, căci fără această 
slujire, turma duhovnicească ar putea să nu fie prinsă. 
Drept aceea, fiul meu, când vei vedea în biserică batjoco- 
rindu-se lucrarea dumnezeiască, învățăturile Părinților şi 
orânduirea lăsată de Dumnezeu, să ştii că ereticii au şi 
apărut, chiar dacă pentru o vreme s-ar putea să-şi 
tăinuiască relele voiri sau vor strâmba pe nesimţite cre- 
dinţa dumnezeiască pentru a izbuti mai bine, înşelân-du-i 
pe cei neiscusiți. 

Ii vor prigoni nu doar pe păstori, ci şi pe slujitorii lui 
Dumnezeu, căci diavolul, care ocârmuieşte rătăcirea, nu 
poate suferi viețuirea după rânduiala lui Dumnezeu. 
Asemenea lupilor în piei de oaie, vor fi cunoscuţi după 
firea lor îngâmfată, iubirea de desfătări şi pofta de putere - 
aceia vor fi trădători care vor pricinui ură şi răutate 
pretutindeni; şi de aceia a spus Domnul că se vor cunoaşte 
„după roade" (Luca 6,43-45). Adevăraţii 


A Aici cuvântul eretic poate fi înţeles prin extensie şi în sensul de 
apostat, iar cele petrecute cu Biserica în vremea stăpânirii atee comuniste 
adeveresc încă o dată puterea proorocească a cuvintelor Sfântului Anatolie. 


slujitori ai lui Dumnezeu sunt supuşi, iubitori de fraţi şi 
ascultători de Biserică. 

In vremea aceea, monahii vor îndura mari strâmtorări 
din partea ereticilor, iar viața monahală va fi luată în 
batjocură. Obştile monahale vor fi sărăcite, numărul 
monahilor se va împuţina Cei rămaşi vor îndura silnicii. 

Aceşti urători ai vieții monahale, care au numai 
înfăţişarea credinţei, se vor nevoi să-i atragă pe monahi de 
partea lor, făgăduindu-le ocrotire şi înlesniri lumeşti, dar 
amenințându-i cu exilul pe cei care nu se supim. Din 
pricina acestor ameninţări, cei împuţinaţi cu sufletul vor fi 
foarte umiliți, chinuiţi de propria neputinţă. 

De vei trăi să vezi acel veac, bucură-te, căci în vremea 
aceea cei credincioşi care nu au alte virtuţi, vor primi 
cununi numai pentru stăruința în credință, după cuvântul 
Domnului: „Oricine Mă va mărturisi înaintea oamenilor, 
mărturisi-l-voi şi Eu înaintea Tatălui Meu celui Ceresc" 
(Matei 10, 32). 

Să ai frica lui Dumnezeu, fiul meu! Nu pierde cununa 
primită, ca să nu fii lepădat de Hristos în întunericul cel 
cumplit şi în veşnicul chin. 

Stai tare în credință şi, dacă e nevoie, îndură cu 
bucurie prigonirile şi alte necazuri, căci atunci Domnul îţi 
va ajuta ţie; iar Sfinții Mucenici şi Mărturisitori vor privi 
cu bucurie la lupta ta. 

Insă, în acele zile, vai monahilor legaţi de averi şi 
bogății şi care de dragul celor materialnice se învoiesc ca 
înşişi să se robească ereticilor îşi vor adormi conştiinţa 
spunând: „Vom cruța mănăstirea, iar Domnul ne va ierta”. 
Nenorociţi şi orbiţi, ei nici nu gândesc că prin rătăciri 
(erezii) şi rătăciţi, diavolul va intra în mănăstire şi că apoi 
nu va mai fi o sfântă mănăstire, ci ziduri goale din care 
harul va pleca pe veci. 

Dar Dumnezeu este mai puternic decât diavolul şi nu- 
i va părăsi niciodată pe robii Săi. Vor exista mereu creştini 
adevăraţi, până la sfârşitul veacurilor, dar ei vor alege 
locuri singuratice şi pustii. Nu te teme de necazuri, ci 
teme-te de primejdioasa rătăcire, căci ea izgoneşte harul şi 
desparte de Hristos; din care pricină. Domnul a poruncit 
ca în aşa fel să-l socoteşti pe eretic, încât „să-ţi fie ţie ca un 
păgân şi vameş” (Matei 15,17). 

Şi aşa, întăreşte-te, fiul meu, în harul lui lisus Hristos. 
Cu bucurie grăbeşte-te la mărturisire şi la îndurarea su- 
ferinţei, ca bun ostaş al lui lisus Hristos, Care a spus: „Fii 
credincios până la moarte şi îți voi da cununa vieții!" 
(Apocalipsa 2,10) Acestuia, împreună cu Tatăl şi cu Duhul 
Sfânt, cinste şi slavă în vecii vecilor Amin. 


CUVÂNT DESPRE ANTIHRISTA 
al Sfântului loan Damaschin 


Se cuvine să se ştie că trebuie să vină Antihrist. Este 
antihrist tot cel care nu mărturiseşte că Fiul lui Dumnezeu 
a venit în trup (1 loan 4, 3; 2 loan 7), că este Dumnezeu 
desăvârşit şi că S-a făcut om desăvârşit, fiind în acelaşi 
timp şi Dumnezeu. Dar în sens propriu şi special. 
Antihrist se numeşte acela care vine la sfârşitul veacului 
(Matei 13, 40; 24, 5). Trebuie, însă, mai întâi să se 
propovăduiască Evanghelia la toate neamurile, după cum 
a spus Domnul (Matei 24, 14). Şi atunci va veni spre 
mustrarea iudeilor potrivnici lui 


' Sfântul loan Damaschin, Dogmatica, traducere din limba greacă de Pr. 
Dumitru Fecioru, ed. Scripta, Bucureşti, 1993, pp. 200-202. 


Dumnezeu. Domnul le-a spus lor: „Eu am venit în numele 
Tatălui Meu şi nu Mă primiţi; vine altul în numele lui şi 
pe acela îl veţi primi” (loan 5, 43). lar Apostolul: „Pentru 
aceea, pentru că n-au primit dragostea adevărului ca să se 
mântuiască, va trimite lor Dumnezeu lucrarea 
înşelăciunii, ca să creadă minciunii, pentru a fi osândiţi 
toți acei care n-au crezut adevărului, ci le-a plăcut 
nedreptatea" (2 Tesaloniceni 2, 10-12). Aşadar, iudeii n-au 
primit pe Domnul lisus Hristos şi Dumnezeu Care este 
Fiul lui Dumnezeu, dar vor primi pe înşelător, pe cel care 
se numeşte pe sine Dunmezeu. Că se va numi pe sine 
însuşi Dumnezeu, îl învaţă îngerul pe Daniil, spunând 
aşa: „Nu va ţine seamă de Dumnezeul părinţilor 
lui”(Daniil 11,37). lar Apostolul spune: „Să nu vă 
amăgească pe voi nici într-un chip, că va veni mai întâi 
lepădarea de credinţă şi se va arăta omul păcatului, fiul 
pierzării, potrivnicul, care se înalță mai presus de tot ce 
este Dumnezeu sau este închinat, aşa încât să şadă el, 
arătându-se pe sineşi cum că ar fi Dumnezeu" (2 
Tesaloniceni 2, 3-4). Când spune Apostolul „în Biserica lui 
Dumnezeu", nu vorbeşte de Biserica noastră, ci de cea 
veche, de cea iudaică. Căci Antihrist nu va veni la noi, ci la 
iudei. Nu va veni pentru Hristos, ci contra lui Hristos; 
pentru acest motiv se şi numeşte Antihrist. 

Trebuie mai întâi să se predice Evanghelia la toate 
neamurile (Matei 24,14). „Şi atunci se va arăta cel fără de 
lege, a cărui venire va fi cu lucrarea satanei, cu toată 
puterea şi cu semne şi cu minuni mincinoase, cu toată 
amăgirea nedreptăţii la cei care pier, pe care Domnul îl va 
omori cu graiul gurii Sale şi-l va pierde cu venirea arătării 
Sale" (2 Tesaloniceni 2, 8-9). Deci nu însuşi 

diavolul se face om aşa cum S-a înomenit Domnul - să nu 
fie! - ci se naşte om din curvie şi primeşte toată energia lui 
satan. Căci Dumnezeu, cunoscând mai dinainte toată 
perversitatea voinţei lui, pe care o va avea, îngăduie ca să 
locuiască diavolul în el. 

Se naşte, deci, din curvie, după cum am spus, este 
crescut în ascuns şi pe neaşteptate se răscoală, se îm- 
potriveşte şi împărăteşte. La începutul împărăției lui, dar 
mai degrabă a tiraniei lui, ia chipul sfințeniei, dar când 
ajimge stăpânitor, persecută Biserica lui Dumnezeu (Matei 
24,6-10) şi-şi face cunoscută toată răutatea lui. Va veni cu 
„semne şi minuni mincinoase" (2 Tesaloniceni 2,9), 
înşelătoare şi nu adevărate, şi pe cei care au slabă şi 
neîntărită temelia minţii, îi va înşela şi-i va despărți de 
Dumnezeul cel viu, încât „să se smintească de va fi cu 
putinţă şi cei aleşi” (Matei 24,24). 

Vor fi trimişi Enoh şi llie Tezviteanul (Maleahi 4, 5; 
Matei 17, 10-12; Marcu 9, 11-12), şi „vor întoarce inima 
părinţilor către copii" (Maleahi 4,6), adică sinagoga către 
Domnul nostru lisus Hristos şi către predica Apostolilor, 
dar ei vor fi omorâţi de Antihrist. Şi va veni Domnul din 
Cer, în chipul în care Sfinţii Apostoli L-au văzut mergând 
la Cer (Faptele Apostolilor 1,11), Dumnezeu desăvârşit şi 
om desăvârşit, cu slavă şi putere (Luca 21,27) si va omori 
pe omul fărădelegii şi pe fiul pierzării cu Duhul gurii Lui 
(2 Tesaloniceni 2, 8). Aşadar, nimeni să nu aştepte pe 
Domnul de pe pământ, ci din Cer, după cum însuşi ne-a 
dat încredințare (Matei 16,27; 25,31; Luca 21,27). 

CUVÂNT PENTRU A DOUA VENIRE A DOMNULUI, 
SFÂRŞITUL LUMII ŞI VENIREA LUI ANTIHRISTA 
al Sfântului Efrem Şirul 


Cum voi putea eu, Efrem cel prea mic, şi păcătos, şi 
plin de greşeli, să spun cele mai presus de puterea mea? 
Dar, de vreme ce Mântuitorul, prin a Sa milostivire, pe cei 
necărturari i-a învăţat înțelepciunea şi pe credincioşii cei 
de pretutindeni i-a Ivmiinat, şi pe a noastră limbă o va 
lumina cu îndestulare spre folosul şi zidirea, şi a mea, a 
celui ce zic, şi a tuturor ascviltătorilor Şi voi grăi întru 
dureri şi voi spime întru suspine pentru sfârşitul lumii 
acesteia de acum şi pentru cel prea fără de ruşine şi 
cumplit balaur, cel ce va să tulbure pe toate cele de sub cer 
şi să bage teamă şi împuţinare de suflet şi cumplită 
necredinţă în inimile oamenilor şi să facă arătări şi semne 
şi înfricoşări, încât de ar putea, să amăgească şi pe cei 
aleşi, şi pe toţi să-i înşele cu mincinoase semne şi cu 
năluciri de arătări, care se vor face de către dânsul (Matei 
24,25). 

După îngăduinţa Dumnezeului Celui Sfânt, va lua 
stăpânire ca să înşele lumea, fiindcă s-a înmulțit păgâ- 
nătatea lumii, şi pretutindeni, tot felul de lucrări rele se 
lucrează. Şi pentru aceasta. Preacuratul Stăpân va slobozi 
duhul înşelăciunii, ca să ispitească lumea pentru păgâ- 
nătatea ei, de vreme ce oamenii au voit a se depărta de 
Dumnezeu şi a-l iubi pe vicleanul (2 Tesaloniceni 2,11). 

Fraţilor, mare nevoinţă va fi în vremurile acelea -mai 
ales celor credincioşi -, când se vor săvârşi semne şi 
minuni cu multă stăpânire de însuşi balaurul, când se va 
arăta pe sine ca un dumnezeu, cu năluciri înfricoşate, 


A Text reprodus după anexele editoriale din voi. Sfântul Teofilact al 
Bulgariei, Tâlcuirea Sfintei Evanghelii de la Matei, ed. Sophia, Bucureşti, 2007, 


zburând în văzduh, şi toți dracii, ca îngerii în văzduh 
înălțându-se înaintea tiranului (2 Tesaloniceni 2, 4). Că vor 
striga cu tărie, schimbându-şi chipurile, înfricoşând fără 
de măsură pe toți oamenii. Atunci, fraţilor, oare cine se va 
afla îngrădit şi petrecând neclintit, având în sufletul său 
semnul Celui Unuia-Născut, Fiul Dumnezeului nostru, 
adică Sfânta Sa Cruce? Când va vedea necazul acela 
nemângâiat, făcut pretutindeni, peste tot sufletul care nu 
va avea de nicăieri mângâiere, iarăşi nici slăbire, pe 
pământ şi pe mare; când va vedea toată lumea tulburată şi 
va fugi fiecare să se ascundă în munţi, unii adică murind 
de foame, iar alții ca ceara topindu-se de sete cumplită şi 
nu va fi cine să-i miluiască pe ei; când va vedea toate 
fețele lăcrimând şi cu dorire întrebând dacă se mai află 
oare vreun cuvânt al lui Dumnezeu pe pământ. Şi nicăieri 
nu-l va auzi. 

Cine, oare, va suferi zilele acelea? Şi cine va răbda 
necazul cel nesuferit, când va veni amestecarea popoa- 
relor ce vor purcede de la marginile pământului pentru 
vederea  tiranului şi mulţi închinându-se înaintea 
tiranului, strigând cu cutremur: „Tu eşti mântuitorul 
nostru!"? Marea se va tulbura şi pământul se va usca, 
cerurile nu vor ploua, tulpinile se vor veşteji şi toţi cei ce 
vor fi pe pământul Răsăritului, către Apus vor fugi de 
multă frică. Şi iarăşi cei ce vor fi la Apusul soarelui vor 
fugi către Răsărit; fugi-vor cu cutremur. Atunci, luând 
obraznicul stăpânire, va trimite draci în toate marginile 
pământului, ca să propovăduiască plini de îndrăznire: 
„împărat mare s-a arătat cu slavă. Veniţi de îl vedeţi pe 
el". 

Cine, oare, va avea suflet de diamant, încât să sufere 
vitejeşte toate smintelile acelea? Cine, oare, va fi acest om - 
precum am mai zis -, ca toți îngerii să-l fericească pe el? 
Că eu, fraţilor iubitori de Hristos şi desăvârşiţi, 

m-am înfricoşat numai din pomenirea numelui balaurului, 
cugetând în mine necazul ce va fi oamenilor în vremurile 
acelea şi în ce fel se va arăta acest balaur pângărit şi aspru 
[amarnic] neamului omenesc. lar mult mai amar se va 
arăta Sfinţilor, celor ce vor putea birui nălucirile lui. Că 
atunci vor fi mulţi cei ce se vor afla bineplăcuţi lui 
Dumnezeu şi se vor putea mântui în mimțţi şi în dealuri şi 
în locuri pustii, cu multe rugăciuni şi plângeri nesuferite. 
Că Dumnezeu Cel Sfânt, vă-zându-i pe dânşii întru 
plângere nemângâiată şi întru credință curată, se va 
milostivi spre ei ca un Părinte iubitor de fii şi îi va păzi pe 
ei unde se vor ascunde. Că preapângăritul nu va înceta 
căutând pe Sfinţi şi pe pământ şi pe mare, socotind că va 
împărați de acum înainte pe pământ, şi pe toți îi va 
supune. Şi va socoti ticălosul să stea împotrivă în ceasul 
acela înfricoşat când va veni Domnul din Ceruri, neştiind 
mişelul a sa neputinţă şi mândrie, pentru care a şi căzut. 
Cu toate acestea, va tulbura pământul şi va înfricoşa pe 
toate cu mincinoasele semne vrăjitoreşti; şi nu va fi în 
vremea aceea, când va veni balaurul, slăbire pe pământ, ci 
necaz mare, tulburare şi amestecare, morți şi înfometați 
întru toate marginile pământului. Că însuşi Domnul 
nostru, cu dumnezeiasca Sa gură a zis: „Că unele ca 
acestea nu s-au arătat din începutul zidirii” (Matei 24, 21). 

lar noi, păcătoşii, cu ce vom asemăna nevoia sa cea 
peste măsură de mare, încă şi netâlcuită, de vreme ce 
Dumnezeu aşa a numit-o pe dânsa? însă să-şi pună fiecare 
mintea sa cu dinadinsul întru sfintele cuvinte ale 
Domnului şi Mântuitorului nostru, cum că pentru nevoia 
şi necazul cel prea mare, va scurta zilele necazului aceluia, 
prin a Sa milostivire sfătuindu-ne pe noi şi zicând: 
„Rugaţi-vă ca să nu fie fuga voastră nici iama, 

nici sâmbăta” (Matei 24, 20). Şi iarăşi: „Privegheaţi 
totdeauna, adeseori rugându-vă ca să vă faceţi vrednici a 
scăpa de necaz şi a sta înaintea lui Dumnezeu, că vremea 
este aproape" (Luca 20,36). Şi întru această răutate zăcem 
toţi şi nu credem, dar să ne rugăm necontenit cu lacrimi şi 
cu rugăciuni, noaptea şi ziua, căzând la Dumnezeu, ca să 
ne mântuim noi, păcătoşii. 

Dacă are cineva lacrimi şi umilință, să se roage 
Domnului, ca să ne izbăvim de necazul ce va fi pe pământ; 
ca să nu vadă nicidecum nici pe fiară, nici să audă 
u”fricoşările ei, că vor fi pe alocuri foamete, cutremure şi 
morţi de multe feluri pe pământ. Viteaz suflet va avea cel 
care va putea să-şi țină viaţa sa în mijlocul smintelilor Că 
dacă puţin va slăbi omul în credinţă, lesne va fi înconjurat 
şi va fi robit de semnele balaurului celui rău şi viclean. Şi 
neiertat se va afla unul ca acesta la Judecată, întrucât sieşi 
vânzător se va afla, ca unul ce a crezut de bunăvoie tira- 
nului. De multe rugăciimi şi lacrimi avem trebuinţă, o, 
iubiţilor, ca să se afle cineva dintre noi întărit întru ispite. 
Fiindcă multe vor fi nălucirile fiarei, cele ce se vor face, 
pentru că luptătoare fiind împotriva lui Dimnnezeu, pe 
toţi va voi să-i piardă. 

Luaţi aminte, frații mei iubitori de Hristos, ce a făcut 
israelitenilor în pustie când ieşeau din Egipt, cum i-a 
amăgit pe ei ticălosul şi preaspurcatul, ca să facă toți acel 
păcat preacumplit, că a învăţat pe Valaam ca să dea lui 
Balac, împăratul madianiţilor, sfat rău, şi pe popor să-l 
amăgească spre curvie, ca deodată cu totul să-i piardă pe 
ei, după ce toţi vor curvi cu femeile, ca nişte dobitoace. Şi 
au pus femei cu ochi neruşinați şi mese pline de stropiri şi 
de jertfe înaintea porţilor, pe toţi trăgându-i spre moarte, 
ca acela care va vrea să curvească cu spurcatele acelea, 
mai înainte să aducă jertfa şi apoi 

să intre la dânsele. Că femeile nu luau plată de la popor, ci 
îi sileau pe toţi cei ce veneau la dânsele, să jertfească. Şi au 
pus înaintea boierilor pe fiicele boierilor; aşijderea şi 
bogațţilor, pe fiicele bogaţilor; iar pe cele mai multe dintre 
femei, de obşte, la tot poporul cel de jos, vrând pe toți 
deodată să-i vâneze spre moarte, ca nici bogatul să nu se 
îngrețoşeze de cei săraci, nici boierii de fiica cea săracă a 
celui de jos (Numeri 25). 

Văzut-ai lucrarea nedreptăţii şi vicleana meşteşugire, 
cum tuturor le-a săpat gropi spre moarte? Văzut-a cineva 
dintre voi, cândva, vreun lucru ca acesta fără de ruşine? 
Pe curvie a ţinut-o ca pe sabia cea cu două tăişuri, căci cu 
două morţi cumplite secerau femeile pe cei ce intrau la 
dânsele: şi ca să jertfească, şi să curvească. Căci în acest fel 
va face tiranul, ca toţi să poarte pecetea fiarei când va veni 
în vremea sa, la plinirea vremurilor; să amăgească cu 
semne pe toți, şi apoi aşa să cumpere aceştia bucate şi tot 
felul de trebuințe; şi să pună povăţuitori [cârmuitori] de 
popor, ca toţi să săvârşească porunca lui. 

Luaţi aminte, fraţii mei, la covârşirea fiarei şi 
meşteşugirile vicleniei, cum de la pântece îşi începe 
lucrarea: că după ce se va strâmtora cineva de lipsa de 
bucate, să fie silit a primi pecetea aceluia, păgânescul chip, 
dar nu peste toate mădularele trupului, ci peste mâna 
dreaptă, aşijderea şi pe frunte, ca să nu aibă stăpârure 
omul a se pecetlui cu mâna dreaptă cu semnul Sfintei 
Cruci, iar pe frunte nicidecum a se însemna cu Sfântul 
Nume al Domnului, nici cu Preaslăvita şi Cinstita Cruce a 
lui Hristos şi Mântuitorului nostru. Că ştie ticălosul că, 
dacă se va pecetlui cineva cu Crucea Domnului, se 
risipeşte toată puterea, lui şi pentru aceasta pecetluieşte 
dreapta omului, că aceasta este cea 

care pecetluieşte toate mădularele noastre. Asemenea şi 
fruntea, care este ca un sfeşnic ce poartă pe față făclia 
luminii, adică semnul Mântuitorului nostru. 

Deci, fraţii mei, înfricoşată nevoință va fi tuturor 
oamenilor celor iubitori de Hristos, ca până în ceasul 
morţii să nu se teamă, nici să stea în moleşire când va 
închipui balaurul puterea sa în locul Crucii Mântuitorului. 
Că în acest chip va face ca Numele Donmului şi 
Mântuitorului nostru nicidecum să nu se pomenească în 
vremurile acestuia. Şi aceasta o va face, fiindcă se teme şi 
se  cutremură, neputinciosul, de Sfânta Putere a 
Mântuitorului nostru. Că de nu se va pecetlui cineva cu 
pecetea aceluia, nu se va robi de nălucirile lui şi nici 
Domnul nu Se va depărta de la unii ca aceştia, ci îi va 
lumina şi îi va trage către Sine. 

Se cade să înțelegem noi, fraţilor, cu tot dinadinsul, că 
nălucirile vrăjmaşului sunt nemilostive şi fără de omenie. 
lar Domnul nostru cu linişte va veni la noi, la toţi, ca să 
gonească de la noi meşteşugirile fiarei. Deci noi, ţinând 
neabătută credința lui Hristos, cu uşurinţă vom birui 
puterea tiranului. Gând neschimbat să ne câştigăm şi 
bună statornicie şi se va depărta de la noi neputinciosul, 
neavând ce să ne facă. 

Eu, preamicul, fraţilor, vă rog pe voi, iubitorilor de 
Hristos, să nu ne moleşim, ci mai vârtos să ne facem 
puternici cu puterea Crucii. Netrecuta nevoinţă este lângă 
uşi. Platoşa credinței să o luăm toţi. Să scoatem cu 
dragoste din Izvorul cel dumnezeiesc nădejdile mântuirii 
sufletelor noastre - pe nezidita, zic, iubiţilor frați. Treimea 
cea de o ființă. Care este izvor ce izvorăşte viaţă. Dacă se 
va îngrădi cu acest fel de arme sufletul nostru, nu va fi 
călcat de balaur Cu toate acestea, se cade nouă a ne ruga 
ca să nu intrăm în ispită, nici să ne fie fuga iarna 

Deci, fiţi gata, ca nişte robi credincioşi, neprimind pe 
altul. Furul şi pierzătorul şi cel fără de omenie mai întâi va 
veni întru ale sale vremuri, ca să fure şi să jun-ghie şi să 
piardă turma cea aleasă a lui Hristos, Adevăratul Păstor. 
Căci va lua asupra sa chipul Adevăratului Păstor, ca să 
înşele oile turmei. însă cei ce vor cunoaşte arătat glasul cel 
sfânt al Adevăratului Păstor, îndată îl vor recunoaşte. Căci 
glasul  pierzătorului nu se aseamănă cu cel al 
Adevăratului Păstor, fiindcă este rânitor [vătămător]. 
Glasul fiind plin de chipul furului, îndată se cunoaşte în 
ce fel este acesta. 

Deci, să ne învăţăm, o, prieteni, cu ce fel de chip va 
veru pe pământ şarpele cel fără de ruşine, fiindcă Mân- 
tuitorul, vrând să mântuiască neamul omenesc, S-a născut 
din Fecioară şi prin chipul omului a amăgit pe vrăjmaşul 
cu Sfânta Putere a Dumnezeirii Lui. Şi blând şi smerit a 
fost pe pământ, ca pe noi să ne înalțe de la pământ la Cer 
Căci cu încredințare şi cu adevărat. Dumnezeu Cel Ce S-a 
zămislit. Acelaşi întrupându-Se, Acelaşi născân-du-Se din 
Sfânta Fecioară cu trupul nostru, a mântuit prin patima 
Crucii tot neamul omenesc, dând porunci. Şi iarăşi va să 
vină în ziua cea mai de pe urmă, să judece viu şi morții şi 
să răsplătească tuturor după faptele lor, drepţilor şi 
necredincioşilor, ca un Drept Judecător Aceasta 
cunoscând-o vrăjmaşul, că iarăşi va să vină din Cer 
Domnul cu slava Dumnezeirii, a socotit şi acesta să ia 
asupra sa chipul Venirii Lui şi să ne înşele pe noi. 

lar Domnul nostru va veni pe pământ pe nori 
luminoşi, ca im fulger înfricoşat (Matei 24, 27-28). Dar 
vrăjmaşul nu va veni aşa, că este viclean. Se va naşte, cu 
adevărat, dintr-o fecioară spurcată care va fi unealta lui. Şi 
nu el însuşi se va întrupa, ci cu acest fel de chip va veni 
preapângăritul, ca un fur, ca să înşele pe toți: smerit, 
liniştit, 

urând cele nedrepte, dinspre idoli întorcându-se, evlavia 
mai cu seamă cinstindu-o, bun, iubitor de săraci, peste 
măsură de frumos, prea cu bună aşezare, blând căfre toți, 
cinstind cu cuviință neamul iudeilor, fiindcă ei aşteaptă 
venirea aceluia Şi, pe lângă toate aceste semne, va face 
arătări şi uifricoşări cu multă stăpânire. Se va făţarnici cu 
vicleşug, să placă tuturor, ca degrabă să fie iubit de către 
mulți. Daruri nu va lua, cu mânie nu va grăi, mâhnit nu se 
va arăta şi cu chipul bunei rânduieli va amăgi lumea, până 
ce se va face împărat. 

Şi după ce multe noroade şi gloate vor vedea nişte 
fapte bune ca acestea şi puteri, toți cu o socoteală se vor 
face şi cu bucurie mare îl vor propovădui pe el împărat, 
zicând unii către alţii: „Au, doară, se mai află vreun om 
bun şi drept ca acesta?" Şi, mai mult, poporul cel ucigaş al 
iudeilor îl va cinsti şi se va bucura de împărăţia lui. Pentru 
aceea, ca unul ce va cinsti mai mult locul şi templul 
evreiesc, va arăta lor că are purtare de grijă pentru dânşii. 

Când va împărați balaurul pe pământ, cu mare 
sârguință popoarele i se vor face ajutătoare. Edom şi 
Moab, încă şi fiii lui Amon i se vor închina cu bucurie, ca 
unui adevărat împărat, şi ei se vor face cei dintâi apărători 
ai lui. Se va întări îndată împărăţia aceasta şi va bate cu 
mânie trei împărați mari. Apoi, se va înălța inima lui şi va 
vărsa balaurul amărăciimea sa, punând înaintea celor din 
Sion veninul morţii. Tulburând lumea, va clinti marginile, 
va necăji toate, va pângări suflete. Căci nu se va mai arăta 
ca un cucernic, ci cu totul întru toate aspru, fără de 
omenie, iute, mânios, cumplit, nestatornic, înfricoşat, slut, 
urâcios, greţos, sălbatic, pierzător, obraznic şi sârguindu- 
se - întru a sa nebunie - a arunca în groapa păgânătăţii tot 
neamul omenesc. 

Cu minciuni [înşelări] va înmulţi semne în mulțime. Şi 
stând înainte multe alte popoare şi lăudându-l pe el 
pentru năluciri, va striga cu glas mare, încât se va clinti şi 
locul întru care popoarele vor sta înaintea lui, şi le va grăi 
cu îndrăznire: „Cunoaşteţi toate popoarele puterea şi 
stăpânirea mea. lată, înaintea voastră a tuturor poruncesc 
acestui munte ce este de cealaltă parte, ca acum să se mute 
de aici, de această parte de mare, prin cuvântul meu". Şi 
va zice spurcatul: „Ţie îți poruncesc: Mută-te dincoace de 
mare!" Şi va alerga muntele în ochii privitorilor, însă 
nicidecum clătindu-se din temeliile Sale, căci cele ce 
Dumnezeu Cel Preaînalt dintru începutul zidirii le-a 
întărit şi le-a înălțat, asupra acestora preaspurcatul 
stăpânire nu are, ci va amăgi lumea cu năluciri 
vrăjitoreşti. Şi, iarăşi, altui munte ce va sta în adâncul 
mării celei mari, fiind ostrov foarte mare, îi va ponmci să 
se ducă şi pe uscat să stea în țărmuri veselitoare spre 
veselia  privitorilor, ostrovul nicidecum din mare 
mişcându-se. lar balaurul îşi va întinde mâinile sale şi va 
aduna mulțime de târâtoare şi de păsări. Aşijderea va păşi 
pe deasupra adâncului şi ca pe uscat va umbla peste el şi 
le va năluci pe toate. Şi mulţi vor crede şi îl vor slăvi pe el 
ca pe un dumnezeu tare. lar ochii inimii celor ce vor avea 
pe Dumnezeu întru ei, se vor lumina şi cu de-amănuntul 
vor privi prin credinţă curată şi vor cunoaşte înşelăciunea 
lui. După aceasta se va sui pe apa mării şi aşa va umbla pe 
apă ca pe uscat. Şi aşa, va năluci şi va înşela lumea şi 
mulți vor crede lui şi îl vor slăvi pe el ca pe im dumnezeu 
tare. lar câţi vor avea frica lui Dumnezeu întru dânşii şi 
ochii inimii luminaţi, vor cunoaşte cu adevărat că nici 
mintele nu s-a mişcat din locul său, nici ostrovul nu s-a 
mutat din mare pe pământ. Şi toate acestea întru numele 
său le va săvârşi Antihrist. 

Că nu va primi să numească pe curatul nume al Tatălui şi 
al Fiului şi al Sfântului Duh, căci este luptător de 
Dumnezeu şi fiu al pierzării. 

Acestea aşa făcându-se şi popoarele închinându-se lui 
şi ca pe un dumnezeu lăudându-l, din zi în zi Se va mânia 
Cel Preaînalt din Ceruri, îşi va întoarce fața Sa dinspre el 
şi se vor face ciume cumplite, foamete necurmată, 
cutremure neîncetate, lipsuri şi strâmtorare pretutindeni, 
necaz mare, morţi necontenite, temere înfricoşată şi 
tremur nepovestit. Atunci cerurile nu vor ploua, pământul 
nu va mai rodi, izvoarele vor lipsi, râurile vor seca, iarba 
nu va mai odrăsli, verdeața nu va mai răsări, copacii din 
rădăcină se vor usca şi nu vor mai rodi, peştii mării şi 
chiții dintr-însa vor muri. Şi, aşa, marea va trimite putoare 
pierzătoare şi sunet înfricoşat, încât vor slăbi şi vor muri 
oamenii de frică. 

Atunci va plânge cumplit tot sufletul şi va suspina; 
atunci toți vor vedea necaz nemângâiat cuprinzându-i pe 
dânşii noaptea şi ziua, şi nicăieri nu vor afla să se sature 
de bucate, căci cârmuitori aspri de popoare se vor pune în 
tot locul. Şi dacă cineva va aduce cu sine pecetea tiranului 
pe frunte sau pe mâna dreaptă, va cumpăra puţine bucate 
din cele ce se vor afla. Atunci vor muri prunci la sânul 
maicii lor, va muri şi maica deasupra pruncului ei şi vor 
muri tatăl împreună cu femeia şi cu fiii în ulițe şi nu va fi 
cine să-i îngroape şi să-i strângă în morminte. Din 
mortăciunile cele multe ce vor fi aruncate în ulițe, se va 
face rea putoare pretutindeni, care va necăji pe toţi cei vii. 
Dimineaţa toți vor zice cu durere şi cu suspinuri: „Când se 
va face seară, să dobândim odihnă?" Venind seara, iarăşi 
cu lacrimi prea amare vor grăi întru dânşii: „Oare când se 
va lumina, ca să scăpăm de necazul ce ne stă asupra?” Şi 
nu va fi unde să fugă sau să se 

ascundă, că se vor tulbura toate, marea şi uscatul. Pentru 
aceasta ne-a zis nouă Domnul: „Privegheaţi deci, că nu 
ştiţi în care zi vine Domnul vostru" (Matei 24,42). 

In mare şi pe pământ vor fi rea putoare, foamete, 
cutremure; în mare - tulburare, pe pământ - tulburare; 
înfricoşări în mare, înfricoşări pe pământ. Aurul mult şi 
argintul şi hainele cele de mătase la nimic nu vor folosi 
cuiva întru necazul acela, ci toţi îi vor ferici pe morții cei 
îngropaţi mai înainte de a veni necazul acela mare pe 
pământ. Că atunci va fi aruncat şi aurul şi argintul în ulițe 
şi nu va fi nimeni cine să-l ia, fiindcă vor fi urâte toate. Ci 
toţi se vor sârgul a fugi şi a se ascunde şi nicăieri nu va fi 
cu putință să se ascundă de necaz. Insă împreună cu 
foamea şi cu necazul şi cu frica se vor afla fiare şi târâtoare 
mâncătoare de trupuri, muşcându-i. 

Dinlăuntru frică şi dinafară cutremur Şi noaptea, şi 
ziua pe uliţe vor fi mortăciuni, în ulițe putoare, în case, 
putoare; în ulițe, foame şi sete - în case, foame şi sete; în 
ulițe, glas de plângere - în case, glas de plângere; în ulițe, 
gâlcevi - în case, gâlcevi; în ulițe, amar - în case, amar 
Unul pe altul cu plângere îl va întâmpina: tatăl pe fiu şi 
fiul pe tată; mama pe fiică şi fiica pe mamă; prieteni pe 
prieteni în ulițe îmbrățişându-se, vor leşina; şi fraţi cu frați 
îmbrăţişându-se, vor muri. Se va veşteji şi frumuseţea feţei 
a tot trupul şi se vor face fețele lor ca de mort. Va fi 
greţoasă şi urâtă chiar şi frumuseţea femeilor Se va veşteji 
tot trupul şi pofta oamenilor 

Şi toţi cei ce s-au plecat cumplitei fiare şi au luat 
pecetea aceea, adică păgânescul chip al spurcăciunii, 
alergând către dânsul, vor zice lui cu durere: „Dă-ne nouă 
să mâncăm şi să bem, că toți murim de foame, cumplit 
strâmtorându-ne, şi goneşte de la noi fiarele cele 
înveninate". Şi, neavând, ticălosul va răspunde cu 

multă asprime, zicând: „De unde să vă dau eu vouă, o, 
oamenilor, să mâncaţi şi să beţi? Cerul nu voieşte să dea 
pământului ploaie şi pământul iarăşi, nicidecum nu a dat 
seminţe sau roade". 

Auzind acestea, popoarele vor plânge şi se vor tângui, 
neavând mângâiere din pricina necazului, ci necaz peste 
necaz le va fi lor în chip nemângâ:iat, căci de bunăvoie au 
crezut tiranului. Că acela, ticălosul, nu va putea nici luişi 
să-şi ajute; deci cum pe dânşii îi va milui? în acele zile va 
fi nevoie [caznă] mare din necazul cel mult al balaurului, 
şi din frică, şi din cutremur, şi din vuietul mării, şi din 
foame, şi din sete, şi din muşcările fiarelor. Şi toţi cei ce 
vor lua pecetea lui Antihrist şi se vor închina lui ca 
Dumnezeului Celui Bum, nu vor avea nici o parte întru 
împărăţia lui Hristos, ci împreună cu balaurul se vor arde 
în gheenă. 

Fericit va fi acela ce se va arăta preasfânt şi preacre- 
dincios şi va avea inima lui fără de îndoială către 
Dumnezeu, că fără de frică va lepăda toate întrebările lui, 
defăimându-i şi muncile, şi nălucirile. 

lar mai înainte de a se face acestea. Domnul - ca un 
Milostiv - va trimite pe llie Tezviteanul şi pe Enoh 
(Apocalipsa 11, 3-4), spre a se face cunoscută Dreapta 
Credinţă neamului omenesc şi a se propovădui tuturor cu 
îndrăznire cunoştinţa de Dumnezeu, ca nu de frică să 
creadă tiranului. Aceşti Prooroci vor striga şi vor zice: 
„înşelător este, o, oamenilor! Nimeni să nu creadă lui 
nicidecum sau să îl asculte pe luptătorul de Dumnezeu. 
Nimeni din voi să nu se înfricoşeze; că se va surpa acesta 
degrabă, lată. Domnul Cel Sfânt vine din Cer să judece pe 
toţi cei ce s-au plecat semnelor lui”. 

Insă puţini vor fi atunci cei ce vor voi să asculte şi să 
creadă propovăduirii Proorocilor lar aceasta o va 

face Mântuitorul, ca să îşi arate negrăita Sa iubire de 
oameni, că niciodată El nu voieşte moartea păcătosului, ci 
voieşte ca toţi să se mântuiască. Că nici în vremea aceea 
nu va lăsa neamul omenesc fără de propovăduire, ca toți 
să fie fără de răspuns la Judecată. 

Deci, mulți din Sfinţi, câţi se vor afla atunci la venirea 
spurcatului, vor vărsa râuri de lacrimi cu suspinuri către 
Dumnezeul Cel Sfânt, ca să se izbăvească de balaurul, şi 
cu mare sârguinţă vor fugi în pustietăţi şi în munţi, şi în 
peşteri cu frică se vor ascunde. Şi vor presăra pământ şi 
țărână pe capetele lor, rugându-se ziua şi noaptea cu 
multă smerenie. Şi li se va dărui lor aceasta de la 
Dumnezeul Cel Sfânt şi îi va povăţui pe dânşii în locuri 
hotărâte şi se vor mântui, fiind ascunşi în găuri şi în 
peşteri, nevăzând semnele şi înfricoşările lui Antihrist. Că 
celor ce au cunoştinţă, cu lesnire le va fi cunoscut venirea 
acestuia, iar celor ce-şi au mintea pururea întru lucruri 
lumeşti şi iubesc cele pământeşti, nu le va fi lesne arătată 
aceasta Că cel ce de-a pururi este legat de lucruri lumești, 
măcar de ar şi auzi, nu crede şi urăşte cele ce i se spun. 
Pentru aceasta. Sfinţii primesc putere de a scăpa, că toată 
învăluirea şi grija vieţii acesteia au lepădat-o. 

Atunci va plânge tot pământul. Marea şi aerul vor 
plânge, împreună şi dobitoacele cele sălbatice cu păsările 
cerului. Vor plânge munţii, şi dealurile, şi lemnele 
câmpului. Vor plânge încă şi luminătorii cerului cu stelele, 
pentru neamul omenesc, că toți s-au abătut de la 
Duirmezeul Cel Sfânt, Ziditorul tuturor, şi au crezut 
înşelătorului, primind chipul spurcatului şi de Dumnezeu 
luptătorului, în locul făcătoarei de viață Cruci a 
Mântuitorului. Va plânge pământul şi marea, că de 
năprasnă cu totul va înceta glasul Psalmului şi al 
rugăciunii din gura omului. Vor plânge toate bisericile 

lui Hristos cu plângere mare, că nu se va mai sluji 
Sfinţirea şi Prinosul. 

lar după ce se vor împlini trei vremi şi jumătate ale 
stăpânirii spurcatului şi ale faptelor lui şi după ce se vor 
împlini toate smintelile a tot pământul - după cum zice 
gura Domnului -, atunci va veni Mântuitorul nostru, ca un 
fulger strălucind din Cer, Cel Sfânt şi Preacurat şi 
înfricoşat şi Preaslăvit, Dumnezeul nostru şi împăratul şi 
Mirele Cel fără de moarte, pe nori cu slavă neasemănată, 
alergând înaintea slavei Lui rânduielile îngerilor, ale 
Arhanghelilor, toţi fiind văpăi de foc şi râu pUn de foc, cu 
înfricoşat vuiet. Heruvimii având ochii în jos şi Serafimii 
zburând şi feţele şi picioarele asamzându-şi întru aripile 
lor cele de foc, strigând cu cutremur şi zicând unul către 
altul: „întreit Sfânt, întreit Sfânt, întreit Sfânt Domnul!" şi 
glas de trâmbiţă, grăind cu frică: „Sculaţi-vă, cei ce 
dormiţi! lată a venit Mirele!" Atunci se vor deschide 
mormintele şi va auzi țărâna putrezită acea mare şi 
înfricoşată Venire a Mântuitorului şi, ca într-o clipeală de 
ochi, se vor scula toate seminţiile şi vor căuta la 
frumuseţea cea sfântă a Mirelui. Şi milioane de milioane, 
şi mii de mii de îngeri şi de Arhangheli, şi nenumărate oşti 
se vor bucura cu bucurie mare. Atunci Sfinţii şi Drepţii, şi 
toţi care nu vor fi luat pecetea balaurulm celui păgân, se 
vor bucura 

Şi se va aduce tiranul legat de îngeri împreună cu toți 
dracii înaintea Divanului şi asemenea, cei ce au luat 
pecetea lui şi toți păgânii şi păcătoşii se vor aduce legați. 
Şi împăratul va da asupra lor hotărârea cea amarnică a 
osândirii celei veşnice în focul cel nestins. Şi toți cei ce nu 
au luat pecetea lui Antihrist, şi toți cei din peşteri se vor 
bucura împreună cu Mirele cu bucurie negrăită, în cămara 
cea veşnică şi cerească, împreună cu toţi Sfinţii, întru 
netrecuțţii veci ai vecilor. Amin. 

VEDENIA SFÂNTULUI NIFON DESPRE 
ÎNFRICOŞĂTOARE A JUDEC ATĂA 


Intr-o seară, după ce şi-a terminat obişnuita rugăciune 
de noapte. Cuviosul Nifon s-a întins să doarmă pe patul 
său de pietre. Era miezul nopții şi el încă veghea, privind 
cerul înstelat şi luna. Singur îşi socotea păcatele sale şi se 
tânguia cu mintea, gândindu-se la înfricoşatul ceas al 
Judecăţii. Deodată, vede că se trage tăria cerului ca o 
perdea şi Se arată Domnul nostru lisus Hristos într-o slavă 
negrăită. în jurul Lui, în văzduh, stăteau toate ostile 
cereşti: îngeri. Heruvimi şi Serafimi 


A Sfântul Nifon, episcopul Constanţianei Ciprului, a vieţuit în veacul al 
IV-lea şi este prăznuit de Biserica Ortodoxă în ziua de 23 decembrie. Vedenia 
Sfântului Nifon despre înfricoşătoarea Judecată este reprodusă după Viaţa şi 
învățăturile Sfântului Ierarh Nifon (traducere din limba greacă de Părintele 
Petroniu Tănase, ed. Episcopiei Romanului şi Huşilor, 1993, pp. 61-79). Viaţa 
şi învățăturile Sfântului Ierarh Nifon a fost scrisă de către unul dintre ucenicii 
Sfântului, martor contemporan al virtuţilor şi minunilor săvârşite de acest 
mare Ierarh al Bisericii lui Hristos. 

erau în minunate şi înfricoşate cete, rânduite fiecare după 
felul, frumuseţea şi strălucirea lor. Domnul a grăit către 
cârmuitorul uneia dintre cete, iar acela s-a apropiat 
luminos, cu frică şi cutremur. 

„Mihaile, mai-marele Aşezământului, pregăteşte cu 
ceata ta tronul de foc al slavei Mele şi mergi în valea lui 
Iosafat. Acolo să-l aşezi ca întâi semn al Venirii Mele, 
pentru că s-a împlinit ceasul când fiecare va lua plata 
după faptele sale. Grăbeşte-te, că a sosit ceasul! Voi judeca 
pe cei ce s-au închinat la idoli şi s-au lepădat de Mine, 
Făcătorul lor Pe cei care s-au închinat pietrelor şi 
lemnelor, pe care le-am dat spre trebuinţa lor Pe toţi îi voi 
sfărâma ca pe „vasele olarului'. Tot aşa şi pe vrăjmaşii 
Mei, pe ereticii care au îndrăznit să coboare Duhul 
Mângâietor în rândul făpturilor”. Vai de ei, ce foc ii 
aşteaptă! 

Acum Mă voi arăta şi iudeilor, care M-au răstignit şi 
n-au crezut în Dumnezeirea Mea Mi s-a dat toată 
stăpânirea şi puterea şi sunt Judecător drept. Atunci când 
eram pe Cruce, ziceau: «Huu! Cel Care dărâmi templul şi 
în trei zile îl zideşti. Mântuieşte-Te pe Tine însuți...» Acum 
a Mea este răzbunarea, le voi răsplăti! Voi judeca, voi 
cerceta, voi pedepsi aspru neamul jidovesc, cel stricat şi 
viclean, pentru că nu s-a pocăit. Le-am dat vreme de 
pocăință, dar au nesocotit-o; vor lua acum răzbunare. 

Le voi răsplăti şi sodomiţilor, care au spurcat 
pământul şi văzduhul cu nelegiuirea lor I-am ars atunci şi 
iarăşi îi voi arde, pentru că au urât plăcerea Duhului Sfânt 
şi au iubit plăcerea diavolului. Voi pedepsi pe toţi 
desfrânațţii, neruşinaţii şi întunecaţii care se aseamănă cu 
armăsarii. Nu s-au îndestulat cu căsnicia 


2 E vorba de pnevmatomahi, care neagă Ehunnezeirea Ehihului Sfânt. 

lor legiuită, ci s-au bălăcit în fărădelege şi Satana i-a 
aruncat legaţi în prăpastia de foc. Nu au auzit că <în- 
fricoşat lucru este a cădea în mâinile Dumnezeului Celui 
Viu»? Nu s-au temut că voi vărsa peste ei mânia Mea; i- 
am chemat la pocăință, dar nu s-au pocăit. 

Voi judeca pe toţi tâlharii care au făcut noian de rele, 
precum şi pe ucigaşi şi pe toți care au făcut mulțime de 
păcate. Eu le-am dat timp să se pocăiască, dar ei n-au luat 
în seamă. Unde sunt faptele lor cele bune? Le-am dat 
pildă şi icoană pe fiul cel desfrânat şi pe mulți alţii, să nu 
se deznădăjduiască de păcatele lor Ei însă au disprețuit 
poruncile Mele şi s-au lepădat de Mine. S-au îndepărtat de 
Mine şi au iubit stricăciunea; pe Mine M-au nesocotit şi s- 
au făcut robi ai păcatului. Să meargă, deci, în focul pe care 
ei singuri l-au aprins. 

Dar, şi pe cei care au murit ţinând minte răul îi voi 
trimite într-o înfricoşată muncă. Pentru că n-au dorit 
pacea Mea, ci au fost mânioşi, răutăcioşi şi răzbunători. Pe 
lacomi, pe cei ce au luat dobândă şi pe toţi iubitorii de 
argint, care este închinare la idoli, îi voi nimici şi distruge 
cu toată mânia Mea, pentru că şi-au pus nădejdea în bani 
şi pe Mine M-au nesocotit, ca şi cum nu M-aş îngriji de ei. 
Pe acei mincinoşi creştini care au învăţat că nu este 
învierea morților şi că este există reîncarnarea sufletelor” 
acum, aici, pe pământ, îi voi topi pe toţi în gheenă ca 
ceara; atunci se vor încredința de învierea morților Magii, 
vrăjitorii şi toţi cei care se îndeletnicesc cu magia vor fi 
zdrobiți. 

Vai şi de cei care au petrecut cu chitare şi cu in- 
strumente; au cântat şi s-au îmbătat, au jucat, au vorbit 
necurații şi s-au dedat la rele! I-am chemat şi nu M-au 
ascultat, ci M-au luat în râs. Acum viermele le va roade 


A Metempsihoză. 

inima. Le-am dat tuturor milă şi vreme de pocăință, însă 
nici unul nu a luat aminte. Voi închide în întuneric şi pe 
cei ce au nesocotit Sfintele Scripturi, pe care le-a scris 
Duhul Meu prin mijlocirea Sfinţilor. Voi judeca şi pe cei ce 
se îndeletnicesc cu superstițiile şi se încred în cuțite, furci, 
găleți şi altele asemenea. Atunci vor înţelege că trebuiau 
să nădăjduiască în Dumnezeu şi nu în zidirile Lui. Se vor 
tulbura şi împotrivi atunci, dar nu vor avea nici o putere, 
deoarece «a Mea este răzbunarea. Eu le voi răsplăti». 

Voi pedepsi pe împărații şi pe cârmuitorii care M-au 
amărât necontenit cu nedreptăţile lor. Au judecat nedrept 
şi cu mândrie, disprețuindu-i pe oameni. Şi aceştia vor 
plăti. Dreapta Mea putere este nemitamică. îi voi pedepsi 
după fărădelegile lor. Atunci vor înțelege că simt mai 
înfricoşat decât toți împărații pământului. Vai de ei, ce iad 
îi aşteaptă, pentru că au fost cruzi şi au vărsat sânge 
nevinovat, sângele copiilor şi al soțiilor lor. 

Cu ce urgie voi pedepsi pe acei slujitori care n-au fost 
păstori adevărați ai Bisericii, care Mi-au părăginit via şi 
Mi-au risipit oile! Că au păstorit aur şi argint, şi nu suflete, 
şi au căutat preoția pentru interes. Ce pedeapsă vor lua! 
Ce tânguire! Voi vărsa peste ei toată mânia Mea şi urgia, 
şi-i voi zdrobi. S-au străduit să câştige oi şi boi care pier, 
iar de turma mea cea cuvântătoare nu s-au îngrijit. Voi 
pedepsi cu toiag fărădelegile lor şi cu bici nedreptăţile lor 
Dar şi pe preoţii care glumesc, râd şi se ceartă în biserică, 
îi voi arunca în foc şi în tartar! 

Am venit şi vin! Cine poate să-Mi stea împotrivă? 
Dar, vai şi amar de cel păcătos, care va cădea în mâna 
Mea! Pentru că fiecare se va înfățişa înaintea Mea «gol şi 
descoperit». Cum va îndrăzni atunci să se arate 

neruşinarea păcătoşilor? Cum vor privi fața Mea? Unde-şi 
vor ascunde ruşinea? Se vor umple de ruşine înaintea Mea 
şi a preacuratelor Puteri Cereşti. 

Voi judeca şi pe monahii care şi-au trecut cu vederea 
canonul şi au nesocotit făgăduințele pe care le-au făcut 
înaintea lui Dumnezeu, a îngerilor şi a oamenilor. Una au 
făgăduit şi alta au făcut. Din înălțimea norilor îi voi 
arunca în prăpastia iadului. Nu s-au îndestulat cu pieirea 
lor, ci au pricinuit şi altora sminteală ucigătoare. Mai bine 
le-ar fi fost să nu se fi lepădat de lume, decât să se lepede 
şi rău să trăiască, întru desfrânare. «A Mea este 
răzbunarea. Eu le voi răsplăti tuturor celor ce nu au voit 
să se pocăiască. îi voi judeca pe toți ca un Judecător 
drept...»". 

Cuvintele acestea pe care Domnul le-a rostit cu glas 
de tunet către Arhanghelul Mihail, au umplut de spăi- 
mântare nenumăratele Puteri îngereşti. 

Apoi, a poruncit să-i aducă cele şapte veacuri de la 
facerea lumii. Mihail a primit porimcă să îndeplinească şi 
acest lucru. De aceea, a mers degrabă la casa testa- 
mentului şi le-a adus. Erau ca nişte cărți mari, pe care le-a 
pus în faţa Judecătorului. Apoi a stat de o parte, privind 
cu cutremur, cum răsfoieşte Domnul istoria veacurilor. Şi 
a luat primul veac, l-a deschis şi a zis: „Aici scrie întâi de 
toate: Tatăl, Fiul şi Duhul Sfânt, un Dumnezeu în trei Fete. 
Din Tatăl S-a născut Fiul şi Făcătorul veacurilor, deoarece 
cu cuvântul Tatălui, prin Fiul s-au făcut veacurile, s-au 
zidit netrupeştile Puteri, s-au întărit cerurile, pământul, 
adâncurile, marea, râurile şi toate cele ce sunt într-însele”. 

Apoi, după ce a citit puţin mai jos, a zis: „Chip al 
Nevăzutului Dumnezeu este primul om, Adam, cu femeia 
lui, Eva Atotputernicul Dunmezeu şi Făcătorul 

tuturor celor văzute şi al celor nevăzute a dat lui Adam 
poruncă. Aceasta era legea care trebuia ţinută cu toată 
puterea şi scumpătatea, spre cinstirea Făcătorului său şi ca 
să nu uite că Dumnezeu se află deasupra lui". 

După puţină vreme, a citit mai departe: „Nelegiuirea 
în care a căzut chipul lui Dumnezeu prin înşelăciune sau, 
mai bine zis, din neluare aminte şi nepurtare de grijă. A 
căzut omul şi a fost izgonit din rai cu dreaptă judecată şi 
hotărâre a lui Dunmezeu. Nu putea să stea întru aceste 
bunătăţi începătorul nelegiuirii!" 

Mai jos a citit: „Cain s-a aruncat asupra lui Abel şi l-a 
omorât, după voia diavolului. Se cade să ardă în focul 
gheenei, pentru că nu s-a pocăit. lar Abel va trăi în 
veşnicie". 

In acelaşi chip a răsfoit şi cele şapte cărți ale vea- 
curilor, în sfârşit, a luat a şaptea carte şi a citit: „începutul 
veacului al VII-lea înseamnă sfârşitul veacurilor începe să 
se împrăştie întru toate răul, desfrânarea, nemilostivirea 
Oamenii veacului al VII-lea sunt răi, invidioşi, mincinoşi, 
cu dragoste fățarnică, iubitori de stăpânire şi de argint, 
robiți de păcatele sodomiceşti şi de celelalte păcate". 

A trecut puțin mai departe, a citit ceva şi, îndată Şi-a 
ridicat în sus privirea mâhnită; a sprijinit o mână pe 
genunchi şi cu cealaltă Şi-a acoperit faţa şi ochii şi a stat 
aşa, cugetând în Sine multă vreme, apoi a şoptit: „într- 
adevăr, acest veac a întrecut cu nedreptatea şi cu răutatea 
pe toate celelalte”. 

Apoi a citit mai jos: „Grecii, cu idolii lor, au fost 
spânzurați cu lemnul, cu sulița şi cu cuiele care au pironit 
trupul Meu de viață purtător”. 

A tăcut câteva clipe şi iarăşi S-a aplecat asupra cărții: 
„Douăsprezece căpetenii ale Marelui împărat, albe ca 

lumina, au tulburat marea, au închis gurile fiarelor, au 
înecat balaurii cei gânditori, au luminat pe orbi, au săturat 
pe cei flămânzi şi au sărăcit pe cei bogaţi. Au pescuit 
multe suflete din moarte, dându-le din nou viaţă. Mare 
este plata lor..." 

Şi apoi, după puţin, a adăugat: „Eu, lubitorul de 
oameni, am ales mărturisitori care s-au arătat biruitori cu 
ajutorul Meu. Prietenia lor a ajuns până la Cer şi iubirea 
lor până la tronul Meu! Dorul lor până la inima Mea, şi 
jertfa lor Mă arde cu putere. Slava şi puterea Mea este cu 
ei!" 

După ce a întors multe foi, a şoptit cu un zâmbet de 
mulțumire: „Omul care a ţinut cu cinste cârma celor şapte 
coline (Constantinopolul) şi a devenit împăratul lor, a fost 
slujitorul dragostei Mele. I se cuvine împărăţia Cerurilor, 
pentru că a fost râvnitor şi următor al Domnului Său". 

Apoi, trecând peste multe foi, a zis: „O, Preafrumoasă 
şi Preacinstită Mireasă! Câţi vrăjmaşi s-au străduit să te 
pângărească. Dar tu nu M-ai înşelat pe Mine, Mirele Tău! 
Nenumărate erezii te-au amenințat, dar piatra pe care ai 
fost zidită nu s-a mişcat, pentru că «porţile iadului nu au 
biruit-o»". 

Mai jos erau scrise toate păcatele oamenilor, pe care 
moartea le-a găsit neşterse prin pocăință. Şi erau aşa de 
multe, ca nisipul mării... Domnul Dumnezeu le-a citit 
nemulțumit şi a dat din cap, suspinând. Nenumărata 
mulțime a îngerilor stătea tremurând de frica dreptei mânii 
a Judecătorului. Când Domnul a ajuns la jumătatea acestui 
veac, a zis: „Sfârşitul lui este plin de putoarea păcatului, de 
lucrurile omeneşti, care sunt toate mincinoase şi întinate: 
zavistie, ură, minciună, hulă, duşmănie, chefuri, beţii, 
desfrânări, ucideri, avorturi, lăcomie, iubire 

de argint, ţinere de minte a răului. Dar ajunge! îl voi 
curma la jumătate! Să înceteze stăpânirea păcatului!" 

Şi zicând aceste cuvinte pline de mânie. Domnul a dat 
Arhanghelului Mihail semnul pentru Judecată. De-îndată, 
acela cu ceata lui au luat preastrălucitul şi negrăitul tron şi 
au plecat. 

Era aşa de numeroasă ceata aceea, încât pământul nu 
o încăpea Şi fugind, strigau cu glas de tunet: „Sfânt, Sfânt, 
Sfânt Domnul Savaot! Plin este cerul şi pământul de 
slava Lui!” Şi de acest înfricoşat strigăt se cutremurau 
cerul şi pământul. „Sfânt, Sfânt, Sfânt, mare şi înfricoşat, 
minunat şi proslăvit este Domnul în vecii vecilor”. 

Apoi a pornit Gavriil cu ceata lui, cântând; a urmat al 
treilea mare Arhistrateg, Rafail, cu ceata lui, înălțând 
cântarea: „Unul Sfânt, Unul Domn lisus Hristos, întru 
slava lui Dumnezeu Tatăl. Amin”. 

In sfârşit, s-a pornit şi ceata a patra Cârmuitorul ei era 
alb şi luminos ca zăpada, cu privirea dulce. Şi, fugind, 
cânta cu putere: „Dumnezeu, Domnul dumnezeilor a 
vorbit şi a chemat pământul de la răsăritul soarelui până 
la apus. Din Sion măreția frumuseţii Lui. Dumnezeu 
arătat vine. Dumnezeul nostru şi nu va tăcea. Foc 
înaintea Lui va merge, şi în jurul Lui vifor mare!” Şi cânta 
apoi tot psalmul. lar căpeteniile îi răspundeau: „Vine 
Dumnezeu să judece pământul. Că Tu stăpâneşti peste 
toate neamurile”. Cârmuitorul acelei oşti se numea Uriil. 

După puţin, au adus înaintea Domnului Preacinstita 
Sa Cruce, care strălucea ca un fulger înfricoşat şi revărsa o 
negrăită mireasmă. în urmă veneau cu multă cinste cetele 
Stăpâniilor şi ale Puterilor Priveliştea era de o măreție 
uimitoare. Nenumăratele Puteri cântau cu o nemaiauzită 
armonie. Unii ziceau cu multă teamă: 

248 


„înălța-Te-voi Dumnezeul meu şi împăratul meu şi voi 
binecuvânta numele Tău în veci!” Alţii ziceau: „înălțați pe 
Domnul Dumnezeul nostru şi vă închinați aşternutului 
picioarelor Lui, că Sfânt este. Aliluia, Aliluia, Aliluia!” 

Apoi a dat dumnezeiască poruncă să vină iarăşi 
puternicul cârmuitor de oşti, Mihail, să stea lângă tronul 
Donmului. In acea clipă s-a arătat un înger care ţinea o 
trâmbiţă. A luat-o Judecătorul în mâna Sa, a trâmbiţat de 
trei ori şi a zis trei cuvinte; apoi a dat-o lui Mihail: „Mergi 
la Golgota, unde Mi-am întins preacuratele mâini şi 
trâmbiţează şi acolo de trei ori!" 

Indată ce a plecat Mihail, Domnul a chemat ceata 
începătoriilor şi a zis cârmuitorului acesteia: „îţi po- 
runcesc să iei dumnezeiasca ta ceată şi să vă împrăștiați în 
toată lumea, ca să aduceţi pe nori pe Sfinţi, de la răsărit şi 
de la apus, de la miazănoapte şi de la miazăzi. Să-i aduceţi 
pe toţi, ca să Mă întâmpine când va suna trâmbiţa”. 

După toate acestea. Dreptul Judecător a privit spre 
pământ şi a văzut negură şi întuneric, jale şi vai şi multă 
tânguire, din înfricoşata tiranie a Satanei. Turbează şi urlă 
balaurul. A dărâmat totul şi le zdrobeşte ca pe iarbă, 
pentru că vede pe îngerii lui Dumnezeu că îi pregătesc 
focul cel veşnic. 

Dacă a văzut toate acestea. Judecătorul a chemat un 
înger de foc cu înfăţişare aspră şi înfricoşată, fără de milă; 
era cârmuitorul cetelor îngerilor, care veghează asupra 
focului iadului şi i-a zis: „la cu tine toiagul Meu, care leagă 
şi zdrobeşte. la şi nenumărata mulţime de îngeri din ceata 
ta şi pe cei mai înfricoşaţi care săvârşesc pedepsele celor 
din iad. Să mergeţi la marea cea gânditoare, ca să găsiți 
urmele stăpânitorului întuneri- 

249 


248 


cului. Apucă-l cu putere şi-l ţine bine, lovindu-l fără milă 
cu toiagul, până când va preda ceata duhurilor celor rele. 
Leagă-i apoi tare pe toţi cu puterea toiagului Meu, după 
porunca Mea şi apoi aruncă-i în chinurile iadului cele mai 
groaznice şi fără de milă”. 

Când toate au fost gata, s-a făcut semn Arhanghelului 
care ținea trâmbiţa, să trâmbiţeze puternic, îndată s-a făcut 
o tăcere de moarte, ca şi cum s-ar fi liniştit toate. 

La prima trâmbiţare s-au alcătuit toate trupurile 
morţilor La a doua, Duhul Domnului a pus sufletele în 
trupurile moarte. Spaimă şi cutremur a cuprins toate; cele 
cereşti şi cele pământeşti tremurau. Atunci a sunat a treia 
oară şi cea mai înfricoşată trâmbiţă, care a zguduit toată 
lumea, când morţii au înviat din morminte „într-o clipă”. 
înfricoşată privelişte! Erau mai mulți decât nisipul mării. 
în acelaşi timp se coborau din ceruri ca o ploaie deasă spre 
Tronul Judecăţii Cetele îngereşti, zicând cu glas de tunet: 
„Sfânt, Sfânt, Sfânt Domnul Savaot, plin este tot 
pământul de frică şi de cutremur” 

Tot pământul şi mulțimea nenumărată a Cetelor 
îngereşti stăteau aşteptând. Tremurau plini de spaimă în 
faţa înfricoşatei stăpâniri dumnezeieşti, care se coboară pe 
pământ. Şi pe când toţi priveau în sus, au început 
cutremure, tunete şi fulgere în Valea Judecăţii şi în văzduh 
şi toți au fost cuprinși de groază. Atunci tăria cerului s-a 
strâns ca o carte şi a apărut cinstita Cruce, strălucind şi 
scânteind ca soarele. îngeri o ţineau înaintea Domnului 
nostru lisus Hristos şi Judecătorul lumii. Care venea Apoi 
se auzea un imn, o cântare străină: „Binecuvântat este cel 
ce vine întru numele Domnului, Dumnezeu este Domnul, 
Judecător, Stăpânitor şi Domn al păcii”. 


Indată ce s-a săvârşit această puternică slavoslovie, a 
apărut Judecătorul pe nori, şezând pe tron de foc. Cu 
preacurata Lui strălucire învăpăia cerul şi pământul. 

Atunci, din mulțimea morţilor care înviaseră, unii au 
început să strălucească asemenea soarelui şi îndată au fost 
răpiți de nori în văzduh, spre întâmpinarea Domnului lor. 
Cei mai mulți însă au rămas jos. Nimeni nu i-a luat la cer. 
Se tânguiau cu amar că nu s-au învrednicit şi ei să fie 
răpiți de nori şi mâhnirea şi durerea umpleau de 
amărăciune sufletele lor. Au căzut toţi în genunchi în fața 
Judecătorului şi apoi s-au ridicat, înfricoşatul Judecător Se 
aşezase deja pe tronul Judecăţii şi în jurul Lui se 
adunaseră toate Puterile Cereşti cu frică şi cutremur. Cei 
ce fuseseră răpiți pe nori pentru întâmpinarea Lui, stăteau 
de-a dreapta; ceilalți se aflau de-a stânga Judecătorului. 
Cei mai mulți dintre aceştia erau iudei, cârmuitori. 
Arhierei, preoți, împărați, mulțime de monahi şi mireni. 
Stăteau ruşinațţi şi se jeleau de pierzarea lor. Feţele lor erau 
ticăloşite şi suspinau cu adâncă mâhnire. O tânguire de 
moarte s-a lăsat peste toți şi nici o mângâiere nu le venea 
de nicăieri. 

Dar cei ce stăteau de-a dreapta Judecătorului, erau 
veseli, luminoşi ca soarele, cinstiți şi slăviţi, albi ca lumina, 
parcă aprinşi de o dimmezeiască lumină. Ca să îndrăznesc 
s-o zic, semănau cu Domnul şi Dumnezeul lor. 

Deodată, înfricoşatul Judecător Şi-a aruncat privirea 
într-o parte şi în alta. S-a uitat de-a dreapta, bucuros şi a 
zâmbit. Când însă S-a întors spre stânga, S-a tulburat; S-a 
mâniat tare şi Şi-a întors îndată fața. Atunci, cu glas 
puternic şi dumnezeiesc a zis celor din dreapta: „Veniţi, 
binecuvântaţii Părintelui Meu, de moşteniţi împărăţia care 
a fost gătită vouă de la întemeierea lumii. Căci am 
flămânzit şi Mi-aţi dat să 

mănânc, am însetat şi Mi-aţi dat să beau, străin am fost şi 
M-aţi primit, gol şi M-aţi îmbrăcat, bolnav şi M-aţi 
cercetat, în temniţă şi aţi venit la Mine". 

Atunci, aceia s-au mirat şi au întrebat: „Doamne, când 
Te-am văzut flămând şi Ţi-am dat să mănânci, sau însetat 
şi Team adăpat? Şi când Team văzut străin şi Team 
primit, sau gol şi Te-am îmbrăcat, şi când Te-am văzut 
bolnav şi în temniță?” 

„Amin zic vouă, întrucât aţi făcut unuia din aceşti 
fraţi ai Mei mai mici. Mie Mi-aţi făcut”. 

Apoi S-a întors şi către cei „de-a stânga" şi le-a zis cu 
asprime: „Duceţi-vă de la Mine, blestemaţilor, în focul cel 
veşnic, care este gătit diavolului şi slugilor lui. Căci am 
flămânzit şi nu Mi-aţi dat să mănânc, am însetat şi nu Mi- 
ați dat să beau, străin am fost şi nu M-aţi primit, gol şi nu 
M-ati îmbrăcat, bolnav şi în temniță şi nu M-aţi cercetat”. 

Aceia i-au răspuns  nedumeriți Mântuitorului: 
„Doamne, când Te-am văzut bolnav şi în temniţă şi nu Ţi- 
am slujit ie?" 

Le-a răspims Domnul: „«Amin zic vouă, întrucât nu 
aţi făcut aceasta unuia dintre aceşti mai mici, nici Mie nu 
Mi-aţi făcut». Pieriţi din ochii Mei, blestemaţți ai 
pământului! In tartar, în scrâşnirea dinţilor, acolo va fi 
plângere şi tânguire fără de sfârşit!” 

Cum a rostit Judecătorul această hotărâre, dinspre 
răsărit s-a pornit un uriaş râu de foc, care curgea vijelios 
spre apus. Era lat ca o mare întinsă. Văzându-l, păcătoşii 
din stânga s-au îngrozit şi au început să tremure de 
spaimă, întru deznădejdea lor Atunci, nemitarnicul 
Judecător a poruncit ca toți, drepţi şi păcătoşi, să treacă 
prin râul cel arzător, pentru ca să fie încercaţi prin foc. 


Au început cei din dreapta, care au trecut toți şi au 
ieşit ca aurul curat. Lucrurile lor nu s-au ars, ci s-au arătat, 
prin încercare, mai luminoase şi mai limpezi, iar ei s-au 
umplut de bucurie. 

Apoi au început să treacă şi cei din stânga prin foc, ca 
să fie încercate şi lucrurile lor. Dar, fiindcă erau păcătoşi, 
flăcările au început să-i ardă, ţinându-i în mijlocul râului. 
Şi lucrurile lor au ars ca pleava, iar trupurile au rămas 
întregi, ca să ardă ani şi veacuri nesfârşite, împreună cu 
diavolii. Nici unul nu a izbutit să iasă din acel râu de foc. 
Pe toţi i-a ţinut focul, pentru că erau vrednici de osândă şi 
pedeapsă. 

După ce păcătoşii au fost predaţi iadului, înfricoşatul 
Judecător S-a ridicat de pe tron şi a pornit către 
dumnezeiescul palat, dimpreună cu toți Sfinţii Săi. îl 
înconjurau cu multă frică şi cutremur Puterile Cereşti, 
cântând: „Ridicaţi, căpetenii, porțile voastre şt vă 
ridicaţi, porțile cele veşnice, şi va intra împăratul slavei. 
Domnul şi Dumnezeul dumnezeilor, împreună cu toți 
Sfinţii Lui, care se vor bucura de veşnica moştenire”. 

Altă ceată răspundea şi zicea: „Binecuvântat este Cel 
Ce vine întru numele Domnului, cu cei pe care i-a 
învrednicit Harul Său să se numească fii ai lui Dumnezeu. 
Dumnezeu este Domnul, împreună cu fiii Noului Sion, şi 
S-a arătat nouă”. 

lar Arhanghelii, care mergeau după Domnul, îl 
slavosloveau, cântând pe rând o cântare cerească: „Veniţi 
să ne bucurăm de Domnul şi să strigăm lui Dumnezeu, 
Mântuitorul nostru, să  întâmpinăm fața Lui cu 
mărturisire şi în psalmi să-l cântăm Lui”. 

lar altă ceată răspundea armonios: „Dumnezeu mare 
este Domnul şi împărat mare peste tot pământul. 

Că în mâna Lui sunt marginile pământului şi înălțimile 
munților ale Lui sunt”. 

Acestea şi multe alte cântări armonioase cântau 
îngerii, încât toţi care le auzeau, se bucurau de o negrăită 
bucurie. Astfel cântând, au intrat Sfinţii cu Domnul lisus 
Hristos la ospăţul cel ceresc din dumnezeiescul palat şi 
inimile lor săltau de bucurie. Şi îndată porţile palatului s- 
au închis. 

Atunci, Impăratul Ceresc a chemat pe mai-marii 
îngerilor. Cei dintâi au venit Mihail, Gavriil, Rafail, Uriil şi 
conducătorii cetelor. Au urmat apoi cei doisprezece 
luminători ai lumii. Apostolii. Lor le-a dat Donmul slavă 
strălucită şi douăsprezece tronuri ca de foc, ca să stea cu 
multă cinste lângă învățătorul lor, Hristos. Chipul lor 
scânteia de o negrăită lumină veşnică şi hainele lor 
străluceau şi erau luminoase ca şi chihlimbarul, şi 
căpeteniile îngerilor îi cinsteau. Apoi li s-au dat şi 
douăsprezece coroane minunate, împodobite cu pietre de 
mult preţ, care străluceau cu o lumină orbitoare, şi îngeri 
slăviţi le ţineau deasupra capetelor lor. 

Au venit apoi înaintea Domnului cei şaptezeci de 
Apostoli. De asemenea şi aceştia au primit cinste şi slavă, 
dar cimunile celor doisprezece erau mai minunate. 

Acum a venit şi rândul Mucenicilor. Aceştia au primit 
cinstea şi slava marilor oşti îngereşti, care s-au prăvălit din 
Cer împreună cu Lucifer Adică, Mucenicii au devenit 
îngeri şi conducători ai cetelor îngereşti, îndată li s-a adus 
o mulțime de coroane care au fost puse pe sfintele lor 
capete. Cum străluceşte soarele, aşa străluceau şi 
coroanele. Astfel, Sfinţii Mucenici, îndumnezeiţi, se 
bucurau cu nespusă bucurie. 

Apoi a intrat ceata sfântă a lerarhilor, Preoţilor, 
Diaconilor şi a celorlalți clerici. Au fost încununați şi ei 

cu cununi veşnice, potrivit cu râvna, răbdarea şi lucrarea 
lor. Cunună de cunună se deosebea în slava ei, precum se 
deosebeşte stea de stea. Şi mulți preoți şi diaconi erau mai 
slăviţi şi mai luminoşi decât mulți arhierei. Lor li s-a dat şi 
câte o biserică, pentru ca să aducă pe jertfelnicul cel 
înțelegător Sfânta Jertfă şi slujbe bineplăcute lui 
Dumnezeu. 

A intrat apoi cuvioasa ceată a Monahilor. Chipul lor 
revărsa o tainică mireasmă şi scânteia ca soarele. Domnul 
i-a împodobit cu şase aripi şi prin puterea Sfântului Duh 
au devenit asemenea cu înfricoşaţii Heruvimi şi Serafimi 
şi au început să cânte cu glas de tunet: „Sfânt, Sfânt, Sfânt 
Domnul Savaot, plin este tot pământul de slava Lui!” 
Slava lor era mare, negrăită, şi cununile lor felurit 
împodobite şi luminoase. Potrivit cu luptele şi cu sudorile 
lor, au primit şi cinstea. 

A urmat apoi ceata Proorocilor. Lor le-a dăruit 
împăratul Cântarea Cântărilor, Psaltirea lui David, tim- 
pane şi hore, lumină nematerialnică, strălucitoare, 
negrăită bucurie şi slavoslovia Duhului Sfânt. Atunci, 
Stăpânul dumnezeiescului ospăț le-a cerut să cânte ceva Şi 
au cântat o cântare aşa de melodioasă, încât toţi săltau de 
fericire. După ce Sfinţii au primit aceste daruri din 
preacuratele mâini ale Mântuitorului, aşteptau acum pe 
acelea pe care „ochiul nu le-a văzut şi urechea nu le-a 
auzit şi la inima omului nu s-au suit". 

A intrat apoi toată ceata oamenilor care s-au mântuit 
în lume: săraci şi domni, împărați şi supuşi, robi şi liberi. 
Au stat toți înaintea Domnului, care a osebit dintre ei pe 
cei milostivi şi curaţi şi le-a dat desfătarea raiului din 
Eden, palate cereşti şi luminoase, cununi de mult preţ, 
sfințenie şi bucurie, sceptruri şi tronuri şi îngeri ca să-i 
slujească. 

Apoi au venit toți cei ce din dragoste pentru Hristos s- 
au făcut săraci, „săraci cu duhul”. Acum au fost slăviţi 
foarte mult. Din însăşi mâna lui Hristos au primit cunună 
strălucită şi moştenirea împărăției Cerurilor. Apoi, „cei ce 
plâng păcatele lor" şi-au primit marea mângâiere a Sfintei 
Treimi. Pe urmă, „cei blânzi" şi fără de răutate, care au 
moştenit cerescul pământ, unde se află dulceaţa şi 
mireasma Duhului Sfânt. Şi ei au fost cuprinşi de o 
negrăită bucurie şi plăcere, văzând că s-au învrednicit să 
moştenească pământul cel fericit; cununile lor ca de 
trandafiri, scânteiau. Au urmat „cei flămânzi şi însetaţi de 
dreptate”. Lor le-a dat plata dreptăţii, ca să se sature - şi cu 
buna lor aşezare s-au bucurat, văzând că împăratul 
Hristos este înălțat şi slăvit de îngeri. Apoi au intrat „cei 
prigoniți pentru dreptate". Lor le-a dăruit sfânta 
slavoslovie şi preami-nunata viaţă. S-au aşezat pentru ei 
tronuri minunate, pe care să stea în împărăția Cerurilor 
Coroanele lor erau de aur sfânt şi nematerialnice şi 
străluceau aşa de tare, încât de slava lor să se bucure şi 
cetele îngereşti. A intrat apoi ceata celor „prigoniţi pentru 
Hristos", Marele Dumnezeu şi Mântuitorul sufletelor 
noastre. Pe ei i-a aşezat pe tronuri de aur şi au fost lăudaţi 
de Dumnezeu. 

După aceştia a intrat marea mulțime de păgâni, care 
nu au cunoscut Legea lui Hristos, dar din fire au ţinut-o, 
ascultând de glasul conştiinţei lor. Mulţi străluceau ca 
soarele, de nevinovăția şi curăţia lor şi Domnul le-a dat 
Paradisul şi cununi luminoase împletite cu trandafiri şi 
crini. Dar, pentru că au fost lipsiți de Dumnezeiescul 
Botez, erau orbi, pentru că Sfântul Botez este lumina şi 
ochiul sufletului. Şi nu vedeau deloc slava lui Dumnezeu. 
De aceea, cine nu este 

botezat, deşi moşteneşte bucuria Raiului şi simte ceva din 
mireasma şi dulceaţa lui, nu vede nimic. 

După aceştia, a văzut Cuviosul Nifon o ceată de 
Sfinţi, care erau copiii creştinilor. Toţi păreau să fie ca de 
treizeci de ani. Mirele i-a privit cu faţa veselă şi le-a zis: 
„Haina Botezului este, într-adevăr, fără pată, fapte însă 
deloc. Vouă, ce să vă fac?" 

Atunci şi ei au răspuns cu îndrăzneală: „Doamne, am 
fost lipsiţi de bunătăţile Tale cele pământeşti, cel puţin să 
nu ne lipseşti de cele cereşti!” A zâmbit Mirele şi le-a dat 
bunătăţile cele cereşti. Au primit şi cununa nevinovăţiei şi 
a nerăutăţii şi toate ostile cereşti i-au admirat. Era 
minunat să-i auzi pe Sfinţii îngeri, care, bucurându-se 
nespus de vederea tuturor Cetelor Sfinţilor, cântau dulci 
cântări. 

După toate acestea, vede Sfântul Nifon că vine 
înaintea Mirelui o dumnezeiască Mireasă. In jurul ei se 
revărsau miresme dumnezeieşti şi mir durrmezeiesc. Pe 
preafrumosul ei cap purta o neasemuită şi împărătească 
diademă, care scânteia. Ingerii o priveau uimiţi şi Sfinţii 
copleșiți. Harul Sfântului Duh o îmbrăca în haină aurită şi 
prea înfrumuseţată. 

Când a ajuns lângă Mirele Hristos, marea împărăteasă 
s-a închinat de trei ori, împreună cu sfintele fecioare. 
Atunci, „Cel Preafrumos" a văzut-o şi S-a bucurat. Şi-a 
plecat capul şi a cinstit-o ca pe Preacurata Sa Maică. 
Aceasta s-a apropiat cu multă evlavie şi cinste şi a sărutat 
nemuritorii şi neadormiţii Săi ochi, precum şi îndureratele 
Sale mâini. După dumnezeiasca sărutare. Domnul a dat 
fecioarelor haine strălucitoare şi cununi prealuminoase şi 
apoi au venit toate Puterile Cereşti, cântând şi fericind-o şi 
slăvind-o pe Preacurata. 


Atunci, Mirele S-a ridicat de pe Tronul Său, având de- 
a dreapta pe Maica Sa, iar la stânga pe cinstitul Prooroc şi 
înaintemergătorul Său, a ieşit din palat şi a mers la 
dumnezeiescul ospăț, unde se aflau bimătăţile „pe care 
ochiul nu le-a văzut, urechea nu le-a auzit şi la inima 
omului nu s-au suit", pregătite pentru toţi cei ce au iubit 
pe Dumnezeu. In urmă veneau toţi Sfinţii. Aceştia, cum au 
văzut bunătăţile, s-au umplut de o nespusă bucurie şi au 
început să umble, prăznuind la minunatul ospăț. Dar, pe 
acestea robul lui Dumnezeu Nifon nu a mai putut să le 
descrie. Deşi l-am silit de multe ori, nu mi-a spus măcar 
cât de puţin. Şi zicea suspinând: „Nu pot, fiule, să 
înfăţişez cu limba sau să asemuiesc cu vreun lucru 
pământesc lucrurile acelea. Erau mai presus de orice 
cugetare şi închipuire, dincolo de toate cele văzute şi 
nevăzute". 

Deci, după ce Domnul a împărțit Sfinţilor toate 
bunătăţile cele negrăite şi nemaiauzite, a poruncit 
Heruvimilor să înconjoare veşnicul ospăț, aşa cum zidul 
înconjoară o cetate. A poruncit apoi ca Serafimii să-i 
înconjoare pe Heruvimi, Tronurile pe Serafimi, Domniile 
pe Tronuri, începătoriile pe Domnii, Stă-pâniile pe 
începătorii şi, în sfârşit. Puterile Cerurilor pe Stăpânii. 
Precum un zid înconjoară un oraş, aşa şi cetele cereşti se 
înconjoară una pe alta 

De-a dreapta ospăţului veacurilor stătea cu mare 
cinste Arhanghelul Mihail cu ceata lui; la stânga, Gavriil 
cu ceata lui, Uriil stătea la apus şi Rafail la răsărit. Toate 
acestea s-au făcut cu porunca Domnului nostru lisus 
Hristos, a Marelui Dumnezeu şi a Mântuitorului tuturor 
Sfinţilor Aceste patru cete erau foarte mari şi împreună cu 
cetele  preacuratelor Puteri înconjurau  ospățul lui 
Dumnezeu cu mare strălucire. 

Când toate acestea s-au terminat, atunci însuşi 
Dumnezeu Omul lisus S-a supus Celui ce-l supusese toate 
şi I-a predat toată stăpânia şi domnia şi puterea pe care o 
luase de la El. Apoi El a intrat la dumnezeiescul ospăț, ca 
Moştenitor al Tatălui, Impărat şi Arhiereu împreună- 
Moştenitor cu toţi Sfinţii. 

La sfârşitul tuturor tainelor pe care le-a văzut Sfântul 
Nifon, a văzut şi cea mai înfricoşată descoperire, însuşi 
Tatăl Fiului  Unul-Născut, Născătorul, Lumina cea 
neapropiată şi negrăită, a răsărit deodată, luminând 
deasupra preacuratelor Puteri, deasupra tuturor Cerurilor 
şi a Cetelor Cereşti. Lumina peste preacuratul ospăț cum 
luminează soarele lumea Aşa strălucea Tatăl milostivirilor. 
Şi precum buretele absoarbe şi ţine vinul, aşa şi Sfinţii fără 
de curmare se umpleau în vecii vecilor de nespusa 
Dumnezeire a Tatălui şi împăratului. De acum nu mai era 
pentru ei nici noapte, nici zi. Era numai Dumnezeu şi Tatăl, 
Fiul şi Duhul, lumină şi hrană, viaţă şi strălucire, bucurie, 
veselie şi desfătare în Duhul Sfânt. 

Apoi s-a făcut o adâncă tăcere. Ochii Sfântului Nifon 
au primit o lumină curată, neamestecată, ca să vadă. Primei 
cete care înconjura ospăţul, i s-a rânduit să săvârşească o 
cântare neîntreruptă şi nesfârşită. Ea a fost cuprinsă de o 
negrăită şi nespusă bucurie. îndată dumnezeiasca şi 
înfricoşata ceată a început o negrăită slavoslovie. Inimile 
Sfinţilor săltau de bucurie şi desfătare. De la prima ceată, 
măreața cântare de slavoslovie a trecut la ceata a doua, a 
Serafimilor A început atunci şi aceea să cânte cu multă 
măiestrie o cântare tainică. Precum o înşeptită dulceaţă, aşa 
răsuna slavoslovia şi în urechile Sfinţilor, care se bucurau 
negrăit cu toate simțurile lor Ochii vedeau Lumina cea 
neapropiată, mirosul lor rrurosea mireasma Dumnezeirii, 
urechile lor 

auzeau cântarea dumnezeiască a preacuratelor Puteri, 
gura lor gusta Trupul şi Sângele Domnului lisus Hristos, 
nou, întru împărăţia Cerurilor, mâinile lor pipăiau 
veşnicele bunătăţi şi picioarele lor săltau la ospăț. Astfel, 
toate simţurile lor se saturau de negrăită bucurie. 

După puţin, a doua ceată a transmis acea cântare 
dumnezeiască cetei a treia, la a patra şi până la cea din 
urmă, producând cu dulceața cântării plăcere şi bucurie în 
inimile Sfinţilor. Şi era uimitor că cetele nu cântau mereu 
aceeaşi cântare, ci era o felurime nemărginită de cântări şi 
noutate în cântările pe care le cântau. Când cele şapte 
cercuri ale cetelor au întregit preacurata lor slavoslovie, a 
început ceata Arhanghelilor cântarea cea întreit sfântă: a 
cântat Mihail şi a răspuns Gavriil; apoi a cântat Rafail şi a 
răspuns Uriil. Se auzea o armonie ce nu poate fi cuprinsă 
cu mintea. Cei patru stâlpi de foc. Arhanghelii, erau mai 
presus; cântarea lor era înflăcărată şi pătrunzătoare. 

Mişcaţi de acea negrăită dulceaţă, au început atunci şi 
toți Sfinţii de la cerescul ospăț să cânte mărețţiile lui 
Dumnezeu. Astfel, pretutindeni, înăuntru şi înafară, 
răsuna cântare îngerească. Acea cântare preasfântă 
înflăcăra sfintele inimi cu o fericită plăcere în vecii 
nesfârşiți. 

După ce le-a văzut pe toate acestea, de trei ori fericitul 
Nifon, când se afla în mare răpire şi vedere, a auzit glasul 
lui Dumnezeu, zicându-i: „Nifone, Nifone, frumoasă a 
fost proorocească ta vedenie. Scrie, dar, cu amănuntul 
toate cele ce ai văzut şi auzit, pentru că aşa se vor 
întâmpla i le-am arătat ţie, pentru că îmi eşti prieten 
credincios, fiu al Meu iubit şi moştenitor al împărăției 
Mele. Incredinţează-te, deci, acum, când te-am învrednicit 
să vezi infricoşatele taine, de marea Mea iubire de oameni 

față de cei ce se închină cu smerenie împărăției şi 
Stăpânirii Mele, pentru că Eu mă bucur să privesc spre cel 
blând şi smerit şi care se cutremură de cuvintele Mele”. 

După ce i-a spus aceasta. Domnul l-a slobozit dintru 
acea înfricoşată şi preaminunată vedenie, care îl stăpânise 
vreme de două săptămâni. 

Când şi-a venit în sine, stătea îngrozit şi se tânguia 
îndurerat. Lacrimile îi curgeau şiroaie şi zicea: „Vai de 
mine, ticălosul! Ce-1 aşteaptă pe bietul meu suflet! Vai de 
mine, mişelul! Oare în ce stare mă voi afla acolo, eu, 
păcătosul? Cum mă voi îndreptăţi înaintea Judecătorului? 
Ce scuză voi aduce pentru păcatele mele şi unde voi 
ascimde mulțimea fărădelegilor mele? O, întinatule şi 
ticălosule!... Suspin nu am, nici lacrimi şi nici pocăință nu 
aflu; milostenie deloc, nerăutatea şi blândețea se află 
foarte departe de mine. Vai, mie! Ce să fac eu, nevrednicul 
şi întinatul? De unde să încep să-mi mântuiesc sufletul? 
Haina Botezului am întinat-o. Botezul l-am spurcat, 
sufletul mi l-am îrmoroiat, mintea mi-am întunecat-o, 
viaţa mi-am cheltuit-o «în petreceri şi în beţții». O, 
păcătosul de mine! Nu ştiu ce voi face. Ochii mei privesc 
lucrurile cele de ruşine, urechile ascultă cântece lumești, 
mirosul adulmecă după miresme, gura îmi este pornită 
spre lăcomie. Vai, mie, ticălosul! Mâinile mele se bucură 
în păcate; trupul meu doreşte să se tăvălească în mocirla 
fărădelegii şi caută paturi moi şi mâncare aleasă. 

O, o, nelegiuitul, întunecatul şi întinatul! Unde să 
merg, nu ştiu! Cine mă va scoate din acel foc amar? Cine 
mă va izbăvi din întunericul cel mai dinafară al 
înfricoşatului tartar? Cine mă va izbăvi de scrâşnirea 
dinţilor? Vai, vai, mie, scârbosul şi nelegiuitul! Mai bine 
era să nu mă fi născut... 


O, de ce slavă mă lipsesc eu, înegritul! De ce cinste şi 
de ce cununi! Ce bucurie şi veselie voi pierde, fiindcă m- 
am robit de păcat! Ticăloase suflete, unde îţi este umilința, 
unde luptele, unde virtuțile? Vai, ţie, întinatule! în ce loc te 
vei afla în ziua aceea? Ai făcut vreun bine, ca să placi lui 
Dumnezeu? Vei merge în văpaie. Cum vei răbda vaiul şi 
scrâşnirea? O, întinate suflete, cum ai poftit să te tăvăleşti 
mereu în necurăție, cum ai slujit necontenit pântecelui? 

Nelegiuitule şi stricatule, ce ruşine vei suferi în faţa lui 
Dumnezeu? Cu ce ochi te vei uita la dumnezeiasca Sa față? 
Spune-mi! Spune-mi! Ai văzut acele preaminunate 
privelişti pe care Domnul le va înfăptui cândva. Spune-mi, 
deci, o, suflete, ai vreo faptă vrednică de acea slavă? Cum 
vei intra acolo, după ce ai întinat dumnezeiescul Botez? 
Vai de tine, ticăloase suflete al meu! Vei moşteni focul cel 
veşnic şi unde va fi atunci păcatul şi tatăl lui, să te 
mântuiască? Ci, Doamne Dumnezeul meu, mântuieş-te- 
mă de foc, de scrâşnirea dinţilor şi de tartar..." 

Cu aceste cuvinte se ocăra pe sine fericitul, rugându- 
se. în zilele următoare, îl vedeam că se plimba târându-şi 
picioarele, ofta cu amare suspinuri, tânguire şi lacrimi. Se 
gândea la lucrurile minunate pe care le văzuse şi făcea tot 
ce se putea ca să le câştige. 

Adeseori, când se gândea mai adânc şi mai curat la 
vedenia sa, ieşea din sine. Ardea după vederea Sfântului 
Duh şi zicea: „O, ce bucurie, ce slavă, ce strălucire îi 
aşteaptă pe Sfinţi în Ceruri! Cât de tare mă tem să nu fiu 
lipsit de ele!" Apoi suspina adânc şi spunea: „Doamne, 
ajută şi mântuieşte întunecatul meu suflet!" 


Partea a Vl-a 


SINAXARUL DIN DUMINICA 
ÎNFRICOŞĂTOAREI JUDECĂȚI 


SINAXARUL după Triodul tipărit 
la Bucureşti în anul 2000’ 


In această zi se face pomenirea Venirii a Doua, întru 
slavă, a Domnului nostru lisus Hristos. După cele două 
pilde din duminicile trecute, pilda Vameşului şi a 
Fariseului şi pilda Fiului risipitor, dumnezeieştii Părinţi au 
rânduit în această duminică pomenirea celei de a Doua 
Veniri a Domnului, pentru ca nu cumva omul, aflând din 
acele pilde despre iubirea de oameni a lui 


A Textul de faţă e reprodus după Triod (ed. IBMBOR, Bucureşti, 2000, pp. 
45-47). Alcătuirea sinaxarului aparține lui Nichifor Calist Xantopol şi a fost 
tradusă la mijlocul veacului trecut de către părintele Dumitru Fecioru şi 
publicat în Sinaxarele Triodului (Bucureşti, 1946,135 p.), carte care mai apoi a 
fost republicată sub acelaşi nume sub îngrijirea părintelui Eugen Drăgoi 
(Galaţi, 1992, 112 p.). Nichifor Calist Xantopol (1265-1341) a fost istoric biseri- 
cesc, iar de la el ne-au rămas mai multe lucrări. A conceput o istorie a Bisericii 
de la începuturi şi până în anul 911, a alcătuit liste cronologice de împărați şi 
patriarhi, imne religioase, parafraze la Sfânta Scriptură, o viaţă versificată a 
Sfântului Nicolae ş.a Se pare că textele sinaxarelor au fost introduse în Triod la 
scurtă vreme de la alcătuirea lor. Tot el a izvodit şi Canonul Născătoarei de 
Durrmezeu la Utrenia de la prazrucul Izvorului Tămăduirii din Săptămâna 
Luminată. 

La acest text al Sinaxarului am considerat că trebuie alăturat şi un 
fragment dintr-o versiune mai veche a Triodului, tocmai pentru lămurirea ce o 
aduce privitor la cele „şapte vremi" pomenite de Proorocul Daniil (vezi nota 
următoare). 

Dumnezeu, să trăiască fără nici o grijă, spunându-şi: 
„Dumnezeu este iubitor de oameni! Dacă mă voi departa 
de păcat, îndată voi dobândi totul". Au rânduit deci 
dumnezeieştii Părinţi în această duminică pomenirea 
înfricoşătoarei zile a celei de a Doua Veniri a Domnului, ca 
înfricoşându-i pe oameni prin moarte şi prin aşteptarea 
chinurilor ce vor să fie, să-i întoarcă spre virtute pe cei ce 
trăiesc fără nici o grijă şi să nu se încreadă numai în iubirea 
Sa de oameni, ci să țină seamă şi de aceea că Dumnezeu 
este un Judecător drept. Care răsplăteşte fiecăruia după 
faptele lui. De altfel, trebuia să vină şi Judecătorul 
sufletelor care au mers mai înainte. într-un fel oarecare, 
sărbătoarea de azi pune oarecum astăzi sfârşit tuturor 
sărbătorilor, deoarece a Doua Venire va fi cea din urmă 
faptă din toate cele săvârşite de Dumnezeu pentru noi. 
Căci trebuie să avem în vedere că în Duminica viitoare, 
dumnezeieştii Părinți au aşezat pomenirea începutului 
lumii şi a izgonirii lui Adam din rai, iar în sărbătoarea de 
astăzi este pomenirea sfârşitului tuturor faptelor noastre şi 
al lumii înseşi. Socotesc că au aşezat această sărbătoare în 
Duminica lăsatului sec de carne pentru a ne opri, de frica 
Judecăţii, de la desfătări şi de la mâncări prea multe şi 
pentru a ne îndemna spre dragostea de aproapele. Şi altfel: 
se pune aici sărbătoarea de față, pentru că din pricina 
desfătării am fost izgoniți din rai şi am ajuns sub judecată 
şi blestem, şi pentru că în duminica viitoare avem să fim 
izgoniți din rai, în chip simbolic, prin Adam, până când va 
veni Hristos spre a ne duce iarăşi în rai. 

Se numeşte a Doua Venire, pentru motivul că întâia 
oară Hristos a trăit cu trupul printre noi, dar blând şi fără 
slavă. La a Doua Venire însă va veni din 

Cer cu minuni mai presus de fire şi cu mare strălucire; va 
veni în trup ca să fie cunoscut de toți că El este Cel Care a 
venit întâia oară pentru a mântui neamul omenesc, iar 
acum a doua oară, ca să-l judece dacă a păzit bine poruncile 
ce i-au fost date. Nimeni nu ştie când va fi Venirea Lui. 
Domnul a ascuns-o chiar Apostolilor Săi. Cu toate acestea, a 
arătat că înainte de Venirea Sa vor fi unele semne, lămurite 
mai pe larg de unii dintre Sfinţi. Se spune că a Doua Venire 
va fi după trecerea celor şapte mii de ani. înainte de Venirea 
Lui, va veni Antihrist. Se va naşte, după cum spune Sfântul 
Ipolit al Romei, dintr-o femeie desfrânată, fecioară cu 
numele, dintre evrei, din seminţia lui Dan, fiul lui lacov. Se 
va purta ca şi cum ar trăi după Hristos, va face minuni, câte 
a făcut şi Hristos, şi va învia morți. Totuşi, pe toate le va 
face în chip mincinos, nu cu adevărat; şi naşterea şi trupul 
şi toate celelalte minuni, după cum zice Apostolul. „Atunci 
- zice el - se va descoperi fiul pierzării, cu toată puterea şi 
semne şi minuni mincinoase" (2 Tesaloniceni 2, 3-4). Dar, 
după cum spune loan Damaschin, nu se va întrupa 
diavolul, ci va fi om născut din desfrânare. Va lua asupra sa 
toată lucrarea Satanei şi se va arăta pe neaşteptate. Apoi se 
va arăta bun şi blând tuturor Va fi atunci foamete mare. Va 
veni, aşa zicând, în ajutorul poporului; va cerceta 
dumnezeieştile Scripturi; va ţine post şi va fi silit de oameni 
să primească a fi ales împărat. Va iubi mai cu seamă pe 
poporul evreu, se va aşeza în Ierusalim şi va zidi templul 
iudeilor. Cu şapte timpuri [ani] înainte, după cum zice 
Daniil, va veni Enoh şi llie, propovăduind poporului să nu- 
1 primească. Antihrist însă îi va prinde şi-i va chinui, apoi le 
va tăia capetele. Cei care vor voi să rămână credincioşi 

vor fugi departe; pe cei care îi va găsi în munți îi va ispiti 
prin demoni. Dar, din pricina celor aleşi, se vor micşora 
cele şapte timpuri [ani^]. Va fi foamete mare; toate stihiile 
lumii se vor schimba, încât aproape să dispară toate. 

După acestea va fi pe neaşteptate Venirea Domnului 
din Cer, ca un fulger, mergând înainte cinstita Lui Cruce. 
Râu de foc clocotitor va merge înainte, curățind tot 
pământul de necuraţii. îndată, vor fi prinşi Antihrist şi 
slugile lui şi vor fi daţi focului veşnic. La sunetele de 
trâmbiţe ale îngerilor, va veni deodată, de la marginile 
pământului şi din toate stihiile, tot neamul omenesc în 
Ierusalim, căci acesta este centrul lumii, şi acolo vor sta 
tronurile de judecată. Toţi oamenii se vor schimba întru 
nestricăciune cu propriile lor trupuri şi suflete, şi vor avea 
aceeaşi formă. înseşi stihiile lumii vor primi o schimbare 
în mai bine. Domnul, printr-un singur cuvânt, va despărți 
pe cei drepți de cei păcătoşi. Şi vor merge lucrătorii 
faptelor bune spre a primi viața veşnică, iar păcătoşii, 
iarăşi, spre a primi chinul veşnic. Şi nu vor înceta 
niciodată acestea, nici viaţa veşnică, nici chinul veşnic. 

Dar trebuie să se ştie că Hristos nu va întreba atunci 
nici de post, nici de sărăcie, nici de minuni, cu toate că 
sunt bune şi acestea, ci de cele ce sunt cu mult mai bune 


^ După textul edițiilor româneşti ale Triodului din veacurile XVIII-XIX, 
acest paragraf se încheie astfel: „Şi mai înainte de şapte ani, precum zice 
Daniil, va veni Enoh şi llie, de vor propovădui oamenilor ca să nu-l primească 
pe el [pe Antihrist], iar el îi va prinde pe ei şi îi va munci, apoi şi capetele le 
va tăia. Iară aceia care se vor chema creştini departe vor fugi; pre care îi va 
ispiti şi-i va amăgi prin draci, aflându-i prin munți. Dar se vor scurta acei 
şapte ani pentru cei aleşi. Şi foamete va fi mare, când şi toate stihiile se vor 
tulbura, atâta cât puţin nu toate se vor conteni şi vor pieri”. 

decât acestea, de milostenie şi de milă. Va spune drepţilor 
şi păcătoşilor şase lucruri: „Am flămânzit şi Mi-aţi dat să 
mănânc; am însetat şi Mi-aţi dat să beau; străin am fost şi 
M-aţi primit; gol am fost şi M-aţi îmbrăcat; bolnav am fost 
şi M-aţi cercetat; în temniță am fost şi aţi venit la Mine. 
întrucât aţi făcut unuia dintre aceşti mai mici. Mie Mi-aţi 
făcut!" (cf. Matei 25, 35-45) Aceste fapte bune poate să le 
facă oricine după puterea sa. 

Aşadar, atunci toată limba va mărturisi că Domnul 
este lisus Hristos întru slava lui Dumnezeu-Tatăl. 

Chinurile despre care vorbeşte Sfânta Evanghelie 
sunt acestea: acolo va fi plângerea şi scrâşnirea dinţilor; 
viermele lor nu se va sfârşi şi focul lor nu se va stinge; şi 
„aruncaţi-i în întunericul cel mai dinafară!" (cf Matei 8, 12; 
22, 13; 25, 30) Pe toate acestea Biserica lui Dumnezeu 
hotărât le primeşte. 

Biserica lui Dumnezeu socoteşte că desfătarea şi îm- 
părăţia Cerurilor sunt petrecerea Sfinților cu Dumnezeu, 
strălucirea ce o vor avea şi urcarea la Dumnezeu; iar 
chinul şi întunericul şi cele asemenea sunt depărtarea de 
Dumnezeu şi mustrarea sufletelor pricinuită de conştiinţa 
că au fost lipsite, din pricina nepăsării şi a desfătării 
trecătoare, de strălucirea dumnezeiască. 

Cu iubirea Ta de oameni cea negrăită, Hristoase 
Dumnezeule, învredniceşte-ne de glasul Tău cel dorit, 
numără-ne în rândul celor de-a dreapta Ta şi ne miluieşte 
pe noi. Amin. 


BBB 

RUGĂCIUNI PENTRU PRIVEGHERE 
LĂUNTRICĂ 

RUGĂCIUNEA STAREȚILOR DE LA OPTINA 
ÎMPOTRIVA PECETLUIRII CU SEMNUL LUI 
ANTIHRIST 


Doamne lisuse Hristoase, Fiul lui Dumnezeu, păzeşte-ne 
de înşelăciunea vicleanului Antihrist, a cărui venire se 
apropie, şi ne izbăveşte de toate uneltirile lui. Acoperă-ne 
pe noi şi pe toţi dreptmăritorii creştini de mrejele lui cele 
viclene, în tainica pustie a mântuirii Tale. Nu ne lăsa pe 
noi. Doamne, să ne îngrozim de frica diavolească mai 
mult decât de frica lui Dumnezeu şi să ne depărtăm de 
Tine şi de Biserica Ta cea sfântă. Dă-ne, Doamne, mai bine 
să pătimim şi să murim pentru sfânt numele Tău şi 
Credinţa cea adevărată, decât să ne lepădăm de Tine şi să 
primim semnul mârşavului Antihrist şi să ne închinăm 
lui. Dă-ne nouă, zi şi noapte, lacrimi să plângem greşalele 
noastre şi îndură-Te de noi. Doamne, în ziua 
înfricoşătoarei Tale Judecăţi. Amin. 


8 
88 
88 


CANONUL DIN RÂNDUIALA LITURGICA A 
DUMINICII ÎNFRICOŞĂTOAREI JUDECĂȚI 


Alcătuire a Sfântului Teodor StudituP 


Cântarea I, glasul al VI-lea: 
Irmos: Ajutor şi acoperitor... 


Mă cutremur cugetând la ziua cea înfricoşătoare a 
Venirii Tale, celei cu totul de negrăit, şi cu frică mai 
înainte o văd; ziua în care vei şedea să judeci pe cei vii şi 
pe cei morți. Dumnezeul meu. Atotputernice. 


Când vei veni. Dumnezeule, cu mii şi miriade de 
puteri cereşti ale îngerilor, învredniceşte-mă, Hristoase, şi 
pe mine, ticălosul, a Te întâmpina pe nori. 


Vino, suflete al meu, de ia aminte la ziua aceea şi 
ceasul în care Dunmezeu de față va veni, şi te tânguieşte 
şi plângi, ca să te afli curat în ceasul cercetării. 


Mă îngrozeşte şi mă înfricoşează focul cel nestins al 
gheenei, viermele cel cumplit, scrâşnirea dinţilor; ci 
slăbeşte şi-mi lasă greşalele, şi în starea cea dimpreună cu 
aleşii Tăi, Hristoase, rânduieşte-mă. 


Glasul Tău, cel dorit, care va chema la bucurie pe 
Sfinţii Tăi, să-l aud şi eu, ticălosul, şi să aflu nespusa 
desfătare a împărăției Cereşti. 

Să nu intri cu mine la judecată, aducând faptele mele, 
cercând cuvintele şi îndreptând [împlinind] poruncile. Ci 
cu îndurările Tale, trecând cu vederea răutăţile mele, 
mântuieşte-mă. Atotputernice. 


A Aceste rugăciuni sunt reproduse după Triod (ed. IBMBOR, Bucureşti, 
2000, pp. 41-50). 

Slavă..., fl Treimii: 


Unime în trei Ipostasuri, preastăpânitoare. Domnie a 
tuturor preadesăvârşit stăpânitoare, Stăpânie peste toate. 
Tu însăți mântuieşte-ne pe noi. Părinte şi Fiule şi Duhule 
Preasfânt. 


Şi acum..., a Născătoarei: 


Cine a născut fiu neasemănat după legea părintească? 
Pe Acesta dar îl naşte Tatăl, fără de maică. Preaslăvita 
minune! Că tu ai născut. Curată, pe Dumnezeu şi omul. 


Catavasie: 


Ajutor şi acoperitor s-a făcut mie spre mântuire; 
Acesta este Duirmezeul meu, şi-L voi preaslăvi pe El, 
Dumnezeul părintelui meu, şi-L voi înălța pe El, căci cu 
slavă S-a preaslăvit. 


Cântarea a Ill-a: 
Irmos: întăreşte. Doamne, pe piatra... 


Domnul vine, şi cine va suferi frica Lui? Cine se va a- 
răta feţei Lui? Ci fii gata, o, suflete, spre întâmpinarea Lui. 

Mai înainte să apucăm să plângem, şi să ne împăcăm 
cu Dumnezeu mai înainte de sfârşit, că înfricoşător este 
divanul la care toți cu grumajii plecați vom sta. 


Miluieşte-mă, Doamne, miluieşte-mă strig ţie, când 
vei veni cu îngerii Tăi, să răsplăteşti tuturor după 
vrednicia faptelor 

Cum voi răbda mânia de neîndurat a Judecăţii Tale, 


Doamne, neascultând porunca Ta? Ci să Te înduri de 
mine în ceasul Judecăţii. 

Intoarce-te, suspină, ticăloase suflete, mai înainte 
până ce va lua sfârşit priveliştea vieţii, până nu-ți va 
închide Domnul uşa cămării. 

Păcătuit-am, Doamne, ca altul nimenea dintre 
oameni, greşind mai presus decât omul; ci mai înainte de 
Judecată fii mie milostiv, iubitorule de oameni. 


Slavă..., a Treimii: 


Treime neamestecată, nezidită, fire fără început. Ceea 
Ce eşti lăudată în trei fețe, mântuieşte-ne pe noi, cei ce ne 
închinăm cu credinţă stăpânirii Tale. 


Şi acum..., a Născătoarei: 


Odrăslit-ai, Preacurată, cu naştere fără de sămânță, pe 
Cuvântul Cel viu. Care S-a întrupat în pântecele tău, dar 
nu S-a schimbat. Slavă naşterii tale. Maica lui Dumnezeu. 


Catavasie: 


Intăreşte. Doamne, pe piatra poruncilor Tale, inima 
mea care se clatină, că Singur eşti sfânt şi drept. 


Sedealna, glasul al VI-lea: 


Gândesc la ziua cea înfricoşătoare şi plâng de faptele 
mele cele viclene; cum voi răspimde împăratului Celui 
nemuritor? Şi cu ce îndrăzneală mă voi uita la Ju- 
decătorul, eu, dezmierdatul? Milostive Părinte, Fiule 
Unule-Născut şi Duhule Sfinte, miluieşte-mă. 


Slavă... 


In valea plângerii, în locul ce ai rânduit, când vei 
şedea. Milostive, să faci judecată dreaptă, să nu vădeşti 
cele ascunse ale mele, nici să mă ruşinezi înaintea îngeri- 
lor; ci Te milostiveşte, Dimmezeule, şi mă miluieşte. 

Şi acum..., a Născătoarei: 


Nădejdea lumii cea bună. Născătoare de Dumnezeu 
Fecioară, a ta singură şi neînfricată ajutorinţă cer; mi- 
lostiveşte-te spre poporul cel ce lesne se primejduieşte, 
roagă pe milostivul Dumnezeu să izbăvească sufletele 
noastre de toată certarea, ceea ce eşti una binecuvântată. 


Cântarea a IV-a: 


Irmos: Auzit-a Proorocul de Venirea Ta... 


Sosit-a ziua, iată înaintea uşilor este Judecata; suflete, 
priveghează! Aici împărații împreună şi domnii, bogatii, 
săracii se vor adima şi îşi va lua fiecare om după vrednicia 
faptelor. 


Intru a sa rânduiala, sihastrul şi arhiereul, bătrânul şi 
tânărul, sluga şi stăpânul vor fi cercetaţi; văduva şi 
fecioara se vor îndrepta; ci vai atunci de toţi cei ce nu vor 
avea viață nevinovată. 


Nemitarnică este Judecata Ta, neînşelat divanul Tău 
de graiul cel meşteşugit, că nu ascunde vorba cea iscusită 
a ritorilor dreptatea, nici nu o amăgeşte aducerea de 
martori; că la Tine, Dumnezeule, cele ascunse ale tuturor 
stau de faţă. 


Să nu vin la pământul plângerii, să nu văd locul 
întunericului, Hristoase al meu. Cuvinte, nici legân-du-mă 
de mâini şi de picioare să fiu lepădat afară din cămara Ta, 
având îmbrăcămintea nestricăciunii  întinată, eu, 
nevrednicul. 


Când vei despărți pe păcătoşi de cei drepți, judecând 
lumea, rânduieşte-mă a fi una din oile Tale, alegându-mă 
dintre capre, iubitorule de oameni, ca să aud glasul Tău 
cel binecuvântat. 

Când se va face întrebare de lucruri şi când se vor 
deschide cărţile, ce vrei să faci, o, ticăloase suflete? Ce vrei 
să răspunzi la Judecată, neavând roade de dreptate, ca să 
aduci lui Hristos, Ziditorul tău? 


Auzind cuvântul cel cu plângere al bogatului în 
văpaia chinurilor, plâng ticălosul şi mă tânguiesc, în 
aceeaşi osândă fiind, şi mă rog: Miluieşte-mă, Mântuitorul 
lumii, în vremea Judecăţii. 


Slavă..., a Treimii: 


Pe Fiul din Tatăl şi pe Duhul slăvesc, ca din soare, 
lumina şi raza; însă pe Fiul după naştere, că şi naştere 
este, iar pe Duhul după ieşire [purcedere], că şi ieşire 
[purcedere] este; pe dumnezeiasca Treime cea împreună 
fără de început. Căreia se închină toată făptura. 


Şi acum..., a Născătoarei: 


Fecioară, Prunc născând şi curăţia păzind, tu cinstită 
te-ai arătat, născând pe Dumnezeu şi omul, pe Acelaşi- 
unul în amândouă chipurile; minunea ta. Fecioară Maică, 
spăimântează tot auzul şi cugetul. 


Catavasie: 


Auzit-a Proorocul de Venirea Ta, Doamne, şi s-a 
temut, că vrei să Te naşti din Fecioară, şi oamenilor să Te 
arăţi, şi a zis: Auzit-am auzul Tău şi m-am temut, slavă 
puterii Tale, Doamne. 


Cântarea a V-a: 


Irmos: De noapte mânecând eu... 


Cutremur nepovestit şi frică va fi acolo; că va veni 
Domnul, şi împreună cu Dânsul lucrul fiecăruia dintre 
oameni. Şi cine dar de aicea nu se va plânge? 

Râul cel de foc mă tulbură, mă topeşte, mă roade 
scrâşnirea dinţilor şi întunericul adâncului; deci, în ce chip 
şi cum voi face să înduplec pe Dumnezeu? 


lartă, Doamne, pe robul Tău, ca nu cândva să mă dai 
chinuitorilor celor amari, îngerilor celor cumpliţi, între 
care nu se poate afla acolo odihnă. 


Domnul şi conducătorul dimpreună acolo, bogatul şi 
cel neţinut în cinste, cel mare împreună şi cel mic, se vor 
îndrepta întocmai; ci vai fiecăruia, care nu va fi gata 


Slăbeşte, lasă. Doamne, şi iartă câte i-am greşit Ţie, 
şi să nu mă arăţi acolo înaintea îngerilor, în osânda focului 
şi a ruşinii celei fără de sfârşit. 


Fie-Ţi milă, fie-Ţi, Doamne, de zidirea Ta; greşit-am 
Ţie, iartă-mă; că din fire curat numai Tu eşti, şi altul afară 
de Tine nimeni nu este fără întinăciune. 


Slavă...,a Treimii: 


Una din fire, pe Tine, Treime, Te laud. Care eşti fără 
de început,  necuprinsă de minte, stăpânitoare, 
împărătească  Unime,  preadesăvârşit Dumnezeu, şi 
Lumină, şi Viaţă, şi Făcătoare a lumii. 


Şi acum..., a Născătoarei: 


Intru cinstită naşterea ta cea mai presus de fire, legile 
firii în chip arătat se dezleagă; că fără de sămânță ai 
născut pe Dumnezeu Cel născut din Tatăl mai înainte de 
veci. 


Catavasie: 

De noapte mânecând eu, lubitorule de oameiu. Te rog 
luminează-mă şi mă îndreptează şi pe mine spre 
poruncile Tale şi mă învaţă. Mântuitorule, să fac voia Ta 

Cântarea a VI-a: 


Irmos: Strigat-am cu toată inima... 


La înfricoşătoarea Ta Venire Hristoase, când Te vei 
arăta din Cer, şi se vor pune scaunele, şi se vor deschide 
cărțile, să-Ţi fie milă, atunci. Mântuitorule, de zidirea Ta 


Acolo nimic nu va putea ajuta, fiind judecător 
Dumnezeu: nici învățătura, nici meşteşugul, nici mărirea, 
nici prieteşugul; fără numai puterea ta, cea din fapte, o 
suflete al meu! 


Acolo împreună va fi domnul şi conducătorul, săracul 
şi bogatul, suflete! Nici tată, nici mamă nu vor putea ajuta, 
nici frate nu va putea izbăvi de osândire. 


Cugetând la înfricoşătoarea întrebare a Judecătorului, 
suflete, îngrozeşte-te de aici, găteşte-ți răspunsul, ca să nu 
fii osândit în legăturile cele veşnice. 


Să nu aud. Doamne, zicându-mi-se: la-ţi al tău! Şi să 
fiu gonit de la Tine; nici: Du-te în locul cel blestemat! Ci să 
aud glasul cel dorit al drepţilor. 


Din porţile iadului izbăveşte-mă, Doarrme; mântu- 
ieşte-mă din prăpastie şi din întunericul cel adânc, din 
cele de dedesubt ale pământului şi din focul cel nestins, şi 
de oricare altă pedeapsă veşnică. 


Slavă...,a Treimii: 


Dumnezeirea, Unimea Treimii o laud; pe Tatăl şi pe 
Fiul şi pe Dumnezeiescul Duh, putere a unei Stăpânii Ce 
Se desparte în trei Ipostasuri. 


Şi acum..., a Născătoarei. 


Tu eşti uşa, prin care singur lisus. Fiul tău, a trecut. 
Cel Ce a intrat şi a ieşit, şi cheile fecioriei ne le-a stricat, 
curată; Cel Ce a zidit pe Adam. 


Catavasie: 


Strigat-am cu toată inima mea către milostivul 
Dumnezeu şi m-a auzit din iadul cel mai de jos şi a scos 
din stricăciune viața mea 


Condac, glasul I: 


Când vei veni. Dumnezeule, pe pământ cu mărire şi 
toate se vor cutremura, şi râul cel de foc înaintea 
divanului va curge, cărţile se vor deschide şi cele ascunse 
se vor vădi; atunci să mă izbăveşti de focul cel nestins şi să 
mă învredniceşti a sta de-a dreapta Ta, Judecătorule 
preadrepte. 

Icos: 


De înfricoşătorul Tău divan aducându-mi aminte, 
preabunule Doamne, şi de ziua Judecăţii mă înfricoşez şi 
mă tem, vădit fiind de cugetul meu. Când vei şedea pe 
scaunul Tău şi vei face cercetare, atunci nimeni nu va 
putea tăgădui păcatele, adevărul vădindu-le, şi frica 
cuprinzându-l. Că tare va suna atunci focul gheenei, şi 
păcătoşii vor scrâşni; ci mă miluieşte, mai înainte de 
sfârşit, şi mă iartă, Judecătorule preadrepte. 


Cântarea a Vll-a: 


Irmos: Greşit-am, fărădelege am făcut... 


Să cădem, credincioşilor, şi să plângem mai înainte de 
judecata aceea, când cerurile vor pieri, stelele vor cădea şi 
tot pământul se va clătina; ca să aflăm milostiv, la sfârşit, 
pe Dumnezeul părinţilor 


Nemitarnică va fi întrebarea, înfricoşătoare va fi acolo 
judecata, unde înaintea Judecătorului nu se va tăinui 
nimic, unde nu va fi cu putinţă a se face fățărie cu daruri; 
ci fie-Ţi milă de mine. Stăpâne, şi mă apără de mânia Ta 
cea înfricoşătoare. 

Domnul vine să judece, cine va suferi arătarea Lui? 
înfricoşează-te, ticăloase al meu suflet, înfricoşează-te, şi-ţi 
găteşte lucrurile tale spre ieşirea ta; ca să afli milostiv şi 
îndurat pe însuşi Dumnezeul părinților. 


Focul cel nestins mă tulbură, şi îngrozirea cea amară a 
viermilor; iadul cel stricător de suflet mă sperie, şi 
îndeajuns de umilit nicidecum nu mă fac; ci. Doamne, 
Doamne!, mai înainte de sfârşit, întăreşte-mă cu frica Ta 


Cad înaintea Ta şi aduc ie, ca nişte lacrimi, graiurile 
mele. Greşit-am, cum nici păcătoasa n-a greşit, şi 
fărădelege am făcut ca altul nimeni pe pământ; ci Te 
îndură. Stăpâne, spre făptura Ta, şi iarăşi mă cheamă. 


Intoarce-te, căieşte-te, descoperă cele ascunse, zi lui 
Dumnezeu, Celui Ce toate le ştie: Tu ştii ascunsurile mele, 
unule Mântuitorule; Tu însuți mă miluieşte, precum cântă 
David, după mare mila Ta. 


Slavă..., a Treimii: 


Pe Trei ca pe Unul, întru o fiinţă, şi Unul în trei feţe 
laud; acestea sunt: Tatăl, Fiul şi Sfântul Duh; o putere, o 
voie şi o lucrare; un Dumnezeu întreit-sfânt, o împărăție 
singură stăpânitoare. 


Şi acum..., a Născătoarei: 


leşit-a Dumnezeu, Cel preafrumos, din cămara 
pântecelui tău, ca un împărat cu haină ţesută de 
Dumnezeu, roşită în vopseaua cea de taină a 
preacuratului tău sânge, ceea ce nu ştii de mire, şi 
împărăteşte tot pământul. 


Catavasie: 


Greşit-am, fărădelege am făcut, nu ne-am îndreptat 
înaintea Ta, nid am păzit, nici am făcut precum ai 
poruncit nouă. Ci nu ne părăsi până în sfârşit. Dumnezeul 
părinţilor 


Cântarea a VIII-a: 


Irmos: Pe Cel Ce-L slăvesc ostile... 


Cugetând la întâmpinarea înfricoşătoarei Venirii Tale 
celei de a Doua, Doamne, mă cutremur de certarea Ta, mă 
tem de mânia Ta şi strig Ţie: Mântuieşte-mă de ceasul 
acela în veci. 


Când vei judeca Tu, Dumnezeule, toate, cine dintre 
pământeni, fiind înconjurați de patimi, va putea suferi? 
Că atunci focul cel nestins şi viermele cel neadormit va 
cuprinde în veci pe cei osândiți. 

Când vei chema toată suflarea laolaltă, ca să iei 
seama, Hristoase, mare frică va fi atunci, mare nevoie, 
deoarece numai faptele singure vor ajuta în veci. 


Judecătorule a toate. Dumnezeul meu şi Doamne, fă 
să aud atunci glasul Tău cel dorit, să văd lumina Ta cea 
mare, să privesc la corturile Tale, să mă uit la slava Ta, 
bucurându-mă întru toţi vecii. 


Drepte Judecătorule, Mântuitorule, miluieşte-mă şi 
mă scapă de focul şi de îngrozirea ce am să întâmpin pe 
dreptate la Judecată; lasă-mi mai înainte de sfârşit 
mântuire, prin fapta cea bună şi prin pocăință. 

Când vei şedea, Judecătorule, ca un Milostiv, şi vei 
arăta, Hristoase, înfricoşătoare slava Ta, o, ce frică va fi 
atunci! Cuptorul arzând, şi toți temându-se de Judecata 
cea nesuferită. 


Binecuvântăm pe Tatăl şi pe Fiul şi pe Sfântul Duh, 
Dumnezeu. 

Pe un Dumnezeu după ființă cinstesc, trei feţe laud 
după osebire; altele, dar nu de alt fel; că Dumnezeirea una 
este, în trei feţe: Tatăl şi Fiul şi Dumnezeiescul Duh. 

Şi acum..., a Născătoarei: 


Din luminatul tău pântece ieşind Hristos, ca un mire 
din cămară, a luminat lumină mare celor din întuneric; 
pentru că strălucind Soarele Dreptăţii, lumea a luminat. 
Curată! 

Catavasie: 

Să lăudăm, bine să cuvântăm şi să ne închinăm 
Domnului, cântându-l şi preaînălțându-L pe Dânsul întru 
toţi vecii. 


Pe Cel Ce-L slăvesc ostile cereşti, şi de Dânsul se 
înfricoşează heruvimii şi serafimii, toată suflarea şi 
făptura lăudaţi-L, binecuvântaţi-L, şi-L preaînălțaţi întru 
toţi vecii. 


Cântarea a IX-a: 


Irmos: Naşterea zămislirii... 


Domnul vine, ca pe păcătoşi să-i pedepsească, pe 
drepţi să-i mântuiască; să ne înfricoşăm şi să plângem, şi 
să luăm simţire de ziua aceea în care, descoperind cele 
nearătate şi cele ascunse ale oamenilor, va răsplăti cele 
după vrednicie. 


Infricoşatu-s-a şi s-a îngrozit Moise văzându-Te din 
spate; dar eu ticălosul cum voi suferi a vedea fața Ta 
atunci, când vei veni din Cer? Ci să-Ţi fie milă de mine. 
Doamne, şi cu îndurarea să cauţi spre mine. 


Daniil s-a temut de ceasul cercetării, iar eu ticălosul 
ce voi pătimi. Doamne, venind la acea zi înfricoşătoare? 
Ci îmi dă, mai înainte de sfârşit, cu plăcere a sluji ie, ca 
să dobândesc împărăţia Ta 

Focul se pregăteşte, viermele se rânduieşte; cinstea 


veseliei, iertarea, lumina cea neînserată, bucuria drep- 

ţilor. Deci, cine este acel fericit, ca să scape de chinul celor 
dintâi, şi să moştenească cele de al doilea? 


Să nu mă întoarcă de la faţa Ta, Doamne, mânia 
urgiei Tale, nici să aud glasul Tău cel de blestem tri- 
mițându-mă în foc; ci să intru în bucuria cămării Tale celei 
nestricăcioase şi eu atunci, cu Sfinţii Tăi. 


Mintea mi s-a rănit, trupul rm s-a trândăvit, mi se 
bolnăveşte duhul, cuvântul a slăbit, viaţa mi s-a omorât, 
sfârşitul este lângă uşi. Pentm aceasta, ticăloase al meu su- 
flet, ce vei face când va veni Judecătorul să cerce ale tale? 


Slavă...,a Treimii: 


Unule, Născătorule al Unuia, Părinte al Fiului celui 
Unul-Născut, şi Unule Fiule al Unuia, lumină şi stră- 
lucirea luminii, şi Unule Duhule Sfinte, numai al Unuia 
Dumnezeu, Care eşti cu adevărat Domn al Domnului; o 
Treime, Unime sfântă, mântuieşte-mă pe mine, cel ce 
grăiesc de Dumnezeirea Ta. 


Şi acum..., a Născătoarei: 


Minunea naşterii tale mă uimeşte, ceea ce eşti cu totul 
fără prihană; spune cum ai zămislit fără sămânță pe Cel 
necuprins? Cum ai rămas fecioară, născând ca o maică? 
Acest lucru peste fire cu credință primindu-l, închină-te 
Celui născut, căci câte le voieşte, le şi poate. 


Catavasie: 


Naşterea zămislirii celei fără sămânță este netălmă- 
cită, rodul Maicii celei fără de bărbat este nestricat, că 
naşterea lui Dumnezeu înnoieşte firile. Pentru aceasta, pe 
tine, toate neamurile, ca pe o Maică mireasă a lui 
Dumnezeu, cu dreaptă credinţă te mărim. 

ALTE RUGĂCIUNI DIN RÂNDUIALA 
LITURGICĂ A DUMINICII ÎNFRICOŞĂTOAREI 
JUDECĂȚI 


Când va fi să vii să faci Judecată dreaptă, Prea- 
dreptule Judecător, şezând pe scaunul slavei Tale, râu de 
foc înfricoşând, va trage înaintea divanului Tău pe toți, 
stând înaintea Ta puterile cereşti, şi oamenii cu frică vor fi 
judecaţi, fiecare precum a lucrat; atunci, să-Ţi fie milă de 
noi, şi să ne învredniceşti, Hristoase, de partea celor 
mântuiţi, ca un îndurat. 

Cărţile se vor deschide şi se vor arăta faptele oa- 
menilor, înaintea divanului Tău celui de neîndurat; şi va 
răsuna toată valea plângerii cu groaznică scrâşnire, 
văzând pe toţi cei ce au păcătuit trimişi în chinurile cele 
veşnice, cu dreaptă judecata Ta, şi fără de folos plângând, 
îndurate. Pentru aceasta Te rugăm pe Tine, Bimule, să-Ţi 
fie milă de noi, cei ce Te lăudăm, Unule, mult-Milostive. 

Trâmbiţele vor suna, şi mormintele se vor deşerta, şi 
se va scula toată firea omenească, cutremurându-se; cei ce 
au făcut bine, cu bucurie se vor bucura, aşteptând să ia 
plată; iar cei ce au păcătuit, vor tremura cumplit văitându- 
se, fiind trimişi la chinuri şi de cei aleşi despărțindu-se. 
Doamne al slavei, milostiveşte-te spre noi, ca un Bun, şi 
ne învredniceşte pe noi de partea celor ce Te-au iubit pe 
Tine. 

Plâng şi mă tânguiesc, când îmi vine în simţire focul 
cel veşnic, întimericul cel mai din afară şi tartarul, vier- 
mele cel cumplit şi scrâşnirea dinţilor cea neîncetată, şi 
durerea ce va să fie celor ce au greşit peste măsură, şi pe 
Tine, Cel preabim, cu vicleană voie Te-au mâniat, dintre 
care unul şi cel dintâi sunt eu, ticălosul. Ci, Judecătorule, 
ca un Indurat, mântuieşte-mă cu mila Ta. 

Când se vor aşeza scaunele şi se vor deschide cărțile 
şi Dumnezeu va şedea la Judecată, o, ce fiică va fi atunci! 
Îngerii stând înainte cu frică şi râul de foc curgând; ce 
vom face atunci, noi, oamenii cei vinovaţi de multe 
păcate? Şi când Il vom auzi chemând pe cei binecuvântaţi 
ai Tatălui întru împărăție, iar pe cei păcătoşi trimițându-i 
la chinuri, cine va suferi acea înfricoşătoare hotărâre? Ci 
Unule, lubitorule de oameni. Mântuitorule, împărate al 
veacurilor, mai înainte până ce va sosi sfârşitul, prin 
pocăință, întorcându-mă, miluieşte-mă. 

Cunoscând poruncile Domnului, aşa să viețuim: pe 
cei flămânzi să-i hrănim, pe cei însetaţi să-i adăpăm, pe cei 
goi să-i îmbrăcăm, pe străini să-i aducem în casă, pe 
bolnavi şi pe cei din temniță să-i căutăm; ca să zică şi către 
noi Cel Ce va să judece tot pământul: Veniţi, 
binecuvântaţii Tatălui Meu, de moşteniți împărăţia ce s-a 
gătit vouă. 

Vai mie, înnegritule suflete! Până când de la răutăţi 
nu te mai curmezi? Până când zaci în lene? De ce nu-ţi 
aduci aminte de înfricoşătorul ceas al morţu? De ce nu te 
cutremuri cu totul de înfricoşătoarea Judecată a Mântui- 
torului? Oare, ce vrei să răspunzi, sau cum vrei să dai 
seamă? Lucrurile tale stau de față, spre mustrarea ta, fap- 
tele te vădesc, pârându-te. Deci, o, suflete! Vremea a sosit, 
aleargă, apucă înainte şi cu credință strigă: Greşit-am, 
Doamne, greşit-am ie; dar ştiu, lubitorule de oameni, 
bunătatea Ta; Păstorule Cel bun, nu mă despărți pe mine 
de la starea cea de-a dreapta Ta, pentru mare mila Ta 

La ziua cea înfricoşătoare a Judecăţii şi a slavei Tale 
celei negrăite gândind, mă îngrozesc cu totul. Doamne, şi 
tremurând, strig cu frică: Când vei veni, Hristoase 
Dumnezeule, cu slavă pe pământ, ca să judeci toate câte 
sunt, atunci să mă izbăveşti de toată pedeapsa pe mine, 
ticălosul, învrednicindu-mă a sta de-a dreapta Ta 

lată vine ziua Domnului Atotstăpânitorului, şi cine 
va suferi frica Venirii Lui? Căci cuptorul arzător şi ziua 
mâniei este, întru care Judecătorul va şedea, dând 
fiecăruia după vrednicia faptelor. 

La ceasul cercetării şi al Venirii celei înfricoşătoare a 
Stăpânului Celui iubitor de oameni gândind, cu totul mă 
cutremur şi, întristându-mă, strig către Tine, preadrepte 
Judecătorul meu şi Unule, mult-Indurate: Primeşte-mă pe 
mine, cel ce mă pocăiesc, pentru rugăciunile Născătoarei 
de Dumnezeu. 

Gândesc la ziua aceea şi la ceasul când avem să stăm 
toți goi ca nişte osândiţi, înaintea nemitarnicului 
Judecător; că atunci trâmbiţa va suna tare, şi temeliile 
pământului se vor clătina, şi morţii din morminte vor 
învia, şi toți de o vârstă se vor face; şi cele ascunse ale 
tuturor vor sta de față înaintea Ta. Şi vor plânge, şi se vor 
tângui, şi în focul cel mai din afară vor merge cei ce nici 
odinioară nu s-au pocăit; iar ceata drepţilor va intra, în 
bucurie şi în veselie, în cămara cerească. 

Daniil Proorocul, bărbatul doririlor fiind, dacă a 
văzut puterea lui Dumnezeu, aşa a strigat: Judecătorul a 
şezut şi cărţile s-au deschis. Vezi, suflete al meu, de 
posteşti, nu defăima pe vecinul tău. Fereşte-te de bucate, 
dar nu osândi pe fratele tău; ca nu cumva fiind trimis în 
foc, să te topeşti ca ceara; ci fără împiedicare să te ducă 
Hristos întru împărăţia Sa. 

O, ce ceas va fi atunci, şi ce zi înfricoşătoare, când va 
şedea Judecătorul pe scaunul cel înfricoşător! Cărţile se 
vor deschide, şi faptele se vor vădi, şi cele ascunse ale 
întunericului se vor arăta; îngerii vor alerga împrejur, 
adunând toate neamurile. Veniţi de auziți, împărați şi 
domni, cei robiți şi cei liberi, păcătoşii şi drepțţii, bogaţii şi 
cei săraci, că vine Judecătorul, Cel Ce 

va să judece toată lumea. Şi cine va putea sta înaintea feţei 
Lui, când îngerii vor sta vădind lucrurile, cugetele şi 
gândurile cele din noapte şi cele din zi? O, ce ceas va fi 
atunci! Ci mai înainte de sosirea sfârşitului, sârguieşte-te, 
suflete, strigând: Dumnezeule, întoarce-mă şi mă 
mântuieşte ca un îndurat. Amin. 


RUGĂCIUNEA DE POCĂINŢĂ A UNUI TÂLHAR 
AFLAT PE PATUL DE MOARTE 


Nu cer nimic altceva de la Tine, iubitorule de oameni, 
decât ceea ce cerea mărturisindu-se tâlharul cel mai 
înainte de mine. Aşadar, precum spre tâlharul acela, aşa şi 
spre mine, tâlharul, arată minunata Ta milostivire şi iubire 
de oameni. Primeşte acest suspin al meu de pe patul 
morții şi precum i-ai primit pe cei din al unsprezecelea 
ceas, care n-au făcut nimic vrednic, aşa primeşte-mă şi pe 
mine, cel ce mă înec în lacrimile mele cele puține şi mă 
curăţesc cu ele. Dă-mi mie iertare, pentru că nu-ţi cer 
altceva, căci nu mă lasă vremea, fiindcă pânditorii cei de 
prin peşteri s-au apropiat. Ci să nu stai împotrivă, nici să- 
mi iei seama cu de-amănuntul, că nu vei afla întru mine 
ceva bun. lată, m-au cuprins fărădelegile şi rău am ajuns 
către amurgul vieții. Nesocotite sunt datoriile mele. Dar, 
precum ai primit suspinarea cea amară a lui Petru, 
primeşte-o şi pe a mea. lubitorul de oameni, vărsând 
aceste lacrimi peste zapisul păcatelor mele şi şterge cu 
buretele milostivirii Tale greşelile mele cele neasemănate. 
Amin. 

